
Taobh. 
Cunntas  Air  Beatha 'Bhaird 

I         Sgiathabost         1 

Olaidh  sinn  deuch-slaint'  an  uasail. 
Eilean  a' Cheo .3 

Ged  tha  mo  cheann  air  liathadli. 

'<  !ogadh  Siobhalta'      10 

Mur  a  tig  thu  nall,  a  Mhairi. 

An  Nollaig  Ur \:> 

Soraidh  leis  an  Nollaig  uir. 

Soraidh  le  Eilean  a'  Cheo      20 

Soraidh  leis  an  ait. 

Oran  'Sgeir-a'-chuain' 26 

Soraidh  leis  a'  bhata  luath. 

'N  uair  bha  mi  og       2« 

Moch  's  mi  'g  eirigh  air  bheagan  eislein. 

Breacan  Mairi  Uisdein  31 

Am  breacan  boidheach,  fasanta. 

Fraoch,  Neonain,  agus  Sobhrach      :3."> 

Tha  sinne  falbh  an  diugb  'n  ar  triuir. 
Deoch-slainte  Gaidheil  Ghrianaig 36 

'S  i  sud  an  t-slainte  dh'ulamaid. 

Airgiod-cinn  Alasdair  Bhain 3!J 

Gum  b'aoibhneach  an  sealladh  leat  fhaicinn. 
Rann  Callainn 43 

Ged  tha  mi  nis  air  m'  fhagail  falamh. 

Na  dh' fhuiling  mi  de  dh' fhoirneart  45 

Ma  theid  mi  dheanamh  orain. 

Oran  Sarachaidh         49 

Och-oin,  a  Righ  's  gur  a  nii  tha  muladach. 

Am 'Buideal' 52 

Olaidh  sinn  deoch-slaint'  a'  Bhuideil.' 

Oran  '  Dun-bhuirbh ' 54 

'S  iongantach  an  sgeul  r'a  innseadh. 

Oran  clo  '  Dhail-na-Cluaidh' 

Beannachd  leat,  a  'Dhail-na-Cluaidh. 

'A  Chlach'  agus  Mairi 

'N  uair  chaidh  na  ceithir  ur  oirre. 

Marbhrann  Mrs  Macdonald 

'S  ann  moch  's  a  mhadainn  Diordaoin 

Glaschu  nan  sraidean 

Gur  muladach  tha  mi. 

Faighe  na  Cloimhe      

Ged  a  tha  mi'n  so  air  m'  aineol. 
Caoidh  nam  Ban  Gaidhealach  

Gur  e  chum  gun  chadal  sinn. 

Gaidheil  Bharraidh     

Thoir  mo  bheannachd  gu  Gaidheil  Bharraidl 

"An  Gleann 's  an  robh  mi  og  "         

Bho'n  bhios  eachdraidhean  ar  duthcha. 

Cuimhneachan  air  Bean  Ois 

Bidh  mise  ri  smaointinn. 

Oran  Aonghais  Dhuibh,  an  Drobhair 

Ho  ro  's  gur  fada  leam  thu  bhuam. 

Morag  Anndra 

Tha  mise'n  deigh  air  m'  annsachd. 

Rann  Callainn 

Thainig  mise'n  so  air  Challainn. 

Fleadhachas  na  Bliadhn-uire 

B'eireachdail  an  comhlan. 

Oran  a'  '  Chlaidhimh  Mhoir  "  

So  deoch-slaint  a'  chrew. 

Oran  Beinn-Li 

Thugaibh  taing  dha  na  mhuinntir. 

Cungaidh-leighis  Bean  Neill 

A  Neill,  na  biodh  mulad  ort. 

Litir  gu  Domhnull  Domhnullach 

Cuiribh  naidheachd  shunndach. 

Duilleag  bho  Bhealach-nan-cabar 

Mo  ghaol  na  Gaidheil  fhiachail. 

Oran  an  Diuc  Chataich  

Tha'n  t  Ard-Albannach  cho  eaoimhneil. 

Duilleag  gu  Gaidheil  Clianada        

Bho'n  a  gheall  mi  dhuibh  an  uiridh. 

Oran  do  Thearlach  Friseal  Mac-an-Toisich 
Nis  o'n  tha  cliu  na  Gaidhlig. 

Caithream-bhuaidh     

Nis  seinnibh  cliu  nan  armnnn. 
Oran  eile  do  Thearlach  Friseal  Mac-an-Toisich    ... 

Soraidh  slan,  a  Thearlaich  leat. 

Deoch-slainte  Thearlaich       

Olaibh  slainte  Thearlaich. 

Brosnachadh  nan  Gaidheal 

Cuiribh  Tearlach  suas  le  h-aighear. 

Coinne  nan  Croitearan  

Failte  dhuibh  's  deagh  shlainte  dhuibh. 
Marbhrann  an  Urr.  Alasdair  Mac-Griogair 

Na'm  faighinn  ciall  leis  an  taghainn  briathran. 

Tuireadh  air  Cluainidh  Mac-a-Phearsoin 

Oidhche  Di-luain  thainig  glaodh  na  mo  chluais. 
Conaltradh       

Cha  laigh  liunn-dubh  idir  oirnn. 

Deoch-slainte  Sheumais  Ruaidh      

'S  i  deoch-slaint'  an  diulnaich. 
Cairdean  na  Gaidhlig 

Olaidh  sinn  deoch-slainte  Chluainidh. 

Comunn  Chlann-DomhnuilJ 

Na  Domhnullaich  urramacli. 

Freagradh  do  Ghaidheil  Ghrianaig 

Beannaclid  dubailte  do  dh'Uisdein. 

Fear  Dhun-Tuilm  agus  a  chuideachd         

Sud  far  an  robh'n  comhlan  sona. 

Camanachd  Glaschu 

'S  i  so  a'  Bhliadhn'  ur  thug  solas  duinn. 
Camanachd  Ghrianaig 

'S  i  'n  t-Seana  Bliliadlin'  ur  thug  solas  duinn. 

Ath-urachadh  m' eolais  

Is  uallach  mi  'cur  cul  ri  m'  aineol. 

Xa  thriall  uainn  

Bha  mi  cuimhneachadh  riamh. 

Comhradh  nan  Cnoc   ...        

Failt  ort  fhein,  a  Chreag  Phadruig. 

rxannan  Dealachaidh 

O  chunnacas  le  do  bhrithrean. 

Fios  gu  Clach  Ard  Uige        ...        ...        ... 

'S  muladach  mi'n  diugh  's  mi  'g  eirigh. 

Turus  Do'n  Eilean  Sgiathanaeh       

Tha  deich  is  fìchead  bliadhna. 

Oran  do  Lina  Ros       

'S,  a  Lina  bhoidheach. 

Tha  mi  sgith  de  luchcl  na  Beiirla     

Tha  mi  sgith  de  luchd  na  beurla. 

Oran  an  Uisge  Bheatha         

A  chomuinn  rioghail,  runaich. 

Clo  na  Cubaid 

Tha  caochladh  cur  air  clo  no  cubaid. 

Ged  tha  mi  leam  fhein  

Ged  tha  mi  leam  fhein. 

Soraidh  gu  Eilean  a'  Cheo     

Soraidh  gu  Eilean  a'  Cheo. 
Teaghlach  runach  Allt-a'-Mhuilinn 

A  bhith  ga'n  cuimhneachadh  le  muirne 

Fagail  Eilean-a'-Cheo 

Och  mar  tha  mi  's  mi  cur  mo  chul- 

Bealach  na  Beiste        

Dh'fhalbh  mi  fhin  's  mo  thriuir  le  cheile 

Deoch-slainte  Chluainidh      ... 

Olaidh  sinn  deoch  slainte  Chluainidh. 

Oighre  Chluainidh      

Olaidh  sinn  deoch  slainte'  a'  churaidh. 

Laithean  m'  oige  

Cuimhneachadh  air  laithean  m'oige. 

Oran  Loch-iall 

O,  tha  Camronach  Loch-iall. 

Cumha  Xeill  Mhic-Dhomhnuill       

A  mhuinntir  Eilean  mo  ghraidh. 

Ceatharnaich  Bhearnaraidh 

A  dhaoine  coire  Bhearnaiaidh. 

Facal  Cronachaidh      ...         ...         

Bheir  sinn  taing  dhuit  anns  a'  Ghaidhlig. 

Achmhasan  Beag  do  dh'  Alastair     

'S  iongantach  leam  fhein  do  nadur. 

Tobar  Dhruim-a-Mhargaidh 

Ho  ro,  gur  aoibhneach  an  naigheachd. 

Oran  leannanachd       

Mo  nighean  dubh  cha  treig  mi. 
Marbhrann  do  Dhr.  Xeacal  Martainn 

Chan  iongantach  dhomh  bhith  ri  bron 
Coinne  nan  Gaidheal  ann  an  Glaschu 

Gur  a  h-e  mo  ghaol  an  comunn. 

Taobh. 

Buain  na  Feamann      291 

Ged  tha  sinn  ann  an  Grianaig. 

Am  measg  nan  Gall 293 

Och-oin,  och-oin  's  mo  chridhe  trom. 

Iarguin  na  bha 295 

Gum  blieil  naulad,  tha  mulad. 
Posadh  nighean  Chluainidh 298 

Air  faillirinn,  illirinn,  uillirinn  o. 

Gaisgich  Loch-Caruinn         300 

Failte  dhuibh  is  slainte  leibh. 

Duilleag  gu  Doinhnull  Stiubhart 304 

Thoir  mo  bheannachd  do  luchd  mo  dhuthcha. 

An  Nighean  dubh,  ghuanach  307 

Ho-ro  mo  nighean  dubh,  ghuanach. 
Deoch-slainte  na  Caraid  Oig 311 

Sud  aguibh  an  deoch  a  dh'olainn. 

Marbhrann  do  Mhairi  Nic-Eallair 313 

Och,  ochain,  a  Kigh. 

Giulan  beannachd  bliadhn  uire. 

LIFE  OF  MRS.  jMARV  MACFHERSON, 

THE  SKYE  POETESS. 
POETA  NASCITUR  NON  FIT. 


Sèventy  years  ago.  last  tenth  of  March,  at  Skeabost  in 
Skye,  Mrs.  Macpherson  was  born.  Her  maicìen  name  was 
Mary  Macdonald.  Her  father,  whose  name  was  John  Mac- 
donakl.  and  who  was  a  small  farmei  at  Skeabost,  was  known 
as  "Ian  Bàn  Mac  Aonghais  Oig,"  and  it  is  from  this  paternal 
designation  that  the  poetess  derives  her  favourite  bardic  title 
of  "Màirì  Nighean  Iain  Bhàin."  Her  mother  was  Flora 
Macinnes,  daughter  of  Neil  Macinnes,  crofter  in  Uig,  Snizort. 
The  first  twelve  years  of  her  parents'  married  life  were  spent 
in  Grlasgow,  where  they  settled  on  their  refusal,  with  many 
other  Skye  people,  to  proceed  to  some  bogus  settlements  ex- 
ploited  for  them  in  Canada.  In  Glasgow  ah  Ian  Bàn's 
family  was  born,  save  the  poetess  and  one  brother,  who  were 
born  at  Skeabost  after  their  parents'  return  to  Skye.  Here 
Mary  spent  her  youth  and  early  womanhoood,  not,  however, 
in  attending  school  or  literature  classes.  but  in  acquiring  ample 
experience  in  the  management  of  cattle  and  all  that  pertains 
to  the  conduct  of  a  house  in  the  olden  days,  from  cooking  to 
cloth-making,  and,  further.  in  storing  her  mind  with  the  lays 
and  lyrics  of  her   native   isle.      Iii    1818  she  left  Skye   for 

Inverness  to  get  married  to  Isaac  Macpherson,  a  shoemaker 
there,  whose  parents  belonged  to  Skye.  After  nearly  a 
quarter  of  a  century's  happy  married  life,  her  husband  died 
in  1871,  leaving  her  with  four  surviving  children.  Mi's. 
Macpherson  had  known  all  through  her  life,  unmarried  and 
married,  what  hard  work  was,  and  after  her  husband's  death 
she  bravely  set  herself  to  earn  her  own  living.  In  the 
following  year  she  left  Inverness  for  Glasgow,  where  she 
entered  the  Royal  Infirmary  with  the  view  of  becoming  a 
practised  nurse.  Here  she  remained  for  over  five  years,  and 
not  only  obtained  the  usual  certificate  of  a  nurse,  but  took 
her  diploma  in  obstetrics  as  well.  After  leaving  the  Infir- 
mary,  she  practised  in  Greenock,  Glasgow,  and  the  neigh- 
bourhood  until  she  returned  to  Skye  to  live  there  permanently 
in  1 882.  At  Skeabost,  her  native  home,  a  rent-free  cottage 
was  put  at  her  disposal  by  her  benefactor,  the  benevolent 
proprietor  of  the  place.  She  had,  however,  before  her  perma- 
nent  settlement  at  Skeabost  in  1882,  paid  annual  visits  to  her 
native  isle,  where  it  is  no  exaggeration  to  say  that  every 
house  was  open  for  her  reception.  Her  principal  place  of 
resort  was  the  hospitable  residence  of  Mr.  and  Mrs.  Macrae, 
Glen  Oze.  Mrs.  Macrae,  who  had  in  the  meantime  been  left 
a  widow,  gave  up  the  farm  a  few  years  ago  and  returned  to 
Australia,  but  her  virtues  will  be  commemorated  in  the  verses 
of  our  poetess,  where  her  benefactress  plays  her  part  as  "Bean 
Ois."  Hale  and  hearty  as  the  poetess  yet  is,  though  in  her 
71st  year,  and  with  undiminished  vigour  of  mind,  long  may 
she  live  to  enjoy  the  old  age  of  peace  and  comfort  which  her 
good  work  and  her  brave  heart  deserve ! 

Curiously  enough  during  the  whole  of  her  life,  married 
and  unmarried,  until  a  year  after  her  husband's  death,  Mrs. 
Macpherson  was  entirely  unconscious  of  possessing  any  poetic 

gift.  But  in  1872  eertain  mìscarriages  of  justice  in  her  own 
case  roused  her  Highland  spirit  to  frenzy  point,  and  she 
suddenly  hroke  out  in  song  pure  and  sparkling  as  one  of  her 
own  native  streams.  It  is  to  this  noble  indignation  that  we 
owe  the  poems  of  Juvenal:  Facit  indignatio  versus,  he  says; 
and  good  poetic  work  seems  to  require  such  rousing  of  sorrow 
or  anger.  Sorrow  and  song,  it  has  been  said,  go  hand  in 
hand;  and  "Màiri  Nighean  Iain  Bhàin"  found  her  voice  of 
song  in  the  midst  of  sorrow  and  sore  travail. 

Mrs.  Macpherson  came  first  into  prominence  as  a  poetic 
power  in  the  contested  election  in  the  Inverness  Burghs  in 
1874,  between  Mr.  iEneas  Mackintosh  of  Raigmore  and  Mr. 
Fraser-Mackintosh  of  Drummond.  She  composed  several 
songs  during  the  contest  and  afterwards  in  favour  of  the 
latter,  who  was  the  successful  candidate.  Throughout  the 
whole  of  the  Highland  land  law  reform  agitation,  Mrs. 
Macpherson  gave  herself  whole-heartedly  to  the  people's 
cause,  and  her  songs  largely  contributed  to  the  victory  of 
the  popular  candidates  all  over  the  Highlands  in  1885  and 
1886.  Indeed  she  might  be  very  properly  described  as  the 
bard  of  the  movement;  for  with  the  exception  of  her  fellow- 
Skyeman,  Neil  Macleod,  we  are  not  aware  that  any  of  her 
contemporaries  has  written  anything  which  has  given  voice  to 
the  aspirations  of  her  countrymen  during  these  eventful  years. 

Mrs.  Macpherson,  who  seems  destined  to  fill  among 
female  bards  the  position  which  Duncan  Ban  has  among 
poets  of  the  sterner  sex,  rivals  him  to  some  extent  in  educa- 
tional  disadvantages.  Though  she  can  read  her  own  poetry 
in  print,  she  cannot  write  it.  All  the  following  poems  were 
taken  down  from  her  own  recitation  within  the  last  twelve 
months  by  the  well-known  Gaelic  authority,  Mr  John  Whyte. 
Between  eight  and  nine  thousand  lines  of  poetry  from  memory ! 

And  she  has  at  least  half  as  much  more  of  her  own,  and  twice 
as  much  which  she  is  able  to  repeat,  of  floating,  unpublished 
poetry,  mainly  that  of  Skye  and  the  Western  Isles. 

It  is  not  our  place  to  characterise  the  quality  of  Mrs. 
Macpherson's  work  here  given,  but  this  we  may  say  in  regard 
to  the  mere  form  and  language  in  which  it  is  couched ;  her 
poetry  is  a  well  of  pure  Gaelic  undefiled.  Nor  has  her  work 
been  marred  in  the  spelling  or  in  the  editing,  like  so  much 
Gaelic  poetry.  The  utmost  care  has  been  taken  with  the 
orthography,  and  it  is  believed  that  but  few  errors  have 
escaped  the  vigilant  proof-reader. 

Mr.  Lachlan  Macdonald  of  Skeabost,  as  already  said, 
gave  her  in  1882  her  house,  Woodside  Cottage,  Skeabost, 
where  she  has  since  resided.  He  has  in  all  respects  proved 
himself  the  best  friend  that  the  poetess  possesses  in  the  world, 
and  one  of  his  last  but  not  least  acts  of  kindness  has  been  to 
meet  the  whole  cost  of  printing  and  binding  this  volume  of 
her  poems,  which  probably  would  never  have  appeared  in  this 
permanent  form  were  it  not  for  his  generous  patriotism.  The 
expense  of  illusti'ating  the  work  has  been  defrayed  by  another 
kind  friend,  Mr.  William  Fraser  of  Pahang;  while  the  cost  of 
taking  down  the  poems  from  the  author's  recitation  was  met 
by  a  few  other  admirers.  In  bidding  God-speed  to  the  work 
we  cannot  do  better  than  take  Kirke's  lines  written  for  a  like 
purpose  two  hundred  years  ago  : — 

Imthigh,  a  Dhuilleachan,  gu  dan, 
Le  dan  glan  Gàidhlig  duisg  iad  thall ; 
Cuir  failte  ar  fonn  fial  nab  Fionn, 
Ar  Gharbh-cbriocha  is  Innseadli  Gall. 

A.  M'B. 

Inverness,  \2th  May,  1891. 

Luinneag  : — Olaidh  sinn  deoch-slàint'  an  uasail, 
Chum  an  Iubilee  le  suaimhneas, 
A  thug  saorsa  d'  a  chuid  tuath', 

'S  a  thog  an  t-uallach  bharr  an  cinn. 

Chuir  thu  onair  air  a'  Bhan-righinn. 
Riamh  nach  cuala  neach  a  shamhladh. 
Air  a  dhèanamh  fo  'comannda, 

Bho  'n  là  fhuair  i  snaim  a  crùin. 

Chuir  thu  onair  air  na  Gàidheil, 

Air  do  chinneadh,  's  air  do  chàirdean  ; 

'S  fhad's  bhios  anail  aig  na  bàird, 

Gum  bi  do  chliù  le  gràdh  ga  sheinn. 

Olar  i  's  na  h-uile  ceàrna 
Far  an  cruinnich  Clann  nan  Gàidheal. 
'Guidhe  beannachd  o  na  h-Ardaibh 
Bhith  air  d'  àl,  o  lìnn  gu  lìnn. 

Olar  leis  gach  sean  is  òg  i, 
Anns  gach  ceàrna  dhe  'n  Roinn-Eùrpa. 
'Dh'  fhalbh  a  Eilean  uaine  'Cheù, 
A'  guidhe  sòlais  air  do  cheann. 
1 

'S  iomadh  ceàrn  's  an  tèid  a  gleusadh, 
Ann  an  Gàidhlig  's  ann  am  Beurla, 
Crathadh  làmhan  aon  a  eheile — 

Slàint'  an  diùlnaich  thre'in  a  chaoidh  ! 

Tha  gach  bantrach  agus  truaghan, 
Tha  air  d'  oighreachd  is  m'an  cuairt  di, 
'Guidhe  slàinte  's  saoghail  buain  duit, 
Agus  suaimhneas  aig  a  cheann. 

'S  iomadh  bliadhna  bha  thu  monmhur, 
'S,  na  do  chridhe,  làn  de  dhoilgheas ; 
Do  chuid  tuath'  a'  falbh  a  dborbhach, 
Is  am  mor-ghath  ac'  na'n  laimh. 

Ach  thug  thu  saorsainn  daibh  is  fuasgladh, 
Nach  'eil  cainnt  aca  ni  luaidh  air, 
'N  uair  a  thug  thu  'n  t-srian  o  'n  truaghan 
'Chuir  trì  duail  oirr'  agus  snaim. 

Olar  i  le  stubh  na  Tòiseaehd, 
An  t-Ueach,  Talasgair  is  cròic  air; 
Lìon  an  t-slige,  'n  gliog  's  an  crònan, 
Slàinte  Lachlainn  Oig  an  Uird ! 

Olaidh  sinn  deoch-slàint'  an  uasail, 
Chum  an  Iubilee  le  suaimhneas, 
A  thug  saorsa  d'a  chuid  tuath', 

Gun  òl  sinn  suas  i  gus  a'  ghrùnnd! 


F.II.KAN     A      CHF.O. 


EILEAN    A'    C  H  E  0. 


Ged  tha  mo  cheann  air  Hathadh, 

Le  diachainnean  is  bròn, 
Is  grian  mo  leth-chiad  bliadhna, 

A'  dol  sios  fo  na  neòil ; 
Tha  m'  aigne  air  an  Honadh, 

Le  iarratas  ro  mhòr, 
Gum  faicinn  Eilean  Sgiathach, 

Nan  siantanan  's  a'  Cheò. 

Tha  còrr  's  da  fhichead  bliadhna, 

Bho  'n  thriall  mi  as  ga  m'  dheùin, 
'S  a  chuir  mi  sios  mo  Hon, 

Am  meadhon  baile-mhòir  ; 
Is  ged  a  fhuair  mi  iasgair, 

A  lion  mo  thiijh  le  stòr, 
Cha  do  dhi-chuimhnich  mi  riamh, 

Eilean  Sgiathanach  a'  Cheò. 

'N  uair  chuimlmicheam  an  Cuilidhean, 

'S  a  thulchann  ris  na  neòil, 
Glàmaig  is  Beinn  Bhuirbh, 

Eilean  Thuilm  is  Leac-a'-Stòir  ; 
Gu  'n  ruiginn  Rugha-Hùinis, 

Gach  cnoc  is  cùil  is  fròg, 
'S  an  taobh  eile  sealladh  aoibhneach, 

De  Mhaighdeanan  Mhic-Leòid. 


DAIN    AGUS    ORAIN. 

An  tir  's  an  robh  na  fiùrain, 

S'  gach  cuis  a  sheas  an  còir, 
Bha  smior  is  neart  na  'n  dùirn, 

'S  cha  b'  e  'n  sùgradh  tigh'nn  na'n  còir, 
'S  o'n  rinneadh  dhuinn  an  cùnntas, 

Gu  onoir,  cliù,  is  glòir, 
Na  dh'eirich  fo  na  Chrùn  diubh, 

A  Eilean  cùbhr'  a'  Cheo. 

Ma  theid  mi  dhuibh  ga  innseadh, 

Cha  mhearachd  brigh  mo  sgeòil, 
Oir  tha  e  air  a  sgriobhadh, 

Dha  'n  linn  sam  beil  sinn  beò  ; 
Bha  còrr  agus  deich  mile, 

Fo  'n  Righ  a  ghabh  an  t-òr, 
Gu  onoir  's  dion  ar  rioghachd, 

A  Eilean  grìnn  a'  Cheò. 

Chan  'eil  mi  dol  a  dhiteadh, 

Aon  tir  fha  fo  na  neòil, 
Ach  's  nàdurrach  gun  innsinn, 

Mu  'n  tir  san  robh  mi  òg  ; 
'Measg  nam  piobairean  a  b'  fheàrr, 

A  chuir  gaoth  am  màl  gu  ceòl, 
Chaidh  ciad  is  fichead  àrach  dhiubh, 

An  Eilean  àrd  a'  Cheò. 

Cò  nach  tugadh  gnùis, 

Agus  cliù  's  na  h-uile  dòigh, 

Do  luchd  nam  breacan  dù-ghorm, 
Nan  lùirichean  's  nan  sròl  ? 

Oir  cha  robh  'lèud  a  ghrùnnd, 

Air  a  chùnntas  's  an  Roinn  Eòrp, 

Thog  urad  riamh  a  dhiùlnaich, 
Ri  Eilean  cùbhr'  a'  Cheò. 

Cuir  mo  shoraidh  bharr  nan  cuantan, 

Gu  Eilean  uain'  a'  Cheò, 
Far  am  bi  na  fleasgaich  uasal, 

A'  ruagadh  damh  nan  cròc ; 
'S  na  mnaithean-tighe  guanach, 

A'  deanamh  uaill  na'n  clò, 
'S  gur  tric  a  ghabh  mi  duanag, 

Ga  luadh  anns  a'  Ghleann-mhòr. 

'N  uair  thigeadh  tus  an  t-samhraidh, 

Cha  ghanntar  a  bhiodh  òirnn, 
Bhiodh  pailteas  bidh  is  annlain, 

Anns  a  ghleann  's  an  robh  na  seòid  ; 
Bhiodh  gruagaichean  air  airidh, 

'S  an  crodh  le  'n  àl  mu  'n  chrò, 
'S  a'  deanamh  ime  's  càise, 

An  Eileau  àrd  a'  Cheò. 

'N  uair  thigeadh  tùs  a'  Mhàigh. 

Biodh  gach  iasgair  's  rìimh  na  dhòrn, 
S  na  bàtaichean  na  'm  miltean, 

Ann  an  Loch  Phort-righ  fo  'n  seòl ; 
Dol  suas  gu  bun  Loch  Eidhnort, 

'S  gach  sonn  a'  seinn  a'  cheòil, 
A  rinn  na  bàird  bu  shaibhir, 

A  bha  'n  beanntanan  a'  Cheò. 

:N  uair  thigeadh  an  Fheill-Màrtainn, 

'S  an  spreidh  's  am  bàrr  air  dòigh, 
Na  fir  a'  deanamh  càinnteig, 

'S  na  plàtaichean  na  'n  tòrr ; 
Ri  taobh  na  brig  bhuntàta, 

Bhiodh  baraill'  làn  de  dh'  fheòil, 
Sud  mar  chaidh  ar  n-àrach, 

Ann  an  Eileau  àrd  a'  Cheò. 

Is  iomadh  latha  diomhain, 

Gun  chiall  'n  uair  bha  mi  òg, 
A'  bleoghann  cruidh  's  ga  'm  fiaracb, 

Ann  an  Eilean  ciar  a'  Cheò  ; 
Ach  tha  mi  'n  diugh  cho  cianail, 

Le  bonn-a-sia  na  m'  dhòrn, 
'S  nach  faigh  mi  ach  an  iarguin, 

'S  cha  lion  e  slige  cnò. 

Ach  cò  aig  a  bheil  cluasan, 

No  cridh  tha  gluasad  beò, 
Nach  seinneadh  leam  an  duan  so, 

M'  an  truaigh  a  thainig  òirnu  ? 
Na  miltean  a  chaidh  fhuadach, 

A'  toirt  uath  an  cuid  's  an  còir, 
A'  smaointinn  thar  nan  cuantan, 

Gu  Eilean  uaine  'Cheò. 

Ach  cuimhnichibh  gur  sluagh  sibh, 
Is  cumaibh  suas  ur  còir, 

Thn  beairteas  fo  na  cruachan, 

Fo  'n  d   fhuair  sibh  àrach  òg  ; 

Tha  iarunn  agus  gual  ann, 

Is  luaidhe  ghlas  is  òr, 
'S  tha  meinnean  gu  ur  buannachd, 

An  Eilean  uaine  'Cheò. 

Cuimhnichibh  ur  cruadal, 

Is  cumaibh  suas  ur  stròil, 
Gun  teid  an  roth  m'  an  cuairt  duibh, 

Le  neart  is  cruas  nan  dòrn  ; 
Gura  bi  ur  crodh  air  bhuailtean, 

'S  gach  tuathanach  air  dòigh, 
'S  na  Sasunnaich  air  fuadach, 

A  Eilean  uaine  'Cheò. 

'N  uair  theannas  mi  ri  smuaintean, 

Gur  tric  mo  ghruaidh  fo  dheòir, 
A'  cuimhneachadh  nan  uaislean, 

Dha  'n  d'  thug  mi  luaidh  cho  òg ; 
Chaidh  thairis  thar  nan  cuantan, 

'S  a  tha  nise  fuar  fo  'n  fhòid, 
Bho  Sgoirebreac  nan  stuadh, 

Far  na  thogadh  suas  na  seòid. 

Ach  tiormaicheam  mo  ghruaidhean, 

Is  taisgeam  suas  mo  dheòir, 
Bho  thainig  earrach  nuadh, 

'S  gu  bheil  cuid  a  dh'  uaislean  b;ò ; 
Thall  's  a  bhos  m'  an  cuairt  domh, 

Gum  faic  mi  snuadh  an  fheòir, 
Meanglan  's  badain  luachrach, 

Bho  Eilean  uaine  'Cheò. 

Canaibh  leam  an  duan  so, 

'S  le  suaimhneas  seinnibh  ceòl, 
Mu  'n  naidheachd  nuadh  a  fhuair  sinn, 

A  Eilean  uaine  'Cheò  ; 
Gu  Armadail  nan  stuadh 

Gun  d'  thug  Raonall  gruagach  òg, 
Nighean  còirnealair  cho  ainmeil, 

'S  a  tha  'n  diugh  a'  falbh  an  fheòir. 

Ach  cuimhnich  do  chuid  tuatha, 

Is  cum  do  chluas  ri  'm  feum, 
'S  bi  thusa  mar  bu  dual  duit, 

Dha  'n  t-sluagh  a  tha  fo  d'  sge'ith ; 
'S  o  'n  thug  thu  'n  fhior  bhean-uasal, 

A  Crombagh  ruadh  a'  rèisg, 
Biodh  beannachd  Dhe  's  do  shluaigh  leat 

Na  d'  Eilean  buadhmhor  fe'in. 

Ma  shaoileas  cuid  gu  diomhain, 

Bhith  sniomh  leithid  a  ròp, 
Bho  'n  tha  na  stuic  air  crionadh, 

Ann  an  Eilean  ciar  a'  Cheò  ; 
Ach  fhad  's  bhios  grian  san  iarmailt, 

Bidh  cuid  de  dh'  iarmad  beò, 
De  shliochd  nan  daoine  diadhaidh, 

'S  bidh  iad  miadhor  mar  bu  nòs. 

Tha  Clann-Dòmhnuill  le  laimh-làidir, 
Is  gu  h-araidh  Clann-'ic-Leoid, 

Is  iomadh  fineadh  dhàicheil, 

Nach  àicheadh  dol  san  tòir ; 

'S  o'n  tha  cuid  diubh  'n  diugh  a  làthair, 
Tha  mo  ghàirdeachas  io  mhòr ; 

Is  chuir  Blackie  onair  àraidh, 
Air  Eilean  àrd  a'  Cheò. 

Beannachd  ieibh,  a  chàirdean, 

Anns  gach  ceàrn  tha  fo  na  neoil, 
Gach  mac  is  nighean  màthar, 

A  Eilean  àrd  a'  Cheò ; 
Is  cuimhnichidh  sibh  Màiri, 

'N  uair  bhios  i  cnamh  fo  'n  fhòid — 
'8  e  na  dh'  fhuiling  mi  de  thàmailt, 

A  thug  mo  bhàrdachd  beò. 

'COGADH    SIOBHALTA' 

EADAR    BEAN    OIS    AGUS    MAIRI. 

Fìuiair  a'  Bfiana-bhard  cuireadh  tàireil  bho  Bhean  Ois,  ayus 
tha  i  freagairt  viar  a  leanas. 


Fonn  : — "  The  Soldier  of  the  Legion." 


Bean  Ois. — Mur  a  tig  thu  nall,  a  Mhàiri, 

Treis  a  thàmh  ann  an  Gleann  Ois, 
Thoirt  eachdraidh  air  do  chuairt  duinn, 

Agus  tuairisgeul  do  bhròin  ; 
Ma  tha  de  neart  ann  am  Mairghread, 

Gu  dearbhta  thug  mi  bòid, 
Gum  faigh  thu  na  tri  deiseagan, 

Cho  cinnteach  's  tha  mi  beò. 

Mairi. — Cha  ghabh  mi  idir  tàmailt 

Air  son  àbhachdas  Bean  Ois, 
Ged  thug  thu  cuireadh  tàireil  dhomh 

Gu  tigh'nn  a  tbàmh  a  dh'  Os  ; 
Cha  do  thogadh  ann  an  Geàrr-loch, 

No  'n  Cinn-tàile  mhòr  nam  bò, 
Na  dhcanadh  sud  air  Màiri, 

Nighean  Iain  Bhàin  'ic  Aonghais  Oig. 

13.  0. — Air  d1  athais  ort,  a  Mhàiri, 

Agus  cum  an  stràic  fo  d'  bhròig, 
'S  leig  seachad  do  chuid  bàrasglaich, 

Is  dànachd  cainnt  do  bheòil  ; 
Thogadh  ann  an  Geàrr-loch, 

'S  an  Cinn-tàile  mhòr  nam  bò, 
Xa  cheannsaicheadh  gach  Màiri 

A  bha  :n  Eilean  àrd  a'  Cheù. 

M. — Cha  do  mheas  mi  gum  bn  bhàrasglaich, 

Nu  dànachd  cainnt  mo  bheòil, 
'N  uair  thoisich  sinn  air  àbhachdas, 

Do  chàch  gu  dèanamh  spòrrs  ; 
Bho  'n  chaill  an  sluagh  an  tàlantan, 

'S  gach  gnàths  a  bh:  againn  òg. 
GrUD  neartaich  sinn  a'  Grhaidhlig, 

Leis  na  dàin  ga  cumail  beò. 

B.  0. — Beannachd  dhuit.  a  Mhàiri, 

'S  do  gach  bàrd  a  sheinneas  ceòl 
S  a!  chainnt  a  bh'  aig  ar  n-athraichean, 

A  rinn  ar  n-àrach  ùg  ; 
'N  uair  bhios  an  linn  tha  làthair. 

'S  mise  's  tusa  cnàmh  fo  'n  fhòid, 
Gun  seinnear  an  Cinn-tàil5  iad, 
'S  an  Eilean  àrd  a'  Cheò. 

M. — Seinnear  ann  an  Geàrr-loch  iad, 
'S  e  'n  t-àite  's  àirde  còir, 
Oir  's  ann  ann  tha  righ  na  Gàidhealachd. 
An  diugh  a'  cnàmh  fo  'n  fhòid  ; 

Chum  e  beò  a'  bhàrdachd, 

'N  uair  bha  'm  bàs  am  port  a  beòil. 

Ga  tional  anns  na  fàrdaichean, 
Air  ànradh  's  gainne  lòin. 

B.  0. — Gur  onair  mhòr  do  Gheàrr-loch 

Anns  an  là  's  am  beil  sinn  beò, 
Na  thogadh  innte  dh'  àrmuinn, 

Chum  a'  chànain  air  a  dòigh  ; 
Tha  am  Baile-cinn  na  siorrachd 

Saighdear  duineil  diubh,  le  chròic, 
Toirt  làn  an  cinn  de  Ghàidhlig  dhaibh, 

'S  gach  ceàrna  dhe  'n  Roinn  Eòrp. 

M. — Ma  's  e  sin  '  Clach-na-Cùdainn.' 

Gum  b'  e  fhein  an  diùlnach  còir, 
'S  ged  tha  cuid  am  diùmadh  air, 

Cha  drùigh  iad  air  a  bhròig  ; 
Bheir  e  smior  na  firinn  daibh, 

Ged  bheirt'  a  bhinn  's  e  beò, 
A'  cur  an  locair  mhin  oirre, 

Cho  cinnteach  ris  an  òr. 

B.  O. — 'N  uair  bha  mise  'n  'Stralia, 

Na  m'  phàisteachan  gle  òg, 
'S  tric  a  sheinn  mo  mhàthair, 

Agus  m'  athair  gràidh  le  pròis  ; 
Na  h-òranan  's  na  dàin, 

A  rinn  na  bàird  a  dh'  fhàgadh  beò, 
Bha  chòmhnuidh  an  Cinn-tàile, 

'S  ann  an  Eilean  àrd  a'  Cheo. 

M. — Sud  far  an  robh  na  h-àrmu'mn. 

Dheanadh  dàin  's  a  sheinneadh  ceòl, 
'N  uair  bhiodh  iad  air  na  h-àiridhean, 

'S  air  skilibh  fear  na  cròic  ; 
Chan  fhaic  thu  'n  diugh  na  'u  àite  sud, 

Ach  caoirich  bhàna  's  eòin, 
'S  am  beagan  a  chaidh  fhàgail 

Air  an  càrnadh  ann  am  fròig. 

B.  0. — Tog  misneach  ort,  a  Mhàiri, 

Ma  bhios  tu  làthair  beò, 
Chi  thu  Crò  Chinn-tàile 

Lan  de  dh'àrmuinn  mar  bu  chòir  : 
Na  gruagaichean  air  àiridh, 

'S  cach  air  sàilibh  damh  nan  cròc, 
'S  fuadaichidh  iad  Winans, 

Bharr  an  grunnda  le  chuid  òir. 

M. — Fuadaichidh  iad  Winans, 

Agus  iomadh  fear  dhe  sheòrs  ! 
'S  cha  bhi  na  Gàidheil  muladach, 

'N  uair  chuirear  orra  'n  tòir  ; 
Theid  iad  suas  a  Lunainn, 

Chosg  an  ulaidh  ann  an  ròic, 
'S  bidh  ar  sliochd  a'  falbh  nan  aonaichean, 

'S  a'  saodachadh  nam  bò. 

B.  O.  —  Bheir  mi  comhairl  ort,  a  Mhàiri, 

'N  ainm  an  Aigh  thoir  suas  do  cheòl, 
Mas  bi  sinn  air  ar  nàrachadh, 
Le  gràisjj  nach  tuig  ar  dòigh  ; 

Tha  'n  sluagh  air  fàs  cho  iongantach, 
'S  gur  cruithneachd  leotha  bròn, 

S'  mur  teid  thu  ann  am  faochaig  dhaibh, 
Chan  fhaodadh  tu  bhith  beò. 

M. — Cha  teid  sinn  ann  am  faochaig  dhaibh, 

Is  faodaidh  sinn  bhi  beò, 
Ged  nach  cuir  sinn  aodainn  oirnn, 

No  caochladh  air  ar  neòil; 
Le  osnaich  chneadaich  chiùranaich, 

'S  gun  sùgh  annt  ach  an  sgleò, 
A  dh'  fhiach  an  creid  an  saoghal, 

Gu  bheil  caochladh  air  tigh'nn  òirnn. 

Nach  iomadh  comhairl  fhiachail, 

Thug  sibh  riamh  orm  le  'r  deòin, 
'S  cha  leig  mi  cuid  air  diochuimhn  diubh, 

An  cian  a  bhios  mi  beò  ; 
Ach  bho  'n  is  luibh  an  diomhanas 

A  riaraicheas  an  fheòil, 
Tha  i  leantainn  rium  cho  daingean 

'S  a  tha  'm  barr-iall  ris  a'  bhròig. 

SORAIDH  LEIS  AN  NOLLAIG  UIR. 


Luinneag  : — Soraidh  leis  an  Nollaig  ìiir, 

Thogadh  gean  air  comnnn  ciùin, 
'S  air  nach  cuireadh  reodha  giùig, 

Ged  a  hhiodh  an  Dùdlachd  fuar. 

Dh'  fhag  rni  Eilean  gaoil  nan  Sgiath, 
Bho  chionn  còrr  's  da  fhichead  bliadhn' ; 
'S  mar  a  chaochail  iad  an  rian, 

'S  cianail  leam  a  dhol  ga  luaidh. 

'S  iomadh  Gàidheal  tha  fo  bhròn, 
A  thogadh  anu  au  Tir  a'  Cheò, 
Ga  thacadh  anns  a'  bhaile-mhòr, 
Le  stùrr  agus  le  ceò  a'  ghuail. 

Agus  miltean  air  dol  fàs, 
Dh'fhearann  torach  bheireadh  bàrr, 
Far  na  dh'àraicheadh  na  sàir, 

Anns  na  blàir  a  chuireadh  ruaig. 

Ach  thainig  caochladh  air  na  neòil, 
Air  na  cnuic  is  air  na  lòin, 
Far  an  robh  na  daoine  còir', 

'S  e  th'  ann  caoirich-mhòr  is  uain. 

'N  uair  a  nochd  mi  ris  an  àit, 
Far  an  robh  mo  shluagh  a'  tàmh, 
Coin  a'  comhartaich  ri  m:  shàil, 
'Cur  na  fàilt  orm  cho  fuar. 

'N  uair  a  ràinig  mi  na  dùin, 

Tigh  mo  shean-mhath'r  sios  na  smùr, 

Toman  rainich  fas  's  a'  chùil 

Far  an  robh  mi  mùirneach  uair. 

'S  rainig  mi  Tobar-a-Mhàil, 
Far  an  tric  a  dh'  ol  mi  sàth, 
Sligean  eisirean  na  mhàs, 

'S  tha  e  'n  diugh  cho  làn  de  dhruaip 

Rainig  mi  tobar  Iain  Bhàin, 

Dh'  ainmichinn  athair  mo  ghràidh, 

'S  na  clachan  mar  a  chuir  a  làmh, 

Air  am  fàgail  dhomh  mar  dhuais. 


'N  uair  an  sheas  mi  os  an  cionn, 
Shil  na  frasan  bho  mo  shùil, 
Cuimhneachadh  air  luchd  mo  rùin, 

A  tha  'n  diugh  san  ùir  na  'n  suain. 


Cbaiil  mo  bhuadhan  uile  'n  lùth, 
'S  thainig  nial  a  bhàis  am  ghnùis  ; 
Dh'  òl  mi  lan  mo  bhois  d'  an  bhùrn, 
'S  rinn  e  m'  ùrachadh  san  uair. 

Rainig  mi  'n  tobhta  bha  làn, 
Uair  le  cuid,  is  sluagh,  is  gràn, 
Far  an  tric  an  d'  rinneadh  bàigh, 

Ris  na  h-ànradh'ch  a  bh'air  chuairt. 

Uh'  fheuch  mi  'm  faithnichinn  an  t-àit, 
Far  an  robh  mo  mhàthair  ghràidh, 
'Suidhe  maille  rium  mu  'n  chlàr, 
'S  i  ga  'r  sàsachadh  le  uaill. 

Ach  cha  robh  ùrnaigh  ga  cur  suas, 
Anns  an  fhardoich  nach  robh  fuar, 
'G  iarraidh  bheanuachdan  a  nuas, 

Air  an  t-sluagh  a  bhiodh  na  broinu. 

Cha  robh  mi  fada  san  àit, 
'N  uair  a  chaidh  an  sgèul  os  àird — 
"  Thainig  Màiri,  Nigheau  Iaiu  Bhàin, 
'S  tha  i  tàmh  sa'  ghleann  ud  shuas." 

Chruinnich  an  sin  luchd  mo  ghràidh, 

A'  cur  furain  orm  le  fàilt, 

'S  thuirt  gach  aon  thug  dhomh  a  làmh, 

"  Bidh  cuimhne  air  Ian  Bàn  gun  fhuath." 


Thiormaich  mi  'n  sin  suas  mo  dheòir, 
'S  thoisich  mi  air  seinn  mo  cheòil, 
Chumail  m'  aigne  air  an  dòigh — 

Tha  cunnart  anns  a'  bhròn  air  uair. 
2 

:S  chaidh  mi  sios  ri  taobh  an  lòin, 

Far  an  tric  an  robh  mi  òg, 

Dh'  iasgach  chaimheineach  le  snòd, 

'S  iad  na'n  "reòdan  ris  a'  bhruaich. 


Chaidh  mi  sios  thun  a'  bheul-àth, 
Far  am  bithinn  tric  a'  snàmh, 
'S  thug  mi  cuigealach  nam  màg, 

Leam  mar  chuimhn'  air  gràdh  an  t-sluaigh. 

Ach  cha  robh  maighdean  no  bean  òg, 
A'  sniomh  an  t-sànth  gu  deanamh  clò, 
'N  duine  's  maid'  aige  na  dhòrn, 

Falbh  air  tòir  na  mnatha  luaidh. 

'N  uair  a  chruinnicheadh  gach  òigh, 
'S  ann  an  sud  a  bhiodh  an  ròic, 
Measair  chkbhruich  air  a'  bhòrd, 

S'  na  fleas£raich  anns  an  t-seòmar  shuas. 


Cha  robh  seiche  ga  cur  suas, 

Air  an  spàrr  gu  'm  biodh  i  cruaidh, 

Oidhche  Challuinn  tigh'nn  a  nuas, 

'S  chluinnteadh  fuaim  oirre  le  'n  cloinn. 


'N  uair  a  chruinnicheadh  an  greòd, 
'S  ann  an  sud  a  bhiodh  an  ròl, 
'G  eigheach  "  Challainn,  Challainn  O  ! 
'S  fear  a'  tùiseachadh  ri  dhuan. 

H-uile  fear  's  a  ehasan  rùisgt, 
S'  caman  aig  air  chaol  da  dhùirn, 
Stracadh  dhroineagan  le  sùrd, 

Cur  bhannagan  na  'n  smùr  's  na  'm  bruan. 

'N  uair  tbàinig  crìoch  air  an  duain, 
Bhiodh  an  caisean-Callainn  suas, 
Bean  an  tighe  's  i  gun  ghruaim, 

Tigh'nn  a  nuas  dhaibh  leis  an  dràm. 

Cha  b'  e  glaine  bheag  gun  tuar, 
Gheobhadh  gille  glas  an  duain, 
Ach  slige-chreachainn  cur  m'  a  bruaich, 
'Chuireadh  tuainealaich  na  cheann. 

Ach  chuala  mi  guth  air  mo  chùl, 
Mar  gun  eireadh  neach  o  'n  ìiir, 
"  Nach  'eil  Lachlann  òg  an  Uird," 

Na  cheann-iùil  air  ceann  an  t-sluaigh. 

Gum  faithnich  sinn  air  na  cluain. 
Air  na  daisean  's  iodhlann  chruach, 
Gun  robh  cridheachan  an  t-sluaigh, 

Ga  'n  cur  suas  cho  math  ri  'n  làimh. 

SORAIDH  LE  EILEAN  A'  CHEO 


Luinneag  : — Soraidh  leis  an  àit', 

An  d'  fhuair  mi  m'  àrach  òg 
Eilean  nan  beann  àrda, 

Far  an  tàmh  an  ceò ; 
Air  am  moch  a  dh'  èireas, 

Grian  nan  spèur  fo  ròs, 
A'  fuadach  nèul  na  h-oidhche, 

Sòillseachadh  an  Stòir. 


'Cur  m'  aghaidh  air  Glaschu, 

B'  airtneulach  mo  chèum, 
'Cur  mo  chùl  ri  càirdean, 

Nochd  am  bàigh  cho  trèun  ; 
Ghluais  ar  buadhan  nàduir, 

Ann  an  gràdh  dha  cheil, 
Shruth  mo  dheoir  a  bhàn, 

Is  dh'  fhàilnich  guth  mo  bheil. 

Co  aig  am  beil  gràdh, 
No  tàlantan  na  cheann, 

Is  dèigh  air  obair  nàduir, 
Nach  toir  stràchdan  ann  ; 

Sasunnaich  is  Stàdaich, 
Agus  àireamh  Ghall, 
chosdas  cuid  de  ra'  maoin, 
A  dh'  fhaicinn  taobh  Choir-eang. 

Flodagaraidh  sgiamhach, 

C'  ait  'eil  d'  fhiach  de  grùnnd, 
'S  ainmeil  an  crodh  dàra, 

A  dh'  àraicheadh  air  d'  fhònn ; 
Is  'n  uair  a  thig  an  oiteag, 

Bho  Lochlann  òirnn  a  nàll, 
Seideadh  air  Sroin-Bhìrlinn, 

'S  cùbhraidh  gaoth  do  bheann. 

Tha  'n  sneachda  is  an  neòinean, 

A'  pògadh  bèul  ri  bèul, 
Shàmhradh  is  a  gheamhradh, 

Ann  an  ceann  a  eheil  ; 
Canach  air  do  mhòintich, 

'S  lògar  air  gach  feith, 
Muran  air  do  chruachain, 

'S  luachair  air  do  reisg. 

Creag-Shniosdail  nam  biatach, 

Fraigh-shnighe  sios  gu  'bonn, 
Cruinneachadh  na  'loch 

'S  an  seòladh  coit  is  lòng ; 
'S  ged  bhiodh  neach  le  '  prosbaig,' 

Chan  fhaiceadh  e  a  grùnnd  ; 
Bho  'n  nigh  Fionn  a  chasan, 

Dh'  fhag  e  'n  t-uisge  donn. 

Tha  do  lochan  riomhach, 

Sìnnte  stigh  feadh  d'  eang, 
Dealachadh  ri  cheile, 

Reidhleanan  is  bheann  ; 
'S  ma  tha  neach  le  leirsinn, 

Chan  i  bhrèug  a  th'  ann, 
Chi  iad  bhàrr  do  shleibhtean, 

Pàirt  de  dh'  Eirinn  thàll. 

S  aoibhneach  Eilean  Asgrab, 

Fàilteachadh  nan  tonn, 
'S  uaibhreach  creagan  Gheàrraidh, 

Sàilean  fos  an  cionn  ; 
Suas  gu  ruig  thu  'm  Fàsach, 

Far  an  tamh  an  sonn, 
Steinn  is  Sgòrr-a-bhàigh, 

An  t-àite  's  àille  fonn. 

Seall  fo  Chaisteal  Uisdein, 

Feasgar  ciùin  gun  cheò, 
Ghrian  a'  dol  san  iar, 

'S  a  dreach  air  fiamh  an  òir ; 
An  cuan  na  leabaidh  dhion, 

Do  dh'  iasgaibh  de  gach  seòrs, 
Is  buar  a'  dìrsadh  suas, 

Gu  ceann  Bòrd-uain'-Mhic-Leòid. 

Seallaibh  o'n  a'  Chrannaig, 
Madainn  ghreannach  fhuar, 

Nùll  gu  Eilean  Liandail, 

'S  a'  rrhaoth  'n  iar  tixhinn  tuath ; 

Tonnan  air  an  riasgladh, 

'G  eirigh  sios  is  suas, 
'S  bàtaichean  le  'n  iasgairean, 

Cur  siar  nan  stuadh. 

Seallanna  bu  bhriagha, 

Riamh  chan  fhaca  sùil, 
Spreidh  a  mach  ga'm  fiarach, 

Maidinn  ghrianach  chiùin  ; 
'N  uiseag  air  a  sgiath, 

Seinn  gun  fhiamh  a  ciùil, 
'S  an  ceò  mu  cheann  Beinn  Dìonabhaig. 

'S  an  sliabh  fo  dhriùchd. 

Suidh  air  Cnocan-uain', 

Air  Cruachan  is  Saoi-bheinn, 
Seall  gach  taobh  m'  an  cuairt  duit, 

Eadar  cuan  is  tìr  ; 
Sgoirebreac  nan  stuadh. 

'S  na  thogadh  suas  na  sùinn, 
'S  Dòmhnullaich  nam  buadh, 

Cur  snuadh  air  Port-a'-Rìgh. 

'S  iomadh  rosg  a  dh'  iadhas, 

Sealltainn  sios  le  sìiil, 
Air  do  chreagan  iargalt, 

Air  gach  lian  is  stùc  ; 
Thig  uaislean  na  'n  ciadan, 

'N  uair  tha  bhliadhna  ciùin, 
Tional  as  gach  ceàrn, 

Air  biitaichean  na  smùid. 

Eileanan  a'  chuain, 

M'  an  cuairt  duit  air  gach  àird 
Seallaidh  iad  le  uamhann, 

Air  do  stuadhan  ard  ; 
'N  uair  a  dh'  eireas  buaireas, 

Eadar  cuan  is  tràigh, 
Ni  Mol-Staphain  nuallan, 

'S  uair  dhaibh  bhith  na  'n  tàmh. 

Mhuinntir  chòir  tha  làthair, 

'S  a  tha  tàmhach  ann, 
Cumaibh  suas  ur  gnàths, 

Ur  bàighealachd  's  ur  cainnt ; 
Tha  mòran  a  dh'  fhàg  e, 

An  ceàrnaidh  fad  o  làimh, 
Chuimhnicheas  le  gràdh, 

Beul-àtha-nan-tri-allt. 

'N  uair  ràinig  mi  'n  t-àite, 

'N  d'  fhuair  mi  m'  àrach  òg, 
Far  an  robh  ar  n-àiridh, 

Spreidh  le  'n  àl  mu'n  chrò  ; 
Choltaich  mi  ri  Gàidhlig, 

Torman  tlàth  nan  lòn — 
"  'S  aoibhneach  leinn,  a  Mhàiri, 

D'  fhaicinn  slàn  's  tu  beò." 

Seinneadh  gach  fear-ciùil, 

Le  mùirnn  a  dhachaidh  fhein, 

'S  cumaibh  suas  a  cliù, 
Ma  bhios  ur  cùrsa  rèidh  ; 

Ach  cha  ghabh  sinn  mùiseag, 

Os  ur  cionn  gu  lèir, 
Nach  'eil  spot  is  cùbhr', 

Air  an  laigh  driùchd  o  nèamh. 

Soraidh  leis  an  àit', 

An  d'  fhuair  mi  m'  àrach  òg, 
Eilean  nan  beann  àrda, 

Far  an  tàmh  an  ceò  ; 
Air  am  moch  a  dh'  eireas, 

Grian  nan  spèur  fo  ròs, 
A'  fuadach  nèul  na  h-òidhche, 

Sòillseachadh  an  Stòir. 

SORAIDH  LEIS  A'  BHATA  LUATH. 


Luinnkag  : — Soraidh  leis  a'  bhàta  luath, 

Dh'  àinmicheadh  air  Sgeir  a  chuain, 
Air  do  ghillean  cha  bhiodh  gruaim, 
'N  àm  bhith  togail  suas  do  sheòl. 

Cheathramh  là  dhe  na  Mhàrt, 
Ceithir  fichead  is  a  dhà, 
Chuireadh  '  Sgeir-a'-chuain '  air  sàil, 
Leis  na  sàir  nach  fannaich  fuachd. 

'S  'n  uair  a  chuir  i  sròn  's  a'  chuan, 

Bhristeadh  botal  làn  m'  a  cluais, 

'S  ghlaodh  na  laoich  le  iolach  chruaidh, 

"  Slàinte  '  Sgeir-a'-chuain  '  's  Bean  Oi 

'S  'n  uair  a  thog  i  siùil  an  àird, 
'Ghuidh  an  slùagh  a  bh'  air  an  tràigh, 
"  Beannachd  leibh  's  ur  faicinn  slàn, 

H-uile  làmh  air  '  Sgeir-a'-chùain.'  " 

'S  'n  uair  a  thogadh  ri  a  siùil, 
Shuidh  an  sgiobair  air  an  stiùir, 
'S  ged  a  dh'  eirich  i  na  smùid, 

Cha  robh  cùram  dhuinn  no  bròn. 

'S  'n  uair  a  dh'  eirich  i  na  glìnn, 
Sheòladh  '  Sgeir-a'-chuain  '  cho  grìnn, 
Ris  an  eal'  air  bhàrr  nan  tònn, 

'S  cha  robh  cònn  oirr'  aig  a  luaths. 

C:  àite  'm  facas  deas  no  tuath, 
'Nach  do  laimhsich  tàl  no  tuadh, 
Dheanadh  leithid  '  Sgeir-a'-  chuain, 
H-uile  bàll  dhi  suas  g'a  seòl. 

'S  ged  tha  mi  eolach  air  a'  chuan, 
'S  air  bàtaichean  deas  is  tuath, 
Chan  fhaca  mi  gin  an  Cluaidh. 

Rachadh  air  fuaradh  air  do  shròin. 

Olaidh  sinn  sliiinte  Bean  Ois, 
l>h'  altrumais  an  diùlnach  còir, 
A  chuir  '  Sgeir-a'-chùain  '  fo  seòl, 
'S  i  gun  sgùd  oirre  fo  'làimh. 

'NUAIR  BHA  MI  OG. 


Moch  's  mi  'g  èirigh  air  bheagan  èislein, 

Air  maidinn  Cheitein  's  mi  ann  an  Os, 
Bha  spreidh  ag  geumnaich  an  ceann  a  cheile, 

'S  a'  ghrian  ag  èirigh  air  Leac  an  Stòir ; 
Bha  gath  a'  bòillsgeadh  air  slios  nam  beanntan, 

Cur  tuar  na  h-òidhche  na  dheann  fo  sgòd, 
Is  os  mo  chionn  sheinn  an  uiseag  gbreannar, 

Toirt  na  mo  chuimhne  'n  uair  bha  mi  òg. 

Toirt  na  mo  chuimhne  le  bròn  is  aoibhneas, 

Nach  fhaigh  mi  càinnt  gus  a  chur  air  dòigh, 
Gach  car  is  tionndadh  an  corp  's  an  ìnntinn, 

Bho  'n  dh'  fhàg  mi  'n  gleann  'n  robh  na  sùinn  gun  ghò, 
Bha  sruth  na  h-àibhne  dol  siòs  cho  tàimhidh, 

Is  toirm  nan  allt  'freagar  cainnt  mo  bheòil, 
'S  an  smeòrach  bhinn  suidhe  seinn  air  meanglan, 

Toirt  na  mo  chuimhne  'n  uair  bha  mi  òg. 

'N  uair  bha  mi  gòrach  a'  siubhal  mòintich, 
'S  am  fraoch  a'  stròiceeadh  mo  chòta  bàn, 

Feadh  thoman  còinnich  gun  snath'nn  a  bhrògan, 
'S  an  eigh  na  còsan  air  lochan  tàimh  ; 

A'  falbh  an  aonaich  ag  iarraidh  chaorach, 

'S  mi  cheart  cho  aotrom  ri  naosg  air  lòn, 
Gach  bòt  is  pòll  agus  talamh  tòll, 

A  toirt  na  mo  chuimhne  'n  uair  bha  mi  òg. 

Toirt  na  mo  chùimhn'  iomadh  nì  a  rinn  mi, 

Nach  faigh  mi  'm  bànn  gu  ceann  thàll  mo  sgeòil, 
A'  falbh  's  a'  gheamhradh  gu  luaidh  is  bùinsean, 

Gun  solus  lòinnir  ach  ceann  an  fhòid ; 
Bhiodh  òigridh  ghreannar  ri  ceòl  is  dànnsa, 

Ach  dh'  fhalbh  an  t-àm  sin  's  tha  'n  gleann  fo  bhròn, 
Bha  'n  tobht  aig  Anndra  's  e  làn  de  fheanntaig, 

Toirt  na  mo  chuimhne  'n  uair  bha  mi  òg. 

'Nuair  chuir  mi  cuairt  air  gach  gleann  is  cruachan, 

Far  'n  robh  mi  &uaimhneach  a'  cuallach  bhò, 
Le  òigridh  ghuanach  tha  nis  air  fuadach, 

De  shliochd  na  tuath  bha  gun  uaill  gun  ghò ; 
Na  raoin  's  na  cluaintean  fo  fhraoch  is  luachair, 

Far  'n  tric  na  bhuaineadh  leam  sguab  is  dlògh, 
'S  na  'm  faicinn  sluagh  agus  tighean  suas  annt', 

Gum  fàsainn  suaimhneach  mar  bha  mi  òg. 

An  uair  a  dhìrich  mi  gual  an  t-Sithein, 

Gun  leig  mi  sgìos  dhiom  air  bruaich  an  lòin, 
Bha  buadhan  m'  ìnntinn  a'  triall  le  sinteig, 

Is  sùil  mo  chìnn  faicinn  loinn  gach  pòr ; 
Bha  'n  t-sòbhrach  mhin-bhuidh'  's  am  bearnan-brìghde, 

An  cluaran-riùghail,  is  lus  an  òir, 
'S  gach  bileag  aoibhneach  fo  bhraon  nà  h-oidhche, 

Toirt  na  mo  chuimhne  'n  uair  bha  mi  òg. 

'Nuair  chuir  mi  cùl  ris  an  eilean  chùbhraidh , 

'S  a  ghabh  mi  iùbhrach  na  smùid  gun  seòl, 
'Nuair  she'id  i  'n  dùdach  's  a  shìn  an  ùspairt, 

'S  a  thog  i  'cùrsa  o  Thìr  a'  Cheò  ; 
Mo  chridhe  brùite  's  na  deòir  le  m'  shùilean, 

A'  falbh  gu  dùthaich  gun  sùrd,  gun  cheòl, 
Far  nach  faic  mi  cluaran  no  neòinean  guanach, 

No  fraoch  no  luachair  air  bruaich  no  lòn. 

BREACAN     MAIRI     UISDEIX 
(aih  suidheachadh  ur.) 


Fonn  : — Am  breacan  bòidheach,  fasanta. 

Nach  faighear  anns  na  bùithean  ; 
Tha  geal,  is  gorm,  is  sgàrlaid, 
Ann  am  breacan  Màiri  Uisdein. 

Ged  tha  mo  ghuth  air  fàilneachadh. 

'S  cho  fad  o  'n  dh'  fhàg  mi  'n  duthaich, 
Gun  cuir  mi  rànn  's  a'  Ghàidhlig  dhuibh, 

Air  breacan  Màiri  Uisdein. 

'N  uair  bha  mi  ris  a'  bhuachailleachd, 
Air  lòin  is  cluain  mo  dhìithcha, 

Bhiodh  brat'  a'  cumail  blàiths  orm, 
De  bhreacan  Màiri  Uisdein. 

'S  nuair  thàinig  mi  do  Ghlaschu, 
'N  duil  ri  fhaicinn  anns  na  bùithean, 

Chan  fhaighear  lèud  mo  dheàrna  aun, 
De  bhreacan  Màiri  Uisdein, 

Tha  mi  'nochd  am  measg  nan  Gàidheal, 
M'  aigne  blàth  air  taobh  mo  dhùthcha, 

'S  gun  toir  mi  comhairl'  àraidh  dhuibh, 
Mu  bhreacan  Màiri  Uisdein. 


Cuiribh  onair  air  na  h-àrmuinn, 

Anns  na  blàir  a  choisinn  cliù  dhuibh, 

'S  biodh  feile  's  osain  gheàrr  agaibh, 
De  bhreacan  Màiri  Uisdein„ 

Nuair  chì  mi  sgolb  de  Shasunnach, 
Le  'fheile  glas  m'  a  ghlùinean, 

Gun  gluais  e  m'  fhuil  le  tàmailte, 
Mu  bhreacan  Màiri  Uisdein, 


'N  uair  chuimhn'cheas  mi  air  '  Wallace, 
Air  Rob  Ruadh  agus  air  Dùghlas, 

A  dhìon  ar  tìr  o  thràillealachd, 
Fo  bhreacan  Màiri  Uisdein. 


Cuimhnichibh  air  Inkerman, 

'S  a'  mhisneach  bh'  aig  na  fiùrain, 

'S  mar  làimhsich  iad  an  stàilinnean, 
Fo  bhreacan  Màiri  Uisdein. 


Thug  Cailean  Càimbeul  àithne  dhaibh, 

Nach  fàgadh  e  air  cùl  iad, 
Aig  bruthach  Bhalaclàva, 

Suas  fo  bhreacan  Màiri  Uisdein, 


BEEACAN    MAIRI    DISDEIN.  33 

'S  e  boineilean  an  t-òrdugh, 

Thug  an  còirneal  do  na  diùluaich, 
'S  chaidh  Russianaich  a  smàladh, 

Le  luchd-bhreacau  Màiri  Uisdein. 

'N  uair  dhirich  iad  gun  theàrnaich  iad, 
Mar  b'  àbhaist  d'  an  luchd-dùthcha  ; 

Bha  ciadan  marbh  's  an  àrfhaich, 
Le  luchd-bhreacan  Màiri  Uisdein. 


Nis  dearbhaibh  gur-a  Gàidheil  sibh. 

Is  smior  is  cnàimh  ur  dùthcha, 
?S  tha  fhathast  clòimh  is  càrdan  innt', 

Ni  breacan  Màiri  Uisdein. 


Chan  eagal  thaobh  luchd-ceàirde  dhuinn. 

Tha  tàillearan  's  gach  dùthaich, 
*S  tha  bean  ann  an  Gleann  BhcàrnasdaiL 

Ni  breacan  Màiri  Uisdein. 

Gun  sniomh  i  e  's  gun  càrd  i  e, 
Is  sgàrlaid  chur  's  an  dlù  aige, 

'S  tha  beairt  's  a'  h-uile  càil  aice, 
!)<>  bhreacan  Màiri  Uisdein. 

Tha  iomadh  dhe  ar  càirdean, 

A  bheir  tlàm  dhuinn  feadh  na  dùthcha 
Gum  faigh  sinn  clòirah  Austràlia, 

Ni  breacan  Màiri  Uisdein. 

Chan  'eil  an  diugh  ri  fhaicinn, 
Anns  na  glacan  no  air  dùthaich, 

Ach  guilbnich  lom'  de  Shasunnaich, 
Gun  bhreacan  Màiri  Uisdein. 


Tha  nèul  is  tuar  an  acrais  orr', 

Gun  chreach  iad  sinn  's  an  dùthaich, 

'S  gun  itheadh  fear  de  mhairt-fheoil  dhiubh, 
Na  shacaicheadh  Mac-Crùislig. 

Ma  tha  neach  a'  so  à  Beàrnasdail, 

A  Càrabost  no  Uige, 
Do  'm  b'  aithne  Maighstir  Ruairidh  riamh, 

No  chual  e  bho  'n  a'  chùbaid, 


Bhur  beatha,  's  cuiream  failt'  oirbh, 
Mo  làmh  gun  toir  mi  cliù  dhuibh, 

'S  gun  toir  mi  fhathast  gàir'  oirbh, 
Mu  bhreacan  Màiri  Uisdein. 


Nis  oidhche  mhàth,  a  chàirdean,  leibh, 
'S  muc  shàillte  na  bliadhn'  ùire, 

Biodh  pailteas  crathadh  làmh  againn, 
Fo  bhreacan  Màiri  Uisdein. 


'S  an  uair  a  theid  ceann-finid  air, 
Bidh  mìltean  a'  toirt  cliù  dhuinn, 

Chan  fhaic  iad  air  na  sràidean, 
Leithid  breacan  Màiri  Uisdein. 

FRAOCH,  NEONAIN,  AGUS  SOBHBACH. 


Tha  sinne  fallih  an  diugh  'n  ar  triùir, 
An  eo-chuideachd  nan  stocainean  's  na  boineid  ùir, 
Fraoeb,  neònain,  agus  sobhrach. 

Fraoch. — Thoir  badan  dh'  ionnsaidh  gach  laoicb, 
Tha  cumail  cuimhn'  air  tir  an  gràidh. 
Bha  siubhal  casruisgt'  òg  is  maoth, 
Air  feadh  nan  raon  's  an  d'  rinn  mi  fàs. 

Neonain. — Bhuain  Màiri  mìse  'n  de, 

An  lagan  grianach,  fasga'ch, 

Ach  thuig  mi  le  osna  's  deòir  a  sìil, 

Nach  bitbinn  beò  an  Glaschu. 

An  t-sobiiracii. — Tha  mise  triall  an  diugh  bho  m'  dhùth- 
aich, 
'S  tròm  's  is  tùrsach  a  tha  m'  acain, 
Ach  chan  'eil  Gaidheal  a  chi  le  shùil  mi, 
Nach     dùraigeadh     dhomh     pùg     le 
h-aiteas. 

Thuirt  Màiri  ruinn  an  an  glan  Ghàidhlig, 
'N  uair  a  bha  'dà  làmh  'g  ar  pasgadh, 

"  Innsibh  dhaibh  gu  bheil  mi  slàn, 

Is  beannachd  uam  gu  Gàidheil  Ghlas- 
chu." 

DEOCH-SLAINTE  GAIDHEIL  GHRIANAIG. 


Fonn  : — "0  hìi,  o  ho  na  'm  &'  àill  leibh  i. 


'S  i  sud  an  t-slàinte  dh'  òlamaid. 
Chan  ann  air  sgàth  na  geòcaireachd, 
Deoch-slàinte  Comunn  Oisein, 

Sliochd  nam  mòr-bheann  ann  an  Grianaig. 


Gun  òl  sinn  i  's  gum  pàigh  siun  i, 
Air  sgàth  na  tìr  o'n  d'  thàinig  sibh, 
Ged  b'  ann  aig  bòrd  na  Bàn-righ  e, 
Air  slàinte  Gàidheil  Ghrianaig. 


Chan  fhacas  na  bu  bhòidhche  leam, 
A  chòmhlan  ghillean  òga, 
Bho  'n  dh'  fhàg  mi  m'  àite-còmhnuidh, 
Bho  chionn  còrr  is  fichead  bliadhna. 


Cho  modhail  is  cho  mòralach, 
Cho  caoimhneil  a  rinn  còmhradh  rium, 
'S  gum  faithnichinn  air  ur  còmhdach, 
Nach  i  phòit  a  bha  'g  ur  riaghladh. 


DEOCII-SLAINTE    GAIDIIEIL    GHRIANAIG. 

Ge  h-iomadh  àit'  a  chòmhlaich  mi, 
An  comunn  Ghàiclheal  mòralach, 
Gur  mò  a  rinn  n?i  shòlas, 

Ri  luchd  m'  eòlais  ann  an  Grianaij?. 


Bha  laoch  a  Peigh'nn-a-phìleir  ann, 
Gach  ceum  o  bhònn  Beinn  Dìonabhaig, 
'S  gur  math  leam  sliochd  do  shìnnsreachd, 
Bhith  togail  ìre  'n  Grianaig. 

Gur  ogha  do  Niall  Peuton  thu, 
B'  e  ceann  nam  bochd  's  nam  feumach  e, 
'S  gun  d'  fhag  e  chliù  na  dhèighe  dhuinn, 
Ged  tha  e  fhein  air  triall  uainn, 

Bha  fear  a  Chlann-'ic-Leoid  ann  duibh, 
'S  gunn  d'  rinn  mo  chridhe  sòlas  ris, 
Is  tric  a  bha  sinn  còmhla, 

'Siubhal  mòintich  ga  ar  pianadh. 

Bhith  'g  iarraidh  cruidh  is  chaorach, 

'S  a'  tigh'nu  dachaidh  'n  deigh  an  saodachadh, 

'S  ann  oirnn  a  thain'  an  caochladh, 

'N  uair  nach  faicear  fraoch  no  fiar  leinn, 


Bha  Gàidheil  as  gach  ceàrna  ann, 
A  Uidhist  is  à  Bàideanach, 
Is  laoich  a  chaidh  air  ànradh, 

Air  son  caoirich  bhàn'  is  miolchoin. 

Gun  robh  duine  uasal  rìoghail, 
Anns  a'  chathair  chuir  toil-ìnntinn  orra, 
Mar  leugh  e  'n  càinnt  ar  sìnnsreachd  dhuinn, 
Eachdraidh  Fhìnn  is  Dhiarmaid. 

Gum  b'  òg  a  thogadh  mùirneach  thu, 
Bho  Theilemheall  nan  stùcannan, 
'S  gur  h-onair  dha  ar  dùthaich  thu, 
'S  tha  'n  cliù  sin  fad  is  cian  ort. 

Tha  ochd  ciad  bliadhn'  air  inntrigeadh, 
Bho  thogadh  caisteal  rìoghail 
An  Dun-bheagain  le  do  shinnsreachd, 
'S  tu  'n  ochdamh  lìnn  an  Grianaig. 

Ma  dh'  èireas  trioblaid  chràiteach  dhuinn, 
'S  gum  bristear  ceann  no  cnàmhan  duinn, 
Gur  lighiche  ro  bhàigheil  thu, 

'S  chan  'eil  na  's  fheàrr  an  Grianaig. 

Mo  bheannachd  aig  a'  Chòmhlan, 

'S  biodh  a'  Ghaidhlig  mu  na  bhòrd  agaibh, 

Is  ionnsaichibh  dha  'n  òigridh  i, 

Tha  chòmhnuidh  ann  an  Grianaig. 

AIRGIOD-CINN  ALASDAIR  BHAIN 

AIR   MAIRI,   NIGHEAN    IAIN    BHAIN,    AGUS    I    AIR   CHALL. 


Fhreagair  Màiri  air  ais  : — 

Tha  mi  gu  mòr  ad  chomain,  Alasdair,  air  son  a 
bhith  a'  feoraich  air  mo  shon  troimh  'n  Ard-Albannach 
choir.  Ged  chuireadh  a'  Bhàn-righinn  fhein  fios  mu  m' 
thimchioll  anns  na  paipearan  Gàllda  cha  bhiodh  na  bu 
mhò  thoil-inntinn  agam.  Ach  tha  fios  agadsa  agus 
agamsa,  Alasdair,  naeh  ann  ann  am  mòr  phailteas  nan 
nithe  tha  e  a'  sealbhachadh  tha  beatha  an  duine.  Na  'm 
bithinn  cho  beairteach  's  a  tha  mi  cho  bochd,  Alasdair, 
bheirinn  pùnnd  Sasunnach  gun  robh  thu  ann  an  talla 
mhor  nan  Gaidheal  ann  an  Glaschu  an  oidhche  bha  a' 
choinneamh  ann.  An  nair  a  chunnaic  mi  an  t-Ard 
Albannach  fhein  a'  tighinn  a  stigh,  le  cheann  cnuacach 
dubh,  agus  a  dha  shùil  cho  biorach  's  gun  saoileadh  tu 
gun  rachadh  iad  troimh  'n  bhalla,  shaoil  mi  gum  bu  leam 
fhèin  an  tigh  agus  na  bh'  ànn.  Ach  innsidh  mi  dhuit 
mu  'n  choinneamh,  Alasdair,  anns  na  rannan  a  leanas ; 
agus  so  mar  their  mi : — 

Gum  b'  aoibhneach  au  sealladh  leat  fhaicinn, 
'San  fhàrdaich  'n  uair  thionail  na  sùinn, 

An  comunn  is  uaisle  tha  'n  Glaschu, 
No  chithear  air  faiche  no  iònn, 

Le  'm  fe'ileadhnan-beag'  air  am  pleatadh, 
'S  an  calpannan  taiceil  cho  crùinn, 

'S  am  mnathan  's  an  clann  anns  an  fhasan, 
A'  dannsadh  ri  caismeachd  nam  piob. 

Buaidh  le  comunn  mo  ghaoil, 
Piseach  air  comunn  mo  ghaoil, 

'S  gun  soirbhich  gu  math  leis  a'  chomunn, 
Dha  'n  suaicheantas  monadh  is  fraoch. 

'N  uair  ràinig  mi  dorus  an  talla, 

'S  a  dh'  fhairich  mì  caithream  nam  pìob, 
'S  a  chuala  mi  Ghàidhlig  ga  labhairt. 

Toirt  crathadh  dhe'n  lamhan  domh  fhìn. 
"  Cuin  thainig  thu  Glaschu,  Mhàiri, 

Gur  fhada  o  dh  fhàg  thu  Port-righ, 
'S  math  b'  aithne  dhuit  m'  athair  's  mo  mhàthair, 

'N  uair  bha  sinn  a'  tàmh  anns  na  glìnn." 

Cha  mhor  gun  d'  tharruing  mi  m'  anail, 

'N  uair  chruinnich  na  Gàidheil  mu  m'  cheann, 
A  dh'  fhoighneachd  dhiom,  "  Ciamar  a  tha  thu, 

No  bheil  thu  na  d'  shlàint  aig  an  àm  ? 
Nach  tusa  bha  deanamh  nan  òran 

Chuir  onair  cho  mòr  air  ar  clànn, 
Thug  a  leithid  a  stialladh  do  'n  Bhàillidh, 

'S  do  churaidhean  Bheàrnaraidh  tàing  ?" 

Fagaidh  sinn  sin  mar  a  tha  e, 

Bho  choisinn  na  h-àrmuinn  an  geall, 

A'  seasamh  cho  duineil  an  àite. 
Is  ordush  a'  Bhuillidh  cho  teànn. 

Tha  fios  aig  na  eiàdan  mar  thà, 

Nach  'eil  mis'  ann  am  fàbhor  nan  Gàll, 
Ach  's  coraa  leam  's  d'  athair  na  Ghàidheal, 

Ged  thigeadh  do  mhàthair  o  'n  Fhràing. 

'N  uair  shuidh  mi  's  a  chunna  mi  'n  sluagh, 

Thainig  seorsa  de  thuaineal  am  cheànn, 
A'  faicinn  nan  ciadan  m'  an  cuairt  domh, 

Cho  mcdhail  's  cho  stuama  na  'n  càinnt  ; 
Gun  ghin  ann  ach  gineal  na  tuatha, 

A  choisinn  a'  bhuaidh  anns  gach  àm, 
Rinn  na  Sasunnaich  fhuadach  a  Ghlaschu, 

'8  nach  cluinn  iad  ach  glagadaich  Ghàll. 

Thig  mi  air  ais  leis  an  fhacal, 

Ach  mathanas  mise  cha  'n  iarr, 
Chan  e  Sasunnaich  uile  bu  choireach, 

Ach  uachdarain  dhona  nach  b'  fhiach  ; 
A'  cosd  an  cuid  stòrais  an  Lunainn, 

Nach  b'  aithne  dhaibh  fuireach  aig  rian, 
A'  reic  an  cuid  fearainn  air  faoineis, 

'S  na  'n  eiginn  gu  saoradh  nam  fiach. 

Ma  ghabhas  sibh  comhairl  a'  churaidh, 

Tha  seasamh  cho  duineil  ur  taobh, 
'S  a'  fèuchainn  an  gluais  e  chlach-mhuilinn 

A  chuireadh  air  muineal  nan  laoch  ; 
Cuiribh  litrichean  ciallach  a  Lunainn, 

Is  dearbhaibh  ur  n-urram  's  ur  maoin, 
Agus  faighibh  ur  fearann  air  ais, 

A"us  nochdaibh  ur  jraisge  dha  'u  t-sao^h'l. 

Bha  aon  fhear  is  coltas  ro  shuairc  air, 

Le  boineid,  is  cuaille  na  làimh, 
Is  cromag  mar  chitheadh  tu  buachaill, 

A'  glacadh  nan  uan  anns  an  fhàng. 
'S  ann  shaoil  leam  'n  uair  sheall  mi  m'  an  cuairt  dorah, 

Gun  robh  mi  air  cruachan  nam  beànn, 
Ach  innsidh  mi  fhathast  an  duan  duibh, 

Co  e  an  duin-uasal  a  bh'  ànn. 

Chan  urrainn  domh  'n  ainmeachadh  uile, 

Oir  chosdadh  e  cus  dheth  ar  tim, 
Bha  fear  dhiubh  ua  Fhrisealach  duineil, 

'S  chan  aithne  dhoinh  duine  cho  grìnn ; 
Tha  leithid  a'  ghaol  aig  air  Gàidhlig, 

Is  guth  agus  tàlant  gu  seinn, 
'S  air  son  Bhlackie,  is  Cluainidh,  is  Teàrlach, 

Chan  eagal  do  'n  Gbìudhlig  a  chaoidh. 

Beannachd  leat,  Alasdair  Bhìun, 

Agus  innis  do  m'  chairdean  gu  leir, 
Gu  bheil  mi  gu  math  na  mo  shlàinte, 

Am  beannachd  is  fhearr  tha  fo  'n  ghre'in ; 
Tha  mòran  de  dh'  òranan  Gàidhlig, 

Bha  mise  a'  tàthadh  r'  a  cheil, 
'S  ma  chaomhnas  ani  Freasdal  mo  shlàinte, 

Gum  faigh  sibh  an  àireamh  gu  lèir. 

Buaidh  le  comunn  mo  ghaoil, 
Piseach  air  comunn  mo  ghaoil, 

'S  gun  soirbhich  gu  math  leis  a'  chomunn, 
Dha  'n  suaicheantas  monadh  is  fraoch. 


RANN    CALLAINN.  43 


R  A  N  X     C  A  L  L  A  I  N  N 

Ann  an  cois  bocsa  de  ghnothaichean  fe'umail  air  son  na 
BliadhrC -ùire.  Fhuair  d  Bhana-bhàrd  i  fhein  cuireadh,  ach 
leis  nach  robh  e  goireasach  dK  i  dol  ann,  chuir  i  air  fabh 
na  rannan  a  leanas. 


Ged  tha  mi  nis  air  m'  fhagail  falamh, 

'S  ;nm  aon  mar-rium  dhe  mo  mhùinntir, 
Ma  dh'  fhalbhas  mi  aìr  a'  Challainn, 

Gheobh  mi  bannag  ann  an  Oùntainn. 
'N  uair  ruìgeas  mi  ceann  a'  bhaile. 

Thig  iad  na  'n  deannaibh  g'  am  ionnsaìdh  ; 
Gabhaidh  mi  duan  aig  an  doms, 

'S  gheobh  mi  drama  gun  chaomhnadh. 
Eiridh  an  Tolmach,  gu  duineil, 

Mar  chunnaic  mi  e  na  dhùthaich, 
Aig  a  shinnsre  's  aig  a  sheanair, 

An  Talasgair  's  an  Rugh-an-dùnain. 
'S  iomadh  bannag  ngns  drama, 

Thng  ur  n-aithrichean  gun  ehaomhnadh  : 
Fhuair  sibh  cliù  nan  gillean-Callainn, 

Agus  beannachd  ur  luchd-mùinntir. 
Ghabh  thu,  mar  do  che'ile  ghràdhach, 

An  aon  a  b'  fhearr  a  bha  's  an  dùthaich, 
Nighean  do  dh'  Alasdair  Bhàlnidh, 

'S  ann  orm  naeh  'eil  an  nair  an  cùnntas. 

Tha  cuid  fada  thall  thar  sàil'  dhiubh, 

Cuid  ara  Baideanach  re  h-ùine, 
Cuid  an  Inbhir-Nis  a'  tàmh  dhiubh, 

Ach  teaghlach  mo  ghràidhs'  ann  an  Cùntainn. 
Tha  mi  'n  diugh  dol  bho  na  bhaile. 

Ged  bu  mhath  leam  a  bhith  dlùth  dhuibh, 
Beannachd  leibh  's  ur  faicinn  fallain, 

'S  gum  bu  math  theid  a'  bhliadhn'  ùr  leibh. 
Ach  cuiridh  mi  bocsa  mor,  daingean, 

Air  a  theannachadh  le  cùirde, 
'S  'n  uair  a  ruigeas  e  blàths  an  teallaich, 

Gabhaidh  e  beannachd-ùrlair. 
Eighidh  Cleith  agus  Flòraidh, 

"  A  Sheonaid,  nach  toir  thu  sùil  air, 
'S  ann  a  thàinig  so  bho  Mhàiri, 

Nighean  Iain  Bhàin,  ar  bean-dùthcha. 
Fuasglaibh  dheth  na  cùird  gu  h-ealamh, 

'S  gun  dean  Alasdair  an  cùnntas, 
Gheobh  Ian  am  bonnach-Callainn, 

Agus  marag  a'  chinn-dùinte." 


NA    DIl'    FHUILING    MI    DE    DH'    FHOIRNEART.  4") 


NA  DH'  FHUILING  MI  DE  DH'  FHOIRNEART. 


Luinneao. — Ma  theid  mi  dheanamh  òrain. 

Gun  teid  mi  dh!  innseadh  sgeòil  dhuibh, 
Na  dh'  fhuiling  mi  de  dh'  fhòirneart, 

'8  cha  mhòr  nach  robh  mi  marbh  leii 

Bha  mòran  a  dh'  eu-dòchas 
A'  leantainn  rium  bho  m'  òige  ; 
Ach  thugadh  deoch  ri  òl  dhomh, 
Le  dòrlach  luibhean  searbha. 


Ach  rinn  Dia  na  thròcair, 
Mo  chiall  a  chumail  còmhnard, 
Bho  'n  gheall  e  sin  le  bòid, 

Do  na  chuireas  dòi^h  is  earbs'  ann. 


Thugadh  mi  d'  an  fhàsach, 
Is  dh'  òl  mi  uisge  Mhàrah, 
Ach  chumadh  suas  tre  ghràs  mi, 

Ged  shàraicheadh  jju  searbh  mi. 

Chuireadh  mi  am  prìosan, 
Gun  seasamh  lagh'  no  bìnne, 
Ach  Sasunnaich  le  'm  nùo-run, 

Ga  m'  dhìteadh  le  'n  cuid  seanchais. 


Bho  'n  bha  iad  fhein  na  'n  tràillean, 
Na  'm  rnurtairean  's  na  'm  meairlich  ; 
Ach,  gu  onair  Mhordecài, 

Rinn  Hàman  croich  gu  mharbhadh. 

'S  le  Bàillidh  truagh  gun  dìlscachd, 
Bho  'n  bhochdainn  a  rinn  dìreadh  ; 
Bha  sheanair  truagh  cho  diblidh, 

'S  ffun  deanar  leinn  a  dhearbhadh. 


Ged  chuir  thu  mi  cho  ìosal, 

Bho  'n  t-r.aoghal  gus  mo  dhìteadh, 

Bha  'n  cùmhnanta  cho.cinnteach, 

'S  nach  d'  dhiobair  mi  de  dh'  earbs'  ann. 

Chuimhnich  mi  air  Iòseph  ; 

'S  fear  eile  'n  sloc  nan  leòghann  ; 

Chaidh  glasan  air  am  beòil, 

'S  cha  d'  fhuair  iad  còir  a  mharbhadh. 

Chuimhnich  mi  air  càramh 
Nan  abstol  is  nam  fàidhean, 
Bho  'n  lìi  a  dh'  fhuiling  Abel, 
Bho  Chìiin  leis  an  fhàrmad. 


NA  dh'  fhuiling  mi  de  dh    fiioirneart. 

Chuimhnich  mi  air  an  triùir, 
Anns  an  teine  nach  do  mhùchatlh  ; 
Bha  'n  ceathramh  air  an  cùlaobh, 

'S  an  fhùirneis  rinn  e  'n  dearbhadh. 


Chuimhnich  mi  air  eiginn 

Clann  Israel  anns  an  Eiphit, 

'S  mar  chaidh  an  cuan  a  reubadh, 

Bho  'n  thug  E  speis  d'  a  leanaban. 

Chuimhnich  mi  Delìlah, 

Is  Samson  aic'  na  h-ioug'nan, 

'S  na  Philistich  na'm  miltean, 

A'  deanamh  lìon  ga  mharbhadh. 

'S  ged  cheangail  iad  le  cùird  e, 
'S  ged  chuir  iad  mach  a  shùilean, 
Gun  d'  fhuair  e  neart  tis  ùr, 

Agus  rinn  e  brùchd  dhiubh  mharbhadh. 

Chuimhnich  mi  air  còmhlan 
Thug  mionnan  agus  bòidean 
Nach  itheadh  iad,  's  nach  òladh, 

Gu  'n  deanar  Pòl  a  mharbhadh. 


Chuimhnich  mi  air  mìo-run 
Nan  easbuigean  le  'n  ìnnleachd  ; 
M'  an  deach  an  cur  fo  ch'is 

Chaidh  na  mìltean  dhinn  a  mharbhadh 

Chuimhnich  mi  air  àmhghur 
Is  fulangas  mo  Shlànair, 
'S  mar  choisinn  E  buaidh-làrach, 
A'  cur  fo  shàil  a  naimhdean. 

Chuimhnich  mi  air  Iùdas, 
'S  an  sporan  aig'  ga  ghiùlan, 
'S  na  naimhdean  ris  an  cùmhnant, 
Is  ùidh  ac'  anns  an  airgiod. 

0  R  A  N    S  A  R  A  C  H  A  I  D  H. 


Luinneag. — Och-òin  a  Righ,  's  gur  a  rai  tha  muladach, 

Air-iin  na  tàraailt  's  na  tair  a  dh'  fhuiling  mi ; 
Ledroeh  luchd-riaghailt,  gun  Dia  gun  duìnealas, 
Nach  teid  air  diochuimhn  gu  crioch  mo  thurais 
leam. 

Cha  teid  mi  dh'  innseadh  gach  ni  a  chunnaic  mi, 
Mu  '  Clach-na-Cùdainn'  's  mi  ìiine  fuireach  ann; 
'S  ge  h-iomadh  tàrmagan  grannd  thug  bùille  dhith, 
Tha  Chlach  an  aird  agus  cairdean  duineil  aic. 

'S  tha  cuid  's  na  'n  cual  iad  's  an  uair  mar  thachair  dhomh, 
M'  an  d'  fhàs  e  fuar  nach  b'  e  cluas  bu  chlaisteachd  dhaibh. 
Gum  biodh  luchd  m'  fhuath  ged  bu  chruaidh  an  aisneachan, 
Le  smior  an  guaillean  nan  cual  mar  asbhuain  leo. 

A  Chlach-na-Ciidainn.  dean  d'  ùrnaigh  's  achanaich, 
Is  faigh  an  dùrachd  air  taobh  an  fhasgaidh  dhiot  ; 
Gun  teid  do  naimhdean  air  chall  's  nach  faicear  iad, 
A  chreic  da  chlànn  air  son  gàmhlas  Shasunnach. 

A  Chlach-na-Cùdainn,  rao  dhùrachd  fallain  duit, 

Tha  cuid  dhe  d'  fhiùrain  an  dùthaich  aineolaich, 
A  thogadh  mùirneach  le  cliù  gun  sgainnealaich, 
A  dh'  fhàgadh  rùisgt  ann  an  cùirt  gun  bharantas. 

4 

'S  ge  math  am  Bàillidh  's  ge  ard  a  theastanas, 
Cha  d'  chum  e  àit'  air  a  chlàr  'n  do  sheasadh  leis  ; 
'S  chan  fhaod  e  àicheadh  air  cnàmh  a  pheircill 
Nach  do  ghabh  e  pairt  agus  paidheadh  nan  easbuigean. 

B'  e  d'  àithne  's  d'  ùghdar  's  a'  chùirt  'nuair  sheas  thu  innt, 

Gum  faighinns'  ùine  mo  chuis  a  leasachadh  ; 

'S  chuir  thu  na  olùdan  fo  chonn  luchd-freiceadain, 

'S  ged  fhuair  mi  ràthan  chaidh  m'  fhagail  eatorra. 

Sheas  mi  'm  aonar  's  a'  chàonnaig  fhuileachdaich, 

Am  fianuis  chiadan  's  tha  diachainn  uil  orra ; 

Fo  spògan  dhiabhuil  nach  iarradh  tuilleadh 

Ach  luchd-lagh  a  bhiadhadh  gu  dian  an  cunnairt  bhuain. 

'S  ged  fhuair  mi  tàmailt  o  làmh  an  eascaraid, 
A  rinn  am  pàigheadh  gu  'n  aite  sheasamh  dha  ; 
Chaidh  aon  fhear  àrach  an  aird  aig  Easaich  dhiubh, 
Le  'm  b'  aill  mo  bhàthadh  ach  b'  fhearr  mo  theastanas. 

'S  ged  rinn  thu  briagan  ga  'n  dion  's  ga  'n  teasraiginn, 
Chan  fhacas  riamh  air  mo  bhliàn  's  an  eabar  mi  ; 
An  tigh  an  òil  le  luchd-pòit  a'  sgeigireachd, 
'S  e  sud  am  bòrd  aig  am  bu  dòcha  sheasadb  tu. 

'S  tu  'n  sionnach  ròmach  tha  seolta  fuileachdach, 
Tha  làn  de  àinneart  is  tuill  a  chumas  e  ; 
Ma  theid  thu  shealg  'n  uair  bhios  fearg  is  acras  ort, 
Mo  thruaigh  an  t-ainmhidh  a  dh'  earb  a  carcais  riut. 

'S  iomadh  crèutair  le  eiginn  's  uireasbhuidh, 

D'  an  d'  rinn  thu  bòidean  an  coir  gu  'n  cumadh  tu  ; 

Ach  ghearr  thu  'n  sgòrnan.  is  dh'  <>1  thu  'n  fhuil  aca, 
'S  an  cairbh  air  mòintich  fo  spòg  nan  iolairean. 

'S  ged  tha  thu  'n  drast  ann  an  slaint  is  seasgaireachd, 
'S  do  shàibhlean  làn  de  na  dh'  fhàs  san  Easaich  dhuit ; 
Ma  thig  am  bàs  mur  dean  gràs  do  theasraiginn, 
Bidh  'chogais  làidir  a  ghnàth  ga  teasachadh. 

Ach  tionndaidh  tràth  gus  an  t-slaint  a  dheasaicheadh, 
M'  an  tig  am  bàs  ort  nach  tàr  thu  teicheadh  uaith  ; 
Cuimhnich  Pàl  agus  pairt  mar  eiseimpleir, 
'Bha  cheart  cho  dàn  ann  an  càs  an  eascaraid. 

So  mo  làmh  's  na  biodh  càil  a  dh'  eagal  ort, 

Nach  suidh  mi  làmh  riut — tha  gràs  cho  freagarrach  ; 

Aeh  fag  do  bhnithair  is  càch  ri  ceistean, 

Agus  lean  an  Ceann  a  ni  bhàntrach  eadraiginn. 

'S  ged  rinn  mi  'n  duan  duibh  cha  'n  fhuath  leam  idir  sibh, 
Bho  'n  dh'  fhalbh  am  fùachd  agus  cruadhs  mo  thrioblaide  ; 
'S  gun  thill  an  sàmhradh  gun  chàll  's  an  Fhreasdal  domh, 
Tha  mi  tàingeil — thug  àinneart  leasan  domh. 

AM    'BUIDEAL. 


Luinneag. — Olaidh  sinn  deoch-slaint  a'  '  Bhuideil,' 
Lionaibh  suas  i  gus  an   t-slugan  ; 
'S  iad  na  h-uaislean  do  chuid  chuideachd, 
'S  fear  na  Cuidrich  air  an  ceann  ! 

'S  iomadh  loch  's  na  chuir  thu  'n  t-eanchan, 
Eadar  Miniginis  is  Orbost ; 
'S  'n  uair  a  theid  thu  cheannach  meanbh-chruidh 
Ni  thu  tairirich  anns  na  glìnn. 

Theid  thu  Mhùgaradh  an  toiseach, 
'S  na  Ghleann-mhor  o'n  's  e  is  fhaisg  air ; 
Do  Gleann  Ghrasgo  's  do  Ghleann  Shealtainn, 
A  Ghara-lapain  's  do  Dhruim-àoi. 

Theid  thu  nùll  do  Ghleann  Mhic-Ascuil, 
Troimh  Ghleann  Bheàrnasdail  ga  'm  faicinn  ; 
A  Ghleann-Aoineasdail  's  Gleann-Bhreatainn, 
'S  fada  'n  t-astar  fo  do  cheann. 

'N  uair  a  theid  thu  sùas  a  Lunainn, 
Bidh  na  tàillearan  ga  d'  chuireadh  ; 
Bho  nach  faic  iad  fear  do  chumaidh, 

Bho  do  mhuineal  's  tn  gun  mhèang. 

Tha  thu  de  chinne  ro  ainmeil, 

Tha  moran  diubh  thàll  air  fairge  ; 

'S  ma  ghabhas  tu  an  cuan  le  soirbheas, 

Tha  fear  d'  ainm  air  ceann  na  Fràing'. 

*S  'n  uair  thilleas  tu  far  do  chùairte, 
Gun  tig  thu  rathad  an  taobh  tuatha  ; 
'S  gun  taghail  thu  's  a'  Chaisteal  ùaibhreach 
Tha  cur  snuadh  air  Ploc  Loch-àills'. 

'S  còmpanach  do  dh'  ùaislean  còir  thu, 
Stiubhartach  Dhun-tùilm  's  Cuil-mhòr  ; 
Mac-Leoid  Dhun-bheagain  is  Mac-Dhòmhnuilh 
'S  Mac-Mhathoin  an  Leodhas  thàll. 

Thoir  mo  bheannachd  gus  an  òigeir, 
Choisinn  cliu  os  cionn  gach  dròbhair  ; 
Thraighteadh  buideal  mu  na  bhòrd  leat, 

'N  uair  bhiodh  air  càch  an  stòpan  gann. 

Soraidh  gu  Eilean-a-cheo-a, 
Gus  na  creagan  's  gus  na  frògan  ; 
Far  an  robh  Tearlach  is  Flòraidh, 

Faotainn  còir  dhe  na  bhiodh  ànn. 

'S  far  on  robh  mi  fhìn  am  òige, 
Siubhal  cas-ruisgt  feadh  na  mòintich  ; 
Glacadh  chàimeineach  's  na  lòin, 

'S  a  buachailleachd  nam  bò  's  a'  ghleann, 

DUN-BHUIRBH. 


Thogadh  i  le  Fear  Liandail,  agus  Domhnull  Domhnullach  an 
Tobar-Mhoire  ga  sealbhach  agus  ga  seoladh. 


'S  iongantach  an  sgèul  r'a  inuseadh, 

An  Glaschu  mor  nan  stiopall  àrda, 
Dunbhùirbh  a  bhi  air  a  slinnein, 

'S  i  cho  diongmhalt  air  a  sàiltean  ; 
Thar  gach  duine  bha  's  an  dùthaich, 

Tug  i  dhiubh  an  crùn  le  h-àilleachd, 
'S  Caiptin  Domhnullach  ga  stiùireadh, 

'Cur  a  cùrsa  far  an  àill  leis. 

'S  iomadh  car  a  chaidh  dhe  'n  t-sàoghal, 

'S  mise  dh'  fhàodadh  sin  a  ràdha, 
Dol  air  ais  gu  laithean  m'  òige, 

'N  uair  nach  robh  bròg  mu  mo  shàiltean  ; 
Liughad  la  a  chosd  mi  m'  ùine, 

Timchioll  an  dùin  ud  a'  mànran, 
'S  chunnaic  mi  'n  diugh  ann  an  Cluaidh  i, 

Tigh'nn  thar  caol  is  cuan  na  m'  nabachd. 

Domhnullaich,  an  fhine  dhuineil, 

'S  iomadh  curaidh  th'  air  an  t-sàil  dhiubh, 
Fhuair  iad  cliù  anns  an  Roinn-Eorpa, 

'S  thusradh  glòir  dhaibh  anns  na  blàraibh  ; 

Ach  's  e  treas  ioghnadh  a  chruinne, 

Bho  'n  a  chunnaic  sluagh  an  àirce, 
Gun  d'  rinn  iad  Dun-Bhuirbh  na  chullaidh, 

Air  a'  chuan  air  cumadh  bàta. 

Tha  i  diongmhalt  air  a  dianamh, 

Suas  bho  cial  gu  bàrr  a  h-àrd-chroinn, 
Slatan  is  ulagan  briagha, 

'S  siùil  ro  chiatach  air  an  càramh  ; 
Chan  ann  mar  thubachan  iaruinn, 

Bheir  plùmb  an  iochdar  an  t-sàile ; 
Cuiridh  i  na  tùinn  fo  sliàsaid, 

'S  cha  toir  gàoth  no  sìan  dhi  tàire. 

'S  ged  a  bha  '  Beinn-Nibheis '  àinmeil, 

'N  uair  a  chaidh  a  dealbh  na  bàta, 
Mur  a  biodh  teine  na  h-e'anchainn, 

Chuireadh  an  fhairge  na  clàir  i ; 
'N  uair  a  ehaidh  Dun-Bhùirbh  a  chumadh, 

Cha  robh  feum  air  teine  smàladh, 
Long  is  fhearr  a  sheol  air  cuaintean, 

'S  cuinneagan-tùaitheal  ri  'sàiltean. 

Dun-Bhùirbh  a  bha  teann  air  Liandail, 

'S  neòinean  agus  fìar  a  fàs  air, 
Far  am  biodh  an  crodh  ga  'm  fìàrach, 

'S  nead  aig  na  h-ianlaidh  na  àirde  ; 
'S  ann  a  tha  i  'n  diugh  na  miorbhuil, 

Air  a  lionadh  suas  g'  a  clàraibh, 
Le  h-uile  deoch  agus  biadh, 

'S  i  falbh  ga  riaghladh  air  a  càirdean. 

Theid  i  Shasunn  's  theid  i  dh'  Eirinn, 

Theid  i  'n  Eiphit  's  theid  i  'n  Spàinne, 
'S  tillidh  i  dh'  Eilean-a-cheo-a, 

Far  an  d'  fhuair  i  òg  a  h-àrach  ; 
Teann  air  Dun-bheagain  nan  stiopall, 

Bha  sìnnsireachd  riàmh  a'  tàmhach, 
'S  tha  iad  uile  togail  ìre ; 

'S  Domhnullaich  rioghail  a  càirdean. 

Bheir  i  ruith  a  null  fo  Liandail, 

Is  theid  i  'n  iar  air  Eilean  Asgrab, 
Theid  i  Mhugastad  nan  ròiseal, 

Far  an  robh  Flòraidh  is  Tearlach  ; 
Theid  i  Dhun-tuilm  air  an  fhuaradh — 

Stiubhartach  uasal  a'  tàmh  ann, 
'S  e  nise  cosnadh  na  buannachd, 

Le  chrodh  guaillionn  anns  gach  àite. 

Theid  i  timchioll  Rugha  Hùinis, 

'S  gabhaidh  i  cùl  Aird-a-Bhàsair, 
Chi  i  seallaidhnean  as  ùr, 

A  dh'  iomadh  dùn  is  beanntan  àrda  ; 
Theid  i  dh'  Armadail  nan  lùireach, 

Dh'  fh.nicinn  dùthaich  Chlann-Domhnuill, 
'S  loisgidh  iad  le  sòlas  fùdar, 

'N  uair  chi  iad  an  'Dùn'  a'  seòladh. 

Theid  i  stigh  a  cheann  Loch  Eidhnort, 

'S  bidh  cuid  a'  fòighneachd  r  'a  càirdean — 

"  Saoil  an  cuir  i  fèum  air  pilot, 

Bho  'n  tha  'n  oidhch'  a'  tionndadh  gàbhaidh?' 

Thoir  a'  chuid  dha  'n  aithne  'n  Dìin. 

Gu  bheil  fear-stiùiridh  air  a  clàr, 
A  chuireas  a  Phort-rìgh  fo  siùil  i, 

Bhar  na  h-Udairne  gu  sàbhailt. 

Caiptin  Domhnullach,  an  t-uasal, 

Mala  gun  ghrùaim,  gruaidh  is  àillidh, 
Saighdear  duineil  ri  àm  cruadail, 

Fuileachdach  na  'n  gluaist'  a  nàdur  ; 
Ach  tha  e  fiàlaidh,  cìallach,  suairce, 

'S  meanglan  uasal  o  'n  do  dh'  fhàs  e, 
'S  math  dha  'n  te  a  rinn  do  bhuannachd, 

'S  tu  nach  cuir  a'  ghruaim  gu  bràth  oirr'. 

Beannachd  leat  is  faigh  mo  dhùrachd, 

Mo  luchd-dùthcha  's  m'  uile  chàirdean, 
'S  gun  robh  Neptune  ann  an  ciùine, 

Ga  do  stiùireadh  thar  an  t-sàile; 
'N  uair  a  dh'  fhàgas  tu  do  dhùthaich, 

Air  barr  nan  tònn  dù-ghorm,  gàireach, 
Càiridh  sinn  air  Righ-nan-Dùl 

Thu  fein  's  an  '  Dùn'  's  do  sgioba  dàicheil. 

Ach  ciamar  dh'fhàgainn  air  deireadh, 

Domhnull  duineil  Mac-'Ill-Andrais, 
Làmh  a  theannachadh  nam  bàll  dhi, 

'N  uair  dh'  èireadh  na  tùinn  gu  àirde  ? 
Ogha  'n  da  sheanar  bu  chòire, 

Bha  riamh  a'  chòmhnuidh  na  m'  nàbachd, 
'S  tric  a  dh'  fhìtlbh  mi  Oidhche  Shàmhna, 

Na  mo  dheauu  a  ghoid  a'  chàil  orr'. 

Dhomhnuill,  na  gabh  idir  ioghnadh, 

Ged  a  bheirinn  gàol  thar  chàch  dhuit, 
'S  tric  a  dh'  fhigh  do  sheanair  m'  àodach, 

'S  nach  do  dh'  fhàod  mi  riamh  a  phaidheadh 
Bha  forcannan  na  mo  chasan, 

A'  danns  air  banais  do  mhàthar, 
'S  c'uim  nach  deanainn  d'  ainm  a  shloinneadh, 

'S  nach  robh  coire  oirnn  ri  àireamh. 

ORAN  DO  'DHAIL-NA-CLUAIDH.'* 


Luinneag. — Beannachd  leat,  a  Dhail-na-Cluaidh, 

Gur  iomadh  bliadhn'  a  threabh  thu  'n  cuan, 
Fagail  Ghlaschu  mhoir  nau  stuadh, 
Mu  thuath  gu  tir  mo  dhùthchais. 

Gur  iomadh  òidhche  fhliuch  is  fhuar, 
Ri  frasan  sneachda  's  gaoth  a  tuath, 
Chuir  thu  Mbàoil  le  saothair  chruaidh, 
'S  gun  bhiadh  ach  gual  is  bùrn  dhut. 

'N  uair  a  dh'  eireadh  i  na  glìnn, 
Gun  snàmhadh  tusa  fos  an  cìnn, 
'S  do  chùibhleaehan  a'  bleith  nan  tònn, 
Mar  mholtair  ann  an  òpar. 

'N  uair  rachadh  an  t-sian  na  luaisg, 
Is  cathadh  mara  mu  do  chluais, 
Chan  fhaict'  thu  ach  mar  ian  's  a'  chuan, 
'S  tu  cumail  suas  do  chùrsa. 

Gur  iomadh  frac  thug  thusa  leat; 
Rinn  fuasgladh  oirnn  an  àm  na  h-airc. 
'N  uair  chaidh  an  tuath  a  chur  fo  smachd, 
Le  àchd  nan  daoine  mòra. 

*  The  Steamev  '  Clydesdale.' 

'N  uair  libhrigeadh  tu  mhin  's  an  tea, 
Gura  faigheadh  tusa  càise  's  ìm, 
'S  bhiodh  toradh  mara  agus  tìr', 

A'  falbh  air  prìs  do  'n  Ghàlldachd. 

Gur  iomadh  diùlnach  agus  òigh, 
Thug  thusa  leat  a  Tir  a'  Cheo, 
A'  falbh  a  chothachadh  an  lòin, 

'S  gu  leoir  dhiubh  nach  do  thill  ann. 

'S  a  chuid  a  thilleadh  dhiubh  air  ais, 
An  deigh  an  duais  a  chur  ma  seach, 
'S  ann  air  do  ghnùis  a  bhiodh  an  tlachd, 
'N  uair  thachradh  iad  bhi  crùinn  ort. 

'N  uair  a  ghabhadh  cuid  an  smùid, 
Dhe  'n  stubh  a  bh'  agad  anns  a'  chùil, 
Cha  tigeadh  fàiling  air  do  ghlùn, 

Ged  bheirteadh  sùrd  air  danns'  ort. 

'S  gum  bi  'n  '  Ceann-cinnidh  '*  coir  fo  sprochd, 
Mur  coinnich  thu  rith'  anns  gach  port, 
Nach  cluinn  do  cheol  's  nach  faic  do  thoit, 
'S  gur  goirt  bhios  iad  ga  d'  iondrainn. 

'N  uair  choinn'cheas  sibh  air  druim  a'  chuain, 
An  dàrna  te  a  mach  a  Cluaidh, 
'S  an  te'  eile  ruith  a  stigh  gu  luath, 
Le  cual  a  tir  nam  beanntan. 

•  The  Stearner  '  Chieftain.' 

Guu  eigheadh  an  "  Ceann-cinnidh  "  còir, 
"  A  bheil  sibh  uile  air  ur  dòigh  ? 
Bheil  naidheachd  mhath  agaibh  air  bòrd 
Bheir  sòlas  dhomh  ri  chluiuntinn  ?  " 

Gum  freagradh  '  Dail-na-Cluaidh  '  gu  fòil, 
Tha  naidheachd  mhath  agam  air  bòrd — 
'  Tha  iasgach  mòr  an  Tir  a'  Cheo, 
Is  mòran  na  mo  bhroinn  deth.' 

Ma  chuir  thu  nise  ruinn  do  chùl, 
'S  nach  faicear  tuilleadh  leinn  do  siniiid. 
Ar  mile  beannachd  na  do  shiubhal, 
A  h-uile  taobh  ga  'n  triàll  thu. 

'A'  CHLACH'   AGUS  MAIRI 

Cònnsachadh  eadar  '  d  Chlach''  agus  Màìrì  d  dol  a  stigh  do 
bhàta  beag  aig  Port-an-t-Sròim,  agus  i  tròm  gu  leòir  mar  bha 
i;  'a  Chlacìi  a'  cumail  Mairi  a  mach,  agus  ag  radh,  lMa  thig 
thusa  stigh  bidh  sinn  anns  a'  ghrunnd.'1  '  Ma  ì/ìz'os,'  arsa 
Màiri,  lfar  am  bi  sinn  bidh  sinn  còmhla  ann' 


Fonn. — 'N  uair  chaidh  na  ceithir  ùr  oirre, 
Dhe  'n  darach  làidir  shùbailte  ; 
'N  uair  chaidh  na  ceithir  ùr  oirre. 

Sud  far  an  robh  'n  sgioba  neònach, 
Ghabh  an  t-aiseag  aig  an  t-Stròma, 
A  shealltainn  air  mnaoi-uasail  chòir, 
Bha  còir  aice  thaobh  dùthchais  air. 

Ged  a  shiubhladh  tu  'n  Roinn-Eorpa, 
Taghadh  sgioba  dha  na  gheòlaidh, 
Chan  fhaigheadh  tu  a  dhà  cho  neònach, 
Ris  a'  chorr  bha  'thriuir  innte. 

Bha  Tearlach  Friscal-Mac-an-Tòisich, 
'S  Màiri-nighean-Iain-Bhàin  nan  òran, 
Coinneach  Beag,  is  Eachainn  Og, 

'S  an  t-òigear  '  Clach-na-cùdainn  '  innt, 

Thuirt  '  a'  Chlach '  rium  fhein  cho  stàirneil, 
'  Fuirich  thusa  muigh,  a  Mhàiri, 
Gu  'n  tig  Callum  air  do  thàillibh — 
Bheir  thu  àite  triuir  a  mach. 

'  Ma  thig  thusa  stigh  do  'n  bhàta, 
Bidh  sinn  nile  'n  cunnart  bàthaidh, 
Feumaidh  miso  beagan  dàil, 

Gu  'm  faighear  fàth  air  m'  iompachadh.' 

Chaidh  mi  stigh  innte  le  sùrdaig, 
'S  shìn  '  a'  Chlach '  air  mònbhur  urnaigh, 
'  Fhreasdail  cum  sinn  bho  'n  a  ghrùnnd, 
Bho  'n  chaill  i  na  bha  'thùr  aice.' 

Thuirt  Coinneach  Domhnullach  ri  Tearlach, 
'  'S  glic  a  dhol  a  mach  's  a  fàgail.' 
Labhair  Eachann  Og  an  t-àrmunn, 
'  Cha  bhi  càil  a  chùram  dhuinn,' 

'  Ged  tha  m'  athair-sa  ri  àbhachd, 
Chan  'eil  cùram  air  mu  Mhàiri, 
Bheir  iad  sinn  gu  caladh  sàbhailt, 
Thar  nan  tonnan  du-ghorm.' 

Coinneacii. — '  Tha  seachd  clacha  diag  am  Màiri, 
'S  a'  '  Chudainn '  an  còrr  de  dh'  àireimh, 
Is  cunnartach  a  dhol  gu  sàil, 

Le  màraisgich  gun  iompachadh.' 

Shuidh  sinn  suas  oirre  gu  socrach, 
'Cur  ar  cas  ri  taice  tobhta, 

Le  sgionan  locrach  's  raitnh  a  Lochlainn, 
'S  choisinn  sinn  am  biùthaiste. 

Dh'  iomair  sinn  le  nuallain  òrain, 
'S  chual  iad  air  gach  taobh  dhe  'n  t-Stròm  sinn, 
Thainig  an  sluagh  na  ar  còmhdhail, 
'S  sòlas  feadh  na  duthcha  ruinn. 

Thoisich  '  a'  Chlach'  le  chuid  spàraig, 
Air  a  cur  m'  an  cuairt  air  Màiri, 
'  Dh'  fhiachadh  sud  ri  mac  do  mhàthar, 
Ged  bu  Ghearrloch  dubailt  thu.' 

Dh'  iomair  sinn  gu  caladh  sàbhailt, 

'S  choinnich  '  Bellag'  air  an  tràigh  sinn, 

Chuir  i  ciad  is  mìle  failt  oirnn, 

'S  Tearlach  air  an  tùs  againn. 

Sin  chuir  Tearlach  oirre  fàilte, 

Gu  cridheil  le  crathadh  làimhe, 

Gabhail  ioghnaidh  ris  a  bhàigh, 

'S  an  t-seirc  a  dh'  fhàs  's  a  ghnùis  aice. 

Chuimhnich  sinn  an  sin  an  t-òran, 
Rinn  an  diùlnach  Niall  Mac-Leoid  dhi, 
'S  'n  uair  a  fhuair  sinn  air  ar  dòigh, 

Gun  thoisich  sinn  air  'ionnsachadh. 

'N  uair  a  raioig  sinn  an  fhàrdach, 

Cha  robh  Fearchar  còir  a  làthair, 

Dh'  fhag  e  dìleab  aig  a  chàirdean, 

Bhios  fru  bràth  na  chliu  aca. 


MARBIIRANN.  G") 


MARBHRANN. 


Clachag  bheag  no  dha  air  carn  Mrs.  Macdonald  ann 
an  Vievvfield,  am  Port-Righ,  le  rim  sonraichte  a  bhi  a 
CLimail  air  mhaireann  cuimhne  air  mnaoi-uasail  chaoimh, 
Ghaidhealaich,  a  choisinn  rè  a  beatha  fhada  agus  chliùi- 
tich  gràdh  agus  urram  gach  neach  d'  am  b'  aithne  i,  air 
son  bèusachd  a  caithe-beatha,  air  son  a  h-irisleachd  agus 
a  seircealachd,  a  fialachd  do-sgìtheachadh  ris  na  bochdan, 
a  mor-dhealasachd  do  chlann  nan  Gàidheal  agus  d'  an 
cainnt,  agus  air  son  lìoumhorachd  de  shubhailcean  eile,  a 
chumas  a  h-ainm  beò  gn  bràth  ann  an  cridheachan  a 
luchd-bròin  anns  gach  àite,  eadhon  an  ceàrnaibh  cèin  fada 
bho  Eilean-a-cheò — cliù  agus  ainm  a  labhras  riìi  ann  am 
briathran  is  drùightiche  na  na  rannan  so,  agus  a  thàirngeas 
uapa  an  fhianuis  uasal  agus  shòlasach,  "  Is  beannaichte 
an  mairbh  a  gheobh  bàs  anns  an  Tiirhearna  bho  so  a  mach." 


'S  ann  moch  's  a'  mhaduinn  Diordaoin, 

M'  an  do  dh'  eirich  am  braon  bharr  feòir  ; 
'Thainig  naidheachd  gu  eilean  mo  ghaoil, 

Rinn  crìdh'  iomadh  aon  a  leòn  ; 
Gun  robh  baintighearna  cheanalta,  shuairc, 

Chaith  a  beatha  gun  uaill  gun  ghò, 
A  nise  fo  ghlais  aig  an  Eug, 

'S  nach  cluinn  sinn  a  sgèul  ni  's  mò. 

Cha  chluinn  sinn  tuilleadh  an  sgèul, 

As  na  bilean  bho  'n  bu  ghlèusd'  a'  ghlòir  ; 
'S  cha  ghlac  sinn  an  làmh  le  mòr  speis 

Is  tric  thug  dha  'n  fheumach  lòn  ; 
'S  ged  dh'  fhag  thu  dhe  d'  shliochd  as  do  dheigh 

Na  chumas  gu  treun  do  chòir, 
'S  ann  bhios  d'  iomradhs'  a'  sior  dhol  am  mèud, 

'N  uair  bhios  mise  's  iad  fhein  fo  'n  fhòid. 

'N  uair  chruinnich  na  bochdan  m'  an  cuairt. 

Bha  snidh'  air  gach  gruaidh  ga  d'  bhròn  ; 
Bha  d'  eachdraidh  cho  taitceach  ga  luaidh, 

'S  nach  ceann'chear  a  luach  le  h-òr  ; 
Gun  do  thuit  grainne-mullaich  ar  linn, 

Ann  an  Eilean  's  an  Tir  a'  Cheò, 
'N  uair  a  chàireadh  do  chorp  anns  a'  chìll, 

S'  cha  sgaiream  ged  chluinnt  an  còrr. 

'S  chan  ioghnadh  ged  shileadh  mo  dhiar, 

Measg  na  cuid  tha  gu  fior  ga  d'  bhròn, 
'S  tu  sheas  air  mo  chùladh  ga  m'  dhion, 

'N  uair  thug  cuid  mi  mar  bhiadh  do  eòin  ; 
'N  uair  a  chàirich  iad  m'  eachdraidh  air  mias, 

'S  iad  a'  suidhe  leat  sios  aig  bòrd, 
Cha  do  làimhsich  thu  forca  no  sgian, 

'S  ann  theannaich  thu  'n  t-srian  na  'n  sròn 

Chan  'eil  sinn  mar  chuid  tha  ri  bròn, 
'S  iad  gun  rionnag  de  dhòchas  fior, 

Tha  'n  Fhirinn  toirt  cunntais  gun  sgleò, 
Nach  gabhar  ri  glòir  gun  ghniomh  ; 


MARBHRANN. 

Mar  dh'  aithn'chear  a'  chraobh  air  a  blàth, 
'S  a'  mhèinn  a  tha  fàs  fo  fhriainh, 

Bha  do  chreideamh  le  d'  oibribh  làn  bàigh  ; 
'S  do  dhuilleach  gu  bràth  cha  chrion. 

Chan  ioghnadh  ged  thogadh  do  chlann, 

Am  bratach  ri  crann,  is  stròl  ; 
'S  tu  ogha  an  fhior-laoich.  Fear  Shrann, 

Nach  ceangladh  am  bann  gun  chòir  ; 
Agus  nighean  an  lighich  bu  shuairc' 

Bha  riamh  's  an  taobh  tuath  na  lìnn  ; 
'S  bidh  ur  cuimhne  's  ur  n-iomradh  ga  luaidh, 

Fhad  's  bhios  ceathach  nan  cruach  's  a'  bheinn. 

GUR  MULADACH  THA  ML 


Luinneag. — Gur  muladach  thà  mi, 

Anns  a'  cheàrna  so  dhe  'n  talamh, 
Chan  ann  an  Glaschu  nan  sràidean, 
A  b'  fhearr  leam  bhith  fantainn. 

'S  mor  gum  b'  fheàrr  bhith  'san  aonach, 
Ag  iomain  chaorach  gu  mainnir, 

'S  a  bhith  cuallach  na  spreidhe, 
Air  madunn  Cheitein  no  Earraich. 

Thoir  mo  bheannachd  le  dùrachd, 
Gu  dùthaich  mo  sheanar, 

'S  'n  uair  a  ruigeas  tu  'n  Dùnan, 
Fèuch  an  cùm  thu  ri  d'  ghealladh. 

Thoir  mo  shoraidh  gu  m'  chàirdean, 
A  chuid  tha  tàmh  dhiubh  aig  baile  ; 

Gu  Maol-Iosa*  is  Murachadh, 
Na  daoine  suilbheara,  geanail ; 

*  Maol-Iosa,  Myles. 

Agus  innis  do  Shèumas, 

Nach  tig  eugmhail  ri  Anna  ; 

Gu  bheil  òigear  ro  chiallach, 
A'  cur  rian  di  air  aran, 

'S  e  de  chinneadh  nan  diùlnach, 

Dha  'm  bu  dùthchas  bhith  smearail, 

Clann-'ic-Rath  o  Chinn-tàile, 
Na  daoine  tàbhachdach,  fearail. 

FAIGHE  NA  CLOIMHE. 


Ged  a  tha  mi  'n  so  air  m'  aineol, 

Ann  am  Baile  Ghrianaig, 
'S  cho  fad  o  'n  dh'  fhàg  mi  Tìr  nam  Beann 

Gu  bheil  mo  cheann  air  liathadh  ; 
Gu  bheil  mo  chridhe  cheart  cho  blàth, 

'S  tha  ghrian  an  àird'  na  h-iarmailt, 
Do  'n  tìr  's  na  dh'  àraicheadh  na  sàir, 

'S  na  blàir  nach  deanadh  striochdadh. 

'N  uair  chuimhnicheas  mi  Kùthean  m'  òige, 

Thig  mo  bhròn  gun  iarraidh, 
'Dol  air  ais  do  Thìr  a'  Cheò, 

Far  'n  robh  na  h-òlaich  fhiachail ; 
Na  gruagaichean  a'  cuallach  bhò, 

'S  na  h-òganaich  ag  iasgach, 
'S  am  màithrichean  cur  aird  air  clò, 

G'  an  còmhdach  o  na  siantan. 

Ach  cuiridh  mi  gu  taobh  am  bròn, 

Bho  'n  's  leòn  a  rinn  mo  phianadh, 
Is  fìachaidh  mi  ri  seinn  a'  cheòil, 

Thug  Oisean  mòr  o  chian  duinn  ; 
Bho  'n  a  tha  mi  nis  am  chòmhnuidh, 

Am  measg  òigridh  Ghrianaig, 
Sliochd  nan  sonn,  's  a'  mhuinntir  chòir, 

Chaidh  fhògar  cian  bho  'n  criochan. 

'S  ged  a  chaidh  an  cur  air  fògar, 

Dh'  fhàs  am  pòr  cho  Honmhor, 
'S  ged  tha  an  aithrichean  fo  'n  fhòid, 

Cha  teid  an  glòir  air  diochuimhn' ; 
'S  ged  nach  faic  sinn  hileag  fheòir 

Air  sràidean  comhnard  Ghrianaig, 
Gun  cuir  sinn  cuimhn  air  càinnt  am  beòil, 

Cho  fad  's  is  beò  an  iarmad. 

Na  'n  cuirear  leam  an  dealbh  air  seòl, 

Theid  ceathairlean  mùra  shniomh  leam, 
Is  ma  bhios  inneach  air  a'  chlò, 

Gum  faigh  sinn  clòimh  le  h-iarraidh; 
'S  ma  bhios  an  dath  air  iomadh  dòigh, 

'S  nach  bi  sibh  còrdte,  rianail, 
A'  h-uile  fear  nach  Gàidheal  còir 

Chan  fhaigh  aon  sgòd  gu  dhianadh. 

Bho  'n  a  theann  sinn  ris  a  chlò, 

Gun  cuir  sinn  dòigh  is  rian  air, 
Is  ni  sinn  deis'  o  cheann  gu  shàil, 

Do  Thearlach  Bàn  mar  b'  fhiach  dhuinn  ; 
Chan  'eil  bean  ann  an  Cinn-tàile, 

'N  Gearrloch  's  fad  nan  criochan, 
Nach  cuireadh  thugainn  miarag  's  tlàm, 

De  'n  chlòimh  is  fheàrr,  gu  fialaidh. 

Ach  cuiridh  sinn  fios  a  Dhun-tuilm, 

Far  am  bi  chuirm  ga  riaghladh, 
Gu  siol  nan  Stiùbhartach  o  Athull, 

Nach  teicheadh  as  la  miapadh. 

C'  àite  'm  faictcadh  fear  a  lòd 
A  sheas  am  bròig  le  iallan  ? 

Is  ghabh  na  Gàidheil  beachd  air  còta 
'N  t-seòid  'n  uair  bha  e  'n  Grianaig. 

Cuiridh  sinn  fios  gu  na  Cuidrich, 

Gus  a'  chuideachd  fhiachail, 
Far  am  faigh  am  bochd  's  an  nochd, 

Am  biadh  's  an  deoch  gun  iarraidh  ; 
Bheir  Clow  dhuinn  rùsg  a'  mhuilt 

Is  fhearr  'san  stoc  gun  ghiomh  air, 
'S  gheobh  sinn  maighdeanan  gu  chàrdadb, 

'S  càirdean  chum  a  shniomh  dhuinn. 

Gabhaidh  mi  'n  t-aiseag  gu  Uig, 

'S  theid  mi  nùll  do  Liandail, 
Far  bheil  Dòmhnullach  mo  rùin, 

'S  tha  chliù  cho  fad's  bu  mhiann  leam ; 
Ged  a  dh'  iarrainn  fichead  rùsg, 

Cha  bhiodh  a  shùil  na  dhianamh, 
Ach  ni  aonan  duinn  a'  chùis 

'S  gach  taobh  san  dean  sinn  iarraidh. 

Is  iomadh  iad  tha  seinn  do  chliù, 

Le  dùrachd  mar  a  b'  fhiach  dhaibh, 
'S  ann  chuir  thu  onair  air  do  dhùthaich, 

H-uile  taobh  na  thriall  thu  ; 
Ni  creagan  Atadail  a  dhearbhadh, 

Nach  teid  d'  ainm  air  dbiochuimhn, 
Fhad  's  bhios  tonnan  uaine  a'  chuain, 

Dol  sios  is  suas  mu  Liandail. 

'N  uair  a  thogas  mi  mo  shiùil, 

Gun  seòl  mi  null  gu  Liandail, 
'S  'n  uair  a  ruigeas  mi  Dun-hhuirbh, 

Cha  bhi  mo  chuirra  ri  iarraidh ; 
'S  ged  a  chrìonadh  leis  a'  bhàs 

Na  craobhan  dh'  fhàs  cho  fiachail, 
Dh'  fhag  iad  meanglain  air  an  làraich 

A  ni  'n  àite  lionadh. 

Gheobh  mi  rùsg  dhe  'n  ehlòimh  is  fhearr 

Eho  ghràidhein,  Dotair  Caimbeul, 
Nach  do  theannaich  riamh  a  ]àmh, 

Air  neach  an  càs  no  'n  teanntaehd  ; 
Mar  a  bhrùchdas  fuaran  fior-uisg 

Os  a  chionn  's  an  t-samhradh, 
Tha  do  chaoimhneas  is  do  ghaol. 

A'  taomadh  suas  fo  'n  doimhne. 

'S  ged  tha  Sròn-nan-Aighean  buan, 

Cha  d'  fhàg  mo  lùth  's  mo  thriall  mi, 
'S  o'n  tha  'n  obair  air  mo  chùram, 

Cha  bhi  tùrn  gun  dianamh ; 
'S  'n  uair  a  choinn'cheas  mi'  san  Fhàsach, 

'N  t-àrmunn  tha  cho  ainmeil, 
Bho  'n  a  dhearbh  e  'spèis  do  'n  Ghàidhlig, 

Cha  bhi  'thlàmsan  cearbach. 

'S  iomadh  iad  dha  'n  shìn  thu  làmh, 

Le  taobhachdas  de  dh'  airgiod, 
Riamh  nach  cualas  bho  do  bhèul, 

'S  ga  leughadh  ann  an  searmoin ; 

'S  o'n  's  tu  Ailein  Mac-a'-Mhàidseir, 
Ardaichear  le  d'  ainra  thu, 

'S  chan  'eil  ceàrna  fo  na  Chrùn, 
Nach  bi  do  chliù  ga  sheirm  ann. 

'S  o'n  a  tha  mi  falbh  mo  chùrs', 

Gun  till  mi  null  air  m'  fhiaradh, 
'S  theid  mi  Sgiathabost  mo  rùin, 

Far  bheil  am  fiùran  fiachail ; 
Chi  mi  Lachlain  Og  an  Uird, 

'S  cha  diùlt  e  dhomh  na  dh'  iarrainn, 
Caraid  is  cul-taic  na  Gàidhlig — 

'S  dh'  àrdaich  thu  i  'm  bliadhna. 

Tha  thu  nis  air  ceann  mo  shluaigh, 

Na  d'  uachdaran  ro  chiallach, 
'S  chuir  thu  onair  oirnn  an  Glaschu, 

Le  do  thaic  is  d'  fhialachd  ; 
Rinn  na  Sgiathanaich  riut  sòlas, 

'S  deòir  an  sùl  a'  lionadh, 
'N  uair  chunnaic  iad  fear  do  shuilbh, 

Air  ceann  an  cuirm  ga  riaghladh. 

Gheobh  mi  eithir  anns  an  Aird, 

A  null  do  'n  àite  thiorail, 
'S  theid  mi  Sgairinir  nan  dùn, 

'S  am  faic  mi  gnùis  ua  fialachd ; 
Is  bho  'n  a  chuala  sinn  do  chliù, 

Cho  fad  o  'n  ùin'  an  Grianaig. 
'N  uair  bheir  esan  duinn  deagh  rùsg, 

Ni  sinn  a'  chùis  am  bliadhna. 

'N  uair  u  chrunnicheas  sinn  a'  chlòimh, 

Gun  tòisich  sinn  r'  a  riaghladh, 
'S  ni  mnathan  gasd'  a  Ghlinne-mhòir, 

An  cur  le  'n  deòin  a  shniomh  dhuinn  ; 
Bheir  nighean  an  Dotair  Bhàin  duinn, 

Cuibhl'  is  càrd  is  lionradh, 
'S  cuiridh  baintighearna  an  Dùin, 

An  dlùth  dhuinn  air  crois-iarna  ; 

Gheobh  mi  eithir  a  Port-Bigh, 

Gu  Peigh'nn-a-Phìleir  thiorail, 
'S  gun  dean  oghachan  Neill  Pheutoin, 

An  coir  fhein  a  shniomh  dheth  ; 
'S  o  'n  tha  duinealas  is  càirdeas, 

Nàdurra  do  'n  fhriamh  ud, 
Dhearbh  iad  e  's  na  h-uile  ceàrna. 

'S  na  tha  tàmh  dhiubh  'n  Grianaig. 

Cuiridh  sinn  teachdair  gu  Bean  Ois — 

Cha  choir  dhi  bhith  air  diochuimhn — 
Bho  'n  chuir  Freasdal  oirre  stòras, 

'S  ciall  gu  leòir  gu  'riaghladh  ; 
'S  o  'n  tha  iomradh  air  a  chlòidhnein, 

'M  Baile-Bhòid  's  an  Grianaig, 
Iunsidh  ise  dhuinn  le  dcòin, 

An  dòigh  's  au  teid  a  dhianamh. 

'N  uair  a  gheobh  sinn  air  ar  dòigh, 

'S  a  bhios  an  clò  is  criòch  air, 
Cruinn'chidh  sinn  na  mnathan-hiaidh, 

'S  bidh  fuaim  ac  air  a'  chliathair  ; 

'S  a  chuid  a  bha  a'  deanamh  tàir', 
Air  Gaidhlig  's  i  cho  fiachail, 

Cuiridh  luadh  a'  chlò  aig  Teàrlach, 
Pàirt  diubh  as  an  t-sliabh  oirnn. 

CAOIDH  NAM  BAN  GAIDHEALACH 

An  uair  a  chaidh  bagar  a  dheanamh  gun  rachadh  an  deise 
bhreacain  a  thoirt  bho  na  Saighdearan  Gaidhealach. 


LuiNNEAG  : — Gur  e  chùm  gun  chadal  sinn, 

Is  airtneul  air  ar  n-inntinn, 

'N  uair  thainig  fios  a  Sasunn, 

Gus  am  breacan  thoirt  o'n  t-saighdear 
'S  e  sud  a  chùm  gun  chadal  sinn. 

A  shaighdearan  na  Gàidhealtachd, 

A  chùm  fo  smàig  gach  rioghachd. 
Na  gluaisibh  fo  na  bhrataich, 

Gun  am  breacan  air  ur  druim  ann, 

'S  e  sud  a  chùm  gun  chadal  sinn. 

Biodh  suaicheantas  a'  bhreacain, 

Air  gach  feachd  air  a  bheil  ceannard, 

Dhearbh  an  euchd  s  na  batail, 

'S  aig  an  dachaidhean  bhiodh  caoimhneil, 
'S  e  sud  a  chùm  gun  chadal  sinn. 

Nach  bu  ladurna  na  Sasunnaich, 
Ag  iarraidh  smachd  na  rioghachd, 

'S  gun  cuireadh  triùir  le  'm  breacan, 
Còrr  is  fichead  air  an  druim  dhiubh. 

'S  e  sud  a  chùm  <nm  chadal  sinn. 


78  DAIN    AGUS    ORAIN. 

Nach  iomadh  Gaidheal  eireachdail, 
Is  maighdean  loinneil  bhaindi, 

A  phaisg  iad  fein  's  a'  bhreacan, 

'S  cha  bu  mhasladh  leo  a  chluinntinn, 

'S  e  sud  a  chùm  gun  chadal  sinn. 

'S  a  Dhòmhnullaich  nan  Eilean, 

Bithibh  duineil  aig  an  àm  so, 
Ma  chailleas  sibh  am  breacan, 

Theid  ur  creachadh  dheth  ur  n-oighreachd, 
'S  e  sud  a  chùm  gun  chadal  sinn. 


Ach  taisbeanadh  na  Dòmhnallaich, 

An  còraichean  's  an  àm  so, 
'S  gum  faicear  colg  an  leòghain, 

Air  na  seòid  's  cha  toir  iad  taing  daibh, 

'S  e  sud  a  chùm  gun  chadal  sinn. 

'S  ged  thug  sibh  cuid  de  'n  fhearann  daibh, 

Le  amaideachd  is  caoimhneas, 
Cha  leig  sibh  leò  am  breacan, 

Fhad  's  bhios  bradan  anns  na  h-àibhne, 

'S  e  sud  a  chùm  gun  chadal  sinn. 

'S  fhad  's  bhios  fraoch-bharr-gagain  fàs, 

Mu  aitribh  Bhlackie  rioghail, 
Bidh  Dòmhnullaich  fo  'm  breacan, 

Cumail  taic  ri  sliochd  nam  beanntan, 

'S  e  sud  a  chùm  gun  chadal  sinn. 

Cumaibh  ri  fir  Chluainidh, 

'M  breacan-guailne  mar  a  thoill  iad, 

Na  Dbà-agus-da-fhichead, 

Nach  do  raheataich  riamh  roirah  'n  naimhdean, 

'S  e  sud  a  chùm  gun  chadal  sinn. 


A  Chlann-'ill-Eathain  Dhubhaird, 

Dh'  fhagadh  dubhach  ur  cuid  naimhdean, 

Biodh  bratach  dheth  ur  breacan. 

Air  a  nochdadh  anns  a  ghaoith  leibh, 

'S  e  sud  a  chùm  gun  chadal  sinn. 

'S  a  Chlànn-'ic-Rath  Chinn-tàil'. 

Bho  'n  tha  ur  tàbhachd  ann  ai  cuimhne, 
Biodh  breacanan  ur  màthar, 

Aig  an  àl  nach  d'  thainig  ann  dibh, 

;S  e  sud  a  chùm  gun  chadal  sinn. 


A  Chamaronaich  Loch-abar, 

Biodh  ur  breacan  ann  ur  cuimhne; 

B'  e  deise  Fir-an-Earrachd 

"N  )à  chuir  e  as  d:a  naimhdean, 

'S  e  sud  a  chùm  sun  chadal  sinn. 


A  Stiùbhartaich  na  h-Apunn, 

Thriall  fo  "n  bhrataich  leis  a  Phrìonnsa, 
Bho  'n  is  rioghail  dhuibh  ur  breacan, 

Cha  toir  Sasunnaich  dheth  'r  druim  e, 

'S  e  sud  a  chùm  gun  chadal  sinn. 

'S  ged  reiceadh  aa  Cuil-fhodair  sibh, 

S  ged  choisinn  iad  le  foill  e, 
Aig  Batail  AUt-na-dunach, 

Thug  sibh  bonnaich  dhaibh  le  'n  annlan, 

'S  e  sud  a  chùm  "jun  chadal  sinn. 


Ged  bha  deich  is  fichead  raile, 

'S  iad  ga  lìbhrigeadh  na  'n  làimh  dhaibh, 
Na  diùlnach  fo  na  breacain 

Cha  do  bhrath  iad  dhaibh  an  t-oighre, 

'S  e  sud  a  chura  gun  chadal  sinn. 


Aig  Balaclabha  's  Incerman, 

Na  Russianich  na  'n  teann-ruith, 

'S  gun  do  lèugh  sibh  uile  'm  meas, 

Fhuair  ur  sliochd  fo  Chailean  Caimbeul, 

'S  e  sud  a  chìim  orun  chadal  sinn. 


An  uair  a  thug  e  'n  t-òrdugh, 

Dha  na  seòid  bho  Thir  nam  Beanntan, 
Fo  'm  fèilidhean  's  fo  'm  boineidean, 

Chaidh  connadh  ris  na  naimhdean, 

'S  e  sud  a  chùm  gun  chadal  sinn. 

Nach  fhad  o  'n  bha  Clann  Israel, 

Ga  'm  bristeadh  leis  an  ainneart, 
Ach  thainig  uair  am  fiosrachaidh, 
'S  cha  b'  fhada  sheas  an  naimhdean, 

'S  e  sud  a  chùm  ffun  chadal  sinn. 

Nis  ìnnsibh  do  aa  Sasuaaaich, 

Ge  fada  bho  'n  a  theaaa  iad, 
Nach  faigh  iad  làmh  aa  uachdar, 

Air  mo  shluagh  gu   n  tig  ao  ceann  diubh, 
'S  e  sud  a  chùm  gua  chadal  sioo. 


A  ghilleao  Clach-aa-cùdaiou, 
Deaaaibh  dùsgadh  aig  an  àm  so, 

Tha  Teàrlach  air  ur  cùlaobh, 

'S  chan  'eil  cùrara  duibh  gun  caill  sibh, 

'S  e  sud  a  chùm  gun  chadal  sinn. 


B'  onair  dhuinu,  's  bu  chomaine, 

Gun  cumamaid  air  chuimhne, 
Na  diùlnaich  bh'  ann  an  Sgoirebreac, 

'S  gum  b'  fhoinnidh  iad  fo  'm  feile, 

'S  e  sud  a  chùm  gun  chadal  sioo. 


Tha  laoch  dhiùbh  aoo  ao  Hùsabost, 

Is  diùloaich  tha  mi  ciDoteach, 
Nach  dealaich  ris  a'  bhreacao, 

Fhad  's  bhios  Neacalaich  's  ao  rìoghachd, 
'S  e  sud  a  chùm  gun  chadal  sinn. 

Clann-'ic-'ille-Mhàrtainn, 

Sliochd  nan  sàr  air  am  bi  cuimhne, 
Nach  faight'  am  measg  nam  feachd 

Na  chuireadh  smachd  orra  sao  aimhreit, 

'S  e  sud  a  chùm  guo  chadal  sion. 
6 

Nach  iomadh  Latha  Nollaig, 
Bha  sibh  sona  le  ur  ceannard, 

Air  lianaig  'cul  a'  bhealaich, 
Le  ur  camaÌD,  's  fo  ur  n-fheile. 

'S  e  sud  a  chùm  gun  chadal  sinn. 


'N  uair  chaidh  mi  ann  an  uiridh, 

Gun  do  shealladh  dhomh  le  aoibhneas, 

A'  chlach  a  thog  an  curaidh — 

Còrr  is  tunn'  innte  gun  mhaoidheadh  ! 

'S  e  sud  a  chùm  gun  chadal  sinn. 

Nis  c'  àit  am  faodadh  Sasunnaich 

Dol  tarsaing  air  ur  cuinnlein, 
G'  ur  rùsgadh  dhe  na  breacain, 

Bh'  aig  na  fieasgaich  nach  robh  'n  fhoill  annt, 
'S  e  sud  a  chùm  gun  chadal  sinn. 

Is  beannachd  aig  an  Diùc, 

A  chuir  ur  cùisean  anns  a  choinnleir, 
A  shoillseachadh  ur  sùilean — 

Tha  mi  'n  dùil  gun  toir  sibh  taing  dha. 

'S  e  sud  a  chùm  gun  chadal  sinn. 

Taing  do  Dhiùc  Dhun-èideann, 
Thug  an  seula  dha  na  Bhàn-righ, 

'S  gun  d'  thug  am  Prionnsa  'n  aonta, 
Ged  nach  faodadh  e  le  'làimh  e, 

'S  e  sud  a  chùm  gun  chadal  sinn. 

'S  o'n  ghabh  a'  Bhàn-righ  cùram, 

Dhe  ur  cùisean  aig  an  àm  so, 
'S  gun  dhearbh  i  dhuibh  a  dùrachd, 

'S  iad  na  diìilnaich  ud  nach  meall  i. 

'S  e  sud  a  chùm  gun  chadal  sinn. 

Bidh  Cluainidh  is  Sir  Padruig, 

A'  cur  fàilt  oirre  le  aoibhneas, 
'S  Sir  Coinneach  ann  an  Geàrrloch 

Anus  a'  Ghàidhlig  a'  toirt  taing  dhi. 

'S  e  sud  a  chùm  gun  chadal  sinn. 

'S,  a  mhnathan,  bithibh  sàmhach, 

Le  ur  cànran  aig  an  àm  so — 
N  uair  phùg  na  sninn  am  biodagan, 

Gun  d'  fhag  a  mhisneach  Childers. 

'S  e  sud  a  chùm  gun  chadal  sinn. 


Nis  thàinig  dùiseal  cadail  oirnn, 
'S  gun  airtneul  air  ar  a-ìnntinn  f 

'N  uair  a  dhùisgeadh  sinn  's  a'  mhadainn, 
B'  e  ar  n-aiteas  a  bhith  cluinntinn 
Gun  ghleidh  na  laoich  am  breacan  duinn. 

'S  beannachd  aig  an  diùlnach, 

Chuir  gu  'n  dùlan  iad  ga  fhaighneachd, 

'S  gur  onair  dha  na  Chùdainn, 
Gur  e  'm  fiùran  aic  a  rinn  e, 
'S  gur  ann  innt  a  dh'  fhailceadh  e. 

'S  'n  uair  thug  an  Diùc  an  fhàrdach, 
Dha  na  suinn  a  thainig  cruinn  leis, 

Le  dhà  dhiag  a  phiobairean, 

Gum  b'  ìnntinneach  an  cluinntinn, 
Fo  'm  feilidhnean  's  fo  'm  breacanan. 

Bidh  cuimhn'  oirbh  le  mùirne, 

Leis  gach  dùil  o  Thìr  nam  Beanntan, 

'S  gun  cuirear  onair  dhùbailt, 

Air  mo  rùin  Gilleaspuig  Caimbeul. 
Bho  'n  thainig  dùiseal  cadail  oirnn. 

Crìochnaichidh  mi  'n  t-òran, 

Tha  gu  leòir  ann  aig  an  àm  so, 
Ach  ma  bhios  mise  beò, 

Gun  faigh  sibh  'n  còrr  'n  uair  thig  an  samhradh. 

Bho  'n  thainig  dùiseal  cadail  oirnn. 

GAIDHEIL     BHARRAIDH, 

An  deigh  do  '?i  Bhana-bhard  a  bhith  tri  laithean  ri  port  amis 
an  Eilean. 


Am  Fonn  : — "Och  mar  tha  mi." 


Thoir  mo  bheannaehd  gu  Gàidheil  Bharraidh, 

'S  na  h-nile  baile  'm  beil  neach  dhiùbh  chòmhnuidh, 

'S  gur  e  mo  dhùrachd  gun  till  iad  fallain, 
Gu  ruig  an  cala  o  'n  d'  rinn  iad  seòladh. 

Thoir  mo  bheannachd  a  null  gu  Bhatarsaidh, 

'S  sgaoil  mo  theist  air  a  chàraid  dbùighei], 
'S  an  t-seana  bhean  thlachdmhor  thug  dhomh  an  eachdraidh, 

Gach  euchd  is  gaisge  rinn  feachd  Chlann-Dòmhnuill. 

Thoir  mo  bheannachd  gu  Baile-Chaisteil, 
Far  bheil  na  fieasgaich  is  deise  chòmhnuidh, 

Ma  bhios  mi  'm  feasda  an  àit  ur  seasaimh, 
Gun  seinn  mi  teist  air  gach  sean  is  òg  dhibh. 


Thoir  mo  bheannachd  do  'n  bhaintighearn  chliùitich, 
Ceann-feadhn'  an  tùir  far  an  robh  mi  chòmhnuidh, 

A  thogadh  mùirneach  aig  Ciach-na-Cùdainn, 
'S  i  nise  dùbailt  fo  chliù  na  cròice. 

Thoir  mo  bheannachd  do  'n  t-sàr  dhuin-uasal, 

'S  ann  dà  bu  dual  e  a  nuas  o'n  t-seòrsa, 
Bho  'n  athair  ghaolach  bu  mhath  gu  daonnachd, 

'S  a'  mhàthair  chaomh  thug  an  laoch  gun  bhòsd  dhuinn. 

Thoir  mo  bheannachd  gu  Anna  Boyd, 

Bho'n  bha  i  na  guide  dhomh  's  an  oidhche  cheòthach 
A'  cur  na  h-òigridh  gu  grinn  air  chosnadh, 

A  bhuain  a'  chnotail  air  feadh  nam  fròg  dhomh. 

Thoir  mo  bheannachd  a  dh'  ionnsaidh  Mhìcheil, 

An  duiue  fìnealta,  geanail,  dòigheil, 
'S  gun  robh  soirbheachadh  mara  's  tìr'  leis, 

A'  h-uile  nì  ris  an  cuir  e  mheòirean. 

Ma  theid  mi  'm  feasda  gu  ruig  an  t.-àite, 

Gun  òl  mi  shlàint  ann  an  Gàidhlig  chòmhnaird, 

'S  an  uair  bheir  Sìm  dhuinn  a  nuas  am  pige, 
Gun  cluinn  sibh  'n  t-slige  le  gliog  is  crònan. 

Thainig  còmhlan  diùbh  gus  a'  bhàta, 

Thoirt  soraidh  slàn  domh  m'  an  d'  rinn  i  seòladh, 

'S  'n  uair  ghabh  mi  m'  àite  bha  m'  fharadh  pàighte, 
Gu  ruig  an  t-àit'  anns  an  robh  mi  chòmhnuidh. 

Beannachd  leibh  a  nis,  a  chàirdean, 

Tha  mise  sàbhailt  far  am  bu  chòir  dhomh, 

'S  ma  chì  mi  Barrach  a  chaoidh  's  an  àite, 
Gun  faigh  e  fàrclach  's  a  shàth  cle  lòn  uam. 

Thoir  mo  bheannachd  gu  Gàidheil  Bharraidh, 

'S  na  h-uile  baile  'm  beil  neach  dhiùbh  chòmhnuidh, 

'S  gur  e  mo  dhùrachd  gun  till  iad  fallain, 
Gu  ruig  an  cala  o  'n  d'  rinn  iad  seòladh. 

AN    GLEANN   'S    AN    ROBH    MI    OG. 

FREAGRADII  DO   DH'  ORAN  NEILL   MHIC-LEOID. 


Bho  'n  bhios  eachdraidhean  ar  dùthcha, 

Ga  ar  n-ùrachadh  mar  lòn, 
'N  uair  a  leughar  leinn  gach  tùrn, 

A  rinn  na  fiùrain  's  an  robh  'n  treòir  ; 
'S  'n  uair  a  sheinneadh  leam  an  duan, 

Rran  an  t-uasal  Niall  Mac-Leòid, 
Bha  mi  cuimhneachadh  's  an  àm  sin, 

Air  a'  Ghleann  's  an  robh  mi  òg. 

'N  uair  a  dhùisgeadh  mi  's  a'  mhaduinn, 

Le  clag  a'  bhaile  mhòir, 
Air  mo  thacadh  leis  an  stùr, 

'S  ga  mo  mhùchadh  leis  a'  cheò ; 
Bidh  mo  chridhe  call  a  lùth's, 

'S  bho  mo  shùil  gun  sruth  na  deòir, 
'N  uair  a  chuimhnicheas  mi  chiann, 

A  bha  's  a'  Ghleann  's  an  robh  mi  òg. 

Anns  a'  Ghleann  's  an  robh  mi  òg, 
Siubhal  bheann  ri  sneachd  is  ceò, 

Falbh  a  dh'  iarraidh  cruidh  is  ghamhna, 
'S  cha  b'  e  'n  ganntar  a  bhiodh  òirun  ; 

'S  cha  b'  e  'n  ganntar  a  bhiodh  òirnn, 

Bainne,  bradan,  min,  is  feòil, 
Cha  robh  easbhuidh  bidh  no  annlain, 

Anns  a'  Ghleann  's  an  robb  mi  òg. 

'N  uair  thig  àm  a  dhol  an  bhuaile, 

Cha  bhi  buarach  na  mo  dhòrn, 
Cha  bhi  spreidh  ri  laoigh  a'  nuallan, 

'  S  cha  bhi  buachaille  na  'n  còir ; 
Ach  fearle  clagan  beag  na  làimh, 

Muigh  air  sràid — 's  cha  bhinn  a  cheòl ! 
'G  eigheach  bainne-goirt  cho  lòm, 

Is  b'  fhearr  am  mèug  na  bhith  ga  òl. 
B'  fhearr  am  meug  a  bhiodh  fo  chròic, 

Leis  an  loinid  na  mo  dhòrn, 
B'  fhearr  leam  deoch  de  bhùrn  an  uillt, 

Tha  ruith  's  a'  Gleann  's  an  robh  mi  òg. 

Ma  theid  mi  mach  Di-sathuirne, 

Aig  stràc  an  aon  uair  diag. 
Bidh  mo  chluasan  air  am  bòradh, 

Leis  gach  còmhradh  truagh  gun  chiall ; 
Fear  a  mionnachadh  r'  a  mhnaoi, 

'S  ise  maoidheadh  air  le  dòrn, 
Ni  nach  cualas  ri  nar  linn, 

Anns  a'  Gleann  's  an  robh  mi  òg. 

Anns  a'  Ghleann  's  an  robh  mi  òg, 

Far  an  robh  na  dàoine  còir', 
'S  far  am  biodh  na  mnatha  bainndidh, 

'S  cha  b'  e  sgeil  nan  Gall  no  'n  ceòl ; 

Chr  b'  e  sgeil  nan  Gall  no  'n  ceòl — 
Spìonadh  cheann  is  bualadh  dhòrn, 

'S  a'  falbh  le  bàrlagan  an  clànn 
Ga  'n  cur  an  geall  air  son  an  òil. 

CUIMHNEACHAN  AIR  BEAN  OIS, 

An  deigh  dhi  Gfeann-Ois  fhagail,  agus  tilleadh  a 
tllt    Australia, 


Air  Foxn  : — "  'S  i  nighean  mo  ghaoil  an  nighean  donn,  òg. 


Luinneag  : — Bidh  mise  ri  smaointinn 

Tric  air  Bean  Ois, 
'S  na  m'  bithinn  ri  'taobh, 
Cha  bhithinn  fo  bhròn. 

Shar  Albannaich  shuairce, 

Cùl-taice  na  tuath-cheath'rn, 
Thoir  beannachdan  uainne, 

Thar  chuaa,  gu  Bean  Oi.>. 

Nach  i  ni  'n  toil-ìnntinn, 
Ri  naidheachd  an  aoibhnis, 
Gu  bheil  Eachainn  na  oighre, 
Fo  shighne  na  croic 

'N  uair  leughas  i  'n  eadhlain 
Mu  Dhòmhnull  Bhail-Ailein, 
Gur  h-ise  bhios  sona, 

Gun  bhuidhni^  a'  chòir. 

Bean  d'  uirghill  is  d'  àbhachd, 

'N  uair  chruinn'cheadh  na  càirdean, 

Cha  shuidh  i  na  d'  àite, 

Gu  bràth,  an  Tigh  Ois. 

Ceann-uidhe  gach  creutair, 
Gach  bochd  agus  feumnach  ; 
'S  cha  chluinnt'  o  do  bhèul  e 
Ga  èigheach  le  bòsd. 

Cha  b'  e  sgàile  de  dhiadhachd, 
Gun  sùgh  anns  an  fhriamhaich ; 
Chuireadh  tusa  le  d'  ghniomharan 
Fiamh  air  a  pòr. 

Tha  m'  aigne  riut  fuaighte, 
'S  e  'm  bàs  a  ni  fhuasgladh  ; 
'S  gun  seòlainn  an  cuan 

Aic  son  uair  bhith  na  d'  chòir. 


Thoir  ar  beannachdan  uile 
Gu  Flòraidh  is  Aili, 
'S  am  fear  beag  th'  air  a  shloinneadh 
Air  an  duine  bha  còir. 


Ar  beannachd  gu  Crìsdein, 
An  t-òganach  sìobhalta  ; 
'S  math  leinn  a  chluintinn 
E  chìnntinn  an  stòr. 

Gim  bhòsda  gun  sgaiream, 
Gun  tàir  air  neach  eile  ; 
Cha  d'  fhag  iad  an  co-math, 
An  Eilean  a'  Cheò. 

Tha  Sìne  cho  cianail, 
Is  Ian  's  Catriona, 
'S  gach  duine  ga  d'  iarguin, 
Dhe  'n  iarmad  tha  'n  Os. 

Thainig  cuid  as  an  àite, 

Bha  'g  iimseadh  le  criidh  dhomh, 

Nach  fhac  iad  an  làrach, 

Bho  'n  dh'  fhàg  thu  Gleann  Ois. 

'S  Aili  mòr  Mac-Tll-Innein, 
An  t-òganach  loinneil, 
Cha  d'  fhag  thu,  dhe  d'  chinne, 
Cho  duineil  ga  d'  chòir ; 

Chunnaic  mis'  e  aon  oidhche, 
Agus  dreòdag  's  a'  cheann  aig', 
'S  na  'n  labhradh  neach  foill  ort, 
Bu  chinnteach  dha  'n  dòrn. 

Mur  b'  e  Fullarton  loinneil, 
Bha  cuid  anns  a'  chomunn, 
'N  uair  labhair  iad  umad, 

Bhiodh  duilich  m'  am  bòsd. 

'S  ann  labhair  an  diùlnach; 
'S  an  dòrn  aige  dùinte, 
"  Cha  deanadh  an  triùir  aca 
Fùidse  'Bhean  Ois." 

"  'S  ged  bhiodh  iad  le  cheil  ann, 
Is  bean  Aonghais  Pheutoin, 
Cha  seasadh  an  treud  ac', 
An  èideadh  Bean  Ois." 

ORAN  AONGHAIS  DHUIBH,  AN  DROBHAIR. 


Luinneag. — Ho  ro  's  fada  leam  thu  bhuam, 

Dheas-laimh  a  lìonadh  nan  cuach  ; 
Bhoineid-chocta  ma  do  ghruaig, 

'S  do  bhreacan  guailne  dòigheil. 

Och  Aonghais-'ic-Dhòmhnuill-'ic-Donnachaidh, 
'8  iomadh  ait  an  cualas  d'  iomradh ; 
Eadar  Uidhist  's  Aird-nam-murchann — 
'S  furbhailteach  an  Dròbhair. 

Chan  'eil  duin'  air  a  bheil  cuimhne, 
Bho  'n  a  chaochail  Coire-chuinnlidh  ; 
Tha  cho  cogaiseach  na  inntinn, 
'S  cho  cìnnteach  na  chòrdadh. 

Chan  'eil  ceàrna  anns  an  dùthaich, 
Eadar  Liandail  's  Rugh'-an-dùnain  ; 
Nach  'eil  lorg  do  chois  gu  dluth  anu, 
'S  tha  do  chliù  's  a  Mhòr-thir. 

Thug  thu  agh  thugam  air  geamhradh, 
Bho  'n  thuit  fodar  a  bhith  gann  duit ; 
'S  math  a  phàidh  thu  mi  mu  Bhealtainn, 
Mar  a  gheall  thu,  sheùid,  dhomh. 

Chan  'eil  each  an  taobh  so  Shleibhte, 
Nach  bi  treis  agad  ga  'n  greidheadh ; 
'S  god  bu  shin'  iad  na  Righ  Seumas, 
Dheanadh  m'  fhèudail  ò°r  ìad ! 


Chan  'eil  mart  air  am  bi  crùban, 
'S  chan  'eil  damh  air  am  bi  ghlùineach, 
Ma  chuireas  Aonghas  an  t-sùil  ris, 
Nach  tionndaidh  iad  lòinneag. 

Bha  thu  uair  air  Feill-na-Manchainn, 
'S  tha  mi  nise  dol  ga  sheanchus  ; 
Reic  thu  comh-aoise  mo  sheanamhar. 
Mart  g'  am  b'  ainm  a'  Ghròiseann. 


Bha  thu  uair  Feill  Phort-righ, 
'S  tha  mi  nise  dol  ga  ìnnseadh ; 
'S  'n  uair  theann  thu  ri  iarraidh  prìse, 
B'  fhìrinneach  do  stòraidh. 


M'  an  deach  thu  dh'  ionnsaidh  na  feille, 
Chuir  thu  sìos  ri  taobh  nan  èibhlean  ; 
'Sia  buntàta,  's  rinn  iad  feum  dhuit, 

'S  cha  robh  brèug  na  d'  chòmhradh. 


'N  uair  a  dh'  fboighnich  Coire-chuinnlidh, 
"  Aongbais,  a  nis  air  do  choinnseas  ; 
Innis  dhomhs'  de  rud  a  rinn  thu, 
'S  na  dean  foill  no  fòirneart." 

"  Clio  cìnnteach  's  dh'  fhàg  mi  'n  treud  ud, 
Na  'n  suìdhe  ri  taobh  nan  èibhlean, 
Tha  i  fo  chòig  bliadhn'  an  dè, 

Mur  dean  thu  fhèin  an  còrr  dhi." 

"  Ged  is  aithne  dhuit  am  Biobul, 
Is  mòran  dhe  na  tha  air  ìnns'  ann, 
Cha  chreid  mi  nach  teid  thu  cli, 

'N  uair  theid  thu  dh'  ìnnseadh  stòraidh." 

"  Chan  'eil  ceistearan  's  an  dùthaieh, 
Dha  nach  tugainn  fhein  an  dùlan  ; 
'S  na  'n  teannadh  iad  ri  mo  rùsgadh, 
Dhùininn  le  mo  dhòrn  iad." 

Thuirt  Pàdruig  Mac-Dhòmh'll-'ic-Iain, 
"  Cia  miad  pearsa  tha  san  Diàdhachd?" 
'S  ann  a  labhair  thu  gu  rianail, 
Gu  bheil  ciad  is  còrr  ann  ! 

"  Tha  thu  fhèin  ann  air  a'  chiad  fhear, 
'S  tha  Neacal  na  dhuine  rianail ; 
Dòmh'll  Mac-Alastair,  is  Niall, 

Catriona,  's  Ian  Mac-Leòid  ann. 

"  Tha  mòran  de  dhaoine  còir'  ann, 
Nach  aithne  dhuitse  no  dhòmhsa  ; 
Gu  bheil  cuid  anns  a'  Ghleann-mhor  dhiubh, 
'S  ctngnear  ann  am  Feòirlig." 

7 

Gun  d'  thuirt  Alastair  Mac-Iain, 
"  B'  fhearr  gun  treigeadh  tu  na  briagan." 
"  Chan  urrainn  domh  sin  a  dhianamh, 
Ni  iad  ciad  is  còrr  dhomh. 

"  Nach  'eil  thu  faicinn  mar  tha  'n  dùthaich  ? 
'S  mo  theaghlach  cho  mòr  ri  'n  cùnntadh ; 
Cha  bhiodh  slat  tighe  os  mo  chionn, 

Na  'n  tionndai'nn  o  mo  sheòltachd." 

'S  mithich  dhomh  sgur  dhe  mo  sheanchus, 
Tha  e  teannadh  ris  an  anmoch ; 
Slan  le  fear-cinnidh  mo  sheanmhar, 
'S  b'  ainmeil  thu  bho  d'  òige  ! 

MORAG     ANNDRA. 


Luinneag  : — Tha  mise  'n  deigh  air  m'  annsachd, 

Bho  'n  dh'  fhàg  mi  anns  a'  ghleann  thu, 
'S  cha  creidinn  sgèula  meallt'  ort, 
A  Mhòrag,  nighean  Anndra. 

Bho  'n  thugadh  uam  mo  cheann  ort, 
Gun  mhortadh  mi  le  ainneart, 
'S  gun  dèan  mi  nise  rann, 
Orm  fhin  's  air  Mòrag  Anndra. 

Tha  deich  is  fichead  samhradh, 
Bho  'n  dhealaich  mi  's  a'  ghleann  riut, 
'S  gum  b'  onarach  a'  chlann  sinn, 
A  Mhòrag,  nighean  Anndra. 

Gur  iomadh  là  is  oidhche, 

Bha  mise  mu  bhur  teintean, 

'S  gur  beag  a  bha  de  fhoill 

Ann  an  tigh  no  'n  teaghlach  Anndra. 

'S  gun  thàrladh  anns  a'  gheamhradh, 
Gun  d'  thàinig  mi  gu  Gahdachd  ; 
Co  thachair  anns  an  àm  rium 
Ach  Mòrag,  nighean  Anndra. 

Ged  's  iomadh  car  is  tionndadh 
A  chuireadh  thar  ar  cuibhle, 
Cha  d'  choinnich  sinn  gun  saibhreas, 
Mi  fhìn  is  Mòrag  Anndra. 


'N  uair  dh'  ùraicheadh  ar  cuimhne, 
'S  ar  ceumannan  's  ar  coinnseas, 
B'  e  'n  t-ioghnadh  a  bhith  'cluinntinn 
Mi  fhìn  is  Mòrag  Anndra ; 

Sinn  tighinn  air  gach  seann  rud 
A  rinneadh  anns  a'  ghleann  duinn, 
'N  uair  bha  sinn  òg  'n  ar  cloinn  ann — 
Mi  fhìn  is  Mòrag  Anndra. 

Cha  chualas  riamh  ar  n-antlachd, 
Mur  d'  rinn  sinn  Oidhche  Shamhn'  e, 
Toirt  càil  o  Mhac-'Ill-Anndrais, 
Mi  fhìn  is  Mòrag  Anndra. 


'N  uair  bha  mi  ann  an  teanntachd, 
Aig  Sasunnaich  's  luchd-gamhlais, 
Gun  chuimhnich  mi  's  an  àm 
Air  na  dh'  fhuiling  Mòras  Anndra. 


Luchd-aideachaidh  le  lampan, 
'S  gun  ol'  ac'  annt'  ach  gamhlas, 
Ga  'n  lasadh  air  son  aimhleis, 
Dhumh  fhjn  's  do  Mhòrag  Anndra. 

'S  ged  reiceadh  leò  an  coinnseas, 
Gu  cumail  uainn  na  gheall  iad. 
Bha  'n  t-Athair  Nèamhaidh  saibhir, 
Dhomh  fhin  's  do  Mhòrag  Anndra. 

Ged  thilgeadh  air  na  tuinn  sinn, 
Ar  n-acair  bha  cho  diongmhalt. 
Nach  do  leig  i  leis  a'  ghaoith  sinn — 
Mi  fhìn  is  Mòrag  Anndra. 

An  Tì  tha  cur  na  snaim', 

Cha  dean  diabhuil  's  cha  dean  naimhdean, 

A  bhristeadh  bho  na  gheall  e, 

Do  'n  tì  a  ghabhas  greim  air. 

Ma  chaomhnar  mi  gu  Bealltainn, 
Gun  innis  mi  mar  gheall  mi 
Na  dh'  fhuiling  sinn  de  dh'  ainneart — 
Mi  fhìn  is  Mòrag  Anndra. 

Ma  leughas  neach  an  rann  so 
A  dh'  fhuiling  riamh  a  shamhladh, 
Cuir  dòchas  ann  an  Ceannard 
Nan  dìlleachdan  's  nam  banntrach. 

RANN     CALLAINN. 


Thainig  mise  'n  so  air  Challainn, 

Gu  dorus  a'  ghille  ruaidh, 
'S  o'n  is  e  fasan  a'  bhaile 

Nach  fhaigh  duine  stigh  gun  duan — 
Fasan  a  bh'  ann  ri  tìm  ar  n-òige, 

'S  còir  dhuinn  bhith  ga  chumail  suas  ; 
Gillean-Callainn  anns  gach  dorus, 

'Beannachadh  's  a'  gabhail  dhuan. 
Theid  sinn  gu  tigh  Dhòmhnuill  chùirteil, 
Fear  cho  còir  's  a  tha  san  dùthaich, 
Gheobh  sinn  an  t-aran  gun  chaomhnadh, 
'S  an  t-ìm  gasda,  blasda,  cùbhraidh, 
Tea  thoirt  dhuinn  ann  am  bùla, 

Agus  siùcar  ann  an  cuaich  ; 
Fiathachadh  farsaing  g'  a  ionnsaidh, 

Tha  mi  'n  dùil  gun  teid  mi  suas — 

An  e  mo  beatha  ? 

FLEADHACHAS     NA     BLIADH  N-U  I  R  E 

ANN    AN    SGIATHABOST,    1890, 

Far  an  do  shuidh  mu  thri  ciad  pearsa  aig  cirìrm  chrid/tcil, 
ghreadhnaich. 


Luinneag  : — B'  eireachdail  an  còmhlan 

Fo  na  chòmhdach  dhealbhach  ; 
Bha  na  gillean  grìnn 

'N  uair  a  dh'  fhalbh  iad. 

Chan  'eil  duine  beù 

An  Eilean  uain'  a  Cheò, 

A  chuala  neach  cho  òg 

A'  dèanamh  ròic  cho  tarbhach. 

Chan  ioghnadh  ged  bhiodh  pròis  oirnn, 
Tha  dhe  'n  fhine  mhòr  ud, 
Leithid  sud  a  chòmhlan 

A  dh'  òigearan  dealbhach, 

Le  urad  de  dhaoin-uaisle 
Cumail  taic  ri  'r  guailnean, 
Dòmhnullaich  a'  chruadail, 

Choisinn  buaidh  's  jjraeh  aimsir : 

Le  'n  cridheachan  caoimhneil 
Fo  'm  breacan  is  fo  'm  fuilidh, 
Cosnadh  cliù  na  h-oighreachd, 

'S  gun  an  fhoill  fo  'n  cearban. 

Thug  an  t-oighre  'n  t-òrdugh, 
Do  'n  bhan-stiùbhart  steòrnail, 
"  Fèuch  gum  bi  gu  leòir  ann. 
Agus  tòrr  air  falachaigr." 


Rinn  ise  gu  rianail 
H-uile  nì  mar  dh'  iarr  e, 
Riarachadh  nan  ciadan, 

'S  cha  robh  sìon  air  dhearmad. 


Seirbhisich  cho  deònach, 

Cur  gach  ni  air  dòigh  dhuinn, 

'S  luchd-gleidhidh  nan  còrn, 

Cha  b'  iad  bu  chòir  a  dhearmad. 


Bha  fear  dhiubh  a  Chlann-Choinnich- 
'S  mòralach  an  sloinneadh — 
'S  cròic  an  fheidh  cho  soilleir, 

Na  bhoineid,  ga  dhearbhadh. 

Chan  fhàgar  leinn  air  dìochuimhn 
An  t-òganach  sìobhalt, 
Ogha  Theàrlaich-chìobair, 

'S  cha  b'  e  phrìob  a  leanmhainn. 

Chan  fhàg  sinn  Ian  Mac-Phàil, 
An  diùlnach  suairce,  dàicheil ; 
'S  a  chaoidh  cha  seas  air  làraich, 

Sàr  a  tha  cho  earbsaeh. 


H-uile  fear  na  dheannaibh, 

'S  fallus  air  a  mhala, 

Cur  m'  an  cuairt  an  drama, 

'S  bonnaich  mhath  era  leaumhainn. 


'N  uair  bha  iad  uile  còmhla 
Ruinn  air  ceann  na  còisir, 
'S  iad  bhiodh  air  an  dòigh 

A'  faicinn  ròic  cho  dealbhach. 


'S  ged  nach  robh  iad  mar-ruinn, 
Lathair  anns  a'  chollainn, 
Chaidh  an  slàinte  thonnadh 
Le  bonnanaich  chalma. 

Dh'  òladh  i  le  caithreim 
Am  briathra  cho  fallain 
'S  gun  do  ghaodh  Mac-talla 

'G  aithris  air  an  t-seanchug 


Bha  dà  fhichead  òigear 
Air  an  urlar  còmhla 
Le  'n  ribhinnean  òga, 

'S  bu  bhòidheach  an  dealbh  iad. 

Chluinnt'  ara  fire-faire 
Sìos  's  a  suas  an  talla, 
'S  ceol  nam  piob  ga  shrannadh 
Le  Ailein  agus  Camaron. 

Iad  cho  làn  toil-ìnntinn 

Mach  's  a  stigh  troimh  'n  ruidhle, 

'S  beag  nach  d'  thug  mi  fhìn. 

An  t-sìnteag  ann  am  failmse. 

Mur  b'  e  cùis  na  nàire, 
Tomadach  mar  bhà  mi, 
Bhithinn  air  an  làr, 

Ged  dheanadh  càch  air  searmoin. 

B'  eireachdail  an  còmhlan 

Fo  na  chòmhdach  dhealbhach  ; 

Bha  na  gillean  grinn 

'N  uair  a  dh'  fhalbh  iad. 


OUAN  a'  '  chlaidhimh-mhoir.'  107 


ORAN  A'  'CHLAIDHIMH-MHOIR.'* 


Aiu  Fonn: — "  So  deock-slàint  cC  Chubair" 


Luinneag  : — So  deoch-slàint  a'  chrew 

Air  nach  drìiigh  a'  ghailleann  ; 
Sgioha  '  Chlaidhimh-Mhòir ' 
Toirt  an  lòin  thar  mara. 

Ged  bhios  cuimhne  bhuan 

Air  èuchdan  's  claidheamh  Uallais, 

Cha  b'  ann  air  a'  chuan 

A  rinn  e  bhuaidh  a  cheannach. 

So  claidheamh  is  ainmeal 

Air  an  cualas  iomradh, 

A  threabhas  druim  na  fairge, 

Sgoltadh  gharbh-thonn  greannach. 

'S  'n  uair  a  gheobh  i  cual 
Gu  riaghladh  air  a  cuairt, 
Cha  seòl  a  mach  a  Cluaidh 
Aon  te  is  suairce,  bannal. 

*  The  Steamer  'Claymoie.' 

'N  uair  ruigeas  i  Grianaig, 
Theid  i  stigh  cho  sgiamhach, 
'S  ris  na  Gàidheil  fhiachail 

Chì  sibh  fiamh  air  '  Sammy.' 

'S  iomadh  theid  an  taobh  ud, 
Bhios  a  chaoidh  ag  iondrainn 
Nach  'eil  sgèul  air  Uisdein — 

'S  è  nach  caomhnadh  drama. 

'S  ann  b'  e  fhèin  an  saighdear 
Sheasadh  cùis  a  mhuinntir ; 
Dh'  fhag  e  chliù  dha  lìnn 

Ged  thug  luchd-foill  an  car  as. 

'N  uair  thogas  i  smùdan, 
'S  a  shèideas  i  'n  dùdach, 
Cha  chuir  tuinn  le  'n  ùinich, 
Air  an  iùbhraich  maille. 

'N  uair  dhùisgeas  cuan  a  mheamna, 
Fo  'n  aigeal  le  a  gairbhinn, 
An  aghaidh  sruth'  is  soirbheis, 
Dearbhaidh  i  bhi  fearail. 

'N  uair  thig  àm  a  ghàbhaidh, 
'S  a'  mhuir  uaine  bàrcadh, 
Bidh  gach  laoch  na  àite. 

'S  cha  bhi  làmh  gun  tarraing. 

'N  uair  nochdas  i  a'  Mhaoil, 

'S  a  tuinn  a'  ruith  na  'n  caoirean, 

Saoilidh  cuid  Ie  sraon 

Gun  cuir  an  saoghal  car  dheth. 

Theid  i  troimh  na  gleannta, 
Mar  mhiol-chù  na  dheann-ruith, 
'S  i  sadraich  nan  tonn 

A  chuireas  fonn  fo  h-anail. 

'N  uair  ruigeas  i  an  t-Oban, 

Ni  na  Gaidheil  sòlas 

Ris  a  '  Chlaidheamh-Mhor ' 

'S  an  diùlnach  coir,  Mac-Caluim. 

Coinnichidh  sinn  am  Brùnach. 
Chuireadh  riochd  air  dùthaich  ; 
'S  ged  a  bhios  e  riùmsa, 

Dhùraichdinn  e  fallainn. 

Chi  sinn  Mac-na-Ceàrda, 
Caraide  nan  Gàidheal, 
Balla-dìon  nam  bard, 

Nach  sàraicheadh  an  t-ainnis. 

'S  e  rinn  gniomh  a'  chaoimhneis 
Chàirich  air  na  tuinn  i — 
An  t-uasal  Mac-Brayne, 

'S  gur  ru-mhath  thoill  e  onair. 

So  deoch-slàint  a'  chreio 

Air  nach  drùigh  a'  ghailleann  ; 

Sgioba  •  Chlaidhimh-Mhoir' 
Toirt  an  lòin  thar  mara. 

ORAN     BEIN  N-L  I. 


Beannachd  nan  Croitearan  Sgiathanach  a  dh'  ionnsaidh 
gach  aon  a  bha  na  'n  cul-taice  dhaibh  bho  'n  chiad  là  a 
thàinig  '  Sàtau  agus  a  chuid  ainglean'*  a  shàrachadh  Eilean- 
a'-Cheò.  Rinneadh  an  t-òran  an  uair  a  chaidh  màil  nan 
croitearan  ìsleachadh. 

Air  Fonn: — " Bruthaichean  Ghlinn-braoin." 


LuiNNEAG  : — Thugaibh  taing  dha  na  mhuinntir 
Tha  fo  riaghladh  na  Ban-righ, 
Rinn  an  lagh  dhuinn  cho  diongmhalt 
'S  nach  caill  sinn  Beinn-Lì. 

Cuiribh  beannachd  le  h-aiteas, 
G-u  tuathanaich  Bhaltois, 
Bha  air  tùs  anns  a'  bhaiteal 

'S  nach  do  mheataich  san  stri. 

Thugaibh  beannachd  gu  '  Pàrne]],'f 

Thug  a'  bhuaidh  air  an  '  t-Sàtan,' 

Air  choir  's  nach  faicear  gu  bràth  e 

Tigh'nn  air  àrainn  na  tìr. 

*  The  epithet,  '  Satan  and  his  angels,'  is  said  to  have  heen  one  of  Sheriff 
Ivory's  own  choosing. 
t  A  local  hero. 

'N  uair  a  thàinig  e  chiad  uair 

'S  leith-chiad  '  aingeal '  fo  riaghladh, 

Chuir  e  eoignear  an  iarainn 

Ann  an  criochan  Beiun-Lì. 


'S  na  diùlnaich  a  b'  uaisle, 
'S  nach  robh  riamh  ann  an  tuasaid, 
Chaidh  na  ruighich  a  shuaineadh 
Gu  cruaidh  air  an  dùirn. 


Chaidh  an  giùlan  leis  na  '  h-aingle  ' 
'S  an  glasadh  an  gainntir ; 
'S  a  dh'  aindeoin  cumhachd  an  naimhdean, 
'S  leò  am  fonn  is  Beinn-Li. 


'S  na  mnathan  bu  shuairce 
'S  bu  mhodhala  gluasad, 
Chaidh  an  claiginn  a  spuaiceadh 
Ann  am  bruachan  Beinn-Lì. 


'S  ged  bha  'n  sealladh  na  uamhas, 
'S  an  fhuil  a'  reothadh  'san  luachair, 
Le  slachdain  nan  truaghan, 

Cha  d'  fhuair  iad  Beinn-Lì. 


Sud  a'  bheinn  a  tha  dealbhach, 

'S  dha  na  Bhan-righ  bha  sealbhach, 

'S  chan  'eil  beinn  ann  an  Albainn 

'N  diugh  cho  ainmeil's  Beinn-Lj. 

'S  iomadh  rosg  a  ni  mùthadh, 
Tigh'nn  air  bata-na-smùide, 
'S  iad  a'  sealltainn  le  'n  dùrachd 
Air  bruth'chean  Beinn-Lì. 

'S  ged  tha  'n  Cuilidhionn  is  Glàmaij 
Measg  nam  beanntan  is  àille, 
Cha  bhi  'n  eachdraidh  air  a  fagail 
Ach  aig  sàiltean  Beinn-Lì. 

Nis  '  Albannaich'*  shuairce, 
Cùl-taice  na  tuath-cheath'rn, 
Thoir  an  eachdraidh  thar  chuantan, 
Tha  air  a  hiaidh  ann  ar  tìr. 

Cuiribh  fios  gu  Duneideann, 
Gu  fear  tagraidh  na  h-eucoir, 
Agus  innsibh  dha  'chlèirich 

Mu  'n  euchd  rinn  Beinn-Lì. 

Cuiribh  litir  le  sòlas, 
Gu  paipear  an  Obain, 
A  bha  riamh  ga  nar  còmhnadh, 
Bho  'n  là  thòisich  an  strì. 

Ghabh  e  bratach  na  tuath-cheath'rn, 
'S  bha  i  paisgte  mu  ghuaillean. 
'S  nuair  a  thoisich  an  tuasaid, 
Chaidh  i  suas  ris  a'  ghaoith. 

*The  Seottish  JHghlander  Newspaper. 

Chaidh  i  suas  ann  ar  fàbhor 
Air  na  cnocan  a  b'  àirde 
Churaail  misnich  's  na  Gàidheil 
Mar  ni  gàraich  nam  piob. 

Cniribh  caismeachd  a  Ghlaschu, 
Gu  '  Posta  na  Seachdain,'* 
'S  bheir  an  Camaronach  sgairteil 
Dhuibh  le  aiteas  a  brìgh. 

Cuiribh  fios  gu  na  Dailich, 

Dh'  fhuiling  e'ucoir  's  a'  charraid, 

'S  gu  Mac-Mhuirich,  mo  charaid, 

Nach  do  dh'  fhannaich  's  an  strì. 

'S  math  an  colaisd  am  prìosan — 
S'  fhad  o  dh'  aithnich  mi  fhìn  sin — 
Ach  thig  buaidh  leis  an  fhìrinn, 

Dh'  aindeoin  ìnnleachd  nan  daoi. 

'S  math  an  colaisd  an  Calton,| 

'S  ceart  a  dh'  f hoghluim  e  'm  '  martar '; 

Ged  bha  cuid  thug  as  acaid, 

Leis  an  rachd  bha  na  'n  crìdh'. 

'S  nis.  a  chroitearan  ionmhainn, 
Cumaibh  cuimhn  air  Mac-Aonghais, 
'S  deanaibh  sòlas  ri  iomradh 

An  duiue  shuilbheara,  ghrìnn. 

s  The  Weekly  Mail.  t  The  Calton  Jail,  Edintmrgh 

'S  ged  a  dh'  fhàg  e  ar  sràidean, 
Le  bhan-oglach  bhcàigheil, 
Tha  i  son'  ann  an  Bhàlaidh, 

Dol  gu  àiridh  cruidh-laoigh, 

'S  i  athchuing  is  ùrnaigh 
Gach  bochd  a  bha  dlùth  dhi 
Gum  bì  toradh  an  dùrachd 
Na  cùrsan  a  chaoidh. 

Thugaibh  taing  dha  na  mhuinntir 
Tha  fo  riaghladh  na  Ban-righ, 
Rinn  an  lagh  dhuinn  cho  diongmhalt 
'S  nach  caill  sinn  Beinn-Lì. 

CUXGAIDII-LEIGHIS  BEAN  NEILL. 


A  Neill,  na  biodh  mulad  ort, 

'S  a  churaidh,  na  biodh  gruaim  ort, 

Oir  chì  thu  fhathast  Màiri 

Cho  slàn  ri  tè  m'  an  cuairt  duit. 

Tha  bratach  aig  na  Dòmhnullaich, 
'S  chan  'eil  e  beò  bheir  uath'  i ; 

'S  e  tioralachd  is  mòralachd 
An  còrd  a  chumas  suas  i. 

'S  iad  na  cùngaidhean  is  fheàrr  leatha, 
'S  a  bheir  dhi  slàint'  is  suaimhneas, 

Gum  brist  thu  ghlaine  bheag  ud 

Ris  a'  chreig  nach  gabhadh  gluasad. 

'N  uair  dh'  fhiathaicheas  do  chàirdean  thu 
'N  tigh-thàirnge,  na  toir  cluas  dhaibh, 

Ach  cuimhnich  maise  nàduir, 
Agus  Màiri  air  a  cluasaig. 

Innis  dhaibh  gu  dàna. 

'S  na  biodh  tàmailt  ort  a  hiaidh  dhaibh. 
Gun  d'  thug  thu  bòid  gun  dìobradh  tu 

Rud  chuir  na  miltean  tuaitheal. 

'N  uair  chì  thu  na  fir  bheaga 

Tha  cho  beadarrach  m'  an  cuairt  di, 

Nan  diùlnaich  chalma,  smearaìl, 

Bheir  e  spionnadh  dha  do  ghuallainn. 

'N  uair  dh'  fhalbhas  iad  o'n  bhaile, 
Gur-a  math  a  ni  iad  cnuasach, 

'S  'n  uair  thilleas  iad  a'  s'  t-earrach 
Cha  bhi  sporan  falamh,  fuar,  ac'. 

Bidh  fear  le  cleòca  sgàrlaid, 

'S  fear  le  fàinne  nach  bi  suarach ; 

'S  their  fear,  toirt  gùn  d'  a  mhàthair, 
"  So,  càirich  sin  m'  an  cuairt  duit." 


'N  uair  thig  i  gu  aois  searbhanta, 
N'  tè  chamlagach  is  buadh'che, 

'N  sin  cnagaidh  tu  do  mheòirean 
Ris  a'  ffhòrai°f  nach  toir  cluas  duit. 


'N  uair  thig  crìoch  air  lagh  an  fhearainn, 
Bidh  do  sgalagan  m'  an  cuairt  duit, 

'S  bidh  Màiri  air  a  goireas, 

Falbh  le  cuinneig  gus  a'  bhuaile. 

Bidh  '  Smeòraichean '  is  '  Mòinneagain,' 

'S  gach  ainm  air  bò  a  chualas, 
Ga  'n  eigheach  gus  an  eadradh, 

'S  na  laoigh-bheaga  ruith  m'  an  cuairt  daibh 

Ma  bhiòs  mise  beò  's  mi  falbh, 

A  sheoid,  air  faighe  chluaimhe, 
Gun  toir  thu  dhomh  na  rùisg, 

As  a'  chulaiste  'n  taobh  shuas  diot. 

LITIR  GU  DOMHNULL  UOMHNULLACH, 

Ciobair  ann  an  Sgalpaidh,  bho  'mhnaoi,  agus  i  ann  am  Port- 

Figh  d  freasdal  oVa  nighinn,  far  an  robh  i 

na  laighe  's  an  teasaich. 


Luinneag  : — Cuiribh  naidheachd  shùnndach 

A  dh'  ionnsaidh  mo  Dhomhnuill ; 
Thuirt  Màiri,  nighean  Iain  Bhain,  rium 
Nach  biodh  càil  air  Seònaid. 


'S  gur  iomadh  oidhche  thùrsach 
A  bha  mi  air  mo  ghlùinean 
Ag  achanaich  's  ag  ùrnaigh 

Gun  caomhntadh  dhomh  Seònaid. 


Ach  taing  do  Rìgh-nan-dùl, 

Bho  'n  's  e  bheannaich  di  gach  cùngaidh 

Rinn  an  lighich  iùlmhor 

Le  dhùrachd  dhi  òrduchadh. 


B'  e  fhein  an  lighich  gràdhach ; 
Chan  'eil  a  leithid  's  an  àite  ; 
Bho  'n  dh'  fhalbh  an  Doctair  Bàn, 
Gun  deach  fhàgail  na  ònar. 

Gur  còir  dhuinn  a  bhith  taingeil 
Gun  d'  fhàgadh  air  ar  ceann  e, 
Seach  beadaganan  Gallda, 

'S  gun  gheall  ac'  air  tròcair. 

'S  ged  dheanadh  iad  ar  marbhadh 
Le  cungaidh  nach  do  dhearbhadh, 
Ma  gheobh  iad  ar  cuid  airgid 
Gum  falbh  iad  le  sòlas. 


'N  uair  thig  iad  gu  ar  fiachainn, 
Tha  an  cànainn  duinn  cho  dìolain, 
'S  nach  tuigeamaid  ged  dh'  iarradh  iad 
Fion  a  thoirt  ri  òl  dhuinn. 


Ach  tuigidh  sinn  a'  chànainn 
A  dh'  ionnsaich  sinn  o  'r  màthair — 
'•  Thugaibh  bainne  blàth  dhaibb, 
Is  àraichidh  feòil  iad." 

'S  na  'm  b'  ann  'n  iomadh  àite  thachair  i 
'N  uair  a  bhuail  a  h-acaid  i, 
Gun  rachadh  a  cur  dhachaidh 

Ann  an  cairt,  ged  bhiodh  i  reota. 

Cha  b'  ann  mar  sud  a  rinn  iad, 
Ach  gabhail  rith'  gu  caoimhneil, 
Cur  lighiche  ga  faoighneachd, 
Is  guide  a  chur  fo  sheòl  di. 

Cha  b'  ioghnacìh  ged  bhiodh  càirdeas 
An  sliochd  is  clann  a  màthar, 
'S  nach  faicinn  air  na  sràidean 
A  leithid  a  chàraid  phosda. 

Nach  iomadh  ceàrn  's  an  cual  sibh 
Iomradh  air  ua  h-uaislean, 
Clann-an-t-Saoir  o  Chruachan, 
Dh'  an  dual  a  bhi  mòralach. 


Nach  iomadh  fear  chuid-oidhche 
Rinn  tamh  an  Ceann  Loch  Eidhnort ; 
'S  chan  ioghnadh  ged  tha  caoimhneas 
Gun  fhoill  anns  an  t-seòrsa. 

Saoil  nach  mi  bha  amaideach 

'S  mi  'n  duil  gun  deanann  d'fhalaire ; 

Ach  ni  mi  fhathast  banais  duit, 

'S  bidh  caithream  air  na  h-òrain. 


A  Dhòmhnuill,  tog  do  mhisneach  ort, 
Tha  crioch  air  a  cuid  trioblaidean  ; 
Chan  fhada  gus  an  ruig  sinn  thu, 

'S  biodh  sjnob  a^ad  'n  ar  còmhdhail. 


Cuiribh  naidheachd  shùnndach 
A  dh'  ionnsaidh  mo  Dhòmhnuill ; 

Thuirt  Màiri,  nighean  Iain  Bhàin,  rium 
Nach  biodh  càil  air  Seònaid. 

DUILLEAG  BIIO  BHEALACH-NAN-CABAR 

GU    COMUNN    CAMANACIID    NAN    SGIATIIANAOH    AN    GLASCIIU. 


Luinneag  : — Mo  gbaol  na  Gàidbeil  fhiachail, 

A  dh'  fhàg  an  t-Eilean  Sgiathaeh ; 
'S  a  h-uile  taobh  g'  an  triall  iad 

Le  'n  gniomh  gun  teid  am  faithneachadh. 

Gun  soirbhich  leis  na  fiùrain 
Tha  fad  o  thir  an  dùthcha, 
An  Glaschu  mor  nam  bùithean, 
Ag  ùrachadh  na  camanachd. 

'S  ged  thugadh  uaibh  ur  n-àitean 
'S  na  glinn  's  an  deach'  ur  n-àrach, 
Cha  d'thugadh  uaibh  ur  cairdeas, 

Ur  bàighealachd,  's  ur  carantas. 

'S  'nuair  chuireadh  an  t-slat-sgiùrsaidh 
Fo  chruthannan  Mhic-Uisdein, 
'S  ann  shìn  e  air  cur  cùl  ribh, 

Is  dh'  fhag  e  Uige  falamh  dhibh, 

B'  e  chìad  nì  air  na  chròm  e, 
Bhi  plùcadh  sios  nam  bkntrach, 

'S  Fear-togalach  an  cinn, 

Gun  do  sheall  e  roinn  d'a  amaideachd. 

Co  'n  neach  riamh  a  theann  ris, 
Nach  d'  fhairich  fuachd  na  h-oidhche, 
'S  nach  deachaidh  sios  gun  choinnlean, 

Na  'm  bloighdean  leis  na  bearrannan  ? 

'S  chaidh  innseadh  dhomh  le  càirdean, 
Nach  cuireadh  briag  air  nàbaidh, 
Gur  ann  air  an  t-Sàbaid 

A  rinn  e  'n  àird  a  phlanachan. 

Nach  b'  iad  adbairean  gun  chùram 
A  chum  am  beòil  cho  dùinte, 
A'  faicinn  sliochd  nan  diùlnach 

Ga  'n  sgiùrsadh  as  am  paraistean. 

'S  ged  thog  thu  aitreibh  luachmhor 
Air  làrach  na  mna-uaisle, 
Na  mairbh  a  bha  's  an  uaigh, 

Gun  do  sguab  iad  sios  do  'n  ghaineimh 

Gun  dh'aithnicheadh  a  chuid  rìomhachd 
Air  cladaichean  Chinn-tìre, 
'S  cuid  eile  dhiubh  na  'm  mìrean 
A'  dol  air  tìr  an  Talasgair. 

'S  a'  chuid  a  bha  e  pianadh, 

'S  nach  fàgadh  e  leth-bhliadhna, 

Gun  d'  thug  an  cuirp  an  fhianuis 

Gun  do  dhìoladh  an  cuid  fala  air. 

'S  gun  smaoinich  e  a  pluimb 

Gun  robh  nis  an  lach  air  cheann  aig', 

'N  uair  a  dh'eubh  e  niìle  bonn 

Air  an  dream  a  bha  cur  sgannail  air. 

'S  an  àite  nan  deich  ciad 

A  dheanadh  pàirt  d'  an  chall  a  lìonadh, 

Cha  robh  ach  leith-chiad  spiocach, 

'S  gun  d'rinneadh  fhiach  de  dh'fhanoid  air. 

'S  gur  e  mo  chrìdh  tha  cràiteach, 
A'  faicinn  dol  mo  chàirdean, 
Ga  'm  pianadh  ris  an  àiteach, 

'S  nach  dean  am  bàrr  an  fhallaid  dhaibh. 

An  uair  a  thig  an  sàmhradh, 
Ga  'n  riasladh  air  a'  Ghalldachd, 
'S  na  gheobh  iad  a  chur  cruinn, 

Ga  thoirt  dbà  an  geal)  nam  feannagan. 

'S  na  'n  robh  muir  is  mòinteach 
Air  fhàgail  mar  bu  chòir  dhaibh, 
Bhiodh  eideadh  agus  lòn  aca, 

'S  dòigh  ann  air  am  fanadh  iad. 

Beannachd  leibh,  a  chàirdean, 

'S  gun  soirbhich  anns  a'  bhlàr  leibh, 

'S  ma  thig  sibh  mu  Fhèill-Màrtainn, 
'S  e  Uig  ur  n-àite  camanachd. 

'S  ma  chumas  mi  mo  shlàinte, 
'S  gun  ruig  mi  Ghlaschu  sàbhailt, 
Gun  teid  mi  stigh  g'ur  fàrdaich, 

Chur  fàilt  oirbh  s  g'ur  beannachadh. 

Mo  ghaol  na  Gàidheil  fhiachail, 
A  dh'  fhàg  an  t-Eilean  Sgiathach ; 
'S  a'  h-uile  taobh  g'  an  triall  iad 

Le  'n  gniomh  gun  teid  am  faithneachadh. 


ORAN    AN    DIUC    CIIATAICH.  125 


ORAN  AN  UIUC  CHATAICH 

AN    UAIR    A    CHUIR    E    AN    RATHAD-IARAINN    DO    BIIAILE    UIG 
AN    GALLABII. 


Tha  'n  t-Ard-Albannach*  cho  caoimhneil, 

Ag  innseadh  dha  chloinn  's  an  dà  chànainn, 
Gu  bheil  Catabh  air  a  riaghladh 

Le  uachdaran  ciallach,  cairdeil, 
Aig  a  bheil  suim  d'  a  chuid  daoine, 

'S  chan  iad  caoirich  mhaola  bhàna, 
Chum  am  fearann  daibh  gun  daoradb, 

'S  a'  toirt  aonta  dhaibh  gu  bràth  air. 

'S  o  tha  'n  Gàidheil  a'  cur  'n  ar  cuimhne, 

Eachdraidhean  is  rainn  na  Fe'inne, 
'S  a'  Ghàidhlig  a'  togail  a  cìnn, 

Am  measg  nan  rìghrean  's  luchd  na  Beurla : 
Bho  'n  dh'  fhosgail  Blackie  mo  shùilean, 

Bheir  mi  ionnsaidh  chur  an  ceill  dhuibh, 
Diùc  Chatabh  le  shluagh  gun  chùnntas, 

'S  mìltean  air  a  ghruund  gun  èis  dhiubh. 

Och  òlaidh  dròbhairean  is  coisichean 

An  toiseach  do  dheoch-slàinte, 
'B  àbhaist  a  bhi  air  am  pianadh. 

A  nise  suidhe  sìos  gu  sàmhach 

-  The  old  Highlander. 

Gus  an  clninn  iad  an  t-each  iarainn, 

Fallus  air  le  sian  's  e  rànaich, 
'S  bheir  iad  beaunachd  air  an  Diùc, 

A  dh'  fhosgail  rathad  ùr  d'  a  shàiltean. 

Is  iomadh  aon  a  shàraich  coiseachd 

Eadar  Goillspidh  's  Tigh  Iain  Ghròta, 
A  nise  suidhe  sios  gu  socrach 

A'  gabhail  ceo  's  ag  innseadh  stòraidh  ; 
Gach  aon  diubh  raoladh  an  Diùc 

A  rinn  an  rathad-ùr  cho  còmhnard, 
Spealgadh  chreagan  leis  an  fhùdar, 

'S  ga  'n  càradh  ann  an  grùnnd  na  mòintich. 

Chuala  mi  seann  daoine  liath, 

Aig  ceithir  fichead  bliadhna  's  còrr  dhiubh, 
'G  ìnnseadh  mar  a  chaidh  a  riaghladh 

Gu  so  riamh  a  nuas  o  'n  òige ; 
Pailteas  aca  bhiadh  's  a  dh'aodach, 

Crodh  is  caoirich  air  na  lòintean, 
'S  o  fhuair  an  Diùc  am  Bròra  biadh  dha, 

Thug  e  'n  t-each  iarainn  g'  ar  còmhnadh. 

"S  iomadh  car  a  chaidh  dhe  'n  t-saoghal, 

Agus  caochladh  thainig  òirnne, 
A'  h-uile  nì  air  fàs  cho  daor 

'S  gur  gann  is  urrainn  daoin'  bhith  beò  ann 
Ma  thig  gainne  stigh  dha  'n  dùthaich, 

Theid  sinn  uile  a  dh'  ionnsaidh  loseiph — 
Or  Chill-donnain  air  a  chùineadh, 

'S  pailteas  aig  an  Diùc  na  stòr  dheth. 

'S  beag  an  t-ioghnadh  e  bhith  ciallach, 

B'  nrramach  an  fhriamh  o'n  d'fhàs  e  ; 
Bha  'athair  na  dhnine  fiachail, 

Mòralach  na  ghnìomh  's  na  nadur  ; 
A  mhàthair  bha  na  mnaoi  ro  dhiadhaidh 

'S  chum  i  riaghalt  riamh  na  fàrdaich 
'S  tha  'n  gealladh  air  a  choimh-lionadh 

Dha  'n  Diùc  is  dha  shìol  na  h-àite. 

'S  a'  Bhan-diùc  tha  an  diugh  a'  riaghladh 

Tha  i  fialaidh,  ciallach,  càirdeil ; 
'S  a'  h-uile  nì  a  rinn  i  iarraidh 

Dh'  eirich  a'  ghrian  air  le  fàbhor. 
Bha  cuid  iochdaran  ag  ùrnaigh 

Rìgh-nan-Dùl  a  bhith  ga  teàrnadh, 
G  e  b'  e  àird  an  tog  i  cùrsa, 

Fad  a  h-ùine  anns  an  fhàsach, 

'S  a  Bhan-diùc  Chatach,  do  shin-seanamhathair, 

Choisinn  i  do  dh'  Alba  fàbhor ; 
Thog  i  reiseimeid  de  dhiùlnaich 

Nach  'eil  fo  na  Chrùn  an  àicheadh — 
'  Cheithir-fichead-'sa-tri-diag ' 

Tha  cho  miadhail  aig  a  Bhàn-righ'nn, 
'S  chuireadh  da  fhichead  's  a  sia  dhuibh, 

Ruaig  air  ceithir  chiad  dhe  'n  nàmhaid. 

Gum  b'  iad  sud  na  laoich  gun  tiomadh, 

Dol  ri  teine  's  aghaidh  gàbhaidh, 
'S  iad  nach  tilleadh  riamh  le  giorrag, 

Air  cho  teann  's  g  an  tig  an  nàmhaid ; 

Choisinn  iad  buaidh  anns  na  baiteil, 

Le  'n  cuid  lannan  sgaiteach  Spàinneach, 

'S  gach  aon  a  thig  air  an  ais  dhiubh, 
Bheir  Diùc  Chatabh  dhaibh  an  àite. 

Tha  uachdarain  eile  cho  gòrach, 

Cur  an  t-seòrs  ud  thar  an  t-sàile, 
Luchd-dion  na  rìoghachd  bho  fhòirneart, 

'S  a  nise  seasamh  còir  na  Bàn-righ'nn  ; 
Chan  'eil  baiteal  mu  'm  beil  cùnntas, 

Anns  nach  cualas  cliù  nan  Gàidheal ; 
'S  iomadh  laoch  dhiubh  tha  na  shìneadh, 

Gun  chiste  ann  an  tir  an  nàmhaid. 

Cuiribh  mi  crìoch  air  mo  sheanchus, 

Leanainn  fad'  air  deilbh  an  t-snàthainn  : 
Chan  'eil  fe'um  air  tuilleadh  dearbhaidh, 

'S  aithne  do  dh'Alba  mar  thà  e  ; 
Tillidh  mi  nise  gu  m'  eolas, 

Far  an  d'  fhuair  mi  gu  h-òg  m'àrach  ; 
Beannachd  leis  an  Diùc  's  le  chòmhlan 

'S  bidh  mi  aig  an  t-Stròm  a  maireach. 

'S  'n  uair  a  ruigeas  mi  Mac-Rath, 

Gum  bi  mo  dhachaidh  mar  a  b'  àbhaist ; 
Gheobh  mi  biadh,  is  deocb,  is  caidreamh, 

Agus  leaba  nach  bi  tàireil ; 
'S  iomadh  aon  le  fuachd  is  acras, 

A  fhuair  cairtealan  na  d'  fhàrdaich, 
'S  o  chaidh  do  chliù  fad  is  farsaing, 

'S  onair  'Clann-'ic-Rath  Chinn-tìuT  thu. 

Nis  togaidh  mi  mo  chùis  d'  an  Diùc, 

'Chluainidh,  mo  luchd-iùil,  's  Sir  Pàdruig, 
Feuch  an  gluais  iad  a'  chlach-mhuilinn 

Chuireadh  air  muineal  mo  phàisdean  ; 
Rinn  na  Sasunnaich  mo  dhiteadh 

Le  Bàillidh  dìblidh  gun  tàlant, 
'S  gus  an  cluinn  an  sluagh  an  fhìrinn, 

Cha  bhi  sìth  ajram  <ru  bràth  leis. 

DUILLEAG  GU  GAIDHEIL  CHANADA 

Conaltradh  eadar  Coire-Chuinnlidh  agus  Ian  Bàn,  aig  Fe'ill 

Phort-Righ,  an  uair  a  bha  Ian  «'  reic  a  chuid 

spreidh  a  chionn  nach  ceadaichteadh  dha 

fuireach  anns  an  fhearann. 


Bho'n  a  gheall  mi  dhuibh  an  uiridh, 

Gun  cuirinn  tuilleadh  ris  an  t-seanchus, 
'N  uair  ghabh  rai  slàn  le  Diùc  Chatabh, 

'S  leis  na  gaisgich  tha  ga  leanmhainn ; 
Bheir  mi,  facal  air  an  fhacal, 

Thuigeas  cuid  cho  math  ri  searmoin, 
Conaltradh  aou  uair  a  thachair 

Eadar  m'athair  's  dròbhair  ainmeil. 

'N  uair  a  ràiuig  mi  Port-Rìgh, 

Gun  d'  thàinig  caochladh  air  an  àite  ; 
'S  tric  a  sheas  rai  air  au  Fhe'ill 

A'  reic  na  spreidh  le  m'athair  gràdhach  ; 
'S  'n  uair  a  thigeadh  Coire-Chuinnlidh 

'S  a  chuid  uilnean  troimh  a  chòta — 
"  Ciamar  tha  thu  'n  diugh,  Iain  Bhàin, 

'S  a  bheil  an  sprèidh  's  an  t-àl  an  òrdugh  ? 

Fhreagair  m'athair  mar  a  b'àbhaist, 
Ann  an  càirdeas  ri  luchd-eòlais — 

"  Chan  aobhar-gearain  mar  a  thà  mi, 
Tha  mo  shlàinte  mar  is  eòir  dhi ; 

Tha  aon  nì  a  tha  ga  m'  chràdhadh, 

An-iochd  is  àrdan  dhaoine  raòra, 
Toirt  an  fhearainn  bho  luchd-àitich, 

'S  nach  fhaigh  sinn  liad  sàil  ar  bròige." 

Coire-Chuinnlidh. — 'S  duilich  leam  do  chor,  Iain  Bhàin  ; 

An  d'  fhuair  thu  'm  bàirligeadh  le  òrdugh? 
Innis  dhòmhsa,  's  na  gabh  tàmailt, 

Ma  's  e  'm  màl  tha  cur  na  tòir  ort ; 
'S  ged  nach  'eil  na  prìsean  àrd, 

Gun  toir  mi  'n  dràsta  na  do  dhòrn  duit 
Fichead  not  's  gun  dean  thu  phàidheadh ; 

So  mo  làmh  nach  iarr  mi  gròt  ort. 

Ian  Ban. — Tapadh  leat,  a  Choire-Chuinnlidh, 

Tha  thu  caoimhneil  mar  bu  chòir  dhuit ; 
'S  iomadh  not  a  rinn  mi  chìumtadh 

Riut  o'n  thionndaidh  thu  na  d'  dhròbhair; 
Chan  e  dìth  creideis  no  airgid, 

Taing  do'n  t-Sealbh,  tha  cur  na  tòir'  orm, 
Ach  uachdaran  truagh  gun  eanchainn, 

A  reic  ri  sealgairean  ar  còir  dheth. 

Coire. — 'S  ann  mar  sud  tha  chùis  a'  tionndadh 

Feadh  na  dùthcha  le  cuid  mhòr  dhiubh  ; 
Amadain  gnn  cheann  gun  sùilean, 

'S  iad  an  dìiil  gu  bheil  iad  seòlta ; 
Ma  bheir  Sasunnaich  dhaibh  iùnnas, 

Cosdaidh  iad  an  lionn  's  an  ròic  e ; 
Suas  do  Lunainn  bheir  iad  sùrdag, 

'S  cha  sguir  iad  fhad's  bhios  crùo  na  'm  pòcaid. 

Ian. — 'S  nach  'eil  fàistneachd  Choinnich-Uidhir 

Tigh'nn  gu  fradharc  air  gach  làimh  dhinn, 
'S  ged  tha  cuid  a'  cur  na  aghaidh 

Le  foighidinn  gum  faic  sinn  ceann  air — 
"  'S  e  peirceall  na  caorach  Gallda 

Chuir  an  crann  air  cùl  na  còmhla  ;" 
'S  coisichidh  sinn  latha  samhraidh 

Measg  nan  gleann  's  chan  fhaic  sinn  ceò  ann 

Coire. — 'S  ann  tha  sin  na  aobhar-mulaid, 

'S  an  cunnart  gun  tig  na  Frangaich, 
'S  ged  bheireadh  iad  oirnn  turradh 

Chan  'eil  duine  chumas  thall  iad ; 
'S  an  àite  nan  leòghann  sgairteil, 

A  chum  riamh  fo  smachd  ar  naimhdean, 
'S  e  chì  sinn  a  nis  ann  caisteil, 

Feidh,  is  glasaichean,  is  faingean. 

Ian. — Ged  thigeadh  Turcaich  agus  Frangaich, 

Gur  iad  ceannardan  a  b'  fheàrr  oirnn, 
Na  cuid  de  dh'uachdaranan  aingidh 

Tha  cur  ar  cloinne  thar  an  t-sàile ; 
'S  ged  a  chuireadh  iad  an  ceann  diùbh 

Cha  bu  mh6r  an  call  do  phàirt  e, 
'S  mi  nach  seasadh  anns  an  aimhreit 

Ged  thigeadh  iad  a  nall  am  màireach. 

Coire. — Beannachd  leat  a  nis,  Iain  Bhàin, 

Bho'n  lìbhrig  thu  dhomh  'n  t-àl  's  am  meanl  h 
chrodh ; 
'S  mi  tha  duilich  air  do  chàramh, 

'S  toiseach  is  ceann-fàth  do  sheanchuis ; 

Ach  tillidh  fhathast  sliochd  n;m  àrmunn, 

Daoine  càirdeil,  làidir,  calma, 
'S  bidh  na  glìnn  ud  air  an  àiteach, 

'S  c'àit  'm  bì  ghràisg  a  chuir  air  falbh  iad  ! 

Ian. — Beannachd  dhuit,  a  Choire-Chuinnlidh, 

Chuir  thu  aoibhneas  orm  le  d'  fhàistneachd, 
'S  ged  nach  faiceamaid  a  chaoidh  e, 

Bu  mhath  leinn  ar  clann  bhith  tàmh  ann  : 
Chan  'eil  ceàrna  anns  an  t-saoghal 

An  robh  leithid  a  ghaol  's  a  chàirdeas 
'S  a  bha  's  na  h-eileanan  tuathach, 

Far  an  d'  fhuair  sinn  òg  ar  n-àrach. 


Aoutaicheam  le  briathran  m'athar, 

Bu  mhath  's  an  rathad  roimh  an  t-straìnsear, 
Mar  b'  àbhaist  do  luchd  ar  dùthcha, 

Guu  chaomhnadh  air  biadh  no  annlan  ; 
'S  ged  a  tha  mi  'n  dràst  an  Glaschu, 

Is  lobht  is  aitreibh  mu  mo  chiìinn  ann, 
B'  fheàrr  leam  gu  mòr  a  dhol  dachaidh 

Chur  criadh'  is  chlachan  anns  an  ùrlar. 

ORAN  DO  THEARLACH  FRISEAL  MAC-AN- 
TOISICH 

An  uair  a  bha  e  a'  strith  gu  dol  a  stigh   do'n  Phàrlamaid 
air  son  na  ciad  uaire,  anns  cH  èhliadhna  1874. 


Luinneag  : — Nis  o'n  tha  cliù  na  Gaidhlig 

Tigh'nn  aD  àird  am  measg  nan  dù-ghall, 
'S  e'n  Gàidheil  coir  is  fheàrr  leam 
A  thoirt  pailteas  àite  's  rùin  di. 

Tha  Cluainidh  is  Sir  Padruig 

A'  cur  fùilt  oirre  le'n  ùghdar, 
'S  Sir  Coinneach  ann  an  Geàrrloch, 

'G  òl  a  slàinte  le  luchd-dùthcha. 

Thainig  fios  an  dràsta 

Bho'n  a'  Bhàn-righ  le  luchd-iùmpadh, 
Nach  caidil  cuid  's  a'  Pbàrlamaid, 

Gu'n  dean  iad  càch  a  dhùsgadh. 

Ach  's  aithne  dha  gach  àrmunn 

A  tha  tàmh  aig  Clach-na-Cùdainn, 
Co  nise  'n  taobh  is  blàithe  dhi, 

Is  gaoth  a'  Mhàrt  tigh'nn  dlùth  dhi. 

Bha  Rathaig  Mòr  mar  thà  agaibh, 

Is  gheall  e  àdh  na  Cùdainn, 
'S  chan  fhaicteadh  dad  de  làrach 
Ach  a  pàisdean  a'  ruith  rùisgte. 

Bha  Cheapach  uair  na  fàsach, 

Is  a  càirdean  uile  tùrsach, 
Ach  ni  i  nise  gàirdeachas, 

'8  a  bàrd  a'  dol  a  dhùsgadh.* 

'S  e  fear  le  cuid  is  tàlantan 

Is  mòran  gràidh  dha  dhùthaich, 
'S  gun  cuir  sinn  e  do'n  Phàrlamaid, 

Gu  seasamh  pàirt  ar  dùthcha. 

Chuir  thu  onair  àraidh 

Air  na  bàird  's  gun  seinn  iad  cliù  dhuit ; 
'8  air  son  do  speis  'Phrionns  Teàrlaeh, 

Gheobh  thu  eàirdean  mu  na  Chùdainn. 

Na'm  biodh  cuid  a  làthair 

Dhe  na  bàird  a  bha  san  dùthaich, 
Gun  deach  do  chliù  's  do  thàlantan 

A  thàirng'eadh  ris  a'  Chùdainn. 

Chan  urrainn  d'omhs'  an  àireamh, 

Bho  nach  bàrd  mi  chaidh  a  chùinneadh, 

Ach  leughaidh  sibh  na  pàipearan, 
Is  ni  sibh  'n  àird  an  cùnntas. 


Mr.  Fraser-Mackintush  had  erected  a  ìnonument  to  Ian  Lom,  the  Kep- 
poch  Biud,  about  this  time. 

Bheir  Farrais  uile  'n  bhota  dhuit, 
'S  gach  aon  le  'n  deòin  an  dùthaich, 

'S  chan  fhaigh  sinn  fear  cho  òrdail  riut 
Gu  seasamh  còir  na  Cùdainn. 

Tha  onair  agus  mòralachd 

Bho  d'chòtasa  ga  ghiùlanf 
'S  tu  Friseal  Mac-an-Tòisich, 

'S  math  do  choir  air  Clach-na-Cùdainn. 

Tha  thu  gealltainn  mar  a  b'  àbhaist  duit, 
Gun  seas  thu  pàirt  na  Cùdainn  ; 

Ma  bheir  a  clann  an  làmh  dhuit, 

Cha  bhi  'fàrdaichean  gun  smùid  dhiubh. 

Tha  cuid  a  dh'fhuiling  tàmailte 
Is  tàir  aig  Clach-na-Cùdainn, 

'S  ma  gheobh  thu  stigh  an  Phàrlamaid, 
Bidh  pàirt  dhiubh  gheobh  an  dùrachd. 

Beannachd  leibh,  a  chàirdean, 
Gu  ma  slàn  a  thig  am  fiùran, 

'S  gun  toir  sinn  uil'  ar  làmh  dha, 

'G  òl  a  sblàint  aig  Clach-na-Cùdainn. 

C  A  I  T  II  R  E  A  M-B  II  U  A  I  D  H. 

An   uair  a  chuireadh   Afr.  Teàrlach   Friseal  Mac-an-Tòisich 
an  Phàrlamaid  a'  chiad  uair,  anns  a    bhliadhna   1874. 


Air  Fonx  : — liMur  bhith  an  crodli  cha  ghabhainn  thu. 


Nis  seinnibh  cliù  nan  àrmunn 

Chuir  am  blàr  aig  Clach-na-Cùdainn, 
Gun  chlaidhcarah  thoirt  a  sgàbard, 

Ach  le'n  tàlantan  's  le'n  dùrachd. 

Cha  robh  bristeadh  chnuac  ann. 

'S  cha  robh  spuacadh  leis  na  dùirn  ann, 
Ach  teaug'  is  peann  ga  'm  fuadachadh, 

Na'n  cruachan.  bho  na  Chùdaiun, 


'N  uair  fhuair  a  clann  an  còraichean, 
'S  gu  leòir  aca  de  dh'  fhùdar, 

'N  uair  dh'  fhosgail  iad  an  bhòlaidh, 
Chuir  iad  Rathaig  Mhòr  na  smìiid  lei= 


'N  uair  chrìochnaicheadh  am  baiteal, 
Air  an  fhaich  aig  Clach-na-Cùdainn, 

Gun  thog  na  suinn  ara  brataichean, 
Gu  caismeachd  thoirt  do'n  dùthaich. 

'N  uair  chuala  sinn  an  tàirneanacb, 
Le  làmhach  cruaidh  nan  diùlnach, 

'S  a  chùnntais  sinn  an  àireamh 

Sheas  le  Teàrlach  aig  a'  Chudainn, 

Gun  rinn  ar  cridhe  gàirdeachas, 

'S  gach  bean  is  pàisd  bha  g'  ùrnaigh, 

Gun  choisinn  e  bhuaidh-làrach 
Air  an  nàmhaid  aig  a'  Chùdainn. 

Nis  òlar  do  dheoch-slàinte  leinn, 

A  Theàrlaich  Bhàin,  gun  chaomhnadh, 

Is  ged  bhiodh  troidh  air  àird  innte, 
Gun  traigh  sinn  gus  a'  ghrùnnd  i. 

Their  sinn  anns  a'  Ghàidhlig  i, 

Mar  b'  àbhaist  d'  ar  luchd-dùthcha — 

Dhuit  saoghal  fada  's  gàirdeachas, 
Is  càirdean  mu  na  Chùdainn. 

A'  chuid  a  thuit  san  àrfhaich  so, 
Cha  b'urrainn  càch  an  giùlan, 

'S  a'  chuid  nach  d'rinn  a'  Cheardach*  dheth, 
Gun  d'  fhuair  iad  àit  aig  Dougall. 

Bha  Colvin  bochd  's  an  Eòsach, 

Gun  do  thachd  an  ceò  's  an  stùr  iad, 

*  The  Falcon  Foundry. 

'S  gun  deachaidh  Burns  a  leòuadh — 
Chuir  na  Dòmhnullaich  an  t-sùil  as. 

Is  hochd  dhuinn  mar  a  dh'  eirich  dhuit, 
'S  tu  fhein  a  bhith  cho  tìirail, 

'S  gum  feum  thu  nise  spèuclairean, 
Ga  d'  le'idigeadh  gu  cùirtean. 

Rinn  iad  coiloach-òtraich  dhiot, 

Le  itean  mòr  is  stiùir  ort, 
'8  do  cheann  cho  dubh  ri  ròcais, 

Le  do  spuir  gun  bhriòg  gun  ghlìiinean. 

SORAIDH  SLAN,  A  THEARLAICH,  LEAT. 

Binneadh  an  t-òran  so  ann  an   Grianaig,  anns  a    bhliadhna 
1876,  air  do  Mhr.  Teàrlach  Friseal  Mac-an-Tòisich 

iomadh  dearbhadh  follaiseach  a  thoirt  air  cho 

dìleas  's  a  bha  e  do  dlìaobhar  agus  do 

chànainn  a  luchd-dùtheha. 


Am  Fonn  : — "Shaorainn,  shaorainn,  shaorainn  i. 


Luinneag  : — Soraidh  slàn,  a  Theàrlaich,  leat, 

Bho'n  chaidh  thu  suas  an  Phàrlamaid, 
Chur  impidh  mu  na  Ghàidhlig 

Air  a  càirdean  's  air  a'  Bhan-righ. 


An  uair  a  ni  thu  eirigh  ann, 
Tna  dùil  agam  gun  eisd  iad  riut, 
Bho'n  's  e  do  chiall  's  do  reusontachd, 
'S  ar  spèis  duit  a  chuir  ann  thu. 

'N  uair  fhuair  ar  clann  an  t-ùghdarras, 
Gun  dhearbh  iad  uile  'n  dùrachd  dhuit, 
Le  d'  onair  àrd  a  dhùblachadh, 

Ga  d'  chur  an  cùirt  na  Ban-righ. 


SORAIDH    SLA.N,    V    THEARLA.ICH,  I.EAT. 

Bho'n  dhearbh  thu  dhuinn  le  d'  ghnìomhara, 

Nach  robh  thu  na  do  spìocaire, 

'S  gur  h-onarach  a  chrìochnaich  thu, 

Gach  gniomh  a  chuir  thu  làimh  ris. 


G-ur  iomadh  bochd  is  fèumach, 
Dha'n  do  shìn  thu  làmh  na  deirce, 
Ach  cha  chualas  riamh  o  d'bhèul  e 
No  ga  lèughadh  air  a'  chabhsair. 

Ach  's  e  dh'  fhàg  cho  bàigheil  thn, 
Na  fiurain  bho'n  do  thàrmaich  thu, 
Thaobh  d'  athar  is  do  mhàthar — 

B'  ainneamh  àit  am  faict'  an  samhladh. 


Cha  b'  ascairt  air  a  thlàmadh  thu, 
Na  h-uile  taobh  o'n  d'  thàinig  thu, 
Ach  smior  an  lìn  a'  b'fheàrr, 

Is  craobhan  àrda  le'n  cuid  meanglan. 

'S  am  measg  do  bhuadban  nàdurra, 
Is  d'  uaisle  air  bheag  stàdalachd, 
'N  uair  choinn'cheas  tu  do  chàirdean, 

'S  ann  's  a'  Ghàidhlig  ni  thu  cainnt  riu. 

'S  ma  dhiùlt  iad  i  's  a'  Phàrlamaid, 
'S  nach  toir  iad  rùm  no  àite  dhi, 
Gun  cùm  sinn  air  an  àilgheas  i, 

Bho'n  's  'canainn  tha  gun  mheang  i. 

Is  cànainn  i  ro  mhòralach, 

A  dh'  ionnsaicheadh  'n  ar  n-òige  dhuinn, 

'S  c'  arson  a  leigt'  an  deò  aisde, 

'S  gu  leòir  dhi  air  a'  Ghalldachd. 


Cumaidh  sinn  na  h-òranan, 

Na  sgèulachdan  's  na  stòraidhean 

Rinn  an  t-Ollamh  mor  Mac-Leòid, 

A  chur  an  òrdugh  ann  ar  cainnt  dhuinn. 


'N  uair  hha  sinn  òg  is  gòrach, 
Agus  sgoilean  gun  an  òrduchadh, 
Chuir  esan  h-ugainn  leahhraichan 
Bha  neònach  anns  an  àm  ud. 


Ge  h-iomadh  àit  an  leughar  iad, 
Nach  tuig  iad  cuid  d'  an  eifeachdan, 
Gun  deach  an  cliù  a  sheulachadh, 

'S  am  fèum  a  bha  's  a'  chainnt  ud. 

'N  uair  thainig  cruadhs  is  àmhghar  oirnn, 
A  thaohh  ar  n-arain  làitheil,* 
Gur  e  Ministear  na  Bàn-righ'nn 

Rinn  an  àird  a'  h-uile  call  duinn. 

'S  'n  uair  chrìochnaichoadh  a  chùrsa  leis, 
Cha  b'  ann  mar  chraoibh  gun  ùbhlan  e, 

*  Tlie  tirae  of  the  potato  faraine. 


SORAIDII    SI.AX.    A    THEA.RLAICH,    LEAT.  143 

Oir  dh'  fhàgadh  measan  cùbhraidh  leis, 
Bheir  ùrachadh  's  a'  sjbleann  duinn. 


'N  uair  chithear  air  na  sràidean  iad, 
Ni  cridhe  chiadan  g:\irdeachas  ; 
B'e  Fionn-airidh  an  t-àit  aca, 

'S  bha  Ghàidhli<r  fo'n  comannda. 


Soirbheachadh,  a  Theàrlaich,  leat, 
Is  durachd  math  nan  Gàidheal  duit, 
'S  gun  labhair  sinn  's  a'  Ghàidhlig  riut 

'N  uair  thig  thu  bhàn  a's  t-Samhradh. 


Bha  'Albannach'*  nam  Mòr-bheann, 
Tabhairt  iomraidh  air  do  phòsadh  dhuinn, 
'S  ni  clann  na  '  Cloiche  'f  sòlas, 

Gabhail  òran  aij?  do  bhan^aid. 


Ni  Torr-a-Bheathain  gàirdeachas, 
Dun-ian  agus  Creag-Phàdruig, 
'S  bidh  tein-aighir  air  gach  àirde  dhiubh, 
Cur  fàilt'  air  bean-na-bainnse. 

Gun  deasaich  iad  na  ròstachan, 
Na  bonnaich  choirc  is  eòrna  dhi, 
'S  gum  faigh  gach  aon  a  dh'  òlas, 

Pailteas  fion'  is  beòir  is  branndaklh. 

*  The  oM  Highlander.     t  Inverness. 

Bidh  clann  na  '  Cloiche'  dìchiollach. 
Cur  connaidh  suas  na  phìleachan, 
'S  bidh  lasair  le  toil-ìnntinn  ann, 

A  chìtear  's  an  Ruigh'-Shamhraidh. 

Beannachd  leat,  a  Theàrlaich, 

Agus  dùrachd  luchd  na  Gàidhlig  duit, 

Is  cumhachd  bho  na  h-Ardaibh, 

Ga  do  shàbhaladh  bho  aimhleas. 

Chan  urrainn  domh  ga  d'  fhàgail, 
Ged  nach  ruig  mi  air  mo  làmh  thoirt  duit, 
Gun  taing  air  son  do  bhàighealachd. 
'S  do  chàirdeas  do  na  bhantraich. 

Soraidh  slàn,  a  Theàrlaich  leat, 

Bho  'n  chaidh  thu  suas  an  Phàrlamaid, 

Chur  impidh  mu  na  Ghàidhlig, 

Air  a  càirdean  's  air  a'  Bhan-righ 

DEOCH-SLAINTE  TflEARLAICII. 

Rinneadh  an  t-oran  doMlvr.  Teàrlach  Friseal  Mac-an-Toisìch 

aifj  t'im  taghadh   Luchd-Pàrlamaid,  ann  an 

Gearnhradh  na  bliadhna  1885. 


Luinneag  : — Olaibh  slàinte  Theàrlaich, 
Fior  charaid  nan  Gàidheal, 
A  sheas  's  a'  chruadal  leinn  gnn  duais, 

Ri  aghaiclh  cruadhs  an  nàmhaid. 

Olaibh  slàinte  Theàrlaich, 
Le  caithreim  anns  a'  Ghàidhlig, 
Cur  snaim  thri  dual  a  chaoidh  nach  gluais, 
A  cheaugal  suas  ar  càirdeis. 


Olaibh  slàinte  Theàrlaich, 
Na  Gàidheil  anns  gach  ceàrna, 
Taobh  thall  a'  chuain,  is  deas,  is  tuath, 
Bho'n  chum  e  suas  ar  cànainn. 


Olaibh  slàinte  Theàrlaich, 
'S  gu  grùnnd  gu'n  teid  a  tràghadh, 
Le  sean  is  òg  an  Tìr-a'-Cheò 

'S  le  Dòmhnullaich  Chinn-tàile. 
10 

Olar  slàinte  Theàrlaich, 
'S  a'  Mhanchainn  leis  na  càirdean, 
Oir  dhùin  iad  bial  a'  chreutair  chrìn, 

Chuir  ceist  gun  chiall  ri  Teàrlach. 

Olar  slàinte  Theàrlaich, 
Le  diùlnaich  mhòr  a'  Bhràighe, 
A  dhùisg  am  cogadh  an  Beinn-Lì, 

'Bu  leinn  bho  linn  eun  àireamh. 


'N  uair  choinnich  iad  ri  Teàrlach. 
Gun  d'thug  iad  uile  Jàmh  dha, 
Le  glaodh  Sir  Coinneach  a  bhi  falbh, 

Le  soirbheas  mafh  do  Gheàrrloch. 


Thug  diùlnaich  Sgousair  àithne, 
Sir  Coinneach  bhi  ga  'm  fàgail, 
Bho'n  's  iad  na  fèidh  bha'n  glaic  fo  'sgèith, 
Nach  eisdeadh  iad  gu  bràth  ris. 


Chan  'eil  sinn  mar  a  bhà  sinn, 
Fo  eagal  mhaor  a's  bhàillidh, 
Ma  ghlacas  sinn  fèidh  anns  an  arbhar, 

Marbhaidh  sinn  's  an  t-sàil'  iad. 

Bu  mhòr  an  t-aobhar  nàir'  dhuinn, 
'S  an  tìr  's  an  deach  ar  n-àrach, 
Nach  fhaod  sinn  saltairt  air  an  fhiar, 

A  dh'orduich  Dia  nan  Grà>  duinn. 

Dhùisg  c  moran  tàmailt, 
An  Slèibht'  is  Srath  na  h-Airde, 
'Nnair  fhnair  iad  lughadair  cho  saor, 

Am  Faodail  teann  air  Sàsaig. 

Tha'n  sean-fhacal  ag  ràidhtinn, 
'S  cha  bhriagnaichear  gu  bràth  e, 
Gun  caill  an  t-ionracan  a  ghreidh, 

Ni  tigh  ri  taobh  a'  mheàirlich. 


Olar  slàinte  Theàrlaich, 
'N  Gleann-Eilge  leis  na  h-àrmuinn, 
Rinn  cuid  diubh  triall  da  mhile  dhiag, 

'Chur  onair  fhial  air  Teàrlach. 


Tein-aighir  air  a  chàrnadh, 
Is  brataichean  air  fàire, 
'S  'n  uair  nochd  a'  bhirlinn  troimh  na  chaol, 
Gun  thill  an  glaodh  o  Ghiàmaisr. 


Ach  bha  duin-uasal  dàicheil, 
De  'n  chinneadh  mhòr  aig  Teàrlach, 
A  fhuair  pillachan  a  Port-Rìgh, 

'S  gun  d'thug  e  dhuinn  a  dhà  dhiu. 


Bha  driùchd  is  dealt  a  nàduir, 
Na  shruth  bho  bhathais  àluinn, 
Cur  ola  shearbh  ri  teang  air  meirg', 
An  argamaid  ri  Teàrlach. 


148  DAIN    AGUS    ORAIN. 

Is  ma  tha  bhuadhan  nàduir, 
Cho  purposach  ri  chànain, 
Bu  choir  dhaibh  bliadhna  dhe  chur  suas, 

A  chomunn  sluagh  na  Bàn-righinn. 

Olaibh  slàinte  Thtàrlaich, 
Gun  '  Chlach-na-Cudainn'  fhàgail — 
A  ghluaiseas  cridheachan  an  t-sluaidh, 

Le  nuallan  anns  a'  Ghàidhlig.* 

Olaibh  slàinte  Theàrlaich, 
A's  Uisdein  chòir  Mhic-Aidhe, 
A  fhuair  an  t-srian  a  dhearbh  a  ghnìomh, 
Mar  sheanair  liath  nan  Gàidheal. 

Bho'n  fhuair  thu  na  do  làimh  i, 
Gun  ruith  thu'n  reis  gu  dàicheil, 
Le  cuip  na  tuigse  na  do  làimh, 

'S  gum  faigh  ar  nàimhdean  stràc  di. 

Olaibh  slàinte  Theàrlaich, 
Gu  crìochaibh  Earra-Ghàidheal, 
Togail  stuaidh  ri  ceann  nam  buadh, 

An  t-uasal  cruaidh  Mac-Phàrlain. 

Olaibh  slàinte  Theàrlaich, 
'S  'n  uair  thig  an  t-àm  's  an  t-àite, 
Gum  faic  a  chàirdean  e  dol  suas, 

Le  miltean  sluaigh  de  dh-àirimh. 

Alexander  Mackenzie,  of  the  Scottish  Hùjhlandcr. 

Olaibh  slàinte  Theàrlaich, 
Fior  charaid  nan  Gàidheal, 
A  sheas  's  a*  chruadal  leinn  gun  duais, 

Ri  aghaidh  cruadhs  an  nàmhaid 

BROSNACHADH  NAN  GAIDHEAL, 
Aig  àm  taghadh  na  Parlamaid  ìrir  anns  d  bhliadhna  1885. 


Luinneag  : — Cuiribh  Teàrlach  suas  le  h-aighear, 

'S  deagh  Mhac-Phàrlain  suas  le  caithreim, 
Cuiribh  Aonghas  suas  le  buaidh, 

Air  ceann  an  t-sluaigh  far  'n  d'fhuair  e  'aran. 

Chuidich  sud  le  neart  nan  Gàidheal, 

Air  taobh  Theàrlaich  Bhàin  gun  mhearachd, 

Na  sgeith  an  Courier  de  chlàbar, 
'S  ann  am  fàbhor  ri  Sir  Coinneach. 

Cuiribh  Teàrlach  suas  le  cliù, 

Oir  dhearbh  e  dhuibh  a  dhùrachd  cheana, 

Is  gheobh  sibh  cead  air  feidh  nan  stùc, 
Is  còir  as  ùr  air  bhur  cuid  fearainn. 

'S  a'  cheàrn  's  na  dh'àithneadh  dhuinn  le  Dia, 
Chan  fhaod  sinn  triall  air  sliabh  no  gaineimh, 

A'  h-uile  nì  'n  robh  smear  no  luach, 

Gun  spùiun  iad  uainn  le  lagh  an  fhearainn. 

Chan  'eil  bileag  ghorm  no  uaine, 

Far  'n  robh  dualachas  mo  sheanar, 
Leis  na  bric  tha  snàmh  fo'n  chuan, 

Nach  d'thug  iad  uainn,  a  dheòin  nu  dh-aindeoin. 

Ma  thog  neach  eisir  ann  an  cliabh, 

No  maorach  ann  am  meadhon  mara, 
Theid  an  cur  fo  ghlais  's  fo  dhiòn, 

Le  laghan  diongmhalt'  dìon  an  fhearainn. 

Faodaidh  gu  bheil  a'  chainnt  so  garbh, 

Ach  's  tric  tha'n  fhìrinn  searbh  ri  labhairt, 

Chaidh  luingeis-chogaidh  's  sluagh  fo  airm, 
A  dhion  's  a  thearmunn  lagh  an  fhearainn. 

'N  uair  bha  na  h-uachdaranan  cruinn, 

Ann  am  baile-cìnn  na  siorrachd, 
Cuimhnichear  re  iomadh  lìnn, 

An  guim  a  rinn  iad  gus  ar  mealladh. 

Sgrìobh  iad  àithne  dhaingean  dhian, 

Do  'n  ionaid  air  nach  dian  siun  labhairt, 

Na  h-aingle  is  am  fear  nach  b'fhiach, 

A  thigh'nn  a  riaghladh  high  an  fhearainn. 

'N  uair  leugh  Ivory  an  àithne, 

Chunnt  e  chuid  a  b'fheàrr  d'  a  aingil, 
Ach  dh'  fhag  e  chuid  thainig  an  Bhràighe, 

Oir  bha'n  cnàmhan  air  am  prannadh. 

"  Togaidh  sinn  oirnn  do  na  glìnn, 

Leis  na  tha  de  Ghoill  fainear  dhuinn, 
S  ma  bhios  sibhse  fo'm  chommànd, 

Theid  an  ceannsachadh  dha'n  aindeoin." 

'N  uair  a  ràinig  iad  na  glìnn, 

'S  ann  bha  na  suinn  nach  deanadh  mearachd 

Air  an  crioslachadh  le  fìrinn, 

'S  cha  rohh  ìnnleachd  air  am  pronnadh. 

Ghlaodh  Ivory  an  sin  le  gruaim, 

Ris  na  truaghain,  a  chuid  aingeal — 

"  Chan  fhaigh  sinn  am  feasd  a'  bhuaidh, 
'S  e  so  an  sluagh  a  fhuair  am  beannachd. 

"  Cha  till  mise  gun  mo  dhiùmadh, 

Ni  mi  cùirt  am  measg  nan  aingeal, 
Bheir  mi  bheathachadh  bho  Dhùghall, 

'S  cuiridh  mi  an  crùn  air  Calum." 

Dh'ainmichinn  iad  air  an  cìnn, 

Bha  seinn  air  ainneart  luchd  an  fhearainn, 

A  thionndaidh  'n  còta  air  an  druim, 

'S  a  dh'ith  na  rainn  dhe  'n  d'rinn  iad  eadhlain 

Falbh  le  leabhraichean  's  ga'n  seinn 

Dha  na  suinn  a  bh'  aig  a'  bhaile — 
"  Gheobh  sibh  mil  air  bharr  an  fheòir 

Am  Manitòba,  ia  na  fanaibh." 

Phàidh  na  h-uachdarain  dhaibh  duais 

Ma's  do  ghluais  iad  o'n  a'  bhaile, 
Ach  's  e  'n  gad  air  an  robh  'n  t-iasg 

A  fhuair  na  siochairean,  's  iad  falamh. 

Cuiribh  Teàrlach  suas  le  h-aighear, 

'S  deagh  Mhac-Phàrlain  suas  le  caithreim 

Cuiribh  Aonghas  suas  le  buaidh, 

Air  ceaun  an  t-sluaigh  far  'n  d'fhuair  e  aran 

COINNE  NAN  CROITEARAN 

Aig  Beul-àtha-nan-Tri-allt,  fo  stiuradh  an   Urramaich 
Doìiìlt  null  Mac-  Calu  im. 


Air  Fonn  : — "Failte  dhuit,"  etc. 


LuiNNEAG  : — Fàilte  dhuibh,  's  deagh  shlàinte  dhuibh 
'S  i  n  fhàilte  chuiiinn  as  ur  deigh, 
Fàilte  dhuibh,  's  dea2;h  shlàinte  dhuibh. 


Tha  nise  da  fhichead  bliadhn' 

Ach  ceithir  miosan  aig  an  àm, 
Bho'n  ghabh  mi  beannachd  dhe  mo  chàirdean, 

Aig  Beul-àtha-nan-tri-allt. 

'S  iomadh  tonn  a  chaidh  thar  m'  aodainn, 
Smaointinn  a  chaidh  troimh  ìno  cheann, 

Bho'n  shuidh  mi  'n  toiseach  air  an  làraich, 
Aig  Beul-àtha-nan-tri-allt. 

'S  iomadh  ceann  a  chaidh  an  currac, 

'vS  osna  mhuladach  gu  cheann, 
Bho'n  chaidh  na  mìltean  againn  àireamh, 

Aig  Beul-àtha-nan-tri-allt. 

Bha  sluagh  a'  tional  as  gach  ceàrna, 
Mar  a  bhàrcas  tuil  nara  beann, 

Dh'  eisdeachd  teachdaireachd  na  slàinte, 
Gu  Beul-àtha-nan-tri-allt. 

Tha  iad  a  nise  ann  am  Fàrras 
Rinn  an  fhàistneachd  aig  an  àm, 

Gun  rachteadh  gu  Cùirt  na  Bàn-righ'nn 
Bho  Bheul-àtha-nan-tri-allt.* 

Chunnaic  sinn  bristeadh  na  fàire, 
'S  neòil  na  tràillealachd  air  chall, 

An  là  a  sheas  Mac-Caluim  làmh  ruinn 
Aig  Beul-àtha-nan-tri-allt. 

Bha  cheann-teagaisg  anns  a'  Ghàidhlig, 
'S  eisdeadh  'Arasaig '  r'  a  chainDt, 

Bho'n  lèudaich  e  air  eachdraidh  Ahaib, 
Aig  Beul-àtha-nan-tri-allt. 

'S  beag  bha  smaointeanan  aig  '  Hàman' 
Gun  cluinnteadh  gu  bràth  a  chaiunt, 

Ach  leughadh  i  le  deagh  Mhac-Phàrlain, 
Aig  Beul-àtha-nan-tri-allt. 

Thuirt  cuid  de  na  bha  's  an  làthair, 
'G  èisdeachd  ri  màbadh  an  clann, 

Gum  b'  aithridh  e  air  bogadh  bàthaidh 
Ais  Beul-àtha-nan-tri-allt. 


Sni*ort. 


A  preaching  reminiscence  Of  the  days  of  the  Rev.  Roderick  Macleod  of 

Chuimhnich  mi  mnathan  a'  Bhràighe, 

'S  dìol  mo  chàirdean  aig  an  àm, 
'S  'n  nair  nochd  policeman  no  dhà  ruinn 

Aig  Beul-àtha-nan-tri-allt, 

'S  coltas  slachdan  buntàta, 

Bh'  aig  na  h-àrmuinn  mar  an  lann, 
'S  cumadh  poit-ghuirmean  mo  mhàthar 

Air  a  chàradh  air  an  ceann. 

Dha  na  fir  cha  toir  sinn  tàire, 

'S  taing  dha'n  Agh  gu  bheil  iad  ann, 
Ach  gheobh  sinn  fhathast  gnìomh  is  fheàrr  dhaibh, 

Aig  Beul-àtha-nan-tri-allt. 

'S  e  uachdarain,  maoir,  is  bàillidh'n, 

'Chuir  ar  fàrdach  bun  os  ceann, 
Gum  biodh  feum  air  gin  gu  bràth  dhiubh, 

Aig  Beul-àtha-nan-tri-allt. 

Beannachd  uainn  gu  muinntir  Lunainn, 

Sheas  cho  duineil  air  ar  ceann, 
'S  gum  faod  sinn  labhairt  le  dànachd, 

Aig  Beul-àtha-nan-tri-allt. 

Beannachd  gu  Uisdein  Mac-Aidhe, 

Bhrist  a'  bheàrna  dha  ar  clann, 
'S  cha  d'fhag  iad  clach  na  làrach 

Aijr  Beul-àtha-nan-tri-allt. 

MARBHRANN 

do'n  urramaoh  alastair  mac-griogair. 


Na'm  faighinn  ciall  leis  an  taghainn  briathran, 

Gu  'n  cuirinn  sios  dhuibh  iad  ann  an  dàn, 
Mu'n  teachdair'  fhiachail  tha  nis  air  triall  uainn, 

Gu  tìr  na  diochuimhn'  le  àithn'  a  bhàis. 
'S  ann  oidhche  Chiadaoin  a  bhàrc  an  t-sian  oirnn 

Nach  tiormaich  grian  duinn  rè  iomadh  là, 
'S  gu  bheil  na  ciadan  'san  Eilean  Sgiathach 

Tha'n  diugh  ga  d'  iarguin — 's  ann  daibh  nach  nàr. 

'S  ann  doibh  nach  nàrach  am  basan  fhàsgadh, 

'S  na  deòir  a  theàrnadh  fo  rasg  an  sùil, 
'S  a  liuthad  ceàrnaidh  's  na  sheas  thu'n  àite, 

Bho'n  là  a  dh'fhàg  thu  iad  air  do  chùl ; 
Le  d'ghnìomh  's  le  'd  chànain,  le  ciall  is  gràdh  dhaibh, 

Nach  gabhadh  àireamh  gu  bràth  dha'n  taobh, 
'S  fhad  's  a  bhios  tuinn  a'  bualadh  ri  chreagan  uamhraidh, 

Bidh  t'ainm  ga  luaidh  ann  le  uaill  is  mùirn. 

Cha'n  ann  air  tuairmse  tha  sinne  luaidh  ort, 

Ge'd  tha  sinn  gruamach  air  son  do  bhàis, 
Tha  thus'  aig  suaimhneas,  taobh  thall  gach  truaighe 

'S  gach  saighead  fhuar  bho  luchd-fuath  do  ghràdh. 

Gur  tric  a  chuala  mi,  le  mo  chluasan, 

Bho  bhcul  nan  uaibhreach  nach  d'fhuair  an  gràs, 

An  teanga  ghuamach,  toirt  bèum  'san  uaigneas 
Air  son  do  thruais  ris  gach  truaghan  bàth. 


Ach  bu  tusa  an  Criosduidh  'bha  suilbhear,  iasgaidh, 

Cha  b'ann  le  diadhachd  gun  dad  dheth  bhlàth  ; 
Do  chridhe  tiorail,  's  do  làmh  cho  fialaidh, 

'S  cha'n  fhacas  riamh  ort  ach  fiamh  a  ghair'. 
Gur  iomadh  dùil  'bhios  an  cridhe  brùite, 

'Nuair  theid  an  ùir  air  an  t-sùil  bu  bhlàth, 
'S  cha  chum  a  chùdainn  na  theid  a  shrùladh 

Do  dheòir  ga  d'  ionndrann — 's  ann  daibh  nach  nàr. 

Cha'n  ioghnadh  nàire  'bhi  air  cuid  dheth  d'bbràithrean, 

Is  tric  thug  sàth  dhuit  le  teanga  lòm, 
Nach  seasadh  t'àite  le  neach  fo  àmhghar, 

Ged  dh'fhàgadh  àithn  aca  leis  a'  Cheann  ; 
'Nuair  chaidh  mise  chàradh  air  sgeir  gu'm  bhàthadh, 

Le  truaghan  Bàillidh.  gun  ghràdh  na  chòm ; 
Chuir  thusa  bàta,  le  sgioba  's  ràimh  dhomh, 

'Nuair  dh'fhàg  a  phàirt  ud  mi  bhàn  sa'  pholl. 

TUIREADH 

AIR    CLUAINIDH    MAC-A-PHEARSOIN. 


Ain  Fonn  : — i:  Cuachag  nan  craobh. 


Oidhche  Di-luain  thainig  glaodh  na  mo  chluais, 

Farum  le  fuaim  tàimhidh, 
'Thuigeas  an  sluagh,  chuir  beachd  iomadh  uair, 

Gum  biodh  teachdair'  bho'n  uaigh  teann  air. 
'Sa'  mhaduinn  Di-mairt,  nuair  dh'eirich  mi'n  àird, 

Bha'm  posta  fo  chràdh,  làimh  rium, 
'Cur  litir  nam  làimh  le  sgiala  do  bhàis, 

'Chinn-chinnidh  nan  sàr  ainmeil. 

Thionndaidh  mi  thaobh  'thoirt  furtachd  do'n  taom, 

'Dh'eirich  bho  chaomh  t'  ainme, 
Chinn-fheadhna  nan  laoch,  Clann-Mhuirich  mo  ghaoil, 

Cha  b'ioghnadh  dhomh  thaobh  leanmhuinn  ; 
Cha  'n  e  moladh  nam  marbh,  an  deighe  dhaibh  falbh, 

Riamh  nach  do  dhearbh  crudal ; 
Tha  lainnir  do  bheus,  t'uaisl'  agus  t'euchd, 

Cho  fad  'sa  theid  sgèul  seanchaidh. 

Bheir  sinn  taing  do  gach  aon  'thug  caismeachd  dha'n  t-saoghl'l 
Le  t'eachdraidh  gun  chlaon  chearb  oirr', 


159 


Bho  t'oige  gu  t'aois,  a  Chluainidh  mo  ghaoil, 

'S  gun  mheath  ort  a  thaobh  dealbha  ; 
Gun  robh  'n  t-sùil  san  robh  'm  l)eachd,  'sa'  ghnùis  'san  robh 
'n  dreach, 

'S  am  beul  o'm  bu  bhlast'  seanchus, 
Fo  ghlais  aig  a'  Bhàs,  do  charaid  a  b'fheàrr, 

Thug  dhachaidh  thu  làn  earbsa. 

Chuir  filidh,  le  loinn,  t'  eachdraidh  an  rainn  : 

Seinnear  a'  phuing  shuaibhneach, 
Le  linn  an  deigh  lìnn  theid  àrach  's  na  glìnn, 

A  dh'ìirachadh  cuimhne  'n  uasail. 
Aonghais*  mo  ghraidh,  nuair  a  leugh  mi  do  dhàn, 

Mu  Chluainidh  is  àird'  inbhe, 
Chuirinn  le  bàigh,  clach  air  do  chàrn, 

Fhìr-ehinnidh  nam  bàrd  ainmeil. 

Cha  b'  ann  idir  air  tuair'm,  mar  umha  ni  fuaim, 

Bha  iad  a'  luaidh  t'  ainme  ; 
Dh'fhàg  thu  do  d'  shluagh  claidheamh  nam  buadh, 

'S  gun  smal  air  le  ruaidh  meirge  ; 
Chum  thu  faobhar  cho  glan,  's  gach  gniomh  san  robh  math, 

Le  ciall  agus  neart  t'eanchainn, 
'S  fear  eile  do  chliù,  a  dhearbh  e  le  thùrn, 

Cha  d'fhàg  thu  fo  Chrùn  Alba. 

The  late  Angus  Macdonald,  author  uf  poem  in  praise  of  Cluny. 

CONALTRADH 


Eadar  dithis  no  triuir  a  ghillean   Chille-Mhoire  a    tilleadh 

a  thìr  an  dùthchais,  an  uair  a  chual  iad  nach  robh 

ìèud  a  bhròige  de  tha/amh  Sgiathanach  aig 

Mac-  Uisdein  a  bha  cho  fada  a 

sàrachadh  na  tuatha. 


Luinneag  : — Cha  laigh  liunn-dubh  idir  oirnn  ; 
Cha  laigh  liunn  idir  oirnn. 

Fhuair  sinn  naidheachd  as  ar  dùthaich 
A  thog  sùnnd  is  misneach  oirnn, 

Gun  robh  Phàraoh  'rinn  ar  fuadach 
Dh'  ionnsuidh  cuan  nan  trioblaidean 

Air  a  bhàthadh  's  a'  Mhuir  Ruaidh, 
'S  gun  cualas  nach  robh  diog  aige. 

Togaidh  sinn  air  falbh  a  Grianaig, 
Bho'n  tha'n  t-sian  cho  tric  againn, 

Leis  an  each  dha  'm  biadh  an  gual, 
Oir  's  e  is  luaithe  ruigeas  leinn. 

Fàgaidh  e  sinn  aig  an  t-Stròm, 
Is  gheobh  .sinn  stòp  o  Iseab.il. 


CONALTRADfl.  lfil 

Coisichidh  sinn  mar  a  b'  àbhaist 
Dha  na  sàir  gun  chiogailteachd. 

'N  ìun  teàrnadh  le  Bealach  Asgaird, 
Ghabh  sinn  blàths  an  Sligeachan. 

Dìreadh  suas  uchd  Dhruim-Aoi, 

Gun  robh  sinn  sunndach,  suigeartach. 

'N  uair  ràinig  sinn  Ceannsal-Eidhre, 
Gun  d'  rinn  Oighrig  priobadh  oirnn. 

Dh'  iadhaich  i  sinn  dha  na  phàrlour, 
\S  thug  i  làn  na  slige  dhuinn. 

Bha  Coinneach  shuas  aig  a  sàil, 
Mar  b'  àbhaist,  gus  a  sgioblachadh. 

'N  uair  ràinig  sinn  Sèumas  Ruadh, 
Mo  shuairc  air,  cha  bu  rahisde  leis. 

Fhuair  sinn  biadh  is  deoch  gun  chaomhnadh, 
'S  cha  do  mhaoidh  e  pribid  oirnn. 

Fhuair  sinn  fàilte  o  ar  càirdean, 
'S  dùil  gu  bràth  nach  tigeamaid. 

Cha  laigh  liunn-dubh  idir  oirnn, 
Cha  laish  liunn  idir  oirnn. 

DEOCH-SLAINTE  SHEUMAIS  RUAIDH. 


'S  i  deoch-slàint  an  diùlnaich, 

'S  le  dùrachd  cuiribh  thairis  i ; 
Cha  sòradh  mo  luchd-dùthcha 

Na  crùin  a  chur  ga  ceannach  dhuit ; 
'S  ma  theid  rai  chaoidh  do  dh'  Uige, 

Bidh  sùnnd  oirnn  anns  an  dealachadh  ; 
'S  ged  ghabhadh  tu  dhomh  'n  t-sùisd', 

Air  mo  chùladh  's  tù  mo  charaide. 

Sheumais  choir,  chan  ann  le  bòsd, 

No  glòireis  air  nach  aithridh  thu, 
Gun  teid  a  h-òl  na  'slàinte  mhòir 

Le  uaislean  còire,  ceanalta, 
Is  leis  gach  aon  a  chuir  ort  eòlas 

Bho'n  reic  thu  stòpa  Thalasgair, 
Is  na  lèughas  Thn  an  Obain, 

Gu  Tigh-Iain-Ghròit  an  Gallabh  dhuit. 

Fhuair  mi  naidheachd  a  bha  doirbh, 
'S  bha  i  searbh  leam  mu  mo  charaide, 

Gun  robh  a  thinneas  gailbheach, 
Is  marbhteach  na  'n  leanadh  e  ; 

Thog  mi  orm  's  an  anmoch 
Ri  stoirm  agus  gaillionn, 


DEOCII-RLAINTE    SHEUMAIS    RUAIDH. 

'S  'n  uair  ràinig  mi  tigh  Sheumais, 
'S  ann  b'  fhèudar  domh  fantainn  ann. 

Thuirt  e  rium  cho  uamhalta, 

Is  gruaim  air  a'  mhal'  aige — 
"  Tha  t-inntinn  a'  dol  tuaitheal, 

A  thruaghain  gun  fhaireaehadh  ; 
M'an  ruigeadh  tu  'n  Lon-Ruadh, 

Leis  an  fhuachd  rachadh  do  mheileachadh, 
'S  chan  fhalbh  thu  nochd  dha  m'  antoil-s' 

Ged  rachadh  bann  is  ceangal  ort. 

"  Fan  gu  madainn  's  gheobh  thu  'n  t-aiseag, 

Air  neo  each  a  choisicheas  ; 
Tha  Coinneach  beò,  an  duine  còir, 

'S  tha  dòchas  dhuinn  nach  eagal  da. 
Mar  thubhairt  b'fhìor,  b'  e  sud  ar  miann, 

Chaidh  sioladh  air  an  easlainte, 
Is  o'n  a  chaomhnadh  Coinneach  beo  dhuinn, 

Tha  sòlas  nach  beag  againn." 

A  nise  beannachd  leat,  a  Sheumais, 

Bho'n  's  fhèudar  dhuinn  dealachadh  ; 
Is  a'  h-uile  taobh  g'  an  tèid  mi, 

Bidh  'n  t-sèisd  so  ga  cantainn  leam — 
Dhuit  fhein  is  dha  d'  theaghlach  speiseil ; 

'S  do  cheile — cha  sgaiream  e — 
Chan  fhaiceam  am  measg  cheudan, 

Aon  te  eil'  a  bheir  barrachd  oirr'. 

Am  modh  's  an  gliocas,  ciall  is  tuigse, 
Ann  am  meas  's  an  eireachdas  ; 

Air  ceann  a  cloinn'  tha  i  na  loinn 
'S  iad  fo  'comannda  foistinneach  ; 

'S  fhuair  i  sud  mar  oighreachd 
A  roinn  di  o  h-aithrichean  ; 

Chan  fhacas  an  tigh-seinnse 

Na  lìnn  a  bheireadh  barracbd  oirr' 

DEOCH-SLAINTE  CAIRDEAN  NA  GAIDHLIG 

A   bha  d  tagar  a  h-aite  dlìghich  dhi  anns  na  sgoilean  mvHn 
bhliadhna  1877. 


Air  Foxn  : — ••Biod/i  an  deoch-s'  an  làimh  mo  rnìn. 


Olaidh  sinn  deoch-slàinte  Chluainidb, 
'S  tràghar  tunnachan  g'  a  cheann. 

C'  àit'  am  faicteadh  fear  do  che'um, 
Fo  d'fheile  fhein  de  bhreacan  ùr. 

Le  do  chòmhlan  ghillean  àluinn, 
Nuas  o  Bbàideanach  nan  stùc. 

Caraid  is  cùl-taic  na  Gàidhlig, 

'S  fhad  o'n  dh'  àrdaicheadh  do  chliu. 

C  uime  'n  leagteadh  gus  an  làr  i, 
'S  suinn  cho  dàicheil  air  a  cul  ? 

Fear  dhiubh  suidhe  'n  Cùirt  na  Bàn-righ, 
Cumail  gaoith  an  àird  a  siùil. 

Cha  tig  smal  air  cliù  na  Gàidhlig, 
'S  Teàrlach  Bàn  na  sbuidh  air  stiùir. 

An  t-ollamh  Blackie  air  ramh-bràghad, 
'S  tuinn  na  Gàidhlig  togail  smùid. 

'S  'n  uair  a  ghlacar  leis  an  ràmh, 

Gum  faic  sibh  chuailein  bàn  fo  dhriùchd. 

'S  'n  uair  a  dh'eireas  i  na  caoirean. 
Chi  sibh  'n  fhaoilt  thig  air  a  ghnùis. 

A  teas-meadhoin  sruth  gach  cànainn, 
Thug  e  Ghàidhlig  leis  air  tùs. 

Ga  cur  ann  an  cathair  làidir, 

An  dèigh  a  bhàis  gu  seinn  a  chliù. 

'S  tha  laoch  eile  rinn  ar  còmhnadh, 
Lachlann  Og  o  Thigh  an  Uird. 

Iar-ogh'  Ruairidh  Mhòir  nam  feile, 
Leis  an  eireadh  an  luchd-ciùil. 

Eiridh  na  Gàidheil  gu  lèir  leat, 
'S  uaislean  Eirinn  air  an  cùl. 

'S  bho'n  a  thagh  thu  d'aite-còmhnuidh, 
Seinnidh  mi  le  deòin  do  chliù. 

Far  an  robh  mi  fhìn  na  m'  òige, 
'S  deòin-bhàigh  agam  ris  an  ùir. 

'S  far  an  tric  na  sheinn  mi  òran, 
Cuallach  bhò  air  chùl  nan  dùn, 

Olaidh  sinn  slàinte  Fir  Liandail, 

'S  math  a  b'  fhiach  e  bhith  's  a'  chùirt. 

Dhearbh  thu  bhith  na  d'  dhuine  uasal, 
Bho'n  a  ghluais  thu  riamh  o  thùs. 

'S  math  gum  b'  aithne  dhomh  na  m'  òig  thu, 
Ged  tha'n  t-eòlaa  dol  air  chùl. 

Tha  Eilean-a'-Cheò  fo  d'fhiachan, 
Thu  bhith  riaghladh  ann  an  cùis. 

Deanamh  rathaid  dha'n  each-iarainn, 
Dha  na  criochan  sin  a  nùll. 

'S  ma  theid  e  seachad  air  Liandail, 
Bidh  na  ciadan  na  do  chùirt. 

'S  tha  mi'  n  duil  nach  toir  thu  'n  t-srian  as 
Gus  am  biadh  thu  e  's  an  Dùn. 

"  Biodh  an  deoch-s'  an  làimh  mo  rùin ; 

Slàinte  le  fear  an  Tùir ; 

Biodh  an  deoch-s"  an  làimh  mo  rùin." 

COMUNN  CHLANN-DOMHNUILL. 

Binneadh  an  t-òran  so  air  son  ciad  choinne  Comunn  Chlann- 

Dòmhnuill  ann  an  Glaschu  air  an  30  ìà  de 

mhios  Januarv,  1891. 


Air  Fonn  : — "An  Domhnullach  urramach. 


Na  Dòmhnullaich  nrramach ! 
Gur  deonach  a  chruinnich  iad, 
'S  bha  eibhneas  air  an  càirdean 
'S  gach  ceàrn  nuair  a  chunnaic  iad 

Na  Dòmhnullaich  urramach. 

'S  ann  maduinn  na  bliadhn'  ùire 
'Thainig  fios  ga  m'  ionnsaidh 
Chuir  m'  aigneadh  ann  an  sùnnd 
Gus  na  thionndadh  mi  'n  iorram 

Air  na  Dòmhnullaich  urramach. 

Bho'n  's  e  smior  an  t-seòrsa 
Chuir  spionnadh  na  mo  phòran, 
Gun  cuir  mi  ann  an  òrdugh 
An  t-òran  bheir  furan 

Air  na  Dòmhnullaich  urramach. 

'S  Dòmhnullaich  mo  shìnnsir, 
Bho  Eilean  nam  beann  lionmhor, 
'S  bidh  chathair  air  a  Honadh 
Le  siad  dhiubh.  's  cha  b'fhuilear  leam, 
Na  Dòmhnullaich  urramach. 

O  thog  thu  onair  t-ainme 
Bho  Chinnse-burg  ainmeil ; 
Tha  sliochd  nan  sonn  a  dh'fhalbh 
Agus  seilbh  aca  fuireach  ann, 

Na  Dòmhnullaich  urramach. 

'S  i  ogha  an  fhior  dhuin'-uasail 
'S  na  baiteil  sheas  an  cruadal, 
'S  nach  tilleadh  riamh  le  fuathas 
A'  bhuaidh  gus  am  buinigeadb. 

Na  Dòmhnullaich  urramach. 

B'  aithne  dhuinn  a  sean-mhathair. 
'S  a  mathair,  bha  i  ainmeil, 
'S  ged  thng  am  bàs  air  falbh  i. 
Bidh  h-ainm  air  a  chumail 

Leis  na  Dòmhnullaich  urramach. 

'S  cuimhnichidh  sibh  Flòraidh. 

Aig  crninneachadh  Chlann-Dòmhnuill, 

'S  bidh  'h-onair  air  a  h-òl 

Mu  na  bhord  leis  gach  urra 

Dhe  na  Dòmhnullaich  urramach. 

Dhion  i  Prionnsa  Teàrlach 
Bho  chunnartan  nan  nàmhaid 

'S  cha  dpalaichidh  i  gu  bràth  ris 
Air  sàil'  gus  na  chuir  i  e, 

Bhan-Dòmhnullach  urramach. 

Theid  fìos  a  null  thar  sàile 

Gu  Canada  is  àirde, 

Gu  Dòmhnullaich  mo  ghràidh 

Agus  àireamh  dhiubh  fuireach  ann, 

Na  Dòmhnullaich  urramach. 

Sir  Ian  dhaibh  na  cheannard 
'S  iad  uile  fo  chommand  ann  ; 
'S  gm  mi  rinn  an  toil-ìnntinn 
An  raoir  nuair  a  chunna  mi 

Mu'n  Dòmhnullach  urramach. 

E  deich  's  tri  fìchead  bliadhna 
'S  a  cheann  a  nis  air  Hathadh, 
'S  a  cheum  a  cheart  cho  èasgaidh 
Ri  fiadh  anns  na  monaidhean, 

An  Dòmhnullach  urramach. 

Tha  Dòmhnullaich  ro  fhiachail 
A  tamh  'san  Eilean  Sgiathach, 
'S  tha  fear  dhiubh  ann  an  Liandail 
Rinn  miorbhuil  neo-chumanta, 

An  Dòmhnullach  urramach. 

Rinn  e  rathad  dha'n  each  iaruinn 
Troimh  bheanntaichean  ro  iargalt' 
'S  theid  coisichean  gun  phianadh 
Mar  ian  thar  nan  tulaichean, 

Na  Dòmhnullaieh  urramach. 

'S  bho  na  chuir  e  'n  t-srian  ann, 
Na  tugaibh  dheth  an  diollaid 
Dhun-bheagain  gus  an  triall  e, 
'S  tha  biadh  ann  a  churaas  ris. 

Na  Dòmhnullaich  urramach. 

Albannaich*  nam  mòr-bheann, 

Thug  eachdraidh  ìnu  Chlann-Dòrahnuill, 

Cuir  fhathast  air  a  dòigh  dhuinn, 

An  còir  air  a  Chruinneachadh. 

Na  Dòmhnullaich  urramach. 

Xuair  dh'  fhalbhas  mi  gu  h-aotrom 
A  choinneachadh  mo  dhaoine, 
Gun  toir  mi  eallach  fhraoich  leam, 
'S  bidh  craobh  aig  gach  urra 

Dhe  na  Dòmhnullaich  urramach. 

'S  e  suaicheantas  ar  n-armachd 
Fraoch  is  bradan  tarra-gheal, 
Long  is  leòghann  meamnach 
'S  làmh-dhearg  gus  an  uilinn 

Air  na  Dòmhnullaich  urramach. 

'S  ma  bhitheas  mise  air  doigh, 
Nuair  thig  an  latha  mòr  ud, 
Gun  teid  mi  na  ur  còmhdhail 
'S  cha  bheò  e  na  chumas  mi 

Bho  na  Dòmhnullaich  urramach. 

Alexamler  Mackenzie,  aufcbor  of  the  History  of  the  Macdonaids  and 

I. '  i  i    of  t h     I  • '  - 

FREAGRADH     MAIRI 

GU    GAIDHEIL    GHRIANAIG. 


Chuir  Gàidheil  Ghrianaig  am  fios  a  leanas  gu  Màiri 
ann  an  glan  Ghàidhlig  : — 

"  Gu  Màiri,  nighean  Iain  Bhàin,  ann  am  Bothan 
Ceann-na-coille,  Port-Bigh,  anns  an  Eilean  Sgiathanach. 
A  bheil  thu  beò,  a  bhana-charaid,  no  bheil  thu  fo  ghean 
mar  tha  cuid  dhe  na  bha  maille  riut  aig  Drochaid-a- 
Bhanna  ?  Ged  is  tusa  bhrist  an  tobar  agus  a  rinn  rathad 
do'n  uisge  a  bha  air  a  ghlasadh  suas  los  nach  faigheadh 
do  mhnathan-cinnidh  deoch  dheth,  agus  an  tigh  aca  air 
a  rùsgadh  m'  an  ceann  leis  an  duine  a  bha  a'  gabhail  air 
a  bhith  na  Chriosdaidh  ;  is  iadsan  nach  robh  uile  gu  leir 
cho  ciontach  riutsa  a  fhuair  am  prìosan,  Chan  'eil  fhios 
againn  a  bheil  thu  fo  ghean  no  nach  'eil,  ach  tha  sinn  a' 
gabhail  fadachd  mhòir  nach  cuala  sinn  umad  bho  'n  dheal- 
aich  thu  ri  Uisdein  ann  an  Inbhir-Nis.  Tha  fadachd 
mhòir  air  cuid  againn,  agus  gu  h-àraid  air  na  Hghichean, 
nach  'eil  thu  ga  d'  nochdadh  fhein  anu  an  Grianaig.  Tha 
fhios  againn  ma  tha  thu  ann  an  Eilean  bochd  a'  Cheò  gu 
bheil  do  chridhe  briste  agus  do  spiorad  brùite  a'  faicinn 
agus  a'  cluinntinn  dìol  do  luchd-dùthcha  bochd.  Chan  'eil 
e  eu-coltach  nach  do  leig  Dia  na  mhòr  ghliocas  cead  le 
'  ainglean  '  a  bhith  ga  'n  gèur-Ieanmhainn ;  ach  gabhadh 
iadsan   misneachd,  agus  mar  thuirt  Màiri   a'   Ghlinne,   chi 

iad  gun  'tig  Di  ri  airc  agus  nach  airc  'n  uair  thig.'  Tha 
dòchas  againn  gu  hheil  thu  slàn  mar  tha  sinne  aig  an  àm 
so,  agus  cluinneamaid  uait  gu  h-aithghearr. — Do  chàirdean 
dìleas,  Mac-Aoidh  agus  Mac-Neacail." 


Beannachd  dùbailte  do  Dh'Uisdein, 

'S  t'had  tha  chliù  an  clò, 
'8  do  Mhac-Xeacail  fear  mo  rùin, 

'S  b'  e  ogha  'n  diùlnaich  chòir, 
'Bha  feoraich  air  mo  shon  's  a'  Ghàidhlij 

"  Mhairi,  bheil  thu  beò, 
No  bheil  thu  'm  priosan  mar  tha  càch, 

An  Eilean  àrd  a'  Cheò  ?  " 

Taing  dhuibh,  tha  mi  fallain,  slàn, 

Gun  chnead,  gun  chràdh,  gun  leòn. 
'S  mo  bhothan  ]àn  gu  seasgair,  blàth, 

'S  gun  fhàiling  air  mo  lòn  ; 
Ach  bha  mi  roimh  ac'  ann  am  prìosan, 

Le  ìnnleachd  dhaoine  mòr', 
Ach  tha  mi  nise  air  neo-'r-thaing 

Nan  aingidh,  'seinn  mo  cheòil. 

Cha  toir  mi  oilbheum  le  mo  chainnt, 

A'  cur  nan  rann  air  dòigh  ; 
Tha  nise  ceithir  bliadhna  diag 

Bho  'n  phian  iad  mi  gun  chòir  ; 
'S  am  Bàillidh  truagh  a  thug  mo  bhìnn, 

Is  diblidh  bochd  a  chrò — 
Ga  fhalach  fein  an  tìribh  cèin, 

'S  cha  chluinnt'  a  sgeul  n'  is  mò. 

Saoil  nach  uamhasach  an  gnìomh 

Th'  air  ìnns'  an  Tir-a-Cheò, 
A'  mhathair  chaomh  's  an  naoidhean  gaoil, 

Le  h-àlach  maoth  gun  treòir, 
A  bhith  ga  'n  slaodadh  aig  an  laoisg, 

Gun  truas  ri  'n  gair  no'n  deòir, 
'S  ga  'n  spùilleadh  dhe  na  bh'aca  'n  t-saoghal, 

De  mhaoin  g'  an  cumail  beò. 

Is  cinnt  gu  bheil  ur  cridhe  làn, 

'S  gach  ceàrn  tha  fo  na  neòil, 
A'  cluinntinn  càramh  luchd  ar  graidh, 

Far  'n  deach  ar  n-àrach  òg  ; 
'N  uair  bhios  an  lìnn  tha  'n  diugh  a  làthair 

Cian  a'  cnàmh  fo  'n  fhòid, 
Gum  fàgar  eachdraidh  leis  na  bàird 

Air  Eilean  àrd  a'  Cheò. 

Chaidh  mi  'n  de  a  stigh  an  chùirt, 

'S  bha  ùin'  agam  gu  leòir, 
A  ghabhail  beachd  air  a'  cheann-iùil 

Fhuair  ùghdaras  cho  mòr  ; 
Gun  smaoinich  mi  le  dreach  a  ghnùis, 

A  shùil  gun  iochd,  's  fo  shròin, 
Gun  dh'  eirich  Claverhouse  bho  'n  uaigh, 

Le  shnuadh  mar  bha  e  beò. 

Ghabh  mi  beachd  air  bho  mo  shùil, 
Bho  'chrùn  a  chinn  gu  bhròig  ; 

Bha  chlaigeann  cruinn  gun  mheachainn  ann, 
Cur  dion  air  roinn  de  phròis  ; 

.Ach  bha  tl'  an  bhniid  air  cùl  a  chluas, 

Na  shuaicheantas  gu  leòir, 
Gum  b'  urr'  e  'n  t-olc  a  chur  an  gnìomh 

'S  gun  fhiamh  a  chur  air  fheòil. 

Tha  d'  eachdraidh  air  a  sgrìobhadh  sios 

Le  peann  nach  crion  gu  bràtb, 
Mar  bha  an  Cardinal  o  chian 

A'  pianadh  clann  nan  gràs  ; 
Tha  do  theiste  fiòr  am  firinn  Dhia, 

Do  chainnt  is  gnìornh  do  làmh, 
'S  gur  miorbhuileach  gum  fàsadh  fiar 

Far  'n  chuir  a'  bhiasd  a  spàg. 

Bha  Achan  truagh  aige  na  champ, 

la  fhad  o'n  thoill  e  ròp — 
Mac-Raibeart  crainndidh  'shàr  le  pheann 

An  naoidhean  fann  gun  ghò. 
Cha  b'fhuil  neo-chiontach  an  gnìomh, 

Ged  dhòirt'  i  sios  gu  bhròig  ; 
Ach  bha  mi  pròiseil  as  mo  shluagh 

A  dh'  fhag  an  truaghan  beò. 

Is  iomadh  sùil  o'n  d'  thug  thu  diar 

Is  cridhe  'shniomh  le  bròn, 
Bho  'n  thriall  thu  'n  toiseach  air  an  fhiar 

'N  ad  bhlianaich  luim  gun  treòir  ; 
Tha  mallachd  dhaoine  's  mallachd  Dhia 

A'  lionadh  suas  do  stòir, 
'S  mur  faigh  thu  tròcair  ann  ad  ghnìomh, 

Cho  ehrìoehnaichear  do  bhròn. 

Bha  onair  eil'  aca  na'n  cùrrs'. 

Gu'n  cliù  a  chur  an  clò, 
'N  uair  ghlacadh  leò  na  cinn-iùil, 

Ga'n  dùnadh  ann  an  crò, 
Le  facail  uilebheiste  nam  beann, 

Ga'n  cur  an  làimh  gun  chòir, 
Ach  fhuair  iad  saorsa  air  neo-'r-thaing 

Na  bh'  aca  nàimhdean  beò. 

Taing  do  cheannaichean  Phort-Rìgh, 

'S  gach  aon  a  ghabh  ar  pàirt, 
A  sheas  cho  dìleas  anns  an  strìth 

Chur  dìon  air  lìnn  nan  sàr — 
Do  Dhonnachadh  Mòr,  an  diùlnach  suairc, 

Ga'n  cumail  suas  le  lòn, 
'S  nach  fàgadh  aon  diubh  fo  shnaim  chruaidh 

Cho  fad  's  a  dh'fhuasgladh  òr. 

Tha'n  Fhìrinn  fhein  a'  cur  an  ceill 

Mar  dh'eireas  dha  na  chòir, 
'S  gun  teich  an  t-eucorrach  leis  fhèin 

Gun  chrèutair  air  a  thòir. 
'N  uair  chaidh  na  h-Eiphitich  air  ghleus 

Fo'n  ceannard  fhein  b'e  'm  bròn 
Gun  sgoilt  an  cuan  gach  taobh  mar  stuaidh 

'S  gun  d'  fhuair  an  sluagh  as  beò ; 

Ach  phàidh  iad  Eiphitich  le  duais, 

Gun  truas  ri  sean  no  òg, 
'N  uair  spùill  iad  uapa  na  bha  shuas, 

'S  nach  faight'  a  nuas  an  còrr ; 

Cho  fad  's  a  dh'  iadhas  tuinti  a'  chuain, 

'S  tha  rionnag  shuas  's  na  neòil, 
Bidh  cuimhn  air  uachdarain  is  tuath-cheathr'n 

Eilein  uaine  'Cheò. 

Fhuair  mi  naidheachd  oidhche  Mhàrt, 

Chuir  nàdur  bharr  a  dòigh, 
Bean  Mhic-Mhaoilein  a  bhith'n  sàs — 

B'i  ogha'n  armuinn  choir — 
Aig  triùir  a  luchd  nam  poitean-guirmein 

Falbh  le'n  cuirm  air  dhòrn, 
A'  cosnadh  medal  mar  an  duais, 

Gu  cumail  suas  a  ghlòir. 

Taing  do'n  Agh  nach  robh  mi  shìos 

A  faicinn  dìol  a'  bhroin, 
A'  falbh  gun  stiall  sios  as  a  ciall 

'S  na  '  h-ainglean '  dìon  an  còir  ; 
Gun  tugainn  racaid  dha'n  fhear  liath 

Ga  chur  an  nial  le  dòrn, 
Ged  a  chumteadh  mi  fo  dhion 

An  iarainn  ri  mo  bheò 

Cumaibh  taic  ri  druim  na  dream 

A  fhuair  an  streaug  na'n  dòrn, 
Ga  cumail  teann  gu'm  brist  an  t-snaim 

Chuir  naimhdean  air  ar  sròin  ; 
Is  beannachd  dùbailt  dha  na  suinn 

Nach  leinn  am  fuil  no'm  feòil — 
Gu  Picton  grinn  's  na  ghabh  os  làimh 

Bhi  cumail  ceann  an  ròp. 
12 

Beannachd  uainn  gu  Teàrlach  Bàn, 

Tha  ghnàth  air  taobh  na  còir. 
Is  do  na  sàir  a  ghlac  a  làmh 

A'  cumail  chàich  air  dòigh  ; 
'S  dha'n  Olla  chaomh  tha  fhuil  cho  blàth 

A  bàrcadh  suas  na  cròic 
A'  cluinntinn  càramh  luchd  a  ghràidh 

An  Eilean  ard  a'  Cheò. 

Slàn  le  doilgheas,  slàn  le  daors ; 

Tha  m'  aois  air  tigh'nn  le  còir — 
Tri  fìchead  bliadhna  còig  's  a  h-aon — 

Cha  bhi  mo  shaoghal  mòr ; 
Cuiream  mar  fhiachaibh  air  mo  dhaoin, 

Ma  bhios  e  'mhaoin  fo  m'  chòir, 
Gun  càirich  sibh  mo  dhùst  ri  taobh 

Mo  cheile  <?aoil  fo'n  fhòd. 

FEAR  UHUN-TUILM  AGUS  A  CIIUIDEACHD. 


LuiNNEAG  : — Sud  far  an  robh'n  còmhlan  sona, 

Dheanadh  càl  's  a  dh'fhuinneadh  bonnaich 
Sud  far  an  robh'n  còmhlan  sona, 
'S  cha  b'e  n  coraunn  Gallda. 

'S  fhad  o'n  chaidh  eachdraidh  Dhun-tuilm, 
Far  an  tric  an  d'rinneadh  cuirm  ; 
'S  o'n  a  chaidh  sinne  na  seilbh, 

Gun  seirm  sinn  dha  ar  clann  i. 

'S  o'n  a  tha  mi  nise  tàmh, 
Far  an  tric  an  robh  na  sàir, 
A'  cumail  cuimhn'  air  cliù  nam  bàrd, 
Gun  dean  sinn  dàn  an  dannsaidh. 

'N  uair  chaidh  Mairi,  nighean  Iain  Bhàin, 
Latha  seachad  sios  an  tràigh, 
Bhuain  i  duileasg  's  rinn  i  càl, 

'S  gum  b'àbhachdach  na  cheann  sinn. 

'N  uair  a  chaidh  e  air  a'  mhèis, 
Sud  an  diathad  's  an  robh  a'  bhrìgh, 
'S  mor  gum  b'fhallain'  i  na'n  tea 

No  nì  thig  bharr  na  Galldachd. 

'N  uair  a  ghabh  gach  aon  an  leòir, 
Thug  Cairistiona  leatha  'n  còrr, 
Chuir  Miss  Màiri  suas  an  ceòl, 
Is  thòisicheadh  an  dannsadh. 

'S  an  ath  uair  a  rinn  sinn  càl — 
B'i  'n  còcaire  Seònaid  Bhàn — 
Bha  e  fichead  uair  na  b'  fheàrr, 

'S  mo  làrah  gun  d'  thug  sinn  taing  dhi. 

Gabhaibhse  beachd  air  Dun-tuilm, 
'N  uair  a  shuidheas  e  aig  cuirm, 
Chan  fhaicear  ann  fear  a  shuilbh, 

A  Ghàidheal  cuimte,  ceannsgalach. 

Tha  beannachd  nam  bochd  na  sgiath, 
A'  h-uile  ceum  a  ni  e  triall, 
'S  fheàrr  dha  sud  na  iomadh  ciad, 
A  bhiodh  aig  spìoc  le  gamhlas. 

Chuala  mis'  le  mo  chluais, 

Toirt  òrduigh  dh'a  chloinn  le  truas, 

"  Bithibh  bàigheil  ris  na  truaghain, 

Fhad  's  bhios  fuachd  a'  gheamhraidh  ann. 

A  chiad  tigh  a  bhìos  gun  dìon, 
Aig  seana  bhean  a  bhìos  gun  rian, 
Cuiridh  e  luachair  is  sìomain, 

Is  daoine  sìos  chur  ceann  air  dhaibh. 

Thig  na  bantraichean  na'n  triall, 
Ann  an  thnean  cruaidh  ua  bliadhn', 

'S  falbhaidh  iad  le  làn  nan  cliabh, 

A  chloimh,  's  a  bhiadh,  's  a  dh'annlan. 

Sud  an  tigh  's  am  beil  an  ciall, 
'N  uair  a  shìneas  iad  gu  gnìcmh, 
Te  ri  càrdadh  's  te  ri  snìomh, 
Is  te  cur  riau  air  annlan. 

Chan  'eil  snàthainn  a  th'  air  a  dhruim, 
Gus  a'  bhoineid  air  a  cheann, 
Nach  e  bhaintighearnan  a  rinn  ; 

'S  ann  ac'  tha'n  t-suim  air  abhras. 

Ach  o'n  chaill  an  sluagh  an  tùr, 
'S  a  thoisich  am  fasan  ùr, 
Tha  iad  a  nise  gun  lùths, 

'S  cha  dean  iad  tùrn  ach  Galldachd 

Ach  cuimhnichibh,  a  luchd  mo  ghràidh, 
Comhairlean  an  Doctor  Bhàin — 
"  Thugaibh  pailteas  as  an  tràigh, 
Is  deanaibh  càl  air  deanntaig," 

'S  o'n  a  dh'fhalbh  an  Doctair  Bàn, 
Cha  bhi  duil  againn  gu  bràth, 
Ri  fear  a  sheasas  dhuinn  na  àit, 

Ach  's  math  am  plàsd  a  chainut  dhuinn. 

Tha  mi'n  duil  gum  faigh  sinn  bàrd, 
A  ni  dhasan  rogha  dàin, 
Theid  a  sgrìobhadh  air  a  chàru. 
A  nis  o'n  dh'fhag  a  chainnt  e. 

Sud  far  an  robh'n  còmhlan  sona, 
Dheanadh  càl  's  a  dh'fhuinneadh  bonnaich  ; 
Sud  far  an  robh'n  còmhlan  sona, 
'S  cha  b'e  n  comunn  Gallda. 

AIG  a'  iuiliadiin'  uir,   1876. 


Tha  an  litir  a  leanas  a'  mìneaehadh  ciotl  a  ghluais  a' 
bhana-bhàrd  gus  an  t-oran  a  dheanamh : — 

[Litir  ou  Ian  Mac-Ill-Eathain,  Bhearnasdail.] 

Iain,  a  charaid, — Tha  mi  a'  sgrìobhadh  so  ad  ionnsaidh 
a  leigeil  fhaicinn  duit  gu  bheil  mi  slàn,  an  dòchas  nach  'eil 
thu  fhein  tìnn.  Na  'm  bithinn  cho  beirteach  's  a  tha  mi 
bochd,  bheirinn  pùnnd  Sasunnach  gum  biodh  tu  far  a  bheil 
mise  nochd,  ann  an  Talla  Mor  nan  Gaidheal  ann  an  Glaschu; 
mo  dha  mhuilichinn  gu  m'  ghuaillean,  's  am  fallus  ga  m' 
dhalladh  a'  fuineadh  agus  a'  bruich  bhonnach  dha  na  gillean- 
Callainn;  ceann-suidhe  na  fàrdaich  na  shuidhe  ann  an  teas- 
meadhoin  trì  fichead  caman,  ga'n  cur  air  dòigh  air  son  an  la 
màireach.  Innsidh  mi  dhuit  m'  an  chamanachd  an  uair  a 
bhios  i  thairis.  Bheir  i  ann  ad  chuimhne  laithean  ar  n-òige, 
an  uair  a  b'àbhaist  do  thuath  Sgiathabost  is  Charabost  a 
bhith  air  a'  bhuth-mhor  le  buideal  air  gach  ceann  dhe'n  raon, 
agus  pailteas  bhonnach  agus  càise.  Tha  sinne  a'  falbh  am 
màireach  gu  Pàirc  na  Ban-Righ — trì  fichead  gille  tapaidh 
Gàidhealach  ;  deich  thar  fhichead  fo'n  fhe'ile,  agus  deich  thar 
fhichead  le  brigisean  glùine,  le'n  cuid  camanan  air  an  guaill- 
ean,  piobairean  ì-omhpa  agus  as  an  deigh,  agus  mi  fhe'in  le 
each  agus  càrn  làn  chliabh  bhonnach,  mulchag  chàise,  uiread 
ris  a'  ghealaich,  agus  dèur  beag  d'  an  Tòisidheachd  a  chur 

spreigidh  anns  na  gillean.     Slàn  leat  air  an  àm. — Is  mi  do 
bhana-charaid  dhìleas — Mairi,  nighean  Iain  Bhain. 


Luinneag  : — 'S  i  so  a'  Bhliadhn'  ùr  thug  sòlas  duinn, 
'S  iad  gillean  mo  rùin 
A  thogadh  mo  shùnnd  ; 
'S  i  so  a'  Bhliadhn'  ùr  thug  sòlas  duinn. 

'S  iad  gillean  mo  ghràidh, 
Tha  n  Glaschu  nan  sràid, 

ls  fhada  bho  àit  an  eòlais  iad. 

'S  ann  goirid  roimh  'n  Challainn, 
A  chruinnich  an  comunn, 

'S  a  chuireadh  an  iomain  an  òrdugh  leò. 

'N  uair  thàinig  an  t-àm, 
Gun  chruinnich  na  suinn, 

'S  bha  caman  an  làimh  gach  òigeir  dhiubh. 

Aig  aon  uair  diag, 
A  rinn  iad  an  triall, 

Le  piob  's  bu  bhriagh  an  còmhlan  iad. 

'N  uair  rainig  na  sàir 
Gu  ionad  a'  bhlàir 

Gun  chuireadh  gun  dàil  an  òrdugh  iad. 

Bha  glaineachan  làu 
Dha'n  Tòis'eachd  a  b'fheàrr, 
Is  aran  is  càise  còrnhla  ris. 


CAMANACHD    GHLASCHU.  185 

Bha  bonnaich  gun  taing. 
Is  pailteas  dhiubh  ann, 

'S  clann-nighean  nan  gleann  ga'n  còcaireachd. 

'N  uair  roinneadh  na  laoich, 
'S  a  ghabh  iad  an  taoibh, 

Bha  mis  air  an  raon  toirt  cò-dhail  dhaibh. 

'S  e  sealladh  is  briagh', 
A  chunnaic  mi  riamh, 

Gach  òigear  gun  ghìomh  's  a  chota  dheth, 

Gach  fleasgach  gun  mheang, 
'S  a  chaman  na  làimh, 

'S  a'  chnapag  le  srann  ga  fògar  leo. 

Bha  cuid  diubh  cho  luath, 
Ri  feidh  air  an  ruaig, 

'S  cha  chluinnt'  ach  "A  suas  i,  Dhòmhnuill,"  leo. 

S  ann  ann  a  bha'n  eadhlain, 
Le  glagadaich  chaman, 

'S  gach  curaidh  cur  fallais  is  ceòthain  deth. 

Bha  duine  gun  chearb, 
Le  sìosa-cot  dearg. 

'S  cha  bhiodh  am  boc-earba  còinhla  ris. 

Fear  eile  gun  ghiomh 
'S  a  chiabhagan  liath 

Chuir  'tigh'  i  bharr  fiacail  mòran  diubh. 

'S  e  duine  gun  tùr, 
Nach  faiceadh  le  shùil, 

Gun  robh  iad  fo  thùs  an  òige  ris. 

'N  uair  chuireadh  am  blàr. 
Gun  choisich  na  sàir, 

Le  piob  gu  Sràid  an  Dòchais  leo. 

Suidhibh,  a  chlann, 
Is  gabhaidh  sinn  rann, 

Gu'n  cuirear  an  dram  an  òrdugh  dhuibh. 

Gun  dhealaich  na  suinn, 
Mar  thainig  iad  cruinn, 

Le'n  cridheachan  caoimhneil,  's  b'òrdail  iad. 

'S  iad  gillean  mo  ruin 
A  thogadh  mo  shùnnd 
'vS  i  so  a'  Bhliadhn  ùr  thug  sòlas  duinn. 

Aig  an  t-Seana  Challainn,  1877,  eadar  tri  fichead  de 

Ghaidheil  Ghlascliu  agus  an  t-aireamh  ceudna 

dc  Ghaidheil  Ghrianaig, 


Aik  Fonx  : — "  'S  i  so  cC  Bliliadhrì  ìtr  thug  sòlas  duinn." 


Luinneag  : — 'S  i  'n  t-Seana  Bhliadhn'  ùr  thug  sòlas  duinn  ; 
'S  iad  gillean  mo  rùin 
A  thogadh  oirnn  sund, 
'S  i  'n  t-Seana  Bhliadhn'  ùr  thug  sòlas  duinn. 

'S  i  na  dh'fhuilig  mi  phian 
Le  Sasunnaich  chrìon 
Chuir  gun  cluinneadh  sibh  riamh  ri  òran  mi. 

Chaidh  m'  inntinn  a  shniomh 
Le  Bàillidh  gun  chiall, 
Ach  phàidheadh  le  riadh  a'  chòmhstri  dha. 

Mu'n  taca  so'n  uiridh, 
Gun  rinn  mi  dhuibh  iorram, 
'S  gum  t'èuch  mi  ri  tuilleadh  chur  còmhla  ris. 

Chan  fhaca  iad  riamh, 
A  leithid  a  thriall, 
Air  sràidean  Ghrianaig  còmhla  ribh. 

Bha  h-nile  fear  riamh, 
'S  a  chaman  ri  chliabh, 
'S  gum  b'eireachdail  fiamh  nan  òganach. 

Bha  'm  Pìobaire  Bàn 
Air  thoiseach  air  càch, 
'S  Mac-Ranaild  's  Mac-Phàrlain,  's  b'òrdail  iad. 

'S  iad  baigearan  crion' 
Nach  fhaca  dad  riamh, 
Nach  cuireadh  an  ìomhaigh  sòlas  orr'. 

Bha  moran  a  chàch, 
A  choinnich  ri  'n  sàil, 
'S  a  ràinig  a'  phìiirce  còmhla  ruiun. 

Bu  toigh  leam  na  seòid, 
A  leanadh  an  tòir — 
A  Eilean-a-Cheò  bha  mòran  diubh. 

Gur  toigh  leam  na  suinn, 
A  bhuidhnig  an  geall, 
Bha  deagh  Mhac-Cuinn  agus  Bògle  ann. 

Tha  mòran  de  sheòid 
An  Grianaig  nan  seòl, 
A  Eilean-a-Cheò  na'n  d'  thainijj:  iad. 

'S  am  beagan  a  bh'  ann, 
Mar  lean  iad  am  ball, 
'S  mar  shìn  iad  an  eang  bha  pròis  orm. 

'S  iad  Clann-Asguil  bhith  gann, 
Nach  do  bhuidhnig  sihh  'n  geall, 
Ach  nochd  na  bha  ann  diubh  mòralachd. 

Bha  fleasgach  gun  chearb, 
Le  stocainean  dearg', 
'S  bu  luaithe  na  earb  air  mòintich  e. 

Cha  teid  mi  g'ur  roinn — 
'S  sibh  uile  mo  chlann — 
'S  ged  tha  mi  ri  rainn  tha  bròn  orm. 

Bho'n  chaill  sinn  am  fearann, 
Gun  chaill  sinn  an  iomain, 
'S  cha  mhòr  gu  bheil  duin'  ann  tha  eòlach  oirr'. 

Chaill  sinn  a'  Challainn, 
Is  chaill  sinn  a'  chaithream, 
Is  chaill  sinu  na  bannagan  còmhla  ris. 

'S  'n  uair  rach'maid  na  mhonadh, 
Air  los  chaorach-Nollaig. 
'S  na  mnathan  cho  sona  ga'n  còcaireachd. 

Chan  fhaca  sinn  riamh, 
Ach  pailteas  dhe'n  bhiadh, 
'S  an  drama  ga  riadhladh  còmhla  ris. 

Na  bannagan-Callainn, 
A  gheobhadh  na  gillean, 
Bhiodh  leith-pheice  mhìne  is  còrr  annta. 

Ged  bha  iad  an  uiridh, 
Gle  thiugh  air  am  fuineadh, 
Bha  'm  bliadhna  tuilleadh  is  òirleach  annt'. 

Bha  cuid  diubh  car  cruaidh, 
Le  teothad  a'  ghuail, 
Ach  am  bliadhna  fhuair  sinn  mòine  dhaibh. 

Gun  soirbhich  gu  bràth, 
Le  buidheann  mo  ghràidh, 
'S  gum  faigh  sibh  ur  n-àit  le  chòraichcan. 

'S  iad  gillean  mo  ruin 
A  thogadh  oirnn  sùnnd, 
'S  i  'n  t-Seana  Bhliadhn'  ùr  thug  sòlas  duinn. 

ATH-URACHADH  M'  EOLAIS, 

DA    ORAN    GU    CARAIU    ANN    AN    DUTHAICH    CHEIN. 


Chuir  a'  bhana-bhàrd  an  litir  a  leanas  gns  an  Urramach 
Cailean  Caimbeul,  ministear  an  t-soisgeil  ann  an  Eilean 
Phrionns  Edward,  an  cois  an  òrain  a  leanas  : — 

A  eharaide, — Tha  mi  toilichte  gnn  do  rainig  thu  slàn, 
agus  gun  d'fhuair  thn  do  theaghlach  agns  do  choimhthional 
mar  bu  mhath  leat.  agus  gnn  robh  beò  fhathast  dhe  mo 
chàirdean  na  thigeadh  mìltean  a  choimhead  an  fhraoich  agns 
na  mòine  a  chuir  mi  leat.  Is  iomadh  beairt  mhòr  de 
fhraoch-easraidh  agns  eallach  de  fhraoch-siomain  a  thug  mi 
fhèin  agns  do  mhàthair  o  nchd  na  Cruinne-Bheinn,  agus 
eallach  luachair-bhualadh  a  ghoid  sinn  a  Tobht-Ardair. 
Chan  "eil  nì  dhe'n  t-seorsa  sin  an  so  a  nise.  Is  beag  a 
shaoileadh  do  mhàthair  gun  robh  mi  dà  fhichead  bliadhna 
agus  a  h-aon  gun  ghas  fraoich  fhaicinn,  no  uiread  agus 
sguabach  a  bheireadh  sgrìob  air  an  tigh  gus  an  an  do 
thachair  dhomh  air  là  àraidh  foghair  a  dhol  seachad  air 
buth  ann  an  sraid  Earra-Ghaidheal  ann  an  Glaschu. 
Chunnaic  mi  bocsa  lan  fraoich  agns  eùin  a  chnir  na 
Sasunnaich  fhad-chasach,  a  spnill  ar  dnthaich  aghmhor,  a 
Ghlaschu  ga'n  reic.  Thug  mo  chridhe  leum  as  le  toil- 
inntinn.  Shaoil  leam  gum  bu  leam  fhe'in  am  fraoch  agus 
na  h-eòin.  Dh'fhoighneachd  mi  dhiubh  ann  an  Gàidhlig 
an  reiceadh  iad  am  fraoch.  Fhreagair  iad  mi  ann  am 
Beurla  chruaidh  nach  reiceadh.     Thìll   rai  mach,  sheas  mi 

air  an  t-sràid  agus  thuirt  mi  na  mo  chridhe. — "  Gheobh 
mise  fraoch  agus  neo-ar-thaing  dhuibh."  Mar  a  thuirt 
b'fhìor.  Dh'ullaich  mi  mi-fhein  agus  thog  mi  orm  gu 
sunndach  air  an  ath  Dhi-luain  ;  rainig  mi  an  Broomielaw  ; 
leum  mi  stigh  do  shoitheach  na  smùide,  an  "  Clansman." 
Cha  chreid  mi  nach  abair  thu  gu  bheil  an  iorram  a  leanas 
mar  gum  b'ann  a  freagairt  do  ghleadhraich  a  cuid  ùpraid. 


Luinneag  : — Is  uallach  mi  'cur  cùl  ri  m'  aineol, 

Fàgail  Chluaidh  gu  tìr  nam  beannaibh 
'S  uallach  mi  'cur  cùl  ri  m'  aineol, 

Is  toilichte  mi'n  tus  an  t-samhraidh, 
Gabhail  cuairt  gu  tir  nam  beanntan, 
'S  mo  luchd-dùthcha  orm  cho  daimheil, 
'S  nach  'eil  taing  agam  ri  faradh. 

Is  toilichte  mi  falbh  gu  m'  eòlas, 
Suas  a  dh'Eilean  uain'  a  Cheò, 
Far  na  dh'  àraicheadh  na  seòid, 

Nach  deanadh  foirneart  air  an  ainnis. 

'S  ged  a  tha  mo  cheann  air  liathadh, 
'S  aois  a'  gealachadh  mo  chiabhag, 
'N  uair  nochd  mi  ri  Eilean  Diarmaid, 

Dh'fhalbh  na  striachan  as  mo  mhala. 

'N  uair  chunnaic  mi  mullach  Ghlàmaig, 
Taobh  Beinn-Lì  is  Ruighe-Mhàrsgo, 
Shaoil  leam  fhèin  gun  d'  fhas  mi  làidir, 
Leis  an  fhàile  far  nam  beannaibh. 

Peigh'nu-a-chorrain  is  an  t-Olach, 
'S  Lag-a-Bhaile  'n  t-àite  còmhnard, 
Far  am  biodh  na  gillean  òga, 

'G  iomain  gu  bòidheach  le  camain. 

'8  ged  a  bha  mo  chridhe  leòinte, 
Snidhe  bho  mo  shuil  a'  dòrtadh, 
Faicinn  Ratharsair  gun  Leòdach, 
Rinn  mi  sòlas  ri  Dun-canna. 

Cha  teid  ainm  an  dùin  a  chaochladh, 
Fhad  's  bhios  Leòdach  beò  's  an  t-saoghal — 
'N  dùn  air  an  laigheadh  na  caoirich, 
Dùn  gaolach  Mhic-Ille-Chaluim. 

Lady  D'Oyly  thug  i  gràdh  dha — 

A  shliochd  Iain  Ghairbh  an  duine  dàicheil — 

Thall  's  na  h-Innsean  rinn  i  dàn 

An  dùin  is  àird'  os  cionn  na  mara. 

Leagh  mo  chridhe  stigh  an  Udairn, 
Sgoire-breac  am  beachd  mo  shùilean, 
Bha  na  laoich  a  dheanadh  taobh  rium, 
Fad  o'n  dùthaich,  's  iad  fo'n  talamh. 

Chan  'eil  fàth  a  bhith  ga  iarguin, 
Bho'n  s  e  nì  a  bha  's  an  riaghladh, 
Ach  bidh  ftiigheal  beò  dhe'n  iarmad, 

Fhad's  a  mhaireas  grian  is  gealach. 

'N  nair  ruigeas  mi  Uilleam  Stiùbhart, 
Chi  bhi  eagal  dhomh  no  cùram, 
1.0 

Thig  am  botal  as  a'  chùlaist, 

'S  cha  bhi  caomhnadh  dhuinn  an  drama. 

Chan  e  fodar  's  chan  e  sùgain, 
Tha  a'  tubhadh  do  chuid  tùran, 
Tha  na  sgliatachan  cho  dluth  ann, 

'S  nach  tig  drùghadh  orr'  ri  gaillinn. 

Rinn  mi  sòlas  ris  na  cruachain, 

Ris  na  glìnn  is  ris  na  cuaintean, 

Far  am  biodh  ar  clanu  cho  suaimhneach, 

Cuallach  a'  chruidh-laoigh  a'  s  t-earrach. 

Rinn  mi  solas  ris  na  h-aodainn, 
Dh'fhalbhadh  leam  'n  uair  bha  mi  aotrom, 
Buain  nan  dearcag  feadh  an  fhraoich, 

'S  a'  bhleoghan  chaorach  anns  a'  mhainnir. 

'N  uair  a  ràinig  mi  Gleann  Ois, 

'S  ann  shaoil  leam  gun  cual'  mi  còmhradh, 

Aig  gach  gleann,  is  glaic,  is  òb — 

••  A  Mhàiri,  's  math  do  chòir  's  a'  bhàile." 

Cha  robh  faiteas  orm  no  nàire, 
Ruigheachd  Chlann-Ic-Rath  Chinn-tàile, 
Ach  dh'  iondrainn  mi  an  crathadh  làimh' 

Bho  'n  tric  a  fhuair  mi  fàsgadh  gramail. 

Dh'eirich  mi  madainn  Di-ciadain, 

'S  dh'fhag  mi  tigh  an  diùlnaich  fhiachail, 

Treis  m'  an  d'  èirich  a  ghrian, 

'S  gun  tug  mi  'n  sliabh  orm  na  m'  dheannaibh 

Ràinig  mi  Sgairinis  ìochdrach, 

'S  shuidh  mi  air  an  dùn  bu  mhiann  leam, 

Ghabh  mi  sealladh  dhe  na  criochan, 

Nach  diochnimhnich  mi  ri  m'  mhaireann. 

Tharta-mheall  mhòr  nan  each  àluinn, 
S  Beinn-a-chearcail  cruinn  mar  dh'  fhàg  mi, 
Null  gu  bruthaichean  Torr-sgàlair, 

Lag-nam-màrach  's  Cnoc-na-feannaig. 

Dh'eirich  a'  mhadainn  cho  grianach, 

'S  bogha-froise  anns  an  iarmailt, 

Ag  innseadh  gum  bristeadh  na  siantan, 

'S  nach  biodh  dìon  orm  na  'm  fanainn. 

Thog  mi  orm  le  cridhe  cianail, 
'S  ràinig  mi  'n  tigh  air  mo  phianadh, 
Bha  Clann-Dòmhuuill  rium  cno  tìorail, 
'S  ged  nach  fàgainn  riamh  am  baile. 

Thuirt  bean-an-tighe  rium  gu  càirdeil — 
"A  nuas  an  cheann  so  dhe  'n  fhàrdaich, 
'S  eagal  nach  bi  'm  fuachd  na  d'  fhàbhor, 
'S  fheàird  thu,  Mhairi,  lhn  na  glaine. 

"  Olaibh  as  i  air  ar  slàinte, 

Chum  gun  soirbhich  sinn  's  an  àite, 

Bho'n  a  chuala  sibh  mar  thà, 

Gur  ann  a  thàinig  sinn  a  Barraidh. 

••  Fhir  a  shiùbhlas  gu  ur  criochan, 
Thoir  ar  beannachdan  na  'n  ciadan, 

'S  innis  ged  tha  'n  t-Eilean  sgiamhach, 

Chaoidh  nach  diochuimhnich  sinn  Barraidh. 

"  Ged  tha'n  t-Eilean  lan  de  dh'  òigridh, 
'S  diulnaich  sgoinneil  mar  bu  chòir  dhaibh ; 
Ged  bhiodh  aca  pailteas  stòrais, 

B'fhearr  leam  òigearan  a  Barraidh. 

"'S  ann  their  Uilleam  rium  gu  stàirneil, 
'N  uair  a  shìneas  sinn  air  mànran — 
'  Cha  ghabh  mise  bean  gu  bràth. 

Ach  te  theid  àrach  am  an  Barraidh.' " 

Fios  eile  gu  Calum  Urrajiach. — Tha  mi  nise  dol 
a  chur  na  do  chuimhne  an  conaltradh  a  bha  agam  fhèin 
agus  agad  fhein  an  uair  a  choinnich  sinn  a  chiad  uair, 
agus  gun  fhios  againn  nach  i  an  uair  mu  dheireadh,  ann 
am  Bothan  Ceann-na-coille. 

Na  Thriall  Uainn. 


Air  Fonn  : — "Thug  mi  gaol  do'n  fhear  bhàn" 


Luinneag  : — Bha  mi  cuimhneachadh  riamh, 
Air  na  thriall  uainn  air  sàil, 
Air  gach  fleasgach  's  maighdeann  donn, 
Dh'fhalbh  air  long  nan  crann  àrd'. 

'N  uair  a  thainig  Mac-Nìomhain, 

Dha'n  tìr  bha  e  searbh, 
Le  long  chrannagan  trì, 

Thoirt  ar  dilsean  air  falbh. 

Measg  air  son  a  shil  mo  dheòir, 

A  bha  dòrtadh  gu  làr, 
B'ann  diuhh  teaghlaeh  Chaluim  Mhòir, 

Thug  air  mòran  diuhh  bàrr. 

Bha  mi  cuimhneachadh  air  Ian, 

Air  Catrìon  agus  càch, 
Is  air  Aonghas  mo  rùin, 

Dh'fhàg  a  chliù  'n  de'igh  a  bhàis. 

Bha  mi  cuimhneachadh  Iain  Chaimbeil, 

'S  na  suinn  's  an  robh  bhàigh ; 
'N  uair  a  chuidhtich  iad  am  fonn, 

Dh'fhag  e  m'  mntinn  fo  phràmh. 

'S  iomadh  eachdraidh  tha  na  m'  chuimhn 

Air  na  linntean  a  bhà, 
Bha  mi  cluinntinn  mu  theinteiu, 

Iain  Chaimbeil  's  Iain  Bhàin. 

Cha  b'  e  'n  comhradh  gun  tuaiream, 

Theid  troimh  m'  chluasan  an  dràst, 
Chluinninn  anns  na  tighean-luaidb, 

Seinu  nan  duanagan  àigh. 

Thainig  caochladh  air  ar  tìr, 

'S  air  an  lìnn  a  tha  làth'r, 
Bho'n  a  shìn  iad  air  an  tea, 

Mhill  i  'n  'inntinn  's  an  càil. 

Bha  mi  suidhe  le  mnaoi  chòir, 
Mar  bu  nòs  gabhail  trìith, 

'N  uair  a  chuala  mi  gu  fòil, 
Fuaim  na  còmhla  le  d'  làimh. 

'S  cinnteach  gur  a  coigreach  thu, 

ThaÌDÌg  ùin'  air  mo  sgàth, 
'S  a  tha  luaidh  air  m'  ainm  cho  caoimhneil 

Le  greim  air  mo  làimh. 

"  'S  coigreach  mise  'n  deigh  mo  lìnn 
Bha  s  a'  ghleanu  so  a'  tàmh, 

Mac  Catrìona  Chaluim  Mhòir, 
'S  tu  bha  eòlach  m'  a  gnaths." 

"  Bheil  do  mhathair  's  d'athair  beo  ? — 

Innis  dòmhsa  gun  dàil — 
Bheil  iad  uile  air  an  dòigh, 

Faotainn  cò-roinn  dhe  'n  t-slàint'  ?  " 

"  Tha  mo  mhàthair  fhathast  beò, 

Tha  mi  'n  dòchas  is  slàn, 
Ach  tba  m'  athair  anns  an  ùir, 

Cian  bho  dhùthaich  a  ghraidh. 

"  'N  uair  a  bha  sinn  'n  ar  cloinn, 
Cruinn  mu  'n  teintein  a'  tàmh, 

'S  tric  a  dh'uraicheadh  e  chainnt, 
Cumail  cuimhn  air  Ian  Ban." 

"  Thig  a  stigh,  fhir  mo  ghaoil, 

Suidh  ri  m'  thaobh  's  thoir  dhomh  pòg, 

Gus  an  deasaich  mi  dhuit  biadh, 
'S  cha  teid  sgian  air  a'  bhòrd. 

"  Suidhidh  sinn  mn  'n  bhord  a  bhàn, 

Mar  a  b'  àbhaist  dninn  òg, 
'N  nair  a  bhithinn  fhìn  's  do  mhàthair, 

Air  àiridh  nam  bò. 

"  Nì  mi  bonnaich  bheaga  chrninn, 

Mar  bha  cnimhn  agam  òg; 
Air  an  cnibhrigeadh  le  ìm, 

'S  air  an  lìobhadh  Je  'meòir. 

"  Mar  is  tric  a  rinn  do  sheanamhar, 

'S  gum  b'ainmeil  a  dòigh, 
Riarachadh  nam  bonnach-luirg, 

'S  cha  b'e  falbh  a  bhiodh  oirnn. 

"  Shineamaid  a  mach  do'n  bheinn, 
'S  cha  bhiodh  troidht  oirnn  de  bhròg, 

Ach  na  mogain  's  an  crios  feilidh, 
Cur  snaim  air  a  chòt." 

Tha  do  chàirdean  agus  do  luchd-gaoil  a'  cur  nn  durachd 
so  ad  ionnsaidh  anns  an  dà  rann  a  leanas : — 

Gu  robh  lorg  do  chasan  sgiamhach 

'S  an  t-sliabh  leis  an  àithn, 
Riaghladh  teachdaireachd  na  sìochainnt, 

Air  iarmad  mo  ghràidh. 

Beannachd  leat  a  nis,  a  rùin, 

'S  faigh  mo  dhurachd  gu  bràth, 
'S  gu  robh  d'  obair  air  a  crùnadh, 

Le  ùngadh  nan  gràs. 

COMHRADH  NAN  CNOC  : 

Eadar  Torr-a-Bheathain,  Creag-Phàdruig  agus  Cnuic  eile 
ann  an  Coimhearsnachd  Inbhir-Ais. 


Earrann  I. 

Torr-a-Bheathain. — Fàilt  ort  fhein,  a  Chreag-Phàdruig, 
'S  tu  tha'n  dràsd  air  do  ghoireas, 
Bho'n  a  fhuair  thu  gu  d'àilgheas 
Na  chuir  an  Phàrlamaid  duine 
'Sheasas  onair  ar  càirdean, 

Agus  pàirt  ar  cuid  cloinne, 
'S  ma  thig  coinein  no  fiadh  oirnn 
Thèid  an  siabadh  le  gunna, 
'S  le  luaidhe  ghlas. 

Creag-Phadruig. — 'Thòrr-a-Bheathcin  nam  frògan  ! 
'S  mi  tha  deònach  riut  eisdeachd, 
'S  iomadh  là  agus  bliadhna 

Tha  sinn  am  fianuis  a'  cheile  ; 
Ach  cha'n  ann  mar  an  seòrs'  ud 
Tha  cur  an  òrdugh  na  cleire, 
'S  ann  tha  iad  coltach  ri  leòghainn 
A'  gearradh  sgòrnain  a'  cheile, 

'S  tha  bhlàth  'n  a  chois. 

Tork. — Nach  'eil  truas  ann  ad  chridhe 

Ri  cuid  mhòr  dhe  luchd-eisdeachd, 
Tha  mar  chaoraich  an  tuaineil 

'Dol  mu'n  cuairt  's  iad  gun  leirsinn, 
'G  eisdeachd  teagasgan  uamhrach, 

'S  nach  'eil  huanachd  no  eifeachd  ? 
'S  e  cheud  cheist  theid  a  luaidh  riu, 
'N  d'fhuair  thu'n  t-Uan  mar  do  chùile, 
'S  hheil  thu  aig  fois  ? 

Creag. — 'S  mòr  mo  thruas  ris  a'  chuid  ud, 
Tha  gun  tuigse  gun  leirsinn, 
Dh'òlas  deoch  as  gach  sùileig, 

'S  ged  hhiodh  grùid  ann  cha  le'ir  dhoibh ; 
Cha'n  'eil  feum  ac'  air  ùrnuigh, 

'S  tha  na  cùiltean  gun  fheum  dhoibh, 
'S  ged  a  gheibheadh  iad  puinnsean, 
Cha'n  eil  tùr  ac'  a  leughas, 
Na  th'  air  a'  chairt. 

Creag. — An  cual  thu  iomradh  mu'n  duin'  ud 
Thainig  thugainn  thar  chuantan, 
Cha  b'e  idir  cion  àite 

Thug  thar  sàil  e  g'a  thuairgneadh, 
Ach  dh'fheuch  am  faigheadh  e  'shlàinte, 

Bho'n  a  dh'fhàg  i  car  uair  e, 
'S  ged  is  duine  'fhuair  griis  e 

Nach  fhaic  thu'n  càradh  a  fhuair  e, 
Bho  chle'ir  gun  iochd. 

Torr. — 'S  math  is  aithne  dhomh  'n  duine, 

'S  e  do  fhior  fhuil  Chlaun-Dòmhnuill, 

'S  mar  a  rinneadh  a  chài'adh 

Le  cuid  de  'bhràithrean  gun  tròcair, 

'S  ann  bha  eagal  air  pàirt  diubh 

Gu'n  robh  ar  gradh  tuillidh  's  mòr  dha, 

'S  gum  bi'dh  iad  fhèin  air  am  fàgail 
Air  am  màgan  's  an  òtrach, 

'S  an  sluagh  cho  pailt. 

Creag. — An  cual  thu  riamh  am  fear  beag 

A  chaidh  an  Easaich  shuas  àrach, 
'S  math  a  b'aithne  dhomh  'shinnsir, 

Oir  bha  mi'n  tìm  bho  linn  Adhamh, 
'S  ma  's  e  ministeir  sgìr*  e 

Chur  iad  clì  air  a  cheaird  e, 
'S  ann  a  b'  fheàrr  gu  cur  sil  e, 
No  gu  cliathadh  is  ràcadh, 
'S  an  deigh  each. 

Torr. — An  cual  tbu  Caimbeulach  Pheitidh 

Bha  riamh  cho  beadaidh  'n  a  chòmhradh, 
Ach  chaidh  glomhar  an  dràsd  ann 

Le  Maighstir  Bàillidh  na  Mòighe  ; 
Pàirt  de  chomhradh  eho  tàrail, 

'S  e  cur  chàich  as  an  òrdugh  ; 
Ach  na  'm  bu  mhise  maor-eaglais 
Chuhinn  seachduinn  air  stòl  e 
Le  leine  fhliuich ! 

Creag. — An  cual  thu  riamh  am  fear  tiugh 
Thàinig  thugainn  a  Eirinn, 
Le  chuid  ghuthanan  fuaimneach, 
'S  mòran  uaislean  ga  eisdeachd  ; 

Pairt  de  theagasg  cho  buadhach, 

'S  e  toirt  sluagh  as  an  Eiphit, 
'S  ged  thug  e  cuid  troimh  'n  Mhuir  Ruadh  dhiubh, 

Fhuair  am  buaireadair  feum  dhaibh, 
Le  mac-na-braich. 

Tokr. — Tha  cuid  eile  'n  ar  nàbachd, 

'Sinn  nach  fhàg  iad  air  dheireadh, 
Daoine  fuathasach  gràdhach 

'S  iad  air  àireamh  na  cloinne, 
Ach  bodaich  bheaga  Srath  Fharacaig, 

Leis  an  àrdan  ga'n  dalladh, 
A'  cur  eadar  na  bràithrean, 
'S  a  togail  gàraidh  a's  callaid, 
Mu  Dhòmhnull  Duff. 

Ckeag. — Nach  fhaod  sinn  fhoighneachd  do  'n  Leachdainn, 
Gu  de  do  bheachd  air  an  t-sluagh  ud 
Bha  aon  uair  na'n  càirdean, 

'S  a  sheas  mar  bhràithrean  's  a  chruadal? 
Ann  an  tìm  an  Disruption, 

Daoine  sheas  ri  ar  guaillibh, 
Nis  a'  tionndadh  an  còta, 

'S  taobh  na  feòla  an  uachdar, 
Gu  biadh  do  choin. 

Leachduinn. — Bho'n  a  chuir  sibh  a'  cheist  rium, 
Bheir  mi  freagairt  'n  a  thràth  dhuibh, 

'S  mòr  mo  thruas  ris  na  daoin'  ud, 
Tha  bristeadh  daonan  na  h-àithne  ; 

Bha  mise  iomadh  ciad  bliadhna 
Suidhe  sios  ann  an  sàinhchair, 

Ach  tha  mi  nis  air  mo  phianadh 

Le  sluagh  gun  chiall  ann  am  nàbachd, 
'S  tigh  mòr  air  cnoc. 

Co'n  dràsd  tha  's  a  choire  ? 

Tha  sin  soilleir  r'  a  leughadh, 
Tha  Mac-Aoidh  agus  Colvin 

'Tigh'n  an  còmhail  a  cheile  ; 
Maighstir  Friseal  na  h-àirde, 

Ged  a  b'  àrd  anns  a'  chleir  e, 
Dhùin  e  dorus  na  h-eaglais 

'N  uair  bha  ceistean  gu'n  leughadh 
Le  Mac-Cola  math. 

Toiir. — Ged  tha  Mac-Aoidh  'n  a  dhuine 
Tha  gle  ghoirid  'n  a  nàdur, 
'S  tric  a  chunnacas  Criosduidh 

Air  a  phianadh  le  Sàtan  ; 
Bho'n  tha'n  luibh  ud  cho  fìadhaich, 
'S  gur  i  's  freumh  'na  ar  nàdur, 
Ach  bithidh  de  chreideamh  an  uachdar 
S'  gheibh  e  buaidh  air  gach  nàmhaid, 
'S  air  Colvin  glas. 

Tork. — Gum  bu  slàn  dhuit,  a  Leachduinn, 
Bha  riamh  a'  labhairt  na  firinn, 
Cha  robh  camadh  no  fiaradh 

'Na  da  bheul  bho  do  shinnsir ; 
'S  ged  bha  cuid  air  am  pianadh 

Le  luchd-riaghlaidh  gun  dillseachd, 
Chuir  am  Frisealach  srian  riuth, 
'S  chuir  e  sios  anns  an  dìg  iad, 
G  b'  oil  le'n  corp. 

Creag. — Nis  thèid  crioch  air  ar  seanchas 

Tha  e  searhh  le  cuicl  èisdeachd, 
'S  ged  a  thog  sinn  ar  n-ainmean 

Cha'n  ann  le  farmad  no  eud  riubh  ; 
Ach  bho'n  a  tha  sibh  'g  ur  tachdadh 

Le  cuid  a  cheistean  gun  riasan, 
Leanaidh  sinne  an  dòigh  chleachdaidh 
Bha  aig  na  h-aithrichean  diadhaidh 
Bha  ann  an  Ros. 

Torr. — Nis  bho'n  chriochnaidh  am  batailt, 
Cumaibh  taic'  ri  ur  ceannard, 
Feuch  gum  bi  sibh  ag  ìirnuigh. 

'S  an  deadh  rùn  do  ar  naimhdean. 
Bho'n  nochd  iad  le'n  ciil-chainnt. 

An  droch  dhùrachd  's  an  naimhdeas ; 
Ach  thugaibh  deoch  dheth  na  bhùrn  dhoibh, 
Feuch  an  ùraich  e  'n  ain-teas, 
Ma  this  an  tart. 


Earrann  II. 

Torr. — An  cual  thu  nis  an  dòigh  ur 

A  fhuair  luchd  ùrnuigh  a's  eisdeachd, 
Cur  nan  organ  fo'n  chùpaid 

Mar  bhios  luehd-ciùil  air  na  fèilltean, 
'S  iad  ga  thoinneadh  's  ga  thionndadh 

'S  nach  tuig  thu  dùrd  de  chuid  teudan. 
'Seinn  nan  salm  leis  na  maidean, 
'S  do  chridhe  cadal  fo  eisdeachd, 
Cho  cruaidh  ri  cloich. 


206  DAIN    AGUS    ORAIN. 

Creag. — 'Thòrr-a-Bheathain,  bi  sàmhacb, 
Ni  cuid  tàir  air  do  chòmhradh, 
Ged  tha  sinne  fo  sgàil, 

An  Tì  is  àirde  ga'r  còmhnadh  ; 
Na'm  biodh  daimh  agus  caoraich 

A  chuid  cho  saor  ris  na  h-orgain 
Rachadh  iad  fhathast  air  altair 
'S  Criosd  a  ghlasadh  an  clòsaid, 
Na'n  deach  ac'  air. 

Torr. — Cha'n  uair  dhòmhsa  bhi  sàmhach 
'S  beanntan  ìirda  'toirt  thairis. 
'Tuiteam  sios  le  sruth  nàduir 

'S  cumhachd  Shàtain  ga'm  mealladh, 
'S  iad  a'  saoilsinn  mar  dhaoine, 

Gur  iad  is  naomha  air  thalamh, 
Ach  seinnidh  mise  mo  thrompaid, 
Dh'fheuch  an  tionndaidh  mi'm  barail 
Mar  rinn  lain  Knox. 

Creag. — Ged  a  sheinneadh  tu  trompaid, 
Agus  tiumpan  a's  clàrsach, 
Gus  'n  tig  cumhachd  bho'n  Ughdar, 
Cha  dean  t-iompaidhean  stà  dhuit, 
Ged  bu  Phàdruig  is  Seumas, 

Agus  Enoch  is  Pol  thu  ; 
'S  e  their  Moodie  is  Sankey, 
Tha  thu  fhathast  's  an  Eiphit, 
'S  tha  sinne  ceart. 

Torr. — Fàgaibh  Moodie  is  Sankey 

Ann  an  starsaich  staid  nàduir, 

'Toirt  air  creutairean  peacach, 

Bhi  deanamh  aidmheil  nan'  làthair, 

'S  iad  le  feinealachd  bheachdan, 
'Toirt  a  chreach  bho'n  fhear  làidir, 

Toirt  dhoibh  deochanan  cadail, 
'Chuireas  airteal  air  pàirt  diubh, 
Nach  dùisg  iad  as. 

Creag. — Slàu  le  Moodie  's  le  Sankey 

'S  their  sinn  focal  d'  ar  càirdean, 
Cuid  dhiubh  'm  fianuis  na  Leachduinn, 
'S  cuid  dhiubh  sgapte  's  an  fhàsach, 
'N  uair  thòisich  aonaidhean  's  ceistean, 

Agus  breislichean  nàduir, 
Dhùisg  Dun-tuilm  a's  Dun-bheagain, 
Dun-Bun-Neachdain  's  Creag-Phàdruig, 
'S  gach  gleann  is  glac. 

Torr. — 'S  ann  an  sud  a  bha'n  iomairt, 

Gach  aon  le'n  cinneadh  's  le'n  càirdean, 
Cuid  dhiubh  seasamh  gu  duineil, 

'S  cuid  dhiubh  tilleadh  bho'n  àithne, 
Ach  'n  uair  a  chruinnich  iad  uile, 

Air  an  tullaich  a  b'àirde, 
Ghlaodh  mac-talla  nan  creagan, 

'S  thuirt  Dun-Bun-Neachdain  ri  pàirt  dhiubh, 
Nach  robh  iad  ceart. 


Earrann  III. 

Caisteal-Ruadh. — 'S  ann  ormsa  thàinig  an  caochladh 
Bho'n  chaidh  sgaoileadh  am  fhàrdaich, 

'S  cuilein  leoghain  mo  ghaoil, 

An  diugh  g'a  chaopadh  aig  Nàbal, 

Bidh  mi  smaointinn  am  ònar 

Na'n  robh  an  Tòiseachd  mar  bha  i, 

Gu'n  deach  trompaidean  fuaimneach 
A  sheirm  an  cluasan  luchd-màbaidh, 
Mo  threubh  's  mo  shliochd. 

Greag-a-Ciiobha. — Ged  tha'n  Tòiseachd  air  caochladh, 
Gum  beil  faobhar  air  pàirt  dhiubh 
'Sgathas  còmhlach  an  t-saoghail, 
'S  a  bheir  maoladh  air  àrdan, 
Dh'fhag  an  Dòmhnullach  dìleab 

Dhoibh  nach  dìobair  gu  bràth  iad. 
Bheir  a'  mhisneach  bho  Iudas 

'S  bho  gach  ùmaidh  bheir  làmh  dha 
Le  firinn  ghlain. 

Caisteal. — Tha  cuid  fhathast  ann  'làthair, 
Sheasas  pàirt  mo  chuid  cloinne, 
Tha  Mac-Cola  's  Mac-Aoidh 

'S  laoch  ro  dhàicheal  an  Urraigh, 
Tha  Nehemiah  dìleas 

Ann  am  frìthean  Srath-Narann, 
'S  cha'n  'eil  Sanballat  's  an  rioghachd, 
Bheir  air  gu'n  dìobair  e  'm  balla, 
Gu'm  bi  e  ceart. 

Srath-Narann. — Tha  fear  eil'  ann  an  Creich  dhiubh, 
Duine  misneachail,  làidir, 
Cuiridh  ùrnaighean  clisgeadh 
Air  luchd-bristidh  na  h-àithne, 

Chuala  mise  Inbhirnis 

'S  bailtean  raeasail  ag  ràdh 
Gu  'n  cuireadh  sealladh  dhe  aodann, 

Crith  air  daormuinn  gun  ghràsan, 
Mu  'n  can  e  smid. 

Inbiiir-Nis. — 'S  ann  tha  mis'  air  mo  phianadh 
Le  luchd-riaghlaidh  gun  ghràsan, 
A  chuir  ceann  anns  an  iarmad, 

Bha  iomadh  bliadhn'  air  mo  shràidean  ; 
Thàinig  fear  dhiubh  à  Eirinn 

Thuit  rium  gum  b'  fheumail  dhomh  fhàgail, 
Ach  bidh  mo  thaic  ris  a'  Chudainn,* 
'S  bheir  rai  dùlan  do  phàirt  dhiubh 
Mu  'n  teid  mi  as. 

Clach. — Am  fior  an  sgèula  mu  Ghlaschu 
Bhi  cumail  taic  ris  na  càirdean 
Tha  iomadh  mìle  bho  Leachduinu, 

A  dh'  fhàg  fasgadh  Creag  Phàdruig  ? 
'S  'n  uair  a  sheinneas  e  chaismeachd 

Air  moch  maduinn  na  Sàbaid 
Chi  thu  mìltean  do  ghaisgich, 

'S  h-uile  neach  dhiubh  'n  an  Gàidheil, 
A'  tigh'nn  a  mach. 

Clach. — Innis  dhomhsa  mu  Ghlaschu. 

Bho'n  tha  thu  tacan  a'  tàmh  ann, 
Am  bheil  teachdairean  ceart  ann 
A  tha  cleachdamh  na  Gàidhlig  ? 

*  Clach-na-cudainn— The  Palladium  of  Inverness. 
11 

Tha  leithid  do  chaochlaidhean  bheachdan 
A'  tighinn  am  fasan  an  dràsda, 

'S  raur  bi  sluagh  air  am  faicill 
Theid  an  creachadh  mu  'n  tàr  iad 
Bhi  teicheadh  as. 

Mairi. — Tha  laoich  ghaisgeil  's  a  chòmhrag, 
Air  Sràid  an  Dòchais  a'  tàmhachd, 
Maighstir  Urachadain  còir, 

'S  an  diùlnach  òg  ud,  am  Blàrach, 
An  saighdear  duineal  ud  Gordon 

'S  an  t-Sràid  Chòmhnard  mar  b'  àbhaist, 
'S  'n  uair  dh'  eireas  esan  's  a  chòmhrag 
Thèid  na  h-orgain  nan  clàran, 
'S  an  cur  na  'n  smash  ! 

RANNAN  DEALACHAIDH. 

Hinneadh   na  rannan   so  aig  an  àm  anns  an  roèh  Mr  Todd 
d  falbh  do  <///'  Africa-a-Chinne-deas. 


O  chunnacas  le  do  bhràithrean 
Gur  e  gràs  a  chuir  an  snaoim, 

'S  nach  e  tuigse  nàdurrach, 

No  ionnsaehadh  no  tàlantan, 

Ach  tiodhlachdaidh  bho  'n  Ard-Righ, 
Tha  e  bàrigeadh  da  chloinn, 

Gun  cuir  iad  iompaidh  ort  roimh  d'uair 
'Dhol  thar  a'  chuain  gun  mhoill. 

Ged  chrochadhmaid  ar  clàrsaichean 
An  àird  air  bàrr  nan  crann, 

Cha  bhitheadh  ar  bròn  ach  nàdurra 

'N  àm  dealachadh  do  chàirdean  riut ; 

Ach  seinnidh  sinn  le  gàirdeaehas, 
'S  e  gràdh  tha  ga  d'  thoirt  ann, 

'S  tu  falbh  a  chosnadh  trid  an  t-soisgeil 
Anamaibh  bochd  air  chall. 

Muir  is  tìr  a  bhi  reidh  dhuit, 

'S  do  dhòchas  fein  's  a'  Cheann, 
Nach  dean  a  chaoidh  do  threigsinn 
'S  a  stiùras  anns  gach  cèum  thn. 

'S  a  bheir  dhuit  biadh  is  eideadh, 
Ged  bhiodh  èiginn  ort  ri  àm, 

'S  nach  Hon  do  shiùil  le  gaoth  na  fein, 
Gu  'n  ruith  thu  reis  gu  eeann. 

Gu  robh  do  chosan  sgiamhach, 

Air  an  t-sliabh  'n  uair  thèid  thu  null, 
Le  fuaim  an  t-soisgeil  shiorruidh, 
'S  na  mìltean  tigh'nn  fo  riaghladh, 
'Bristeadh  sios  nan  iomhaighean, 

D'on  striochd  iad  an  an-àm, 

'S  na  ni  thu  chur  ni  cuid  a  bhuain, 

'S  na  biodh  do  sguaban  gann. 

Ma  bhios  an  sluagh  gun  bhàigh  riut, 

'S  do  chreideamh  fàs  cho  fann, 
'S  oidhche  dhorcha  nàduir, 
Ga  d'  chreachadh  dhe  na  gràsan, 
'S  tu  faicinn  rioghachd  Shàtain 
A  bhi  g'  àrduchadh  a  ceann, 
Bi  thus'  an  sàs  's  thig  driùchd  a  bhàn, 
Bho  Hermon  àrd  nam  beann. 

Ma  bhios  tu  air  do  luasgadh 

'S  air  do  thuairgneadh  anns  a'  ghleann., 
Mar  chuid  a  sheas  an  cruadail 
'S  na  dheigh  a  fhuair  a'  bhuanachd, 
'N  uair  a  dh'  fhuaraich  tein'  a  bhuairidh, 

'S  e  luchd-fuath  aig  an  robh  'n  call, 
Oir  chunnacas  aig  an  Fhairge  Ruadh 

An  t-saorsa  fhuair  a'  chlann. 

'S  bho  's  aon  mis'  a  measg  an  àireamh 

Chaidh  a  shàruchadh  le  foill, 
Le  easbuigean  's  le  bàillidh, 
Deanadh  innleachdan  ro-ghràineal, 
Agus  saighdean  teinteach  Shàtain, 

Gu  mo  shàthadh  air  gach  làimh, 
Ach  dhearbh  e  dhomh  an  tìm  mo  chruaidhs 

Gun  robh  gach  bùaidh  'n  a  làimh. 

Ma  leughas  neach  an  dàn  so, 

Do  'n  do  thàrladh  riamh  a  shamhl', 
Le  naimhdean  ga  do  shàruchadh 
A'  feuchainn  ri  do  nàrachadh, 
'S  cridhe  cruaidh  làn  àrdain 

Gabhail  fàth  ort  aig  an  àm, 
Seall  thusa  suas  bho  dhoimhne  chuain, 

'S  thig  fuassdadh  an  deagh  àm. 

FIOS  GU  CLACH  ARD  UIGE. 


Aik  Fonn  : — "  Chunna  mi  'n  damh   donn  's   na  h-èil&ean? 


Luinneag  : — 'S  muladach  mi  'n  diugh  's  mì  'g  eirigh, 

'Chaoidh  mo  dhùthcha  'o  luchd  reubainn, 
'S  muladach  mi  'n  diugh  's  mi  'g  eirigh. 

Fhir  a  shiùhhlas  gu  mo  dhùthaich 
'S  a  theid  seachad  Clach  Ard  Uige, 
Innis  dhi  gu  bheil  do  dhiùlnaich 
Air  a  cùl  nach  dean  a  trèigsinn. 

Tha  'n  t-Ard-Albannach  le  cùram, 
Daonnan  duineil  air  ar  cùl-thaobh, 
Seinn  a  rithist  dhuinn  na  trompaid, 
Chum  ar  dlùthachadh  r'a  cheile. 

Bho  'n  a  dh'  fhàg  sinn  tìr  nan  àrd-bheann, 
Fhuair  sinn  naidheachd  a  chuir  cràdh  oirnn, 
Leughadh  Ogh'  an  Doctair  Bhàin, 

'S  ainm  a  bhàn  far  nach  robh  feum  air. 

'S  iomadh  Gàidheal  duineil,  cliùiteach 
A  tha  fad'  bho  thìr  a  dhùthcha, 
Dha  'm  bheil  'ainm  na  fhàileadh  cùbhraidh, 
'S  dhoibh  na  's  dlùithe  na  tha  le'ine. 

Ach  cuimhnich  thusa  nis,  a  dhiùlnaich. 
Tir  do  sheanar  is  do  dhùthchais, 
'S  feuch  gun  cum  thu  suas  an  cliù, 

'S  nach  caog  thu  'n  t-sùil  air  taobh  na  h-eucoir. 

Chuala  sinne  ged  nach  fhaca, 
Cliù  an  laoich  d'  an  ainm  an  Caiptin, 
'Cur  fo  chuing  nan  daoine  sgairteil, 
Anns  na  batail  nach  d'  rinn  geilleadh. 

Ged  a  lion  thu  suas  do  shaibhlean, 
Le  fòirneadh  nan  daoine  caoimhneil, 
Gheibh  thu  fhathast  duais  na  thoill  thu, 

'S  cha  dean  saibhreas  sion  do  dh'  fheum  dhuit. 

Cum  'n  a  d'aire  gniomh  nam  fiùrain, 
Muinntir  Bhearnra,  na  diùlnaich. 
Chuir  an  Rothach  air  a  ghlùinean 
Anns  a'  chùil  's  nach  dean  e  eirigh. 

Tha  luchd-teagaisg  cho  beag  cùraim, 
'Faicinn  càramh  mo  luchd-dùthcha, 
'S  iad  cho  balbh  air  anns  a'  chùbaid, 

'S  ged  bu  bhrùidean  bhiodh  ga  'n  eisdeachd. 

Beannachd  leibh  a  nis,  a  chàirdean, 
Seasaibh  duineil  air  ur  làraich, 
Ma  the'id  caiptin,  maor,  no  bàillidh, 
A  chur  sàradh  air  an  spreidhdhiubh. 

Tha  mòran  do  Ghàidheil  thapaidh, 
Eadar  Griauaig  agus  Glaschu, 

A  theid  suas  a  chumail  taic  ruibh 
Anns  a  chasgairt,  ma  thig  feum  orr'. 

'S  e  na  dh'  fhuiling  mi  do  thàire  ; 
Spògan  easbuigean  is  bàillidh, 
'Chuir  am  faobhar  air  mo  nàdur, 

'S  ola  chràidh  g'  a  dheanadh  geur  dhomh. 

Bha  mi  fada  bho  mo  chàirdean 
'N  uair  a  thuit  mi  anns  an  àraich, 
'S  ged  nach  cualas  riamh  mo  bhàrdachd, 
Chuir  an  tàmailte  ri  cheil'  i. 

TURAS  DO  'N  EILEAN  SGIATHANACH, 

AN    IiEIGII    A    BIIITH    FADA    GUN    FHAICINN. 


Luinneag  : — Tha  deich  is  fichead  bliadhna, 

Bho'n  dh'fhag  mi  'n  t-Eilean  Sgiathach, 
'S  'n  uair  chaidh  mi  ann  am  bliadhna, 
Bu  chianail  a'  falbh  mi. 

Is  dh'  fhàg  mi  e  le  sòlas, 
Is  thìll  mi  ann  gu  brònach, 
'S  ann  coltach  ri  Naòmi, 

Ge  mòr  an  cliù  a  dhearbh  i. 

Is  'n  uair  a  ghabh  mi  m'  àite, 
'S  a  rinn  mi  'n  station  fbàgail, 
M'  an  sgioblaich  mi  mo  shawl, 

Bha  mi  'n  àird  aig  Coille-Tharbhaidh. 

Ged  dh'  aithnich  mise  'n  tràth  sin. 
Gun  robh  mi  measg  mo  chàirdean, 
'N  uair  labhair  iad  a'  Ghàidhlig, 

Mar  dh'  fhàg  mi  i  'n  uair  dh'  falbh  mi, 

Ged  bha  mo  chridhe  leòinte, 
'S  mo  shùilean  sileadh  còmhla, 
Gun  ghabh  mi  tlachd  an  còmhradh, 
Nan  daoine  còire,  foirmeil. 

Bha  Mac-Coinnich  as  an  t-Stròm  ann, 

Le  chabar  is  le  chròcan, 

'S  gun  d'  rinn  mo  chridhe  sòlas, 

'N  uair  thòisich  iad  ri  seanchus. 

'S  gun  d'aithnich  mi  le  chòmhradh, 
Le  choltas  is  le  chòmhdach, 
Gum  bu  duine  còir  e — 

'S  gun  d'rinn  e  dhòmhsa  dhearbhadh. 

'S  'n  uair  ràinig  sinn  an  t-Stròm 
Bha  mi  foighneachd  mo  luchd-eòlais — 
Mac-Rath,  an  duine  còir, 

Is  a  theaghlach  ordail,  ainmeil. 

'S  'n  uair  chaidh  mi  anns  a'  bhàta, 
'S  a  dh'fhàg  mi  taobh  Chinn-tàile, 
Gun  d'  fhuair  mi  cuid  is  càirdeas, 

'N  uair  ràinig  mi  tigh  Fhearchair. 

Fhad's  bhios  mi  anns  an  t-saoghal, 
Cha  dìochuimhnich  mi'n  caonnag, 
A'  sàbhaladh  nan  daoine 

Bha  anns  a'  chaol  gun  earbsa. 

Le  cridhe  làn  de  thròcair, 

Is  Bìgh  nan  Dùl  ga'n  seòladh, 

Cur  as  an  deaghaidh  còmhlain, 

Bha  eòlach  air  an  t-soirbheas, 

'S  ann  Latha  na  Bliadhn-ùire, 
'S  a'  cheithir-deug  a'  tionndadh, 

Thug  soitheach  mor  na  smùide, 
A  niill  mi  gu  Sìol  Tormaid. 

'S  ged  hha  na  tuinn  ag  èirigh, 
'S  an  dile  bho  na  spèuran, 
An  '  Carham'  cha  robh  bheud  dhi, 
Le  sgioba  treubhach,  calma. 

Bha  'n  Captain  aig  an  stiùir, 
'S  e  ga  cumail  air  a  cùrsa, 
'S  an  laoch  a  bh'  aig  an  fhùirneis, 
Ga  dùbladh  ris  an  fhairge. 

Bha  'n  Clachair  òg  na  chlàrc  oirr', 
'Thogadh  na  mo  nàbachd, 
Na  onair  mhor  dha  chàirdean, 

'S  dha  'n  fhàrdaich  as  an  d'  fhalbh  e 

'S  an  dithis  fhleasgach  òga, 

Bha  frithealadh  mu  'n  bhòrd  dhuinn— 

Am  buidileir  's  an  còcair — 

Chan  eòl  ciod  i.s  ainm  dhaibh. 

Ach  dhuibhse  rinn  an  àrach, 
'S  a  thug  iad  gus  an  àird  so, 
Na  nochd  iad  dhuinn  a  chàirdeas 

Cha  dean  mi  'n  dràst  a  sheanchus. 

'S  'n  uair  rainig  sinn  Port-righ, 
Bha  'n  oidhche  dubh  le  dìle, 
'S  an  d'  fhuair  sinn  deanamh  dhuinn 
'S  a'  phrìosan*  gu  neo  chearbach. 
Enjoying  the  hospitality  o£  Mr.  Mackintosh,  an  old  Inverness  neighbour. 

'S  tu  fhèin  an  duine  còir, 
'S  cha  do  cheannaich  thu  le  òr  e, 
'S  tu  fear  a  Chlann-an-Tòisich, 
'S  gur  mòralach  an  t-ainm  e. 

B'  aithne  dhomh  do  bhràithrean, 
Is  d'  athair  is  do  mhàthair, 
Bho  'n  bha  iad  na  mo  nàbachd, 

Gus  'n  d'  thug  am  bàs  air  falbh  iad. 

'S  'n  uair  nochd  mi  ris  an  àite, 
'S  an  robh  mi  òg  na'm  phàisde, 
'S  gun  chlach  a  bhith  na  làraich, 

'S  ann  thàinig  tlàth  air  m'  eanchainn. 

Na  buthannan  gun  càiteach, 

'S  na  h-iodhlannan  gun  ghàradh, 

Far  'n  tric  na  ghoid  mi  càl, 

Air  gach  nabuidh,  Oidhche  Shamhna. 

'N  uair  chunna  mi'n  Lòn  Bàn. 
Agus  Dùn  a'  chidsin  àluinn, 
Is  bruthaichean  Torr  Sgàlair, 

Is  làrach  tigh  mo  sheanmhar. 

Gun  robh  mi  uair  dhe'n  t-saoghal, 
'S,  a  Righ,  gur  beag  a  shaoil  leam, 
Gum  biodh  e  'n  diugh  fo  chaoirich, 
'S  na  daoin  a  bh'ann  air  falbh  as. 

Ach  choinnich  mi  ri  càirdean, 
Is  muinntir  a  rinn  bàigh  rium, 

'S  a'  ghleann  an  robh  mi  tìunh, 

'S  gum  bu  chàirdeil  sinn  mu'n  anmoch. 

Bha  Uilleam  Mac-'ill-Leòra, 
Js  Ian  beag  an  t-òigear, 
Le'n  teaghlaicheau  cho  òrdail, 

Nach  dean  mi'n  corr  a  sheanchus, 

Beannachd  leis  a'  chòmhlan, 
Dha'n  d'rinn  mi  nise  'n  t-òran — 
'S  ma  bhitheas  neach  ga  fheòraich 

'S  e  Dòmhnnllach  is  ainm  dhomh. 

ORAN  DO  LINA  ROS, 


Caileag  og,  ghrinn — dara  nighean  Lachlainn  Fois,  Fear  an 

Tigh-osda  ann  am  Port-righ — a  rinn  cairdeas  agus 

caoimhneas  ris  a  Bhana-Bhard  agus  i  air  an 

tigh  a  ruigheachd  fuar,  airtneulach,  sgìth. 


Air  Fonn  : — '%iTha  mi ga  m'  phianadh  ag  iarraidh  chaileagan.1 


'S,  a  Lìna  bhoidheach, 

Is  mòdhar  cleachdainnean, 
Nan  sùilean  miògach, 

'S  nam  min-ghruaidh  sneachdanach  ; 
Bean  do  cheille, 
Is  d'  aois  a  rèir  sin, 
Am  measg  nan  ceudan, 

Cha  leir  ri  'm  faicinn  iad. 

Thaobh  call  a'  cheannaird, 

Chaidh  cainnt  thar  cleachdamh  oirnn, 
'N  uair  sgaoil  an  snaoim, 

Bha  cho  teann  gu  pearsanta  ; 
Ach  aig  Righ  nan  Sluagh 
Chan  'eil  nì  air  thuaiream, 
Tha  'm  Bàs  gun  truas, 

'S  cha  teid  'uair  a  sheachnadh  leinn. 

Ach  co  a'  mhàthair 

A  dh'  àraich  achlasan, 
Nach  tugadh  gradh  dha 

'S  gach  ait  am  faic  iad  e, 
Air  son  a  chèutaibh 
'S  a  ghradh  d'  a  cheile 
'S  nach  d'  thug  e  t.:  eil' 

Thoirt  bèum'  d'  an  t-sliochd  aice  ? 

Is  mor  au  sòlas, 

Gach  dòigh  am  faicear  e, 
Mar  chum  sibh  òrdugh, 

'S  an  dòigh  na  chleachdadh  sibh  ; 
Ri  aghaidh  uaibhreach, 
Is  sliochd  na  tuatha, 
'S  na  thig  a  dh'uaislean, 

Air  chuairt  dha'n  acarsaid. 

A  bhaintighearn  fhiachail,* 
Tha  riaghladh  thairis  oirbh, 

A  cliù  's  a  ciataibh, 
Ni  ciadan  aithris  air  ; 

'S  ann  fhuair  i  tàlantan 

"S  ciall  a  màthar, 

'S  gur  sona  'n  sàr, 

Bheir  air  làimh  bho'n  chlachan  i. 

Is  iomadh  truaghan 

Le  fuachd  is  acras  air, 
Dha'n  d'  rinn  i  fuasgladh, 

Gun  ghruaim,  gun  airceas  oirr' ; 

N..\v  Mrs.  Todd  of  Kingsburgh. 


22  i 

Ach  dh'  fhalbh  an  uair  sin, 
'S  tha  sinn  fo  ghruaim, 
Ach  tha  is'  aig  suaimhneas, 
'S  bha  duais  an  tasgaidh  dhi. 

'S,  a  Lìna  bhoidheach, 

Is  mòdhar  cleachdainnean, 

Nan  sùilean  miògach, 

'S  nam  mìn-ghruaidh  sneachdanach 

Bean  do  cheille, 

Is  d'  aois  a  reir  sin, 

Am  measg  nan  ceudan, 
Cha  leir  ri  'm  faicinn  iad. 


I.rrni)    \.v    BEURLA. 


THA  MI  SGITH  DE  LUCHD  NA  BEURLA. 


LtriNNEAG  : — Tha  mi  sgith  de  luchd  na  Beurla  ; 

Tha  mi  sgith  dhiubh  cheart  da  n'readh, 

'S  ann  leam  fhìn  gur  fhada  'n  ceilidh ; 

Tha  mi  sgìth  de  luchd  na  Bèurla. 

Chunnaig  mise  ann  am  bruadar, 
Saighdearan  a  thigh'nn  m'  an  cuairt  domh, 
Captain  Boland  's  da  mhnaoi  uasail, 

'S  ghabh  mi  uamhas  's  rinn  mi  eirigh. 

Gur  a  mise  tha  fo  mhì-ghean, 
Bho'n  a  chuireadh  mi  an  phrìosan, 
Bha  h-aon-diag  a  rinn  mo  dhìteadh, 

'S  thug  iad  mo  bhìnn  anns  an  eucoir. 

Chuir  iad  mi  air  leacan  fuara, 
'S  chuir  iad  bòrd  fo  m'  cheann  mar  chluasaig, 
'S  b'  fheumail  cogais  shaor  dhomh  'n  uair  sin 
Chum  i  suas  mi  's  rinn  i  m'  eideadh. 

Bu  mhath  dhòmhsa  mar  a  thachair, 
Nach  robh  chogais  ga  mo  thacadh, 
Sud  an  ni  a  chùm  an  taic  rium, 

"X  uair  a  thachair  dhomh  bhi  m'  eiginn. 
15 

'N  uair  thig  latha  mor  a'  chùnntais, 
'S  a  the'id  gach  cogais  a  dhùsgadh, 
Bidh  iomadh  h-aon  is  crith  na'n  glùinean, 
Reic  an  crùn  le  fianuis  bhreige. 

Cha  do  chreid  iad  air  mhodh  slàinteil, 
Gun  robh  ac'  anamannan  neo-bhàsmhor, 
Dh'fhèumas  seasamh  anns  a  ghàbhadh, 
An  là  a  ni  E  'n  àird  a  sheudan 

Neach  a  shàraicheas  an  truaghan, 

'S,  a  bhantrach,  nach  gabh  e  truas  dith, 

Thig  an  là  an  cluinn  an  cluas, 

A  bhinne  chruaidh  a  theid  orr'  eigheach. 

Thuirt  an  Ceàrrach  rium  gu  dàua — 
"  D'e  do  bharail  air  an  àite, 
'S  math  an  airidh  thu  bhith  tàmh  ann, 
Nach  'eil  nàir  ort  air  son  d'eucoir?" 

'S  ann  a  labhair  mi  gu  dàna — 
"  Chan  'eil  agam  aobhar-nàire, 
Cha  do  ghoid  mi  fiach  an  fhàirdein, 

'S  cha  dean  càineadh  sion  a  dh'fheum  duit 

'N  uair  bha  loseph  anns  a'  phiiosan, 
Bha  e  fuighidneach  na  ìnntinn, 
'S  math  a  thàinig  sud  gu  crìch  da, 

Fhuair  e  sith  ri  Rìgh  na  h-Eiphit. 

Tha  ioghnadh  orm  ri  Bàillidh  Simpson, 
Nach  do  chum  e  dlùth  r'  a  fhacal, 


LUCB.D    NA    BEURLA.  22' 

'N  uair  a  leig  e  luchd  mo  chasaid, 

A  dhol  ga  m'  thacadh  leis  an  èucoir. 

Ach  bha  Mammon  dlùth  dha'n  chàirdeas 
Le  chuid  ionmhais  anns  a'  mhàileid, 
'S  e  gaol  nam  bonn  a  reic  ar  Slànair 

'S  air  a  sgàth  chaidh  mise  cheusadh. 

'S  e  thuirt  e  latha  na  cùirte — 

"  Tha'n  uiread  s'  agamsa  de  dh'ughdar ; 

Cuiribh  fiach  air  ceann  nan  clùdan, 

'S  gheobh  a'  bhean  an  rùm  gu'm  pàidheadh." 

Thuirt  Captain  Boland  's  e  ag  eirigh — 
"  Ochd  puinnd  Shasunnach  na'n  èirig  ;" 
Thuirt  m'  fhear-cinnidh  fhèin  gu  h-èudmhor, 
"  'S  mise  fhein  ni  sin  a  phàidheadh," 

'S  ann  a  chruinnich  iad  m'  a  thimchioll, 
Coltach  ri  sgaoth  de  na  guilbnich, 
"  'S  fiach  m'  an  dean  i  roinn  is  tiomnadh — 
Cuiribh  Murachadh  as  a  deighe." 

Tighinn  a  nuas  Sraid  a'  Chaisteil, 

Shaoil  leam  gim  d'fhailig  mo  chasan, 

'S  mur  biodh  Murachadh  rium  cho  cneasda, 

'S  ann  's  an  Leachdainn*  bha  mi  'g  eirigh. 

Gur  e  fhein  an  duine  dàicheil, 
'S  gur  math  is  aithne  dha  àite. 

"  The  Lunatic  Asylum. 

Acb  'n  uair  thachras  e  ri  raeàirlich, 

Gheobh  e  chàineadh  's  bheir  iad  bèum  dha. 

'S  e  cuibhl'  au  fhortain  a  dhol  tuaitheal, 
A  chuir  mise  anns  a'  chruaidh-chàs, 
Cha  robh  aon  a  ghabhadh  truas  dhiom, 
Oir  cha  chual  iad  mu  mo  dheighinn. 

Ach  na'm  bithinn  na  mo  dbùthaich, 
Far  na  db'àraicheadh  air  tùs  rai, 
Cha  robh  Sasunnach  fo'n  Chrùn, 

A  dh'  fhaodadh  sùil  thoirt  orm  le  èucoir. 

Gur  a  mise  tha  gu  cràiteach 
Smaointeachadh  cor  mo  chuid  phàisdean, 
Ach  an  Ti  bho'n  d  fhuair  mi  fàbhor 

Bheir  e'n  àird  iad  's  cha  tig  bèud  orr'. 

Bha  mi  seachd  is  fichead  bliadhna, 
Fo  èisdeachd  an  duine  dhiadhaidh, 
'S  'n  uair  a  thàinig  uair  mo  dhiachainn, 

'S  ann  a  dh'fhiach  e  nach  robh  fèum  ann. 

'N  uair  a  chuir  mi  air  a  thàilleadh, 
'S  ann  a  rinn  e  gu  tur  m'  àicheadh, 
Sud  agaibh  mar  a  rinn  Pàdruig, 

'N  uair  chaidh  an  Slànuighear  a  chèusadh. 

'S  mise  nach  do  ghabh  an  t-ioghnadh, 

Ri  leithid  de  dhuine  gaolach, 

'N  uair  a  chreid  e  bean  dhe  m'  aois, 

A  dhol  a  thaobh  cho  fad  an  eucoir. 

Dhol  a  nàrachadh  mo  dhaoine, 

A  chosinn  cliù  air  feadh  an  t-saoghail, 

Air  son  clùdan  a  sheann  aodach — 

Tha  sin  saor  dhuibh,  's  deanaihh  eisdeachd. 

Eu  Bhan-Stiùhhartach  mo  sheanamhair — 
Dòmhnullaich  bho  thaobh  nan  garbh-chrioch, 
Bha  Clann-Aonghais,  's  cha  bu  chearbach, 
Fhuair  iad  ainm  am  Blàr  na  h-Eiphit. 

Tha  cuid  eile  dhiubh  na'n  sìneadh, 
Aig  na  Sasunnaich  le  'm  mìorun, 
'S  e  Cuil-fhodair  tha  mi  'g  ìnnseadh, 
'S  rinn  na  miltean  sin  a  le'ughadh. 

Tha  ar  dùthaich  air  a  truailleadh, 
Leis  a'ghràisg  tha  tighinn  mu  thuath  oirnn  ; 
Chan  'eil  crèutair  bochd  a  ghluaiseas. 
Nach  tèid  a  chuaradh  's  a  rèubadh. 

Cha  b'e  sud  a  bha  mi  faicinn, 
Aig  na  daoine  còir'  a  chleachd  mi, 
Ach  bhith  blàth  ann  an  caidreamh, 
'S  a  bhith  cumail  taic  ri  chèile. 

Tha  iad  a  nis  air  am  fuadach, 

Aig  an  naimhdean  thar  nan  cuantan, 

Chan  'eil  geum  aig  mart  air  buaile, 

'S  chan  'eil  buachaille  na'n  deigh  ann. 

Gum  b'iad  sud  na  dioine  còire, 
S  ann  na'm  measg  a  gheobht'  a'chòisir, 

Far  am  b'àbhaist  daibh  bhi  còmhnuidh, 
'S  ann  tha  ròidean  aig  na  feidh  ann. 

Far  an  robh  mòran  de  dhaoine, 

'S  ann  a  tha  e  'n  diugh  fo  chaoirich, 

Cìobair  am  mullach  gach  maoile, 

Coin  san  aonach  's  iad  ag  eigheach. 

Chuala  mi  gun  d'thuirt  Bean  Bhàlaidh, 
Gun  robh  'cridhe  'n  comhair  sgàineadh, 
Smaointeachadh  nighean  Iain  Bhàin, 
A  bhith  ga  sàrachadh  aig  bèistean. 

Na'm  biodh  Fear  Bhcàlaidh  a  làthair, 
'S  e  bhiodh  duilich  air  mo  chàramh, 
Ach  tha  cuid  dhe'n  t-sliochd  a  dh'fhàg  e, 
Ghabhas  mo  làmh  's  a  ni  feum  domh. 

Tha  iad  fhathast  air  an  caomhnadh 
Aig  bheil  cumhachd  agus  ùghdar 
Chumas  taice  ri  'm  bean  dùthcha 

'S  a  bheir  dùlan  do  luehd-eucoir 

Bha  'Eileanach'*  mar  bu  dual  dha, 
'S  fhuair  mi  fhèin  e  na  dhuin-uasal — 
Siol  Chlann-Choinnich  o'n  Taobh-tuath — 

'S  gur  math  thig  suaicheantas  an  fheidh  da. 

Gu  bheil  Inbhir-Nis  na  fhiachan, 
Bho  chionn  còrr  is  fichead  bliadhna, 

-  The  late  Dr.  Mackenzie  of  Eileanach,  Inverness. 

Ts  iomadh  cieutair  bochd  gun  rian 

Dha'n  d'rinn  e  dìon  an  àm  am  feuma. 

Is  miso  dh'fhaodadh  sud  a  ràdh  ; 
An  uair  a  dh'fhiosraicheadh  le  cràdh  mi, 
Cha  do  thachair  fear  a  bhàigh  rium, 
Anns  an  fhàsach  fad  mo  rèise. 

Tha  cuid  dha  nach  aithne  'n  àite, 
Ghabhas  orra  dhol  ga  chàineadh, 
Tha  iad  coltach  ri  Balàam — 

Thug  an  t-asal  aithn'  dha  eucoir. 

'S  ann  a  tha  chridhe  ga  leònadh, 
Mar  bha  Lot  ann  an  Sòdom, 
Faicinn  aingidheachd  na  h-òigridh, 

A'  deanamh  rathaid  mhòir  dha'n  èucoir. 

Ach  tha  na  carbadan  cho  luath, 
A  ghiùlaineas  e  thar  gach  truaighe, 
Is  chi  e  fhathast  cor  nan  uaibhreach, 

'N  uair  theid  e  suas  a  chum  an  t-sle'ibhe. 

Far  nach  iuntrig  aon  nì  truaillidh, 

'S  a  nàimhdean  chan  fhaod  a  bhuaireadh, 

'N  uair  a  gheobh  e  stigh  dha'n  t-suaimhneas, 

Dh'ullaicheadh  dha'n  t-sluagh  thug  speis  dha. 

ORAN  AN  UISGE-BHEATHA. 


Air  Fonn: — "A   Chomuinn  Rioghail,  Rànaich. 


A  chorauinn  rìoghal,  rùnaich, 

Dha'n  duthchas  an  Taobh  Tuath, 

Bho'n  a  rinn  sibh  cùmhnant, 

'S  gu  bheil  sibh  air  ar  cùram, 

Ar  n-athchuinge  's  ar  n-ùrnaigh, 
Le  dùrachd  a  dol  suas, 

'S  ma  bhios  sibh  glic,  's  nach  gabh  sibh  misg, 
Bheir  sud  dhuinn  misneach  bhuan. 

'N  uair  chluinneas  sibh  an  cùmhnaut, 

Gur  cliuiteach  e  ri  luaidh, 
Do'n  chuid  tha  gabhail  cùraim, 
A  shliochd  's  a  chlann  an  dùthcha, 
'S  ur  màthraichean  cho  ùidheil, 

'S  iad  fad  o  chùl  ur  cluas, 
Gun  teid  sibh  dhachaidh  san  àm  cheart, 

'S  ur  ciall  an  taic  ri  stuaira. 

'S  ma  theid  mi  dh'ìnnseadh  sgeula, 

Cha  dean  mi  breug  a  luaidh, 
Bho'n  chuir  sibh  mi  san  t-seir, 
Mar  mhàthair  do  na  ceudan, 

A  shlìoehd  nam  beann  's  nan  sleibhtean, 

Leis  na  dh'eirich  iomadh  buaidh, 
Sibh  fad  o'r  dachaidh  far  na  chleachd  sibh, 

Marbhadh  bhreac  fo  bhruaich, 


'S  ma  theid  mi  ga  ur  n-àireamh, 

Cha  nàrach  leam  ur  luaidh. 
Bha  Clann-'ic-Rath  Chinn-tàil  ann, 
Clann  Mhuirich  air  an  sàil  ann, 
Clann-Dòmhnnill  le  laimh-làidir, 

Anns  na  blàir  a  choisinn  buaidh  ; 
Clann-Choinnieh  mhòralach  nan  cròc, 

'S  Clann-Ghriogair,  pòr  Rob  Ruaidh. 

Na  Ceanadaich,  *s  chan  àill  leam 

Am  fàgail  as  mo  dhèigh, 
'S  ged  nach  'eil  m'  fhuil  blàth  annt', 
Tha  dàimh  is  ceangal  àraidh, 
Is  diomhaireachd  tre  ghràsan, 

Nach  cuir  mi'n  dràst  an  eeill, 
Bho'n  Chaisteal-Ruadh,  a  chumar  suas  leam 

Fad  mo  chuairt  's  mo  rèis. 

'S  gun  soirbhich  leis  a  Chòmhlan, 

Dha'n  òrdugh  a  thug  geill, 
'S  a  thog  an  guthan  còmhla, 
Tre  ghràs  a  bhith  ga'n  còmhnadh, 
Nach  faiceamaid  ri  'm  beò  iad, 

Na'm  pòitearan  gun  cheill, 
A  sheasas  suas  an  aghaidh  buairidh, 

'Ruith  le  luaths  na'u  rèis. 

Bheir  mi  comhairl  àraidh 

Air  màthraichean  an  treud, 
Bhith  'g  ùrnaigh  ris  an  Ard-Righ 
Gun  soillsich  là  is  fheàrr  oirnn, 
'S  am  faic  sinn  an  deoch  làidir, 

Fo  ar  sàiltean  anns  gach  ceum, 
'S  nach  bi  mic  is  nigheanan  ar  gràidh 

Na'n  creich  fo  smàig  na  bèist. 

Bheir  mi  comhairl  shònraicht', 

Air  an  òigridh  mar  an  ceudn', 
An  uair  a  ni  sibh  pòsadh, 
Gun  toir  sibh  thairis  bòidean 
Nach  toir  sibh  aite-còmhnuidh 

Dha  na  phòit  re  fad  ur  re, 
'S  nach  faic  ur  sliochd  sibh  fo  na  mhisg, 

Thoirt  misnich  dhuibh  'n  ur  ceum. 

'S  tha  deich  is  fichead  bliadhna, 

Bho'n  a  chuir  a'  ghrian  a  cùrrs, 
A  dol  m'  an  cuairt  san  iarmailt, 
'S  an  t-saoghal  so  ga  riaghladh, 
Bho'n  chaidh  mo  thigh  a  lionadh — 

'S  gum  b'fhialaidh  fear  mo  rùin  ; 
Ach  chum  sinn  riamh,  mar  namhaid  dian, 

'N  stubh  fiadhaich  ud  's  a  chùil. 

Chaidh  na  h-earrannan  a  leanas  a  chur  ris  an  òran 
air  do'n  Bhana-bhàrd  tilleadh  do'n  Eilean  Sgiathanach, 
agus  air  dol  a  choimnead  uaigh  an  Urramaich  Maighstir 
Ruairidh  Mac-Leòid. 

Mi  'ra  shuidh'  air  leac  a'  Bhuachaill 

Bho'n  d'  fhuair  sinn  àrach  òg, 
'S  a  bheathaich  air  na  cluaintean  sinn, 
'S  cha  b'ann  le  bàrr  nan  cluaranan, 
No  moll  an  dèis  a  bhualadh, 

Grhabhas  fuadach  mar  an  ceò  ; 
Bidh  cuimhn'  air  d'ainms',  a  Mhaigstir  Ruairidh, 

Fhad's  bhios  buar  air  lòn. 

B'e  sud  an  fhianuis  dhìleas, 

Nach  do  dhìobair  riamh  a  thrcud  ; 
Is  e  nach  cuireadh  clì  iad, 
Le  teagasg  fuar  gun  bhrìgh  ann, 
Ach  mhinicheadh  e'n  fhìrinn  daibh, 

'S  bu  lìobh  i  tigh'nn  o  'bheul, 
'S  gun  ìnnseadh  e  dha'n  chuid  bhiodh  clì 

Am  binne  mar  an  cèudn'. 

'S  ged  tha  mi'n  diugh  na  m'  aonar, 

'S  mi  mar  chaora  'n  de'igh  an  trèud, 
'S  gur  gann  a  chithear  aodann  ann 
Dhe'n  t-sluagh  a  bha  cho  gaolach  leam, 
'N  uair  chruinn'cheamaid  Di-haoine 

Mur  bu  daonnan  as  a  dhèigh, 
'S  gur  tric  a  dh'fhalbh  sinn  iichead  mìle, 

Dh'èisdeachd  brìgh  a  sgeil. 

Na'm  biodh  a'  chuid  a  dh'fhàg  e 
De  na  bràithrean  as  a  dheigh 
An  deicheamh  trian  cho  dàicheil  ris 
An  aghaidh  na  deoch  làidire, 

'S  gun  duineadh  iad  am  fàrdaichean 

Gu  bràth  air  sròin  na  bèist, 
Oir  thionndaidh  esan  rian  a  shhiaigh 

Gu  stuam'  raar  bha  e  fhein. 

A  nise  tionndaidh'm  air  mo  sbàiltean, 

'S  na  fàgam  na  cinn-iuil, 
A'  chuid  tha  cadal  sàmhach, 
Agus  anamannan  neo-bhàsmhor, 
Is  na  miltean  diubh  gun  àireamh 

Dol  a  bbàn  le  sruth  na  grìiid, 
'S  luchd  mhionnan  's  misg  is  bristeadh  Sàbaid 

Faotainn  bàigh  na'n  cùirt. 

Eiribh  's  bithibh  dìleas 

Le  firinn  anns  gach  cèum, 
Is  rannsaichibh  ur  Bìobuil, 
Is  na  geallannan  ro  phrìseil  sin 
A  thugadh  dha  ur  sinnsireachd, 

'S  gach  lìnu,  o'n  d'fhuair  iad  feum 
'S  ma  ni  sibh  strìth  cha  teid  sibh  clì — 

Tha'n  t-slighe  dìreach  reidh. 

Na  caidlibh  air  bhur  cluasaig, 

'S  na  biodh  suaimhneas  air  ur  gnùis, 

'S  a  leithid  a  nàmhaid  uamhasach 

A'  faotainn  làmh-an-uachdar  oirnn, 

Is  òrdugh  ar  cuid  uachdaran 
'Toirt  uainn  ar  cuid  's  ar  cliù, 

Is  fuil  na  rìoghachd,  le  mi-stuaira, 
A'  cumail  suas  a'  Chrùin. 

Nis  togaibh  suas  gu  dàieheil, 

Bhur  sròl  ri  bàrr  nan  crann, 
Chan  ann  air  a  chuan  ghàireach, 
No'm  mullach  nam  beann  arda, 
Ach  aig  ceann  gach  fàrdaich, 

'Cur  ur  nàmhaid  as  a'  champ, 
Is  sgaoilibh  suas  ur  bratach  nuadh 

Mar  shuaicheantas  d'  ur  clann. 

'S  gun  soirbhich  leis  na  h-àrmuinn, 

Dha'n  do  chuir  mi  bbàn  na  rainn, 
Tha  cumail  suas  na  h-àirce, 
Nach  leig  a  chaoidh  gu  làr  i ; 
Sliochd  ouarach  nan  Gkidheal, 

A  chaidh  àrach  anns  na  glìnn. 
'S  'n  uair  bheirear  dhachaidh  leis  a  bhàs  mi, 

Bidh  ar  n-àl  ga  sheinn. 

CLO    NA    CUBAID. 


Earrann  T. 

Ltinneag  : — Tha  caochladh  cur  air  clò  na  cùbaid. 
Neoil  nan  trioblaidean  a'  dùsgadh, 
Easbuigean  a'  faotainn  gnùis', 

A'  spuilleadh  cliù  ar  n-aithrichean. 

Thog  mi  teaghlach  aig  a'  Chùdainn, 

'S  gun  neach  riamh  a  chreach  no  spùinneadh, 

'S  chan  'eil  dèur  a  thuit  o  'n  sùilean, 

Nach  do  dhruigh  air  m'  fhaireachdainn. 

Ach,  fhir  a  shiùbhlas  gu  mo  dhùthaich, 
'S  a  theid  rathad  Clach-na-Cùdainn, 
Innis  dhi  gun  d'  fhàg  mi  'n  tùrsa, 
'N  cùil  aig  cùl  an  doruis  aic'. 

'S  o  tha  brigh  is  cliù  na  Gaidhlig 
Faodainn  aoidheachd  anns  gach  àite, 
Thòisich  mis'  air  deilbh  an  t-suàth' 

Air  fuaidnean  nàduir  m'  anshocair. 

Innsidh  mi  dhuibh  anns  a'  chànain, 
Dh'  ionnsaich  mi  ri  linn  mo  mhàthar, 
Cliù  luchd-aideachaidh  gun  ghràs, 

A  ghabh  am  fàth  air  m'  aineolas. 

Gim  d'  fhuair  fear  dhiùbh  ùghdar  Bàillidh, 
'S  thog  e  chas  air  beart  an  àrdain, 
'S  'n  uair  a  fhuair  e  'n  spàl  na  làimh, 

Gun  d'  rinn  e  'n  snàth  a  theannachadh. 

Dhùin  e  shùilean  ris  an  àithne, 

'S  dh'  fhosgail  e  le  sannt  a  mhàileid, 

'S  lion  e  suas  le  spruidhleach  chàich  i, 

'S  dh'  fhalbh  am  màs  gu  talamh  aisd'. 

Chum  e  taic  ri  druim  nan  naimhdean, 
Bha  cur  smal  air  cliù  na  bantraich, 
Chumadh  suas  ris  neò-ar-thaing, 

Do'n  h-uile  dall  a  theannadh  ris. 

'N  uair  chaidh  lagh  is  sannt  is  àrdan, 
Thaosgnadh  suas  an  eanchainn  Bàillidh, 
Lion  e  dhòmhsa  spain  dhe'n  chàl, 

'S  a  bhlas  gu  bràth  cha  dealaich  rium. 

'S  ged  a  fhuair  thu  suas  am  fàradh, 
Ceum  no  dhà  thar  d'uile  chùirdean, 
Cuimhnich  'n  uair  a  thig  am  bàs, 

Gun  toir  e'n  t-stràic  fo'n  talamh  leat. 

Is  ioniadh  duine  math  chaidh  ceàrr, 
Le  gaol  an  t-saoghail  's  eagal  tràilleil, 
'S  a  dh'fhàg  dìleab  aig  a  chàirdean, 

An  dcigh  am  bàis  nach  glanar  dhiubh. 

Ach  seinneam  daonnan  cliù  Mhic-Aigh, 
Ged  a  dh'fhàg  e  mi  's  an  àrfhaich, 

'S  na  tha  chòrr  ann  dhe'n  t-seann  nàdur, 
B'fheàirrde  pairt  a  cheannach  uaith. 

Bha  mi  seachd  is  fichead  bliadhna, 
Fo  eisdeachd  an  duine  dhiadhaidh  ; 
Sheid  an  t-àrdan  le  gaoth  'n  iar, 

'S  m'  an  d'rinn  e  fiath  gun  dhealaich  sinn. 

Thog  mi  orm  mar  chaora-thuaineil, 
'N  deigh  a  dalladh  leis  an  tuaicheal, 
Dh'eisdeachd  teagasgan  nan  uaibhreach, 

Anns  nach  robh  buaidh  no  fallaineachd. 

Thàinig  fear  a  nall  air  chuan  diubh, 
'S  cr.iiceann  caorach  air  a  ghuailnean. 
'S  mur  a  dèanadh  esan  nuallan 

'Bòdhradh  chluasan  tachasach, 

Fhuair  e  gairm  o  chomhlan  uaislean, 
Air  an  seideadh  leis  an  uabhar, 
'S  'n  uair  a  dh'  eirich  tuinn  a  thruaighean, 
'S  iad  bu  luaith  a  dhealaich  ris. 


Earrann  II. 

Luinneag  : — Tha  caochladh  cur  air  clo  na  cùbaid, 
Neòil  nan  trioblaidean  a'  dùsgadh, 
Feallsanaich  a'  sniomh  an  dlùth, 

'S  a'  milleadh  cliù  ar  n-aithrichean. 

Is  iomadh  fear  le  foghlum  dùbailt, 
'S  mùsg  an  aineolais  mu  shùilean, 

Thòisich  air  a'  Chrèud  a  spùilleadh, 

Bho  'n  là  chùinneadh  fallain  i. 

Ach  tha'n  cùmhnanta  cho  sìorruidh, 

An  Tri  Pearsachan  na  Diadhachd, 

'S  nach  seid  gaoth  bho  ifrinn  shìos 

A  spìonas  de  na  charaig  i. 

'S  iomadh  fear  a  chaidh  an  chùbaid, 
Nach  do  dh'altaich  riamh  a  ghlùinean, 
Dh'fhag  na  caoraich  o'n  a  mhùr, 

Ma  fhuair  e'n  rùsg  gun  cheannach  dhiubh. 

Is  cuid  dhiubh  'n  Eaglais  Shaor  na  h-Alba — 
'S  duilich  leamsa  dol  ga  sheanchus — 
Dh'  ith  an  fheòil  's  a  dh'  òl  an  eanraich 
'S  thug  iad  oilbheum  's  sgannal  oirr'. 

Ach  mìle  beannachd  aig  na  Murachaidh, 
'S  fada  chluinnear  fuaim  an  urchair, 
Ga  losgadh  ann  am  briathran  cuimseach, 
Air  gach  furbaidh  ceannairceach. 

'S  'n  uair  a  thàras  muinntir  Rònaidh, 
Nall  gu  Ratharsaidh  nan  Leòdach, 
Ma  bhios  iomrall  anns  a'  chlò, 

Gun  stroicear  bhàrr  nam  bannan  e. 

'S  'n  uair  a  chruinn'cheas  muinntir  Gheàrr-loch, 
Suas  gu  Leaba-na-bà-bàine, 
So  mo  làimh  gun  innis  Bàillidh 

Dhaibh  gun  dàil  na  mearachdan. 

16 

Ach  fàgaidh  sinn  air  cùl  a  ghàraidh, 
A'  chuid  a  chùm  am  beòil  cho  sàmhach, 
'S  ged  a  leag  na  nàimhdean  beàrna, 
Cas  no  làmh  cha  d'charaich  iad. 

Tha  caochladh  cur  air  clò  na  cùbaid, 
Neòil  nan  trioblaidean  a  dùsgadh, 
Feallsanaich  a'  sniomh  an  dlùth, 

'S  a'  milleadh  cliù  ar  n-aithrichean. 

GED  TIIA  Ml  LEAM  FHEIN. 


Ged  tha  rai  leam  fhein, 
Chan  aithris  rai  brèug, 

Gun  innis  mi  sgèula  tràth  dhuibh, 
Na  dh'fuiling  mi  fhèin, 
Bho  chuid  a  luchd  bhrèug, 

'S  chan  urrainn  daibh  fhèin  ga  àicheadh. 
Bho'n  ghlais  iad  mi  suas, 
An  talla  nan  stuadh, 

Le'n  cumhachd,  's  le'n  cruadhs,  's  le'n  àrdan, 
Le  Bàillidh  gun  tuar, 
Gun  tuigse,  gun  bhuaidh, 

'S  ann  o  sheanair  a  fhuair  e'n  tàlant. 

'N  uair  chaidh  mi  ort  suas, 
A  dh'iarraidh  a  ghuail, 

'S  ann  thuirt  thu  cho  fuar  ri  Nàbal — 
"  Gun  d'  innis  do  ghruaidh. 
Do  phearsa  's  do  shnuadh, 

Gur  beag  tha  de  dh'fhuachd  na  d'fhàrdaich." 
Ach  na'm  bithinn  ri  ròic, 
Ag  itheadh  's  ag  òl, 

'S  a'  cur  mo  chuid  bhròg  an  pkàna, 
Gum  faighinn  uait  gual, 
Is  airgiod  's  a  ìuach — 

Iallan  fad'  o  luchd-truais  's  o  chàirdean. 

'S  na'm  biodh  agad  o  shuas, 
An  cumhachd  's  a  bhuaidh 

Tha  agad  's  an  uair  mar  Bhaillidh, 
Gun  cuireadh  tu'n  sluagh, 
A  chladhach  dhomh  uaigh', 

'S  gum  bithinns'  fo  stuaidh  a'  bhàis  leat. 
N'  uair  a  thig  e  le  spòig, 
A  dh'a^ar  a  chòir, 

Cha  seall  e  ri  deòir  do  phàisdean, 
'S  chan  fhaigh  thu  de  ghlòir, 
Ach  anart  is  bòrd, 

'S  gheobh  an  daolag  gu  leòir  na  d'fhàrdaich. 

Ged  is  iomadh  deur  bùirn 
A  shil  o  mo  shùil 

'S  a  thug  thu  o  ghnùis  mo  phàisdean, 
Gun  thaisgeadh  iad  suas, 
Am  buideal  a  thruais, 

'S  gheobh  thusa  do  dhuais  na'n  àite. 
Ge  b'e  neach  a  bhios  beò 
Gu  aithris  an  sgeòil, 

Ged  bhithinns'  fo'n  fhòid  am  màireach, 
Gum  faic  iad  do  chlann, 
Fo  shnaimeannan  teann, 

Cheart  cho  cinnteach  's  tha'n  rann  ga  ràidhtinn. 

'S  ged  chum  thu  do  chluas, 
Ri  Bòland  's  ri  shluagh, 

Ma  chuir  e  ri  d'bhuannachd  fàirdein, 
Na  creideadh  an  sluagh, 
Gur  ceartas  a  fhuair, 

Mi  fhìn  's  am  fear  ruadh,  Seoc  Ghearrloch 

Ged  chuireacìh  tu  suas, 
Ciad  not  air  mo  chluais, 

Gum  faighinnse  fuasgladh  tràth  dhiubh. 
Gu  bheil  's  an  taobh  tuath, 
Xa  pbàidheadh  mo  luach, 

'S  nach  fàgadh  mi  uair  fo  smàig  dhuit. 

'S  ma  smaoinich  thu  uair, 
Air  do  sheanair  bochd,  truagh, 

'S  a  charraig  o'n  d'fhuair  thu  d'àrach, 
Cha  deanadh  tu  uaill, 
Ged  gheobhadh  tu  suas, 

Chiad  duine  ri  cluais  na  Bàn-righ. 
Na  smaoinichibh  uair, 
Gu  bheil  mi  cho  truagh, 

'S  air  m'  fhagail  fo  chruadhs  an  nàmhaid, 
'S  mi  'g  ìnnseadh  dha'n  t-sluagh, 
Mar  chaidh  do  bhuain  ; 

'S  ann  le  onair  a  fhuair  mi  m'  àrach. 


246  DAIN   AGUS    ORAIN. 


SOKAIDH  GU  EILEAN  A'  CHEO. 


Air  Fonn  : — A  bliith  ga'n  cuimkneachadh  's  ga!n  iondrainn, 
Najìr  ùra  dlifhalbh  air  sàile; 
Bhitli  ga'n  cuimhneackadh  's  gdn  ìondrainn 


Soraidh  gu  Eilean  a'  Cheò, 
Far  an  robh  mi  òg  am  phàisde. 

Far  na  dh'àraicheadh  na  gaisgich, 
Anns  na  batail  sheas  ar  nàire. 

Far  na  thogadh  iomadh  Crìosdaidh, 
Dhealraich  mar  a'  ghrian  na  h-àirde. 

'S  iomadh  car  thig  air  an  t-saoghal, 
'S  air  an  laogh  noch  saoil  a  mhàthair. 

'S  ann  o'n  chuireadh  car  dhith  dhòmhsa, 
Thoisich  mi  ri  òran  Ghàidhlig. 

Ann  an  duil  gun  dean  iad  fèum, 

A  neach  na  eiginn  'n  deigh  mo  bhàis-sa. 

Dh'fhiachadh  ri  mo  chuid  's  mo  chliù, 
Aig  seorsa  cùirt  le  ùmaidh  Bàillidh, 

'S  bho'n  a  dh'aontaich  thu  mo  dhìteadb 
Ni  mi  rainn  nach  faod  thu  àicheadh, 

'S  ged  a  chual  thu  brigh  na  cùise, 
Rinn  thu  dhiùltadh  mar  rinn  Nàbal. 

Na'n  d'fhuair  mi  leth  uair  a  dh'ùine, 
Rachadh  a  thionndadh  air  an  àilghios. 

Ach  's  iomadh  Pharasach  mòr,  fuar, 
A  thog  a  chuaill'  air  taobh  an  t-Sàtain. 

Tha  thu  caitheamh  còt  an  fhìrein, 
Leugh  do  Bhìobul  's  chì  thu'n  àithne. 

'S  'n  uair  a  theid  thu  air  do  ghKiinean 

Cuimhnich  brùidealachd  do  nàduir. 
'Leum  a'  ghàraidh  far  am  b'ìsl'  e, 

Cur  nan  dilleachdan  gu  nàire. 

Chan  'eil  dèur  a  thuit  o'n  sùilean 

Nach  bi  dùbailt  air  a  phàidheadh. 
'S  o'n  a  dh'fhèuch  thu  rium  cho  teann, 

Tha  cùis  na  bantraich  ri  do  shàiltean. 

Ach  ma  bhios  agam  cridhe  fuar  dhuit, 
'S  cruaidh  a'  chluasag  leabaidh-bàis  e. 

Ach  fhuair  mi  na  bha  mi  'g  iarraidh 
Gun  do  thiodhlaiceadh  tre  ghràs  e. 

'S  a  chaoidh  ma  thachras  sinn  ri  cheile, 

Cha  bhi  d'eucoir  air  mo  laimh-sa. 
Gur  iomadh  duine  math  chaidh  clì, 

Le  gaol  an  t-saoghail  's  aigne  tràilleil. 

Bidh  mi  cuimhneachadh  nam  fiùran, 
A  rinn  Clach-na-Cùdainn  fhàgail 

An  Tri-fichead-'s-a-h-aon-diag, 

A  chum  an  crìoch  ri  fiacail  nàmhaid. 

Cuimhneachadh  nan  gillean  tapaidh, 
Ann  an  Malta  fad  o'n  càirdean. 

'S  iad  fo  ghath  is  teas  na  grèine, 

'S  chan  'eil  feum  air  èideadh  sghrlaid. 

Bidh  mi  cuimhneachadh  le  aiteas, 
Air  mo  mhac  's  air  Seòras  Gàlla 

'S  bho'n  a  dh'fbàgadh  mi  na  m'  bhantraich, 
'S  e  mo  chlann  an  taobh  is  fheàrr  dhiom. 

Bhi  ga'n  cuimhneachdadh  na  m'  ùrnaigh, 
Righ-nan-Dùl  a  bhith  ga'n  teàrnadh. 

Mur  a  tachair  sinn  r'a  chèile, 

Fo  na  ghrein  m'  an  sgar  am  bàs  sinn. 

TEAGHLACII  RUNACII  ALLT-A'-MHUILINN. 


Lutnneag  : — A  bhith  ga'n  cuimhneachadh  le  mùirne, 
Na  fir  ùra  dh'fhalbh  air  sàile, 
'Bhith  ga'n  cuimhneachadh  's  ga'n  iondrainn. 

Eeannachd  uam'  gu  AlIt-a'-Mbuilinn, 
Far  na  choinnich  rium  na  càirdean, 

'S  far  am  faca  mi  na  fiùrain, 

Nach  do  thionndaidh  cùl  an  làmh  rium. 

Far  am  faca  mi  na  fiùrain, 

Nach  do  thionndaidh  cid  an  làmh  rium, 
Far  na  thachair  rium  na  diìiluaich, 

A  rinn  tir  an  dùthchais  fhàgail, 

Far  na  thachair  rium  na  diùlnaicb, 

A  rinn  tir  an  dùthchais  fhàgail, 
Thriall  iad  a  Gleann-Eilg'  an  toiseach, 

'Dheanamh  fortain  thar  an  t-sàile. 

Thriall  iad  a  Gleann-Eilg'  an  toiseach, 
'Dheanamh  fortain  thar  an  t-sàile, 

S'  gun  robh  beannachd  an  luchd-dùthcha, 
Anns  na  siùil  an  là  a  dh'fhà";  iad. 

'S  gun  robh  beannachd  an  luchd-dùthcha, 
Anns  na  siùil  an  là  a  dh'fhag  iad, 

A  chuir  car  de  Chuibhl'  an  FhortaÌD, 
Leis  na  nochd  na  laoich  an  tàlant. 

A  chuir  car  de  Chuibhl'  an  Fhortain, 
Leis  na  nochd  na  laoich  an  tàlant, 

Cuimhneachadh  nan  gillean  gaolach, 

Thog  's  a  shaothraich  an  deagh  mhàthair. 

Cuimhneachadh  nan  gillean  gaolach, 

Thog  's  a  shaothraich  an  deagh  mhàthair, 

'S  iomadh  neach  a  fhuair  cuid  oidhche, 
Agus  caoimhneas  riamh  na  'm  fàrdaich. 

'S  iomadh  neach  a  fhuair  cuid  oidhche, 
Agus  caoimhneas  riamh  na  'm  fàrdaich, 

Cuimhneachadh  an  fhìor  dhuin-uasail, 
Dh  'fhòghlum  suas  na  h-uaislean  àluinn. 

Cuimhneachadh  an  fhìor  dhuin-uasail, 
Dh'fhòghhim  suas  na  h-uaislean  àluinn, 

Aithnichear  iad  am  measg  nan  Gàidheal, 
A  bha  riamh  a'  triall  nan  sràidean. 

Aithnichear  iad  am  measg  nan  Gàidheal, 
A  bha  riamh  a'  triall  nan  sràidean, 

Aithnichear  air  an  cruth  's  an  cainnt 
Gur  ann  's  na  glìnn  a  chaidh  an  àrach. 

Aithnichear  air  an  cruth  's  an  cainnt 
Gur  ann  's  na  glinn  a  chaidh  an  àrach, 

'S  bho'n  a  bhuin  sibh  riùm  cho  s'iobhalt, 
Fàgam  beannachd  leibh,  a  chàirdean. 

'Bhith  ga'n  cuìmhneachadh  's  ga'n  iondrainn, 

Na  fìr  ùra  dh'fhalbh  air  sàile, 
'Bhith  ea'n  cuimhncachadh  's  ga'n  ionndrain, 


252  DAIN    AGUS    ORAIN. 


FAGAIL  EILEAN-A'-CHEO. 


Luinneag  : — Och  mar  thà  mi  's  mi  cur  mo  chùl 

Ris  an  Eilean  chùbhr'  anns  an  robh  mi  'm 
òige; 
A'  falbh  gu  Gahdachd  a  shiubhal  chabhsair, 
'S  cha  chluinn  mi  srann  dhe  na  chainnt  bu 
chòir  dhomh. 

Gu  bheil  còrr  is  da  fhichead  bliadhna, 

Bho'n  rinn  mi  triall  as  'chur  rian  air  pòsadh, 

'S  cha  bheag  a'  mhiorbhuil  gùn  thìll  mi  'm  chiall  ann, 
'S  na  fhuair  mi  riasladh  o  làmh  luchd-fòirneart. 

Bha  mi  tàmh  ac'  aig  Clach-na-Cùdainn, 

Corr  's  leith  na  h-ùine  o'n  thugadh  treòir  dhomh, 

'S  e'n  torran  ùrach  'tha  dhomh  cho  cùbhr  ann, 
Gun  tugainn  sùil  oirre  fhads'  bu  bheò  mi. 

Ach  dh'aindeoin  buairidh  is  tonnan  uaiblireach, 
Is  iomadh  truaigh  a  tha'n  dual  dha  m'  sheòrsa, 

Tha  eibhleag  uasal  na  laighe  'n  uaigneas, 
A  chumas  suas  mi  cho  fhad's  is  beò  mi. 

Cha  robh  dualachas  aig  mo  shìnnsir, 

Ri  tearr  no  hth  bhith  na  sgìom  ri  'm  meoirean, 

'S  am  Bàillidh  dìblidh  a  thug  mo  bhìnne, 

Gum  fàg  mi  dhileab  dha  lìnn  gu  ceòl  dhaibh. 

lìha  do  sheanair  na  ncach  cho  cianail, 

'S  a  chunn'cas  riamh  far  an  robh  e  'còmhnuidh, 

'S  gur  mi  nach  ainmicheadh  e  na  d'fhianuis. 

Na'n  chùm  thu  riaghladh  rium  mar  bu  chòir  dhuit. 

Gun  robh  d'athair  na  dhuine  riaslach, 

Na  ablach  griasaich  a'  càradh  bhrògan, 
'S  gur  iomadh  bliadhna  rinn  mise  dìon  da, 

Is  m'  fhear  ga'n  dianamh  's  ga'n  cur  dba'n  òrdugh. 

Ach  'n  uair  a  thàrladh,  o  staid  cho  dìblidh, 

Gun  d'fhuair  thu  direadh  's  tu  strith  ri  mòrchuis, 

Gun  reic  thu  bhantrach  ri  luchd  a  mioruin, 
'S  do  chreud  ag  ìnnseadh  nach  b'e  do  chòir  e. 

Ach  'n  uair  a  sheallas  mi  air  gach  taobh  domh, 
'S  a  chì  mi'n  taois  's  an  robh  gaoid  is  fòtus, 

Na  bonnaich  àluinn  air  mullach  sràide, 

Gun  gluais  e'n  t-àrdan  am  fuil  Chlann-Dòmhnuill. 

'S  bho'n  a  dh'fhiach  thu  dhomh  a  leithid  a  dh'ainneart, 
Cha  teirig  cainnt  dhomh  air  fhad  is  beò  mi, 

'S  bha'n  lot  cho  ciùrrte  's  nach  'eil  e  dùnadh, 
'S  e  gràs  bheir  lùths  dhuinu  a  mùr  na  feòla. 

Cha  robh  bruachag  no  lagan  luachrach, 

No  creag  uamha  's  an  robh  mi  eòlach, 
Nach  d'rinn  mi  chnuasach  's  mo  cheann  na  thuaineil, 

'S  na  deòir  le  m'  ghruaidhean  na'n  sruth  a'  dòrtadh. 

'N  uair  a  chuimhnichinn  Maighstir  Ruairidh, 

Le  chomhlan  uan  's  a  chuid  sluaigh  na  chò-dhail, 

'S  mi  fhìn  cho  suaimhneach  a  ruith  m'  an  cuairt  daibh, 
'S  an  cnoc  cho  fuar  dhomh  ri  stuadhan  reòdhta. 

'S  ged  a  tha  mi  a'  cur  mo  chùl  ris, 

'S  gum  bi  mo  dhùrachd  dha  fad  is  beò  mi, 

'S  na'n  gabhainn  comhairl  o  luchd  mo  dhùthcha, 
Cha  togainn  smuid  anns  na  bailtean-mòra. 

Ach  'n  uair  a  ruigeas  mi  Baile  Ghrianaig, 
Far  'm  bi  na  siantanan  dian  a'  dortadh, 

Bidh  còmh*lan  rianail  de  Ghaidheil  fhiachail, 
Ag  innseadh  sgiala  dhomh  'n  Comunn  Oisein. 

'S  ged  a  dh'fhuadaicheadh  sinn  o'n  dùthaich, 
'S  an  robh  sinn  mùirneach  an  tùs  ar  n-òige, 

Gun  tog  e  sunnd  uainn  am  measg  nan  dù-Ghall, 
Bhith  faicinn  gnùis  ar  luchd-iùil  is  eòlais. 

Ach  na  'm  faigheamaid  ar  dùrachd 

'S  a  h-uile  cùis  a  bhi  mar  bu  chòir  dhi 
Ged  tha  sinn  beò  ann  am  measg  nan  dù-Ghall 

Gun  d'rea'dh  an  ùir  oirnn  'san  dùthaich  eòlaich. 

Och  mar  tha  mi  's  mi  cur  mo  chùl, 

Ris  an  Eilean  chùbhr  anns  an  robh  mi  'm  oige, 

A  falbh  gu  Galldachd  a  shiubhal  chabhsair, 

'S  cha  chluinn  mi  srann  dbe  na  chainnt  bu  chòir 
dhomh. 

B  E  A  L  A  C  H     N  A     B  E  ]  S  T  E 

Latha   Bealìtainn,    1S78. 


Air  Fonn  : — "Chìinna  mi'n  damh  donn  '&  na  h-e'ildean. 


LuiNNEAG  : — Dh'fhalbh  mi  fhin  's  mo  thriuir  le  chf-ile, 
'S  dhirich  sinn  Bealach-na-Bèiste. 

Dh'eirich  sinn  moch  madainn  dhriùchd, 
Is  thug  sinn  biadh  leinu  ann  an  sgùlan, 
'S  mo  chuid  òganach  cho  sùnndach, 

Gearradh  shùrdag  thar  gach  fèithe. 

'N  uair  ràinig  sinn  bonn  a'  Bhealaich, 

Bha  sinn  air  lòchradh  le  fallus, 

'S  ged  a  bha  mo  cheann  mar  chanach, 

B'fhearr  leam  fannachadh  na  trèigsinn. 

'N  uair  a  dh'fhairich  sinn  an  t-acras, 
Chuir  sinn  cuibhrig  air  na  clachan, 
Dh'iarr  sinn  beannachd  air  na  bh'againn, 

Thug  e  neart  dhuinn  's  rinn  sinn  e'irigh. 

Gu  bheil  corr  is  leith-chiad  bliadhna, 
Bho  nach  deachaidh  neach  ga  fhiachainn, 

'S  thuirt  gach  neach  a  chual  an  sgiala, 
"  Leig  i  'n  t-srian  le  dìth  na  ceille." 

'S  'n  uair  a  sheall  mi  air  mo  chùladh, 

'S  leith-chiad  aitheamh  air  gach  taobh  dhomh, 

Bheirinn  miltean  ged  bu  leam  iad, 

Gun  robh  'n  triùir  air  bharr  an  t-sleibhe. 

'N  uair  a  chunnaic  mi  mar  bhà  sinn, 

'S  gun  d'fhuair  sinn  slan  as  a'  ghàbhadh, 

'N  uair  a  ràinig  sinn  gu  h-àrd, 

Gun  thog  sinn  càrn  na  Ebeneser. 

Dh'  shliochd  Shasuinn  bheir  sinn  dùlan, 
A'  toirt  cnaimhe  dhaibh  fo'n  cùlaig, 
]>hios  na  athais  air  an  duthaich, 

Fhad's  bhios  Crùn  ann  an  Dun-cideann— 

Mile  gini  ruibh  mar  chùmhnant, 
'S  theid  a  phàidheadh  dhuibh  le  dhùbladh, 
Ma  thig  baintighearn  as  ur  dùthaich, 
A  ni'n  tùrn  ud  as  mo  dheigh-sa. 

DEOCH-SLAINTE  CHLUAINIDH. 


Air  Fonn  : — "  So  Deoch-slàinte  Ghàidheil  ghasda. 


Luinneag  : — Olaidh  sinn  deoch-slàinte  Chlnainidh, 
Ceann-cinndh  nan  fìùran  duineil, 
Chan  'eil  Gàidheal  a  ni  a  tilleadh, 

Fhad's  bhios  sileadh  air  a  grùnnd. 

Tha  mi  'm  shuidhe  ann  am  onar 
Air  mo  shàruchadh  le  fòirneart, 
Fhuair  na  Sasunnaich  fo'n  spòig  mi, 

'S  chuir  iad  còmhdach  air  mo  cheann. 

Tha  mi  tòiseachadh  ri  òran, 
Chur  an  Gàidhlig  an  òrdugh, 
Bho'n  chuala  mi  Clann-an-Tòisich* 
Deanamh  bòsda  os  ar  cionn. 

Chan  fhaigh  mi  coire  gu  bràth, 
Neach  bhith  duineil  ann  na  nàdur, 
'S  bho'n  a  tha  sibh  dlùth  an  càirdeas, 
Seasaidh  sibh  air  làraich  luim. 


"  Anns  an  ùin  's  an  do  phos  Mac-an-Tòisich  na  Mòighe  nach  maireann  bha 
e  air  a  ràdh  ^uin  d'thng  e  a  bhean  as  an  nead  a  bu  ^hloine  ami  an  Albainn. 

C'  àite  bheil  e  ann  an  Alba, 
Ceann-cinDi'dh  a  tha  cho  ainmeil, 
Rinn  a  h-uile  ni  a  dhearbhadh, 

A  dh'earbsadh  riut  air  muir  's  air  tìr. 

Fhuair  thu  urram  anns  na  blàraibh ; 
Fo  do  bhrataich  gheobht'  an  càirdeas  ; 
Chuireadh  tu  ruaig  air  an  nàmhaid, 
Le  do  stàilinn  air  a  roinn. 

'N  uair  a  theid  thu  ann  ad  eideadh, 
Dol  a  mach  air  latha  feisde, 
Chan  fhaicear  ann  am  measg  nan  ceudan, 
Fear  do  cheum  's  do  chalpa  grìnn. 

Tha  thu  foinnidh,  fearail,  suairce, 
Tha  thu  iriosal  is  uasnl, 
Tha  thu  bàigheil  ris  an  truaghan, 
'S  anns  an  tuasaid  cha  bu  chlì. 

Brogan  biorach  's  bucail  airgid, 
Osan  geàrr  is  boineid  ghorm  ort, 
Fèile  cuaiche,  breacan  balla-bhreac, 

'S  claidheamh  's  targaid  air  do  thaobh. 

Tha  thu  fhein  agus  Sir  Pàdruig 

Is  Sir  Coinneach  ann  an  Geàrr-loch, 

A'  cur  onair  air  ar  n-àbhaist, 

'S  air  a'  chànain  a  bh'aig  Fionn. 

Chuir  sibh  onair  air  a'  Ghàidhlig, 
'S  i  is  sine  measg  nan  càuain, 

<  >ir  's  ann  leatha  a  thuirt  Adhamh, 
"  Cia  mar  thà  thu,"  ris  a'  mhnaoi. 

Chuala  sinn  an  GTàidhlig  chòmhnaird, 
Air  eiad  oidhche  Feill  na  Clòimhe, 
A  bhith  cur  do  chliù  an  òrdugh, 

'S  bha  sinn  pròiseil  air  a  cheann. 

Gun  deachaidh  tu  a  suas  a  Lunainn, 
'S  gun  chuir  a'  Bhan-righ  ort  cuireadh, 
Ceann-feadhna  nan  Gàidheal  uile, 
Fhuair  thu  urram  os  an  cionn. 

'S  tu  Oisean  an  deigh  na  Feinne, 
Dhearbh  do  shinrsir  riamh  bhi  treubhach, 
Freiceadan  Dubh  chuir  an  ceill  e, 

Anns  an  Eiphit  's  anns  an  Fhraing. 

Cumaibh  cuimhn  air  cliù  nan  gaisnreach, 
Streap  a'  chreag  aig  Gibraltar, 
Cur  an  naimhdean  uil'  fo  smachd, 
Le  iomairt  "s  casgairte  nan  lann. 

Chaidh  sibh  a  rithisd  air  sàil  uainn, 
'S  do  dheagh  mhac  na  cheannard  àraidh, 
Chur  nan  Ashantaich  fo  smàig, 
Is  gum  bu  slàn  a  thig  e  nall. 

Tha  do  chinneadh  is  do  chàirdean. 
Na  bheil  fhathast  dhiubh  a  làthair, 
Guidh'  gun  coisinn  thu  an  làrach, 

Mar  rinn  Dàbhaidh  leis  an  t-sling. 

Far  na  dh'àraicheadh  na  Gaisgich, 
Choisinn  cliù  air  thùs  nam  baiteal, 
'S  iad  na  fèidh  tha  measg  nan  glacan, 
'S  luchd  nam  breacan  chan  'eil  ann. 

Far  am  biodh  na  fir  a'  mànran, 
'S  a  chloinn-nighean  air  an  àiiidh, 
Gillean  òga  ris  an  àiteach, 

'S  an  cuid  màthraichean  a'  sniomh. 

A's  t-earrach  dol  an  chladach  còmhla, 
'S  anns  an  t-samhradh  buain  na  mòna, 
'S  a'  gheamhradh  a'  luadh  nan  clòithean, 
'S  t-fhoghar  cur  an  eòrna  cruinn. 

Na'n  d'rinn  uachdarain  is  uaislean, 
Ri'n  cuid  daoine  mar  rinn  Cluainidh, 
Cha  robh  'm  fearann  ac  fo  luachair, 
'S  Bàideanach  gun  tuath  gun  nì. 

'S  iomadh  duine  còir  le  làmhchraidh, 
A  chaoirich  's  a  chrodh-laoigh  air  àiridh, 
Tha'n  diugh  a'  tamh  an  garraid  ghràinnde 
'S  air  an  t-sràid  a'  dol  a  dhith, 

'N  uair  tha  Cluainidh  measg  a  chàirdean, 
Aig  a'  Bhealltainn  's  an  Fheill-Màrtainn, 
Tha  chuid  tuath  a'  faighinn  màil  da, 
'S  pailteas  fhàgail  aig  ann  cloinn. 

'S  iomadh  maighdean  bhanail,  shuairce, 
Le'n  cuid  leannan  air  an  guaillean, 

Tha  air  do  thalamh-sa  gun  ghluasad, 
'S  sinn  air  fuadach  bharr  an  fhuinn. 

Soraidh  slàn  gu  aitreibh  Chluainidh, 
Bho'n  a  Bhan-righ  gus  an  truaghan, 
Fhuair  thu  beannachd  do  chuid  tuatha, 
Ceann  uidhe  nan  sluagh  an  sìth. 

Gura  bu  math  tbeid  a'  bhliadhn'  ùr  dhuit, 
Le  do  chàirdean  uile  dlùth  dhuit, 
'S  na  tha  fad  air  falbh  's  e  m'  ùrnaigh, 
Righ  nan  Dùl  a  bhith  ga'n  dion. 

Leanainn  fad  air  snìomh  an  t-snàthain, 
'G  innseadh  cliù  na  fìne  's  àirde, 
'S  chuireadh  onair  air  mo  chàirdean, 

'N  taobh  a  b'fheàrr  dhiom  a  bhi  dhibh. 

Na'm  biodh  fios  ae'  air  mo  dhòruinn, 
S  mar  rinn  Sasunnaich  mo  leònadh, 
Uh'eireadh  iad  fhein  is  Clann-Dòmhnuill, 
Thoirt  a'  chòmhdach  far  mo  chinn. 

OIGHRE  CHLUAINIDH, 

AN    UAIR    A    CHAIDH    A    LEON    ANN    AN    ASIIANTEE. 


Luinneag  : — Olaidh  sinn  deoch-slàint  a'  churaidh, 
Dhearbh  o  òige  bhith  cho  duineil, 
'S  chan  'eil  Gàidheal  a  sheinneas  luinneag, 
Nach  dean  d'onair  àrd  a  sheinn. 

'N  uair  a  chuala  sinn  an  stòraidh, 
Gun  deachaidh  's  a'  bhlar  do  leònadh, 
'S  iomadh  aon  a  dha  fo  bhròn, 

'S  an  suil  a  sileadh  dheòir  's  an  àm. 

Co  a'  mhàthair  nach  toir  gaol  dhuifc, 
A  chuimhnicheas  air  do  chaonnaig, 
Sheas  a  lìdigeadh  nan  laoch, 

Is  d'fhuil  a'  taomadh  mar  an  t-allt. 

'N  uair  chaidh  sibh  air  tùs  a'  ghàbhaidh, 
'N  teas  a'  chatha  mar  a  b'àbhaist, 
'M  Freiceadan  Dubh  le'n  cuid  stàilinn, 
Cur  an  nàmhaid  as  an  rang. 

Chaidh  Coomassie  na  smàla, 

'S  cha  d'fhag  sibh  clach  na  làrach, 

'S  chaidh  Righ  Coffee  chur  fo  smàig, 

'S  a  chaoidh  cha  tog  e'n  àird  a  cheann. 

Ach  bheir  sinn  glòir  is  cliù  gn  bràth 
Dha'n  Ti  tha  riaghladh  tir  is  sàilc, 
A  chnir  sibh  thngainn  dhachaidh  sàbhailt, 
'S  a'  bhuaidh-làrach  ann  nr  làimh. 

Rinn  a'  Bhan-righ  chaomh  ruibh  còmhradh, 
'S  chuir  i  onair  oirbh  le  mòrachd, 
Mac  an  athar  nach  d'riun  fòirneart, 

'S  nach  tng  an  còir  o  shluagh  le  foill. 

Tha  m'  aona  mhac  's  an  arm  a  chòmhnuidh. 
A'  dion  ar  Rioghachd  bho  lnchd-fòirneart, 
'S  na'm  faighinn  gach  ni  fo  m'  òrdugh, 
Bhiodh  e  còmhJa  riut  's  a'  champ.* 

Hev  son  was  in  the  71st,  Cluny's  Reghnent  being  the  42nd. 

LAITHEAN     M'OIGE. 


Luinneag  : — Cuimhneachadh  air  làithean  m'  òige, 
'S  muladach  mi'n  diugh  's  mi  'm  ònar. 

Bho  chionn  deich  is  fichead  bliadhna, 
Bha  mise  is  Catriona  còmhla, 

'S  iomadh  car  a  chaidh  dhe'n  t-saoghal, 
Agus  caochladh  thainig  òirnne, 

Bho'n  a  dhealaicheadh  sinn  ri  chèile, 
Fuadach  sprèidhe  far  na  mointich. 

Reiteach  aite  dha  na  feidh, 

Coin  is  fèudail  is  Iuchd-fòirneart. 

'N  uair  a  choinnich  sinn  an  Grianaig, 
Gum  bu  mhiorbhuileach  a'  chòmhdhail. 

Choinnich  sinn  aig  buth  Mhic-Aigh, 
'S  cha  bu  chrathadh  làmh,  ach  pògan. 

"  Am  faithnich  thu  idir  mi,  Mhcàiri, 

'S  a  liugha  tràth  a  ghabh  sinn  còmhla  ? 

"  Bheil  cuimhn'  agad  an  uair  a  bhà  sinn, 
Na  ar  pkisdean  ris  a'  ghoraich. 

"  'N  uair  a  bhìomaid  air  an  àiridh 
Falach  càise  's  a  chruaich-mhòna  ? 

"  Ruith  gu  Fionnaghail  an  Dùin 
Le  lan  ar  sgùirde  dhe  gach  seòrsa  ? 

"  Poca  mine  's  stocan  càil, 

Is  sguird  buntàta  dh'ionrisaidh  Flòraidh  ; 

"  Breac  a  Linne  Poll-an-Dòbhrain, 
'S  ceithreamh  òisge  air  son  ròstaidh. 

"  Dh'fhàgteadh  sud  an  Dùn-na-h-uamha, 
'S  badan  luachrach  air  ga  chòmhdach. 

"  'N  uair  a  bha  sinn  air  bheag  nàira 
'Gabhail  fàth  air  fear  na  mòintich, 

"  Bhiodh  tusa  leagail  a'  ghàraidh, 
'S  Gèugo  le  do  shàil  le  dòirneig. 

"  Mach  ri  bealach  Cnoc-Mhic-Dhiarmaid, 
'S  cha  bhiodh  stiall  air  dhe  na  chòta, 

"  Dh'iondrainn  a  bhean  bho  na  bhiadh  e, 
'S  i  ga  iarraidh  feadh  na  mòintich. 

"  Chual  i  Gèugo  ag  eigheach, 

'  Trobhad,  e'udail.  's  thoir  as  beò  mi.' 

"  '  So  obair  Màiri  is  Catriona  ; 
Chuir  iad  sìos  mi  fo  mo  chrùcan. 

" '  Ach  raa  gheobh  mi  a  so  sàbhailt 
Ni  mi  'm  pàidheadh  ma  's  a  beò  mi.' 

'• '  Mach  ri  Creagan-na-bà-ruaidhe, 
Buain  na  luachrach  's  iad  na'n  aònar. 

"  '  Ach  ma  bhios  iad  ann  le  chèile, 

Chan  'eil  feum  domh  dol  na'n  còmhail. 

"  '  Tha  Mairi  cho  lugha  ciall, 

Is  a  bha  Catriona  riamh  cho  seòlta.' " 

"  An  tus  tha  so,  a  Chatriona  ? — 
Cha  do  liath  thu  ged  a  phòs  thu ; 

"  Ged  tha  mo  cheann-sa  cho  soilleir 
Ri  canach  goirid  na  mòintich. 

"  'S  cinnteach  gur  i  ghaoth  an  iar, 
Chuir  a  Ghrianaig  thusa  chòmhnuidh. 

"  Togail  ort  a  Rudh-na-h-Airde, 
'S  mise  ga  d'fhàgail  cho  dòigheil." 

0  R  A  N     L  O  0  H-I  A  L  L. 


Air  Foxn  : — '•  Thvg  mi  qaol  do'n  fhear  bkàn. 


Luinneag  : — O  tha  Camronach  Loch-ìall, 
Cur  an  sgiala  os  àird 
Gur  e  frìthean  nam  fiadh, 
Tha  cur  Jion  air  ar  n-àl. 

Their  gach  Juine  chual  an  sgial, 
Gur  beag  ciall  tba  tha  na  d'ràdh, 

Bho  nach  b'aithne  dhuitse  trian, 
Cor  is  rian  mo  luchd-gràidh. 

Bhiodh  ar  nigheanan  a'  snìomh, 
'Clobhadh  lin,  's  bleith  na  bràth, 

'S  beag  a  shaoileadh  iad  a  chiad 
Cleoca  stiallach  gu'n  sgail. 

BhioJh  na  mnathan  ris  a'  bhiadh, 
'S  iad  ga  riaghladh  air  càch, 

'S  ma  thig  coigreach  na'n  cuairt — 
"  Suidh  a  nuas  ris  a  chlàr." 

'S  iomadh  duine  coir  le  spreidh, 
'S  le  chuid  feudail  air  blàr, 

Chuireadh  fad  o  dhuthaich  fhein, 
Air  son  fèidh  's  caoirich  bhàn'. 

'N  uair  a  sheallas  mi  m'  an  cuairt, 
Far  'm  bu  dual  dhomh  bhith  tàmh, 

Chan  'eil  àiridh  no  buail  ann 
No  buachaill  ri  àl. 

'S  iomadh  mathair  a  rinn  uaill, 

Togail  suas  mic  an  gràidh, 
Ach  's  e  th'  aig  uaislean  an  Taoibh-Tuath, 

Coin  is  ruadh-bhuic  na'n  àit. 

Suinn  a  bhuannaich  a'  bhuaidh, 

Anns  gach  cruadal  is  blàr, 
Chuir  sibh  uainn  iad  thar  chuan, 

'S  dh'fhas  an  luachair  na'n  àit. 

Ach  sibhs'  tha  fuadach  ar  clann, 
As  gach  gleann  an  robh'n  tàmh, 

Ma  thig  naimhdean  a  nall, 
Thig  an  ceann  dibh  gun  dàil. 

Na  tha  fuireach  dhibh  's  an  tìr, 

Bithibh  dileas  a  chàch, 
Tha  mi'n  dùil  nach  tog  sibh  àrm, 

Chur  air  falbh  luchd  a  mhàil. 

Gu  bheil  cuid  a  dh'fhuiling  diachainn, 

Nach  fiach  sinn'  an  tràths', 
An  deigh  na  h-oidhche  eirigh  grian, 

'S  teichidh  nial  as  mar  sgàil. 

Na'n  d'fhuair  Sasunnaich  am  miann, 

'S  Bàillidh  cianail  gun  ghràs, 
Chuirteadh  mise  fad  o  chian, 

Far  nach  deanainn  duihh  dàn. 

Ach  cha  d'fhàgadh  mi  cho  dall, 

'S  cho  mi-thaingeil  fo  làimh 
An  Tì  dh'fhuasgail  gach  snaoim, 

Chuir  iad  teann  air  an  t-snàth. 

Bho'n  a  chum  e  rium  mo  chiall 

Fo  riaghladh  a  ghràis, 
Bheir  mi  cliù  dha  gu  siorruidh, 

Le  striochdadh  dha'n  àithn'. 

CUMHA  NEILL  MHIC-DHOMHNUILL, 

FEAR    DHUN-ATHACH. 


A  mhuinntir  Eilean  mo  ghràidh, 

Is  fhad  o'n  a  dh'fhag  ur  glìnn, 
'S  tha  cumail  'n  ur  cuimhne  le  bàigh, 

Gach  cleachdamh  a  b'àbhaist  leinn  ; 
Tha  nochd  ann  an  Glaschu  nan  sràid, 

Ann  an  Talla  na  Bàn-righ  cruinn, 
Tha  ur  cridheachan  uile  fo  phràmh, 

M'  an  naidheachd  tha  cràidhteach  leinn. 

Dà  bhliadhna  's  beagan  a  chòrr, 

Bha  ar  comunn  le  sòlas  cruinn, 
'S  am  fiùran  a  sheasadh  ar  còir, 

Ceaun-suidhe  na  còisir,  leinn  ; 
Ach  a  nise  bho'n  dhùineadh  a  shùil, 

'S  nach  fhaic  sinn  a  ghnùis  a  chaoidh, 
'S  e  ar  comain  ar  deòir  a  ruith  dlùth, 

Le  Teaghlach  an  Uird  's  le  chloinn  ; 

'S  leis  a'  bhaintighearna  cheanalta  shuairc, 
Tha  suidh'  air  a  cluasaig  blàth, 

Ach  's  e'n  Tì  le'n  do  sgaoileadh  na  duail, 
Bha  ceangailt  cho  chruaidh  le  gràdh ; 

Gu  diomhair  a  chumas  i  suas, 
Fo  nithe  cho  cruaidh  's  am  bàs, 

'S  ged  a  sgaradh  do  chompanach  uait, 

'S  ann  gu  oìghreachd  tha  buan  's  is  fheàrr. 

'S,  a  mhuinntir  Eilean  mo  ghràidh, 

'S  ann  agaibh  tha  fàth  na  caoidh, 
Chan  aun  mar  oide  neo-thlàth, 

No  muime  nach  tàth  ri  cloinn ; 
Oir  chaill  sibh  ur  caraid  a  b'fheàrr, 

A  sheasadh  ur  càs  'n  ur  teinn, 
'S  fhad's  bhios  ceò  air  a'  Chuilionn  a'  tàmh 

Bidh  'iomradh  le  gràdh  ga  sheinn. 

A  mhuinntir  Latharn  nan  caol, 

Tha  sibhse  maraon  ri  bròn, 
Oir  chailJ  sibh  ur  caraide  gaoil, 

A  sheasadh  gach  taobh  ur  còir ; 
Bidh  iomradh  an  fhiùrain  ga  luaidh, 

An  dùthaich  nan  cruach  's  nan  crann, 
Feadh  mhaireas  an  talamh  's  an  cuan, 

Dun-athach  is  Cruachan  Beann. 

CEATHARNAICH  BHEARNARAIDH. 


Luinneag  : — A  dhaoine  còire  Bheàrnaraidh, 
Gun  òlar  ur  deoch-slàinte  leam, 
'S  ged  b'ann  a  dh'fhìon  na  Spàinte, 
Gum  paidh  sinn  i  gun  sòradh. 

'N  uair  chuala  sinn  ur  sàrachadh, 
Le  Bàillidh  is  le  bàirligean, 
Ga  'r  tionndadh  as  na  fàrdaichean 
'S  na  dh'àraicheadh  cho  òg  sibh. 

Ge  h-iomadh  ùrnaigh  uaigneach, 
Chuir  ur  sìnnsre  riamh  a  suas  annta, 
Gum  b'fheàrr  le  Bàillidh  truagh 

Bhith  'g  eisdeachd  nuallaich  damh  nan  cròcan. 

'S  ma  ghabh  thu  fhèin  an  t-ùghdaras, 
Na  daoine  còir  a  sgiùrrsadh  as, 
Gun  toir  thu  fhathast  cùnntas 

As  do  brùidealachd  is  d'fhòirneart. 

Is  ged  chuir  thu  na  briagan  orr', 
Gur  daoine  fiadhaich  diomhain  iad, 
'S  nach  faighteadh  car  de  ghniomh  asda, 
Ach  ias^aeh  's  buain  na  mòna. 

Gun  dearbh  aa  G-oill  's  aa  Sasuaaaich, 
Gur  daoine  treuna.  sgairteil  iad, 
'S  gur  beag  a  dheanadh  Machraich, 

Ann  an  glacaibh  luchd  nan  clòth'nean 

A  shniomhadh  dhaibh  le  'r  màthraichean, 
'S  an  nigheanan  ga  chàrdadh  dhaibh, 
'S  a  dh'fhigheadh  anns  na  fàrdaichean, 
'S  ga  luadh  le  gàir  nan  òran. 

'N  uair  chaidh  sibh  ann  an  òrdugh, 
Le  ur  camain  's  le  ur  còtaichean, 
Dol  suas  gu  baile  Steòrnabhaidh, 

Bu  bhòidheach  leam  an  còmhlan. 

Le  piobaire  na  cheannard  oirbh. 
A'  seinn  a'  chiuil  a  b'annsa  leam, 
'S  gun  d'rinneadh  riamh  's  gach  aimhreit  leibh 
Ur  nàimhdean  chur  air  fògar, 

'N  uair  rainig  sibh  an  aitreibh, 

Gun  dh'fhoighneachd  Seumas  Mathanach, 

"  Ciod  a  nise  thachair. 

'X  aair  tha  luchd  nan  creach  an  tòir  oirnn 

Sheas  fear  a  mach  's  a'  champa  dhibh. 
'S  a  bhoineid  ghorm  na  laimh  aige, 
'S  le  Beurla  chruaidh  gun  mheang, 

Gun  rinn  e  cainnt  ris  mar  bu  chòir  dha : 

•'  Bho'n  tha  sinn  fhìn  's  ar  sinnsireachd, 
Gun  fhiachan  no  gun  chìs  oirnn  ann. 
ls 


274  DAIN   AGUS    ORAIN. 

'S  do  Bhàillidh  dubh  le  ìnnleachdan, 
Ga'r  cur  a  tìr  ar  n-eòlais ; 

"  Ma  dh'  innseas  tu  gu  rianail  dhuinn, 
An  e  thu  fhèin  a  dh'iarr  air  e, 
Gun  dean  sinn  mar  is  miannach  leat, 
Ma  's  duin'  thu  's  fhiach  do  chòta." 

"  Cha  fhreagair  dhomh  'n  diugh  ìnnseadh  dhuibh, 
Tha  ni-eigin  de  dh'fhiamh  orm, 
'S  sibh  coltach  ris  na  Fiantaichean, 

Nach  strìochd  gu'm  faigh  iad  tòrachd. 

Na  daoine  dhearbh  ur  còraichean, 
Mo  bheannachd  gun  robh  còmhla  ribh, 
Na  Gàidheil  bhochda  chòmhnadh 

Bho  gach  fòirneart  agus  dòruinn. 

Beannachd  leibh,  a  chàirdean, 
Tha  mi  toihchte  gun  d'fhàgadh  sibh, 
'S  nach  deach  an  ruaig  mar  chàch  oirbh, 
Le  Bàillidh  dubh  gun  tròcair. 

Rinneadh  na  rannan  a  leanas  air  cluinntinn  do'n  Bhana- 
bhàrd  gun  robh  feadhain  a'  cur  as  leith  Jain  Dòmhnullaich 
ann  an  Steòrnabhadh  gur  h-e  a  rinn  an  t-òran  agus  a' 
faighinn  coire  dha.  Aig  iarras  caraid,  tha  a'  Bhana-bhàrd 
a'  saoradh  Iain. 

Luinneag  : — A  Dòmhnullaich  urramaich, 

Mo  leòn  's  mi  fo  dhuilichinn  ; 
'S  o'n  leag  luchd  d'fhuath  an  spòg  ort, 
Tha  rn'  orans'  an  urra  riut. 

Rinn  caraide  dhorah  ìnnseadh, 

Gun  robh  iad  ga  do  dhìteadh, 
Ach  togaidh  mise  dhìot  e, 
*S  mi  fhìn  a  rinn  uile  e. 

Tha  Clann-ic-Rath  Chinn-tàile, 
Ro  dhuilich  air  do  chàramh, 
'S  thug  fear  dhiubh  dhomh  an  àithne, 
Nach  fàgainn  an  cunnart  thu. 

Is  o'n  is  duine  còir  e, 
Le  cridhe  's  cuid  is  eòlas, 
Gun  cuir  mi  ann  an  òrdugh, 
An  t-òran  mar  urram  ris. 

Is  o'n  a  chuir  mi  m'  ainra  ris, 
Gum  foghainn  sud  ga  dhearbhadh, 
'S  ma  gheobh  an  Rothach  cearb  dha, 
Theid  searmoin  is  tuilleadh  ris. 

Chan  fhaca  mise  riamh  e, 

'S  chan  aithnichinn  ann  am  bhiadh  e, 

Ach  's  math  a  thoill  e  stialladh, 

Le  strian,  mur  biodh  cunnart  ann, 

Bho'n  fhuair  mi  fhìn  droch  càramh, 
Le  Sasunnaich  is  Bàillidh, 
Chuir  sud  mi  gus  a'  bhàrdaehd, 
Le  tàmailt  na  dh'fhuiling  mi. 

Tha  ar  dùthaich  air  a  lionadh, 
Le  Sasunnaich  is  miolchoin, 
'S  ma  ni  na  bochdan  mianan, 

Theid  iarunn  mu  'm  muinealan. 

FACAL  CRONACHAIDH, 

Do  dhuine  rinn  tàir  gun  aobhar  air  Mr.  Alasdair  Domh- 
nullach,  ogha  an  Dotair  Bhàin. 


Bheir  sinn  taing  dhnit  anns  a'  Ghaidhlig, 

Chuir  thu  mhàn  '  Fear  Miomhail,'* 
Bho'n  a'  bhreac  thu  dhuinn  a  bhrath, 

Gu  bleith  a'  ghràn  nach  d'iarr  sinn, 
Ni  sinn  bonnach  dhuit  le  bàigh, 

Ma  's  e  gràdh  a  bha  fo  d'sgiathan, 
Is  mur  a  h-e  gum  faigh  thu  chàth, 

Nach  cnàmh  gun  spàirn  fo  d'fhiacail. 

Bho'n  bhios  tu  sgrìobadh  mu  na  clàir, 

'S  nach  sàsaich  iad  do  chìocras, 
Bheir  sinn  cuman  duit  is  spàin, 

'S  gu  leòir  de  chàl  air  liath-lus. 
Bho'n  bhios  na  luibheannan  is  fheàrr, 

A'  fàs  an  talamh  fiadhaich, 
Cha  leig  sinn  leat  an  ainra  nara  bàrd, 

Le  tàir  a  dhol  g'an  spionadh. 

Am  beagan  a  bh'agad  a  nàire, 
Dh'fhag  thu  e  air  diochuimhn, 

'N  uair  a  ghabh  thu  ort  a  dhànachd, 
'Mhapàdh  am  measg  chiadan. 

*  The  traducei's  noa  de  pltnae. 

Dhiochuimhnich  thu  gun  robh  bbàird. 

Chaidh  àrach  shuas  's  na  crìochan, 
Nach  eisdeadh  ogha'n  Dotair  Bhàin, 

Ga  chur  a  mhàn  le  sìochair. 

Bheir  nui  comhairl  ort  le  bàigh, 

M'  an  tèid  thu'n  àird  an  iarmailt, 
Xach  gabh  thu  gnothach  ris  a  phàirt, 

Nach  do  chuir  le  tàir  am  rniar  ort  ; 
'S  bho'n  tha  siosar  aig  na  baird, 

A  ghearras  bàrr  nan  sgiath  dhiot, 
Gur  fhearr  dhuit  ciùpadh  air  an  spàr, 

Gu'n  tig  am  bàs  ga'n  iarraidh — 

'S  an  sin  dean  do  thoil  fhèin. 

ACHMHASAN       B  E  A  G 

do  dh'alasdair  e  fhein. 

Air  Fonn  : — "  'S  e  mo  laochan  an  t-Each  Odhar. 


'S  iongantach  leam  fhèin  do  nàdur, 
'S  gur  ogha  d'an  Dotair  Bhàn  thu, 
'Sabaid  ri  fir  mhòr  a'  Bhràighe, 
'Fàsgadh  asda  gamhlais. 

Ged  a  bhruidhinn  thu  mu'n  sgadan, 
Cha  d'thuirt  thu  dùrd  mu  na  bhradan, 
No  na  h-eòin  a  tha  's  an  ealtainn, 
Ga'n  glacadh  gun  taing  dhuinn. 

Foighneachd  thusa  Phàraig  Bàn, 
'S  innsidh  e  dhuit  ann  an  Gàidhlig, 
H-uile  bolla  de  mhin  bhàn, 

Tha'n  da.il  orra  bho  Chaingis. 

Chuir  mise  fios  gu  '  Clach-na-Cùdainn,: 
'S  foighneachaidh  e'n  Ionarùraidh, 
'S  'n  uair  a  thilleas  iad  ga  ionnsaidh, 
An  cunntas  bidh  meall  ann. 

'N  uair  thig  fios  o  fhear  nan  lion, 
Tha  cumail  riutha  'n  uidheam  iasgaich, 
H-nile  not  a  th'  orra  dh'fhiachan, 
Fiach  an  dean  thu'n  cunntas. 

Smaoinicheadh  gach  bolla  mine, 
Rinneadh  a  bhleith  anns  a'  mhuileann, 
Bho  chionn  fichead  bhliadhna  's  tuilleadh, 
'S  furasda  ri  chùnntas. 

Chan  'eil  bàillidh  anns  an  t-Siorrachd, 
Chuireas  sgleò  air  sùil  an  t-Siorraim, 
'S  lagh  na  firinn  air  a  bhilean, 
'S  sgtiI  aige  u'a  roinn  da. 

TOBAR  DHRUIM-A'-MHARGAIDH. 


Air  Fonn  : — ''Ho  rò,  gur  laghach  na  mnaihan." 


Luinnkag: — Ho  rò,  gur  aoibhneach  an  naigheachd, 
'S  na  Gàidheil  le  aighear  'g  a  sheinn, 
Gu'n  d'nochd  sibh  an  spiorad  's  an  Oban, 
A  chumail  a  chòir  ri  'ar  clann. 

Na  'm  faigheadh  luchd-càrnadh  an  fhortain, 
An  cead  gus  an  cosgadh  am  miann, 

Cha'n  fhaigheadhmaid'  òirleach  de'n  talamh, 
No  sealladh  de  'r  faileas  fo'n  ghrian. 

Na'n  gabhadh  an  iarmailt  a  mhalairt, 
Mar  ghabhas  am  fearann  a  roinn, 

Cha'n  fhaiceadhmaid'  riannag  no  gealach, 
No  tarruing  ar  n-anail  dhe'n  ghaoith. 

'N  uair  sheulaicheadh  laghan  an  fhearainn 
Gu  spuileadh  gach  anara  dhe  roinn, 

Gun  d'dhùin  iad  na  sruthanan  glana 
Rinn  diùlnaich  cho  fallain  dhe  'r  linn. 

Ma  chuireas  neach  cas  as  an  rathad, 

Ged  'bhitheadh  am  pathadh  'ga  chlaoidh, 

Tha  bhinn  air  a  sgriobhadh  niu  choinneamh, 
Le  òrdugh  an  t-Siorraim,  's  na  maoir. 

Tha  litrichean  mòr  air  an  tarruing 

Air  bordaibh  geal  os  a  chionn 
Anns  a  chànain  nach  tuigeadh  mo  sheanair, 

"  Thoir  aire  gun  d'cheannaich  mi  'm  fonn." 

Tha  an  t-Oban  làn  chraobhan  ro  fhiachail, 

A  fàs  gus  an  iarmailt  gun  mheang, 
Cha'n  fhacas  riamh  coille  gun  chrionaich 

'S  dh'fhàs  droighionn  a  friamhaibh  nan  Gall. 

Na  'm  bithinns'  a  tàmh  anns  an  Oban, 
'S  mo  chòir  mar  tha  cuid  dhe  na  'th  'ann, 

Gun  seallainn  an  dorus  do'n  chòignear, 
A  thionndaidh  an  còt'  air  an  druim. 

ORAN  LEANNANACHD. 


Luinneag  : — Mo  nighran  dubh  cha  treig  mi, 
'S  cha  dealaich  mi  ri  m'  èudail, 
Gu'm  faigh  mi  bho  na  chleir  thu, 

Bho'n  thug  mi  fhein  mo  ghealladh  dhuit. 

Bho'n  chunnaic  mi  thu  'm  bruadar, 
Am  chadal  air  mo  chluasaig, 
Is  ged  nach  creid  thu  uam  e, 

'S  i  'n  uaigh  a  ni  ar  dealachadh. 

'S  ged  gheobhainn  te  le  stòras, 
Crodh  is  laoigh  air  mòintich, 
Gum  b'fhearr  leam  as  do  chòt  thu, 
'S  chan  iarrainn  òr  no  earras  leat. 

Bha  cuid  nach  dean  mi  ìnnseadh, 
A'  fèuchainn  ri  do  dhìteadh, 
'S  a  dh'aindeoin  an  cuid  mì-ruin, 
Tha  m'  ìnntinn-sa  fallain  duit. 

Tha  h-uile  maise  dh'iarrainn, 

Na  d'chleachdamh  is  na  d'iomhaigh, 

'S  gur  math  a  ni  thu  snìomh, 

Agus  gniomh  air  a'  chalanas. 

Cha  toigh  leam  bhith  ri  bòilich, 
Mar  chuid  a'  deanamh  bòsda, 
Oir  dearbhaidh  do  luchd-eòlais, 

Nach  mòr  a  bheireadh  barrachd  ort. 

'S  ged  tha  thu  fada  uam 
Ann  an  Glaschu  mor  nan  stuadhan, 
Cha  taobh  mi  ri  te  fhuadain, 
Ge  truagh  aig  a'  bhaile  mi. 

Gur  mise  tha  gu  cianail, 

'8  gach  latha  leam  mar  bhliadhna, 

Gu'm  faigh  mi'n  tìm  a  dhianamh, 

'S  coi-lionaidh  mi'n  gealladh  dhuit. 

'S  'n  uair  a  thig  an  geamhradh, 
Is  tìm  nan  luadh  's  nam  bainnsean, 
Gun  cuir  mi'  ortsa  snaim, 

'S  cha  dean  naimhdean  nr  dealachadh. 


Freagajrt. 

Luinneag  : — An  gille  donn  cha  treig  mi, 

'S  fear  eile  chaoidh  chan  eisd  mi, 

Oir  b'fhearr  leam  as  do  lèin  thu, 

Na  ceudan  le  amadan. 

'S  ma  chumas  tu  rium  firinn, 
'S  gum  bi  thu  chaoidh  dhomh  dìleas, 
Ged  gheobhainn  fear  le  mìltean, 
Cha  dìbir  mi'n  gealladh  dhuifc. 

'S  ma  thachras  sin  gu  hràth, 
Gur  a  mise  gheobh  air  làimh  thu, 
Ma  chumas  tu  do  shlàinte, 

Chan  fhàilig  an  t-aran  domh. 

Is  ged  a  tha  mi'n  dràsta, 
An  Glaschu  mor  nan  sràidean, 
Gum  b'fhearr  leam  bhith  air  àiridh, 
A'  tàmh  aig  a'  bhaile  leat. 

'N  uair  sheallas  mi  m'  an  cuairt  domh, 
'S  ann  tha  mi  gabhail  uamhais, 
Cuid  mhor  dhe  na  tha  shluagh  ann, 
Cho  cuagach  ri  camanan. 

Chan  fhios  domh  ciod  a  rinn  e, 

Cha  d'rinn  mi  riamh  dhuibh  fhoighneachd, 

Mur  e  dol  suas  an  staidhre, 

No'n  roinn  tha  fo'n  talamh  dhiubh. 

Ach  ma  thachras  na  ar  n-aonadh, 
Ar  teaghlach  a  bhith  sgaoileadh, 
Ma  thogar  iad  san  aonach, 
Bidh  saors  agus  anail  ac'. 


Beannachd  leis  a'  chòmhlan. 
Dha'n  d'rinn  mi  nise  'n  t-òran, 
An  Catabh  tha  luchd-eòlais 

An  òijreir  's  na  h-aionir  ud. 

'S  gur  iomadh  duine  còir, 

Th'  aig  Diuc  Chatabh  air  a  dhòigh  anu, 

Bheireadh  niult  bhar  mòintich, 

Gu'n  ròst  air  a'  bhanais  dhaibh. 

Na  saoilibh  mi  bhith  gorach, 
Bho'n  tha  mi  deanamh  òran, 
Oir  bheir  iad  saorsa  mhòr  dhuinn, 
Bho  dhòruinn  's  bho  anshocair. 

MARBHRANN  DO  DHR.  NEACAL  MARTAINN. 
HUSABOST. 


Air  Fonn: — "Oc/i  nan  och  is  och  mo  lcìm. 


Chan  iongantach  tlhomh  bhith  ri  biòn, 
'S  leigh  mo  ghaoil  an  diugh  fo'n  fhòid, 
Is  tric  a  leighis  creuchd  is  leòn, 

'Thug  iomadh  bòid  nach  b'aithne  dhaibh. 

Is  ann  's  a'  choill  a  chinn  na  sàir, 
Dh'fhas  gun  ghiomh  o  bhonn  gu  bàrr, 
Thuit  a'  chraobh  bha  cian  fo  bhlàth, 
Le  àithn  an  Tì  thug  beatha  dhi. 

'N  uair  chuimhnich  mi  gach  sean  is  òg, 
Sgaradh  uam  a  tìr  nam  beò, 
Am  measg  air  son  a  shil  mo  dheòir, 
Bu  math  mo  chòir  an  latha  sin. 

'N  uair  chunnaic  mi  do  dhuslach  fuar, 
Seachad  air  mo  dhorus  shuas, 
Is  iomadh  smaointe  shean  is  nuadh, 
A  ghluais  e  suas  an  latha  sin. 


MARBHRANN    DO.    DHR.    NEACAL    MARTAINN.  2S'i 

Bu  tu  caraide  nio  ghràidh, 

Is  tu  nach  glaiseadh  orni  do  làmh, 

[s  iomadh  neach  a  fhuair  a  làn, 

[s  b'e  d'àithne  dhaibh  gun  labhairt  air. 

Cha  b'ann  mar  chuid  a  dèanamh  uaill, 
Seinn  an  trompaid  deas  is  tuath, 
B'e  mhèinn  bha  riamh  ri  friamh  do  shluaigh, 
Nach  cluinnteadh  fuaim  le'n  caranntas. 

Bu  tu  lighiche  nam  buadh, 

Ged  fhuair  thu  sgil  cha  d'rinn  thu  uaill, 

Is  dh'fhag  thu  d'eachdraidh  thall  air  chuan, 

Am  measg  an  t-sluaigh,  bhios  maireannach. 

B'òg  a  dh'fhàg  thu  tìr  do  ghaoil, 
Nan  creag,  nan  loch,  nam  beann,  's  an  fhraoich, 
'S  an  uair  a  chruinnich  thu  do  mhaoin, 
Gu  d'dhaoine  thìll  thu  thairis  leis. 

Bu  tu'n  diùlnach  duineil,  cruaidh, 

Mar  an  leòghann  ann.s  an  ruaig. 

"S  am  measg  do  chàirdean  mar  an  t-uan, 

'S  gu'n  dhearbh  thu  bhuaidh  m'  an  dhealaich 

sibh. 


Dh'fhag  thu  d'oighreachd  aig  an  t-sàr. 
C'  àite  'm  faight'  a  sheis  air  blàr, 
Mac  na  màthar  's  an  robh  bhàigh, 

'S  a  dh'fhag  dha  h-àl  gun  cheannach  e. 

Fhad  's  a  bhuaileas  tonn  air  tràigh, 
Sìobain  air  na  beanntan  àrd, 
Cumar  cuimhn  air  cliù  nan  sàr, 

Chaidh  àrach  ann  an  Sgoire-breac. 

Soirbheachadh  le  clann  mo  ghaoil, 
Meadhan  latha,  òige,  's  aois, 
Is  fasadh  meanglan  air  gach  craoibh, 
A  lìonas  raon  an  aithrichean. 

Chan  iongantach  dhomh  bhith  ri  bròn, 
'S  leigh  mo  ghaoil  an  diugh  fo'n  fhòid, 
Is  tric  a  leighis  creuchd  is  leòn, 

'Thujr  iomadh  bòid  nach  b'aithne  dhaibh. 

C  0  I  N  N  E     N  A  N     G  A  I  D  H  E  A  L 

ANN    AN    GLASCHU. 


Aik  Foxn  : — [lGcd  tha  nii  nun  clirodh  r/un  aìghean. 


LuiNNEAtì  : — Gur  a  h-e  mo  ghaol  an  comunn, 
Clann  nan  Gàidheal  air  an  oiribh, 
'S  Blackie  gleusd  air  ceann  na  coinne, 
Ann  an  Talla  na  Ban-rìgh. 

'S  aun  o'n  chaidh  mi  fhìn  a  leònadh, 

'S  nach  mor  nach  do  mharbh  iad  beò  mi, 

Thoisich  mi  air  dèanamh  òran, 

Gus  mo  bhròn  a  chumail  shìos. 

Shaoil  leam  fhin  gun  robh  mi  gòrach, 
'N  uair  a  shìn  mi  air  na  h-òrain, 
Ach  tbug  Blackie  misneachd  mhòr  dhomh, 
Gur  h-e  th'annta  ceòl  le  brìgh. 

Thug  e  comhairlean  ro  àraidh, 
Sinn  a  chumail  suas  na  Gàidblig, 
Oir  's  ann  leatha  labhair  Adhamh 
Anns  a'  ghàradh  ris  a  mhnaoi. 
19 

A  mhàthraichean  na  deanaibh  dearmad, 
Air  a'  chainnt  a'  bh'aig  ur  seanmhair, 
'S  ionnsaichibh  i  dha  ur  leanaban, 

'N  uair  a  dh'fhalbhas  iad  o'n  chìch. 

Choinnich  mi  ri  sia  ciad  diag  dhiubh, 
Cruinneachadh  an  tùs  na  bliadhna, 
Cumail  cuimhne  mar  a  b'fhiach  dhaibh, 
Air  gach  riaghailt  bha  na'n  tìr. 

Ged  a  tha  sibh  fad  o  'r  n-àite, 

'S  o  na  glinn  's  an  deach  ur  n-àrach, 

Faithn'chidh  mi  sibh  air  na  sràidean, 

Measg  nan  gàrrlach  truagh  gun  chlìd. 

'S  a'  chuid  agaibh  tha  beag  'n  ur  stàide, 
Tha  sibh  rioghail  na  bhur  nàdur, 
Air  na  goill  gun  toir  sibh  bàrr, 
Le  ciall  is  tàlantan  ur  cìnn. 

Gur  a  h-e  mo  ghaol  an  comunn, 
Clann  nan  Gàidheal  air  an  oiribh, 
'S  Blackie  gleusd  air  ceann  na  coinne, 
Ann  an  Talla  na  Ban-rìgh. 

BUAIN       NA       FEAMANN. 
Oran  Luaidh  a  rinneadh  <n\  Grianaig. 


Air  Fonx  : — "Cleòc  Iain  Mhorro." 


Ged  tha  sinn  ann  an  Grianaig, 

B'e  ar  raiann  bhith  aig  a'  bhaile, 

'N  àm  an  earraich,  hì  ri  6 ; 

Hì  ri  6,  sinn  bhiodh  fallain, 

Bnain  na  fearaann,  hì  ri  ò. 

Sinn  bhiodh  fallain  leis  an  fhàile 
'8  tric  a  rinn  an  sàil  ar  glanadh, 
Cleas  nan  tunnag. 

'N  uair  a  thiormaicheadh  an  tràigh, 
Gun  falbhamaid  a  mhàn  le  corran, 
Bhuain  na  feamann. 

H-uile  bean  o  Roinn-na-h-Airde, 

'S  Mairghread  Bhàn,  nigh'n  Iain-'ic-Calum, 
Bho  na  choille. 

'N  uair  a  dheanamaid  an  ràth, 

Gum  fanadh  pàirt  againn  ga  fhaireadh, 
'G  itheadh  bhonnach. 

'S  'n  uair  a  dh'eireadh  am  rauir  làn, 
Gun  rachadh  bàtaichean  ga  tharraing, 
Dh'ionnsaidh  fearainn. 

'S  'n  uair  a  roinnteadh  cuid  gach  nàbuidh 
Rachadh  a  chàramh  air  an  talamh — 
Cleibh  ga  tharraing. 

'S  'n  àm  bhith  cur  an  t-sìl  san  làr, 

Gum  biodh  gach  aon  's  a  làmh  an  tarraing, 
Blàth  le  fallus. 

'S  'n  uair  a  chriochnaicheHdh  an  t-àiteach, 
Dh'fhalbhamaid  gun  dàil  an  mhonadh, 
Bhuain  a  chonnaidh. 

Buain  an  fhraoich  's  a'  tarraing  mòna, 
'S  cha  b'e  'm  bròn  bhiodh  air  ar  n-aire, 
Falbh  a'  mhonaidh. 

'N  uair  a  dhèanamaid  na  cruachan, 

Bhiodh  deir-bhuana  'n  ceann  gach  baile, 
'S  piob  ga  srannadh. 

'S  'n  uair  a  thigeadh  a'  bhliadhn  ùr  oirnn, 
Bhiodhmaid  mùirneach,  sùnndach,  fallain, 
Falbh  air  Challainn. 

AM  MEASG  NAN  GALL. 


LurNNEAG  : — Och-òin,  och-òin  's  mo  chridhe  trom, 
'S  mi  nise  tamh  am  measg  nan  Gall, 
'S  cho  fad  o'n  dh'fhàg  mi  Tir  nam  Beann, 
'S  nach  mòr  gum  faithnichinn  duine  th'ann. 

Cha'n  ioghnadh  ged  tha  m'  inntinn  tròm, 
Bho'n  chaidh  ar  fuadach  as  na  ghnn, 
'S  cuid  de  ua  suinn  hu  chòir  bhith  ann, 
Toirt  am  beòlaind  as  na  tuill. 

'S  ged  tha  mi'n  Grianaig  mhòr  nan  seòl, 
'S  gach  nì  dhomh  geilleadh  mar  is  còir, 
Gum  b'fhearr  leam  a  bhith  cuallach  bhò, 
'S  an  tìr  an  d'fhuair  mi  m'  àrach  og. 

Thig  caochladh  air  gach  nì  fo'n  ghrèin, 
'S  thig  caochladh  oirnne  mar  an  cèudn', 
Ach  fhad's  bhios  grian  an  aird  nan  spèur, 
Bidh  cuimhn  air  dàimh  is  cliù  ar  trèubh. 

'S  e  bainne  blàth  bho  ùgh  nam  bò, 
A  fhuair  sinn  'n  uair  a  bha  sinn  òg, 
A  dh'fhàg  ar  cuàimh  cho  lan  de  fheòil, 
'S  a  dh'fhàg  ar  smear  cho  làn  de  threòir. 

Cha  chluinn  sinn  nuallaich  bhinn  nam  bò, 
'S  na  laoigh  ga'm  freagairt  mu  na  chrò, 
Na  banachagan  le'n  eallachan  feòir, 
A'  falbh  ga  'm  bleoghann  aig  tràth-neòin. 

Cha  chluinn  sinn  ceileir  binn  nan  ian, 
A'  chiabhag-ghlas  no'n  trian-ri-trian, 
An  uiseag  ghrìnn  air  barr  a  sgiath, 
Dol  as  ar  fianuis  suas  's  an  nial. 

Chan  fhaic  sinn  feadag  air  an  tòm. 
Robaidh-ruadh  no'n  dreathan-dònn, 
'S  cha  chluinn  sinn  seillean  breac  ri  srann, 
A'  giulan  mil  gu  'aite  taimh. 

Chan  ioghnadh  ged  tha  m'  inntinn  tròm, 
A'  cuimhneachadh  gach  cruinneig  dhonn, 
Bha  falbh  leam  fhìn  air  feadh  nam  beann, 
'S  an  clann  an  diugh  air  cabhsair  lòm. 

Ged  tha  sibh  fad  am  measg  nan  Gall, 
'S  a  liugha  toibheum  gheobh  sibh  ann, 
Gum  faithnichinn  sibh  am  measg  an  clann, 
Oir  chan  'eil  fiacail  slàn  na'n  ceann. 

Och-òin,  och-òin  's  mo  chridhe  tròm, 

'S  mi  nise  tamh  am  measg  nan  Gall, 

'S  cho  fad  o'n  dh'fhàg  mi  Tir  nam  Beann, 

'S  nach  mòr  gum  faithnichinn  duine  th'ann. 

IARGUIN  NA  BHA. 


Gu  bheil  mulad,  tha  mulad, 
Tha  mulad  ga  m'  chràdh, 

Tha  lionn-dubh  ga  mo  phianadh, 
'S  mi  ri  iarguin  na  bhà. 

Tha  lionn-dubh  ga  mo  phianadh, 
'S  mi  ri  iarguin  na  bhà, 

Gu  bheil  deich  bliadhna  fichead, 
A  nise  's  a  dhà  : 

Gu  bheil  deich  bliadhna  fichead, 

A  nise  's  a  dha, 
Bho'n  a  dh'fhag  mi  mo  dhùthaich, 

Agus  cùl  nam  beann  àrd'. 

Bho'n  a  dh'fhag  mi  mo  dhuthaich, 
Agus  cùl  can  beann  àrd', 

'S  bho  nach  cuala  mi  chuthag. 
Ann  am  bruthach  nan  àrd. 

Bho  nach  cuala  mi  chuthag, 
Ann  am  bruthach  nan  àrd, 

'S  bho  nach  cuala  mi  nuallan, 
Mairt  ghuaillinn  ri  h-àl. 

Bho  nach  cuala  mi  nuallan, 
Mairt  ghuaillinn  ri  h-àl, 

'S  bho  nach  fhaca  rai  buarach, 
Aig  gruagaich  na  làirah. 

Bho  nach  fhaca  mi  buarach, 
Aig  gruagaich  na  làimh, 

Gus  na  dh'fhalbh  mi  Di-luaiu, 
Agus  cuaille  na  m'  làimh. 

Gus  na  dh'fhalbh  mi  Di-luain, 
Agus  cuaille  na  m'  làimh, 

Leis  na  baintighearnan  steòrnail, 
Dhe  na  Leòdaich  is  fheàrr. 

Leis  na  baintighearnan  steòrnail, 
Dhe  na  Leòdaich  is  fhearr, 

A  tha  'm  Mug'stad  nan  ròiseal, 
'S  an  robh  Flòraidh  a'  tàmh. 

A  tha  'm  Mug'stad  nan  ròiseal, 
'S  an  robh  Flòraidh  a'  tàmh, 

'S  far  an  d'  thainig  am  Prionnsa 
'S  a  luchd-diombaidh  ri  shàil. 

Far  an  d'thainig  ara  Prionnsa, 
'S  a  luchd-diombaidh  ri  shàil, 

'S  bha  mi  danns  anns  an  rùm 
'S  an  robh  'm  fiùran  a'  tàmh. 

Bha  mi  danns  anns  an  rùm 
'S  an  robh  'm  fiùran  a'  tàinh, 

'S  gille-Calum  cho  sùrdail, 
'S  mi  cur  smùid  as  an  làr. 

Gille-Calum  cho  sùrdail, 

'S  mi  cur  smùid  as  an  làr, 
Ach  tha'n  drasta  trom  mhulad, 

Tha  mulad  ga  m'  chràdh. 

Tha'n  drasta  trom  mhulad, 

Tha  mulad  ga  m'  chràdh, 
Tha  lionn-dubh  ga  mo  lionadh, 

'S  rai  ri  iarguin  na  bhà. 

POSADH  NIGHEAN  CHLUAINIDH. 


Air  Fonn  : — "  Faillirinn,  illirinn." 


Luinneag  : — Air  fàillirinn,  Vllirinn,  ùillirinn,  6 
Air  fàillirinn,  ìllirinn,  ùillirinn,  6 
Air  fàillirinn,  ìllirinn,  ùillirinn,  6 
Soraidh  slàn  leis  a'  chonmnn  dha'n  onair  Fitzroy. 

Gur  ann  toiseach  a'  ghearahraidh, 

'N  uair  thionndaidh  am  fuachd, 
A  chuala  mi  'n  trompaid, 

Ga  seirm  's  an  Taobh-Tuath  ; 
'S  bha  gach  aon  rium  a'  foighneachd, 

Le  aoibhneas  is  uaill — 
"  An  cual  thu  mu  'n  chàraid, 

Tha  'm  Bàideineach  shuas  ?  " 

Ged  is  aon  mi  tha  'm  ònar, 

'S  mi  'n  comhnaidh  fo  ghruainn, 
'S  mo  chridh  air  a  leònadh, 

Le  foirneart  an  t-sluaigh, 
Ghluais  m'  aigne  le  sòlas, 

'S  chaidh  bròn  air  an  ruaig, 
'N  uair  bha  Liusaidh  's  Fitzroy, 

Air  am  pòsadh  le  buaidh. 

Thug  thu  ubhal  ro  àluinn, 

A  bhàn  fìhe  na  chraoibh, 
Bha  friamhan  cho  làidir, 

'S  nach  fàilig  i  chaoidh  ; 
A  geugan  cho  cùbhraidh, 

A'  lùbadh  gach  taobh, 
Mu  Liusaidh  's  Fitzroy, 

Bho'n  a  phòs  iad  le  gaol. 

Bho'n  fhuair  thu  air  làimh  i, 

Le  bann  agus  còir, 
Le  onair  is  saibhreas, 

Is  cleamhnas  gu  leòir  ; 
Tha  urnaigh  nam  bochdan, 

Na  thochradh  na  sgòd, 
'S  leanaidh  beannachd  an  t-sluaigh, 

Ri  Tigh  Chluainidh  's  Fitzroy. 

Beannachd  d'  atbar  's  do  mhàthar, 

A  dh'  àraich  thu  òg, 
Beannachd  cinnidh  is  cairdean, 

Is  Ard-Righ  na  Glòir'  ; 
Gun  gleidh  sibh  's  gach  àird, 

Ris  an  càirich  sibh  seol. 
'S  leanaidh  onair  nam  Muireach, 

Ri  Liusaidh  's  Fitzroy. 

GAISGICH  LOCH-CARUINN, 

A  chothaich  cho  duineil  as  leith  sìth  agus  sàmhchair  na 
Sàbaid. 


Luinneag  : — Fàilte  dhuibh  is  slàinte  leibh  ; 

'S  i  'n  t-slàint  a  chuirinn  as  ur  deigh, 
Fàilte  dhuibh  is  slàinte  leibh. 

Beannachd  uam  gu  Stròm  Loch-caruinn, 
'S  do  gach  caraid  anns  a'  chleir, 

Nochd  an  eud  air  taobh  na  Sàbaid, 
'S  an  àithue  na  h-aite  fhèin. 

Leugh  sinn  le  aoibhneas  's  aiteas, 
Sibhs'  a  dhol  dhachaidh  gun  bhèud, 

'S  nach  d'fhagadh  aon  spuaic  de  mhi-chliu, 
Air  a  linn  a  thig  'n  ur  dèigh. 

Chi  gach  neach  dha'n  aithne  facail, 
'S  acarachd  an  lagh  gu  lèir, 

Gur  a  dream  a  rinn  an  ceartas, 
Ghiùlaineas  am  masladh  fhèin. 

Ged  a  bha  mo  bhinn-sa  tàireil, 
'S  tàmailteach  greis  de  m'  rè, 

Cha  d'thug  i  ach  truaghan  Bàillidh, 
'S  cha  b'aithne  dha  àite  fhein. 

Ach  bha  e  sgainnealach  r'  a  chluinntinn, 

'S  mi-chiatach  ri  chur  an  ceill, 
Gun  robh  Breitheamh  anns  an  rioghachd, 

Bheireadh  binn  oirbh  cho  gèur. 

'N  uair  gheobh  mortairean  is  meàirlich, 

Cead  an  tàlant  fad  an  re, 
Ma  theid  neach  a  dhìon  na  Sàbaid, 

Theid  an  Ceathramh  Aithn'  fo  sgeith. 

Dream  a  chreach  's  a  spuill  an  rioghachd, 

'S  a  chuir  miltean  as  am  feum,* 
Gheobhadh  meairleach  othaisg  bhragsaidh. 

Fhichead  fhad  's  a  fhuair  iad  fhèin. 

'S  e  'm  beachd  a  bh'aig  daoine  dìleas, 

Anns  gach  lìnn  gu  nise  fhèin, 
Gur  e'n  cùram  riamh  do'n  t-Sàbaid, 

Choisinn  do  na  Gàidheil  èuchd. 

Ged  a  tha  bhur  Rioghachd  peacach, 

Air  a  meudachadh  le  fein, 
Tha  fhathast  beo  de  na  seann  diùlnaich, 

Chumas  an  cursa  rèidh. 

Tha  Mac-Cola  us  Mac-Aidhe, 

'S  Maighstir  Ard,  an  diùlnach  treun, 

Is  Mac-Cuinn  ara  frìth  Srath-Xarann, 
Chumadh  e  'm  balla  leis  fhein. 

The  City  of  Glasgow  Bank  Direotors. 

Measg  na  cuid  a  rinn  ur  comhnadh, 
Bha'n  Gordanach,  an  curaidh  treun, 

Na  sheanaileir  air  Gaidheil  Ghlaschu, 
'S  na  chul-taice  dhaibh  na'm  feum. 

Dhearbh  an  t-Olla  Begg  do'n  t-saoghal, 
A  chaonnag  air  ceann  a  threud, 

Chuir  e  batail  leibh  gu  dìleas, 
'S  dh'fhag  e  dhìleab  as  a  dheigh. 

An  t-Ollamh  Ceanadach,  an  saighdeir, 
'S  tric  chuir  aoibhneas  air  a  threud, 

Dheanadh  air  an  t-Sabaid  fìalachd — 
Sàbaid  shiorruidh  aige  fhein. 

'S  fhad  o'n  dh'innis  Maighstir  Lachlann, 
Anns  an  eachdraidh  aige  fhèin, 

Gun  eisdeadh  creagan  Locha-carunn, 
Ris  an  sgannal  so  na  dheigh. 

Dh'  innseadh  so  le  Seumas  Stiùbhart, 
Bha'n  Slumbo,  's  nach  deanadh  breug, 

Gun  d'eisd  e  fhèin  ris  na  facail, 

Bho  bheul  Mhaighstir  Lachlann  fhèin. 

Thubhairt  e  's  na  deoir  na  shùilean, 
'S  a  chridhe  brùchdadh  le  èud, 

Gum  fàsadh  craobh  anns  a'  chùbaid, 
Mar  cho-dhùnadh  air  a  sgèul. 

Fada'n  deaghaidh  bas  an  diùlnaich, 
Dh'fhas  a'  chraobh  gu  h-ùrail  reidh, 

Tha  i  nise'n  deaghaidh  lùbadh, 
'S  a  ghnnean  am  beul  a  clèibh. 

Soirbheaehadh  le  fir  Loch-earunn, 
Sheas  eho  duineil  anns  an  t-stre'up, 

'S  aig  a'  bhaile  's  o'n  a  bhaile, 
Seasaibh  daiugean  ri  ur  crèud. 

Fàilte  dhuibh  is  slàinte  leibh ; 

'S  i  'n  t-slàint  a  chuirinn  as  ur  deigh. 

Fàilte  dhuibh  is  slàinte  leibh. 

DUILLEAO  GU  DOMHNULL  STIUBHART, 

AM    MARSANTA    ANN    AM    PORT-RIGH. 


G-heall  Dòmhnull  duais  do'n  Bhana-bhàrd  na'n  deanadh 
i  òran.  Chuir  i  an  teachdaireachd  a  leanas  an  cois  an  òrain : 
— Tha  mi  gu  mor  ann  ad  chomain,  a  Dhòmhnuill,  a  charaid, 
air  son  na  tairgse  ghrìnn  a  chuir  thu  am  ionnsaidh  le  sear- 
bhantan  Sgairinis.  Tha  fios  agam  nach  bu  mhath  leat 
m'  fhaicinn  air  dhroch  còmhdach.  a  Dhòmhnuill,  agus  cha 
mho  a  chi ;  oir  ged  tha  mi  còig  troidhean  agus  naoi  oirlich  a 
dh'airdr,  sia  clachan  de'ug  agus  dà  phunnd  a  chudthi-om  agus 
a  cheart  cho  tomadach  's  a  bha  Màiri  mhòr  Nic-a-Chleirich 
'n  uair  a  bha  i  na  làn  chalaidh,  tha  fios  agam  nach  biodh  e 
mor  ann  do  shùilean  mo  chòmhdach ;  ach  an  deijjh  sin  's  na 
dheigh,  tha  fios  aig  gach  aon  d'an  aithne  Màiri  nighean  Iain 
Iain  Bhàin  gu  ceart,  nach  do  rinn  i  òran  riamh  air  son 
criomag  a  chuireadh  i  na  bèul  no  luideag  a  chuireadh  i  m'  a 
druim.  Air  an  aobhar  sin  gheobh  thu  beagan  de  m'  ìnntinn 
anns  na  rannan  a  leanas. 


Air  Fonn  : — ikOch  ìitar  thà 


Thoir  mo  bheannachd  do  luchd  mo  dhùthcha, 

'S  na  h-uile  taobh  's  a  bheìl  neach  dhiubh  còmhnuidh, 

Is  beannachd  dùbailt  do  Dhomhnull  Stiùbhart, 
Oir  gheall  e  gùn  domh  na'n  deanainn  òran. 

Bho'n  tha  thu,  Dhòmhnuill,  na  d'dhiùlnach  suairce, 
Chan  'eil  mi'n  gruaira  riut  ged  rinn  thu  boid  domh, 

Ach  's  fhad  o'n  chuala  ta  le  do  chluasan, 
Nach  gahhainn  duais  air  son  dèanamh  òran. 

Ged  a  ghealladh  tu  fichead  gùn  domh, 

'S  a  dhlighe  dh'fhùirneis  ga  chur  air  dòigh  dhomh, 
Cha  dèanainn  òran  do  neach  nach  b'fhiach  e, 

Ged  gheobhainn  ciad  air  mo  bheuladh  còmhla. 

Ach,  a  Dhòmhnuill,  ma  bheir  thu'n  gùn  domh, 
Chan  ann  air  chùmhnaut  gun  dèan  mi'n  t-òran, 

Oir  tha  e  dùbailte  na  mo  lùirich, 

'8  mo  leth  na  Stiùbhart  fo  chliù  Chlann-Dòmhnuill. 

'S  ged  uach  fhaicinns'  thu  chaoidh  le  m'  shùilean, 
No  bonn  dhe  d'chùinneadh,  no  gùn,  no  còta, 

Mar  bha  Flòraidh  aù'  taobh  a'  Phrionnsa, 

Gu  bheil  mo  dhùrachdsa  dhuit,  a  Dhòmhnuill. 

'S  e  mo  dhùrachd  gun  dean  thu  saibhreas, 

Le  riochd  is  loinn  's  gun  an  fhoill  na  chò-dhail, 

Is  onair  dhùbailte  na  do  dhùthaich 

Gu'n  teid  an  ùir  air  do  shùil,  a  Dhòmhnuill. 

'S  an  uair  bhios  òigridh  a'  cur  an  t-snaim, 

Ann  an  tùs  a'  gheamhraidh,  's  a'  dol  a  phòsadh, 

Ma  bhios  ùigh  ac'  an  cuid  a  chaomhnadh, 

Gun  toir  iad  sùrdag  a  dh'ionnsaidh  Dhòmhnuill. 

Tha  h-uile  nì  anns  an  fhasan  ùr  aige, 
'S  taghadh  cùnraidh  de'n  h-uile  seòrsa, 
20 

'S  ma  ni  sibh  iarraidh  gum  faigh  sibh  diant'  e, 
Bho  'r  boineid  sios  gu  bar-iall  ur  bròige. 

Tha  agad  ceile  tha  bainndidh  ciatach, 

'S  a  chumas  rian  air  taobh  stigh  do  sheòmair, 

Bho'n  mhathair  ghaolaich*  bu  mhath  gu  daonnachd, 
A  dhearbh  do'n  t-saoghal  nach  robh  i  gòrach. 

Nis,  a  Dhòmhnuill,  tha  agad  oighreachd, 
Tha  air  a  roinn  ann  an  iomadh  dòigh  dhuit, 

D'aghaidh  aoibheil,  do  chiall,  's  do  chaoimhneas, 
Is  cliù  na  muinntir  a  dh'àraich  og  thu. 

Mrs.  Murchison,  Caledonian  Hotel. 

AN  NIGHEAN  DUBH.  GHUANACH. 

Oran  a  rinneadh  do'n  te' a  b'oige  di  theaghlach  I  ìewfield,  a  tha 

nisepòsda  aig  an  Urramach  Mr.  Reid,  aon 

de  Scotaich  na  Tulaich. 


LuiNNEAG  : — Ho-rò  mo  nighean  dubh,  ghuanach, 
Hi-rì  mo  nighean  dubh,  ghuanach, 
Mo  nighean  chruinn,  dubb,  ghuanach, 
Gur  h-uallach  mo  nighean  dubh. 

Tha  mòran  diom  a'  foighneachd, 
•;A  Mhàiri,  bheil  thu  cluinntinn, 
Deadh  iomradh  air  a'  bhaintighearn 

Bu  chaoimhneal'  a  dh'fhag  an  slios  ?" 

Tha  cuid  nach  tuig  an  t-àite, 
Ga  ainmeachadh  's  a'  Ghàidhlig, 
An  'Raon-an-t-seallaidh'  àluinn, 
A  dh'àraicheadh  òg  a'  chruit. 

Gur  ann  tha  coltas  m'  eiteig 
Mar  driùchd  air  madainn  cheitein 
Is  dealradh  bho  no  ghrein 

A'  cur  sgèimh  oirr  air  bhar  nan  lus. 

Gun  d'rinn  mo  chridhe  suaimhneas, 
'N  uair  dh'ìnnseadh  dhomh  's  an  uaigneas. 
Gun  robh  thu  air  do  bhuannachd, 
Aig  uasal  le  tuaiream  's  cuid. 

Meas  bharr  bàrr  na  craoibhe, 

'S  an  Tulaich  dh'fhàs  fo  meanglain, 

Gum  bi  an  cliu  air  chuimhne, 

Cho  cinnteach  ri  Walter  Scott. 

Ogha  na  deadh  sheanamhar* 
Tha  fad'  is  farsuinn  ainmeil, 
Nach  leigeadh  bochd  air  falbh 

Gun  an  t-airgiod  is  làn  an  sgiort. 

'N  uair  sheòl  thu  air  na  cuaintean, 
Gun  robh  ar  guidh'  an  uaigneas, 
Nach  biodh  tu  air  do  thuairgneadh, 
A  luaidh,  le  tinneas  na  muir. 

Tha  beaunachd  do  luchd-eòlais 
An  Eilean  uain'  a'  Cheòtha, 
'Nan  cuallach  'na  mo  stòras, 

Air  dòigh  na'm  b'aithne  dhomh'n  cur. 

Ach  cuiridh  mi  fo  bhann, 

Air  an  càradh  le  mo  laimh  dhuit, 

Na  dh'ùraicheas  do  chuimhne, 

Le  aoibhneas,  'n  uair  chi  thu'n  cruth. 

Badan  fraoich  ro  bhòidheach, 

De  shuaicheantas  Chlann-Dòmhnuill, 

A  bhuain  mi  ann  am  fròig 

Taobh  an  lòin  far  am  mire  'n  sruth. 

'  Mrs.  Scott  of  Tulloeh,  so  famous  for  her  charity. 

Agus  neònain  Samhraidh, 
'Bhuain  mi'n  tùs  a'  Gheamhraidh, 
Fo  chruachan  Suidhe-Fhinn, 

Far  am  campaich  na  laoich  gun  ghuiu. ' 

Bad  de  bhorran  dealbhach, 
A  bhuain  mi  air  Srath-Bharagail, 
Far  'm  biodh  na  diùlnaich  chalma, 
Ri  sealgaireachd,  's  fada  muigh. 

Duilleag  rainich  uaine, 

A  bhuain  mi  ann  am  bruaich  dhuit, 

Far  'n  tric  a  dh'eisd  do  chluasan 

Le  suaimhneas  ri  fuaim  an  t-sruth. 

Agus  duilleag  àluinn. 
A  dh'ùraicheas  do  nàdur, 
Is  dòcha  chuir  do  lamh 

Anns  a'  chàrn  a  tha  shios  fo'n  taigh. 

Agus  gille-guirmein. 

A  bhuain  mi  air  an  tulachan, 

Far  'n  robh  sibh  'na  ar  leanaban, 

Cho  meanmnach  a'  ruag  's  a'  ruith. 

Agus  feòrnein  àghmhor, 

A  dh'fhàs  air  uaigh  do  mhàthar, 

Nach  treigeadh  tu  gu  bràth 

Gus  au  càireadh  iad  i  'san  dust. 

v  The  Viewtìeld  family. 

Agus  clach  ro  dealbhach, 
A  fhuair  mi  as  a'  Chuilidheann, 
A  nithear  dhuit  'nam  failbheagan 
Dearbhta  nach  caill  an  cruth. 

Tha  ròsan*  cùs  ni  's  àille 
Na  chinnich  riamh  an  gàradh 
'Toirt  aoibhneas  dha  ar  càirdean 

'S  an  àite'n  ro'm  bàrr  's  am  bun. 

Tha  bhantrach  ann  an  Triaslan, 
'Cur  bheannachd  dhuit  'n  an  ciadan, 
'S  i  'n  duil  nach  eil  thu  cianail, 

'S  nach  liath  thu  am  measg  nan  dubh. 

Tha  mi  tric  a'  cluinntinn 

Gach  bochd  is  nochd  ga  d'  fhoighneachd, 

Is  fadachd  oirnn  gu'n  till  thu 

Le  saoibhreas  nach  ruig  thu  'bhun. 

Beannachd  leat  an  dràsta  ; 

'S  mur  fhaic  mi  thu  's  an  fhàsach 

Gu'n  coinnich  sinn  's  an  àite 

Gu  bràth  nach  'eil  gradh  a'  sgur. 

Ho-rò  mo  nighean  dubh,  ghuanach, 
Hi-rì  mo  nighean  dubh,  ghuanach, 
Mo  nighean  chruinn  dubh,  ghuanach 
Gur  h-uallach  mo  nighean  dubh. 

*The  grandchildren  of  the  beloved  "  Dotair  Bàn." 

DEOCII  SLAINTE  NA  CARAID  OIG. 

Rinneadh  an  t~òran  so  an   uaìr  a   phòs   Mr  Bhaltair  Mac- 
Coinnich  aon  de  nigheanan  Teaghlach   Viewfield,  1880. 


Air  Fonn  : — "  Sud  agaibh  an  deoch  a  dh'  òlainn.r 


Luinneag  : — Sud  agaibh  an  deoch  a  dh'  òlainn, 
Deoch  slàinte  na  càraid  òige  ; 
Sud  agaibh  an  deoch  a  dh'  òlainn. 

Olaidh  sinn  i  anns  a'  Ghàidhlig, 

Mar  tbuirt  Adhainh  r'  a  mhnaoi  phòsda. 

Olaibh  slàint  an  fhior  dhuin  uasail, 
A  chuir  cruaidh  shnaim  air  an  òigridh. 

Olaibh  slàinte  fear  na  bainnse, 

'S  tràighibh  air  gach  ceann  de  'n  bhòrd  i 

Olaibh  thairis  i  le  dùrachd, 
Gus  an  ruig  i  cùl  na  còmhla. 

Olamaid  slàinte  do  che'ile, 

'S  cròic  an  fheidh  an  taobh  a  seòmair. 

Bho'n  b'  e  thoil  gun  ghabh  e  fasgadh, 
Stigh  an  achlaisean  Chlann-Dòmhnuill. 

'S  an  achlais  Lachainn  Oig  an  Uirde. 
'Sheas  a  dhùthaich  mar  bu  chòir  dha. 

Ceann  nan  Sgiathanach  an  Glaschu, 
'Curaail  taice  riù  le  stòras. 

A  sheas  cho  cliùiteach  a  chuid  tuntha — 
Aonta  bhuan  is  tighean  còmhnuidh. 

Olamaid  slàinte  nan  uaislean, 
Ann  an  Eilean  uain  a'  Cheòtha. 

Slàinte  nan  urrachan  mòra, 

'Fìor  Chlann-Dòmhnuill  is  na  Leòdaich. 

'S  oghachan  an  Dotair  Bhàin, 

Gur  iomadh  àit  an  tèid  ur  feòraich. 

'S  iomadh  fear  a  their  's  a'  Ghàidhlig, 
"  Laoich  is  càirdean  an  deagh  òlaich." 

Is  gheobh  sibh  òran  'eil  o  Mhàiri, 

Ann  an  tràth  m'  an  dean  sibh  seòladh. 

Gheobh  sibh  beannachd  ur  luchd-dùthcha, 
Agus  ùrnaigh  ur  luchd-eòlais. 

Bidh  sinn  nise  a'  co-dhùnadh, 

Bho  'n  tha  'n  ùine  beag  gu  leòir  dhuibh. 

Sud  agaibh  an  deoch  a  dh'  òlainn, 

Slainte  na  càraid  òige  ; 
Sud  agaibh  an  deoch  a  dh'  òlainn. 

MARBHRANN  1)0  MHAIRI  NIC-EALAIR, 

(mairi  chamaron), 

Bana-Ghàidheal  bhlàth-chrìdheach  agus  Ban-Fhilidh  bharr- 

aichte,  a  chaochail  ann  an  Dun-Eideann  anns  an 

Fhogharadh  1890.     Chaidh  a  tiodhlacadh 

ann  an  Loch-abar  a  h-oige,  a  luchd- 

cinnidh,  agus  a  gaoil. 


Och,  ochain,  a  Righ, 

Gur  sgìth  an  galar  an  cràdh  , 
'S  chan  'eil  neach  air  am  bi, 

Nach  saoil  gur  seachdain  gach  là. 
Tha  ioraadh  'n  ar  lìnn, 

'S  an  cìnn  a'  cromadh  gu  lar, 
Bho'n  dhealaich  i  ruinn, 

'S  nach  till  bean-chonjuinn  nam  bàrd. 

Bean-chomuinn  nam  bàrd, 

'S  gach  ceàrna  deas  agus  tuath  ; 
Bean-chomuiun  nam  bàrd, 

'S  a  tàlant  cuimir  gu  buan  ; 
Bean-chomuinn  nam  bàrd, 

'S  gach  àit  theid  Gàidhlig  a  luaidh ; 
A  Caraid  a  b'fheàrr, 

Cho  tràth  ga  sgioblachadh  uainn  ! 

Tha'n  fhìrinn  cho  fior — 

Bheir  diachainn  cuid  gus  an  ùir, 

Le  iomadach  gniomh 

A  dh'fhiacht'  a  chur  air  an  cliù. 
'S  iomadh  osna  o  d'chliabh, 

Is  diar  a  shil  o  do  shùil, 
'M  an  do  choinnich  thu  trian, 

De  na  Hath  do  chiabhagan  dlìith. 

Cha  bu  mhath  leam  bhith'n  còt, 

Am  bròg,  an  osan,  no'm  brèid, 
Na  chuireadh  ort  sgleò, 

'8  an  còir  dhe  leithid  ac'  fhein  ; 
Gum  fagamaid  dìblidh, 

Sìnte  'n  comunn  nam  marbh, 
Na  chuireadh  ort  spìd, 

No  mi-chliù  idir  air  d'ainm. 

Bho'n  tha  onair  nam  bàrd, 

Air  fhàgail  dhuinne  le  uaill, 
Ga  gleidheadh  gu  bràth, 

Cho  làn  's  a  chumas  a'  chuach, 
Ged  gheobhadh  iad  tàire, 

'S  tàmailt  iomadach  uair, 
'N  uair  thigeadh  am  bàs, 

Rachadh  càrn  is  clach  air  an  uaigh. 

Mor  bheannachd  gu  bràth, 

Dha  na  sàir  a  choisinn  a'  bhuaidh, 
Rinn  d'onair  cho  àrd, 

Ga  d'chàramh  sìos  anns  an  uaigh. 
'N  uair  dh'èireas  tu'n  àird, 

Air  àithne  Sagairt-nam-buadh, 
Gun  seinn  thu  gu  brath, 

Le  gràdh,  aig  cathair  an  Uain. 

ORAN  DO  ALICE  NIC-DHOMHNUILL, 

ANN    AN'    LTJNAINN. 


Bhan-Domhnnllach  nrramach, 
Mo  leònsa  nach  nrrainn  mi 
Do  ruigheachd  mar  a  tha  mi, 
'S  mo  lamh  thoirt  le  furran 

Do'n  hhan-Domhnnllaich  urramaich. 

Nnair  leughadh  dhomh  do  chòmhradh, 
Gn'n  d'rinn  mn  chridhe  solas, 
Gun  rohh  do  leithid  heò 
Chuir  an  ordugh  cho  cuimeir 

Mu  na  Domhuullaich  urramach. 

Tha  t'ainm  agam  cho  muirueach, 
Ts  piuthar  bean  an  Uird  thu, 
'S  cul  taic  i  air  mo  chulabh. 
'S  tha  ùin  bho'n  chunnaic  mi 

Bhan-Domhnullach  urramach. 

Taing  dhuit  ann  an  Gaidhlig, 
Air  son  an  teisd  mu'n  bhàrdachd, 
A  chuir  thu  dh'ionnsaidh  Rhadhail,* 
'S  do  ghradh  air  na  bhuiueas, 

Dha  na  Domhullaich  urramach. 

Rauald  W.  Macdoiiald,  Assi^tant  Seoretary  of  the  Clan  Macdonald  Society. 

Beannachd  leat  an  dràsda, 
'S  ma  chumas  sinn  ar  slàinte, 
Gun  dean  sinn  fhathast  dàin 
Dha  na  Scàir  bha  cho  euranta, 

Na  Domhnullaich  urramach. 

Beannachdan  bho  Rbàdhall. 
'S  bho  ioma  dheth  do  chàirdean 
Than  'n  Glaschu  mor  nan  sraid, 
Far  bheil  aireamh  a'  fuireach 

Dhe  na  Domhnullaich  urramach. 

FAISTNEACHD  AGUS  BEANNACHD  DO 

NA  GAIDIIEIL. 


Giulain  beannachd  bliadhu  ùire 

Do  gach  taobh  's  a  bheil  Gàidheil — 
Do  Ghleann-Eilge  nam  fìùran, 
'S  gu  diulnaich  Chinn-tàile. 
Hug  6,  lathaill  6, 

Hug  o-ho-ro  'n  àill  leibh  ; 
Hug  6.  lathaill  6, 

Seinn  o-ho-ro  'n  àill  leibh. 

Do  Ghleann-Eilge  nam  fiùran, 

'S  gu  diùlnaich  Chinn-tàile. 
'S  gu  Eilean-a-Cheòtha, 

'S  cha  b'  e  monar  dhomh  fhàgail. 

Gu  Eilean-a-Cheotha, 

'S  cha  b'  e  monar  dhomh  fhàgail ; 
'S  'n  uair  bhios  mise  's  na  bordaibh, 

Bidh  mo  chòmhradh  mar  fhaistneachd. 

'S  'n  uair  bhios  mise  's  na  bòrdaibh, 
Bidh  mo  chòmhradh  mar  fhàistneachd. 

'S  pillidh  gineal  na  tuatha, 

Rinneadh  fhuadach  thar  sàile  : 

Pillidh  gineal  na  tuatha, 

Rinneadh  fhuadach  thar  sàile  ; 

'S  bidh  na  baigearan  uasal, 
Air  an  ruag  mar  bha  iadsan. 

Bidh  na  baigearan  uasal, 

Air  an  ruag  mar  bha  iadsan  ; 

Fèidh  is  caoraich  ga'n  cuibhleadh, 
'S  bidh  na  glinn  air  an  àiteacb. 

Fèidh  is  caoraich  ga'n  cuibhleadh, 
'S  bidh  na  glinn  air  an  àiteach  ; 

Am  cur  is  àm  buana, 

'S  àm  duais'  dha  na  meàirlich. 

Am  cur  is  àm  buana, 

'S  àm  duais'  dha  na  raeàirlich ; 
'S  theid  na  tobhtachan  fuara, 

Thogail  suas  le  ar  càirdean. 

'S  theid  na  tobhtachan  fuara, 
Thogail  suas  le  ar  càirdean  ; 

'S  'n  uair  a  thilleas  a'  Challainn, 
Chithear  sonas  's  gach  àite. 

'N  uair  a  thilleas  a'  Challainn, 
Chithear  sonas  's  gach  àite ; 

Seiche  chruaidh  far  na  faraidh, 
'S  suinn  le  camain  ga  stràcadh. 

Seiche  chruadh  far  na  faraidh, 
'S  suinn  le  camain  ga  stràcadh ; 

'S  cluinnear  farum  nan  duan, 

Dul  m'  an  cuairt  mar  a  b'àbhaist. 

Cluinnear  farum  nan  duan, 

Dol  m'  an  euairt  mar  a  b'àbhaist  ; 
Gille-glais'  aig  an  dorus, 

'S  caisean-Callainn  na  làmhan. 

Gille-glais'  aig  an  dorus, 

'S  caisean-Callainn  na  làmhan  : 
Eean  a  riarachadh  bhannag, 

'S  i  cho  geanail  mu'n  fhardaich. 

Bean  a'  riarachadh  bhannag, 

'S  i  cho  geanail  mu  'u  fhàrdaich  : 
Criathar  mòr  a'  cur  thairis, 

Làn  a  dh'  aran  's  a  chàise. 

Criathar  niòr  a'  cur  thairis, 

Lan  a  dh'aran  's  a  chàise  ; 
Fear-an-tighe  le  searraig, 

'S  gillean-Callainn  ga  tràghadh. 

Fear-an-tighe  le  searraig, 

'S  gillean-Callainn  ga  tràghadh  ; 
'G  òl  slàinte  nan  diùlnach, 

Sheas  a'  chùlag  ga'r  teàrnadh. 

'G  òl  slainte  nan  dinlnach, 

Sheas  a'  chùlag  ga'r  teàrnadh  ; 
'S  mur  a  cuir  sinne  'tigh'  i, 

Chan  e  coire  nan  àrinuun. 

'S  raur  a  cuir  sinne  '  tigh'  i, 
Chan  e  coire  nan  àrmuun — 

Teàrlach  Bàn,  is  an  t-Ollamh, 
Stuart-Glennie,  's  Mac-Phàrlain. 

Teàrlach  Bàn,  is  an  t-Ollamh, 
Stuart-Glennie  's  Mac-Phàrlain  ; 

'S  m'  am  bi  bhliadhna  air  dùnadh 
Cha  bhi  chùis  mar  a  tha  i. 

Hug  6,  lathaill  6, 

Hug  o-ho-r6  'n  àill  leibh  ; 

Hug  6,  lathaill  6, 

Seinn  o-ho-ro  'n  àill  leibh. 


A'  Chrioch. 

written  by  Mr.  Mackenzie  during  the  last  ten  years.  We  have  no  hesi- 

holms  is  not  so  bulky  as  any  of  the  other  hisrories  of  Highland  families 

Macleods.  As  with  other  prominent  Highland  families,  so  with  the 

The  Rev.  John  J.  Chisholm,  Heatherton,  Nova  Scotia,  writes— 

Lord  Napier,  Chairman  of  the  Royal  Commission,  writes : — 

"  Your  Analysis  of  the  '  Eeport  of  the  Royal  Commission,'  which  I 
have  read,  is  far  the  most  accurate  account  of  the  import  of  oui  proposals 
wliich  I  have  seen." 

LETTERS  OF  TWO  CENTURIES,  chiefly  con- 
nected  with  Inverness  and  tlie  Highlands,  froni 
1616  to  1815.  Edited  and  each  introduced  with 
Explanatory  and  Ulustrative  Remarks,  by  Charles 
Fraser-Mackintosh,  M.P.,  F.S.A.,  Scot.,  author  of 
"  Antiquariai)  Notes,"  "  Invernessiana,"  etc,  etc. 
Demy  8vo.  Only  230  Copies  printed.  A  few  for 
sale  at £l     :>    0 

"Mr.  Fraser-Mackintosh  ìntroduces  each  letter  by  an  interesting 
commentary  from  which  many  recondite  matters  of  Inverness-shire 
family  biatory  may  be  gathered.  It  will  be  i^rized  especially  by  Inver- 
ness  men  ;  but  all  students  of  Scottish  history  will  find  it  worth  while 
to  look  through  its  pages." — Scotsman. 

"  A  handsome,  well  printed  book  of  400  pages,  prepared  with  all  the 
care  M'hich  its  author  brings  to  bear  on  antiquarian  subjects,  and  fur- 
nished  with  a  full  and  accurate  index.  In  every  resjiect  the  work  has 
been  admirably  performed.  It  is  certainly  the  most  interesting  of  the 
antiquarian  volumes  issued  by  Mr.  Fraser-Mackintosh."—  Itiverness 
Courier. 

"Should  find  a  place  upon  the  book-shelves  of  everyone  vvhodesiies 
to  know  anything  of  the  inner  life  of  the  Highlands  during  the  seven- 
teenth  and  eighteenth  centuries.  It  is  bound  to  take  a  high  place  in 
Scottish  antiquarian  and  historical  literature." — Xcottish  Highlamkr. 

PUBLISHERS,  INVERNESS. 


